
I. 


Tek mnogo poslije šest sati s večera imao je žakanj- 
ski vlak krenuti iz Zagreba. No jedva jedvice što je 
odbila četvrta ura, već je dohrlio pred glavnu zgradu po¬ 
staje stariji neki gospodin s priljetnom gospođom i mla¬ 
dom djevojkom, pitajući gotovo svakoga prolaznika u 
grozničavoj uzrujanosti, što je i kako je sa žakanjskim 
vlakom? Dotrčali su pješke, lica im bila sva zažarena od 
vrućine, a znoj samo što ih nije zalio. 

Na zadnjoj stubi ulaza stane gospodin, sav nestrpljiv 
u licu i u svakoj kretnji tijela. Gotovo bijesno siđe niz 
stube, preskoči ih u jedan mah, i ljutim, gotovo divljač¬ 
kim očima uzme gledati pravcem, kojim su došli. 

— Ta, kako se to vuče! Najposlije neka nam vlak pred 
nosom odjuri, još mi to treba! Oh, ti puzava lijenčino, ne 
bi moj graničar tako; al ta paurija, ta kranjčad, eh, ta, 
žur’ se, čo’eče Boži! — i srditi starac uzme silno mahati 
rukama spram služnika, što je kakvih sto koračaja dalje 
vukao velik sanduk. 

— A nigdje da bi se vidjela mašina, ej, Agiću? 

— Mašina, e — ništa; ja ipak držim, da smo dobro 
došli. Ta nisam pitao tek jednoga, a svaki mi kazao: vlak 
polazi oko šeste, sada pak na — tek je četiri prošlo. Isti¬ 
na, s tim željeznicama čovjek nikad ne zna, na čemu je! 

— I ne zaboravi, da zagrebački satovi idu mnogo ka¬ 
snije od ovih na željeznici. 

Gospodin izvadi iz džepa golemu srebrnu uru luko¬ 
vicu i pomno se udube u nju. 

— Eto, kod mene četiri i deset minuta. No ko zna, ne 
ide li krivo — pitaću još koga, — vrag je željeznica. 
Čovjek nije nikad siguran. Možda nisam ipak dobro do¬ 
znao. Samo da vidim koga, ali nigdje nikoga. — S nemir¬ 
nom žurbom izgubi se starac u hodniku. 

Uto se dotura služnik. 

— Dajte, dajte, molim vas, samo žurno! — priskoči k 
njemu gospođa, vremešna suha ženska, odjevena u crnu 
terno-odjeću, kojoj se je istrošena boja prelijevala zelen¬ 
kastim titraj em. 

— A što se gospođa boji? Još je dosta vremena, da 
dođemo pet puta u varoš i natrag. Rekao sam ja; no na¬ 
pokon, što mene briga, ali ipak su gospoda mogla još 
dobra dva sata lijepo da kod kuće sjede. 

— Dajte, dajte sanduk u hodnik. 

— Hoću, hoću, — i služnik uzme skidati golem smeđi 
sanduk od teška drva s tačaka te ga odvalja s dosta veli¬ 
kim trudom u zgradu. 

— Evo, jedva sam saznao, posve točno. Imamo da 
čekamo još preko dva sata. Kazao mi baš činovnik sam. 

— Samo ako si pravoga pitao? 

— Ma jesam — i dosta se ljutim. Ta pomisli, — dva 
sata biti ovdje, — a mogosmo kod kuće biti. Ali tako je 
uvijek s tim prokletim željeznicama. Nikad ne zna kršten 
čovjek, kada bi. 

— Ah sad nije drugačije, bar smo dulje zajedno! — 
rekne gospođa i ovjesi se o ruku gospođici, koja je cijelo 
vrijeme šuteći mirno stajala. 

Djevojka se prisiljeno nasmiješi, kad je gospođa žarko 
pogiadi po licu. Sad ulovi gospođi ruku i poljubi je 

— Tatice, ne bi li se malko prošetali? — upita odmah 
zatim gospodina. 

— Dobro, dobro. Đurđice. Daj ti, što i kako želiš, ja ću 
samo urediti stvari. Dajte, momče, primaknite sanduk 
tezulji, a ovo sitniša uzmite, pa u čekaonicu s time; ili 


čekajte, ja ću s vama. A ti, Đurđice, možeš dotle s ma¬ 
mom evo ovdje pred zgradom šetati. 

_Mi ćemo te čekati, — odluči djevojka. 

Njega je međutim nestalo u hodniku sa služnikom. 
Nosili su košare, jastuke, šalove i torbice. 

Okrenuvši se licem prema Zagrebu ostale su gospođe 
stojeći pokraj stuba. 

— Lijepi moj Zagreb! — uzdahne za koji čas djevojče. 

— Ah, nemoj, biće i dolje lijepo, — odvrati joj gospođa 
glasom i načinom, koji je očito odavao, da joj ne ide od 
srca. 

— Ama, draga mamice,, ne tužim se ja. Ti znaš, kako 
sam zahvalna dragomu gospodinu Bogu; no opet mi je 
teško, kako ću ja bez tebe i bez tate. 

— Dobra dušice moja! — majci polete niz obraze suze, 
koje brzo otare već vlažnim rupčićem. 

— Vi opet! — javi se uto otac. Bilo je očito, da ga te 
suze ljute ili zagrizaju, te nezadovoljno i nestrpljivo 
mahne rukom po zraku, da onda rekne, neka pođu še¬ 
tati. I sve troje uzelo pred zgradom hodati sumornim, 
nevoljkim korakom. 

Svuda naokolo postaje bila je nijema tišina. Neobično 
vruće jesensko popodne sleglo se na sav okoliš, na sive 
krovove željezničkih zgrada, na požutjele i prahom za¬ 
mrljane platane i kestene. Dosadna prašna svjetlost si¬ 
pala se sparnim zadahom iz olovnih kišnih cijevi, sa 
žutih zidova, blistava pruda na cesti, pače iz samih crnih 
mlačica, što su se sada po raznim fijakerskim stajali¬ 
štima još uvijek vlažno sterale i užasno vonjale po kar- 
bolu. A i onamo prijeko na strani tračnica sve se utapalo 
u sunčanu sjaju, te su i stare zarđale lokomotive, ondje 
u skrajnjem kutu mogle na grdnim svojim crnim trupi- 
nama iskresati sjajne plohe, u koje je teško bilo očima 
gledati. Ta pronicava svjetlost prodirala je svaku sjen- 
čicu i time tvorila neku monotoniju, uništavala ljepotu 
i dražest, što je sjena uz svijetlo nosi u sebi, te su se po 

tračnicama raskopčana i raštrkana željeznička kola či¬ 
nila još gadnija, još dosadnija, još zamazanija nego obič¬ 
no. Uza to je zrak odisao parom od ugljena, i samo ne¬ 
što nad krovovima i drvećem slegle se goleme krpe dima, 
koji se je tmast dizao iz obližnje željezničke bravarnice 
i iz tvornice parketa. Koji put bi zatutnjio odonud neka¬ 
kav mrmor i šum, da je od njega zadrhtao zrak. S pro¬ 
tivne strane, onamo iz jame ili iz polja, ozvanjala vika 
dječje igre, slična čas raskalašenu smijehu, čas plač¬ 
nomu deranju, a s grana na drveću dolazilo neprekidno 
živkanje vrabaca, koje u dalekom miru postaje još ne- 
snosnije, nego za plotom kakve bašče. Najgore je pak 
od svega bilo, što su negdje daleko iz Ilice domnijevali 
zvuci verkleca, i dosadna mu se nekakva talijanska arija 
razgovijetno vukla sparnim zrakom. Ova sirotanska ulič¬ 
na muzika kao da je još više isticala golotinju i beščuv- 
stvenost željezničke postaje. Nešto tužno strano i nepri¬ 
jatno ima svaka postaja u vrijeme svoga mirovanja, a tek 
sada, toga popodneva i za ovo troje, što je tu žalosno še¬ 
talo. Ni jedna sitnica nije im izmakla, sve su opažali, sve 
ih se dojimalo, da im bude s tim teže. 

Zato i nije dugo potrajala šetnja. Stara je gospođa neko¬ 
liko puta sažalno pogledala gore na kuću činovničkih 
stanova i žalila ljude, što moraju tamo stanovati: »Ta 
to je kao u hotelu, nikad kod kuće!« 

Najposlije reče djevojka, da joj je teško ovuda pro¬ 
laziti. Gospodin pak i onako svaki je čas poskočio unu¬ 
tra, da gleda na sat ili da se vrati prtljagi. Čim bi se go¬ 
spođe samo nešto odmakle od glavne zgrade, odmah bi 
ih vraćao natrag. 

— Vrag je željeznica; mogli bismo se zadržati, ne 
čeka ona nas. Najbolje da uđemo, i bez toga je napolju 
gadna sparina. Đavo ga znao, danas Miholje, a vrućina 
kao oko Ilinja, bome i oni gore kao da su dandanas bez 
računa. 


U praznu hodniku odjekivali im koraci. Uđoše najprije 
u čekaonicu trećega razreda. Ondje ih odmah stao dušiti 
pokvaren uzduh, sav težak od vonja, što ga pušta ohla¬ 
dnjeti dim duhana. Kod vinotočja su zujale stotine 
muha i osa, a s tim dosadnim glasićima miješalo se hr¬ 
kanje konobara, koji je za stolićem spavao, naslonjen 
glavom na bačvu. U protivnu je kutu ležao, ispruživši 
se na drvenoj klupi, zagorac seljak, koji se je sav razga¬ 
ljen branio od sparine. 

— Ah, ajdmo odavle, da smo radije pošli u onu drugu 
čekaonicu, — rekne najposlije djevojka. 

— E, zlato moje, ti ćeš trećim razredom, ne možemo 
dakle inače, — odvrati gospodin. 

— Bolje nam je na hodniku, — odluči gospođa. No i 
ondje je bio zadah zraka neugodan, uza to nije bilo gdje 
da sjednu. Napokon poslije mnogoga čekanja i oklije¬ 
vanja ipak uljezoše u čekaonicu drugoga razreda, starac 
dakako tek na časak. U prvi kraj nisu sjeli na stolac, 
tek se gospođe naslonile uz prozor. Zrak je ondje zau¬ 
darao kožom i uljenom bojom. Tik-tak sata na ziđu pre¬ 
kidao je nijemu tišinu. Mlada i starija gospođa nisu ništa 
razgovarale, tek na tužnim bi obrazima zasjao dobrostiv 
smiješak jednoj i drugoj, kad bi se starac svaki čas vra¬ 
ćao iz hodnika i uvjeravao, da je prtljaga kod tezulje u 
redu, a onda, prije nego će opet izići, poskočio do pro¬ 
zora od strane tračnica i daleko se vinuv na otvor raz- 
glćdao pomnjivo na sve strane. 

Bio je to muž od jedno pedeset godina. Omašna mu 
glava bila gusto obrasla sijedom, kratko potstriženom 
kosom. U otvoreno lice odlučnih crta kao da se je upilio 
vječni »komando«. Zato se na prvi mah činilo ovo lice 
kao ukočeno i bez gibanja, pače po tom i tvrda izraza. 
No kad si ga pomnjivije gledao i kad bi zasjale žive 
oči čisto mladenačkim žarom, to lice bijaše neizrecivo 
ugodna dojma i svaki mu potez odavao plemenitost i 
dobrotu. Dugi posve bijeli brk s kratkom carskom 


— 10 — 


— 11 — 






bradom i pravilni orlov nos nisu ni u čem kvarili toga 
dojma. Odjeća mu bila ponešto neobična. Obukao je 
modre, na stegnima široke, na zaliscima uske hlače, 
posve kao časničke; kaput smeđe boje bio mu kratak 
i više špenceru sličan. Svako, ko bi ga vidio, morao je 
u prvi mah pomisliti na vojnika. I svaka kretnja mu je 
takva, kao da stoji pred »frontom«; držanje mu je bilo 
posve ravno. Tek kad mu je oko zapelo o djevojku, sav 
bi se nekako zgurio, s lica bi nestalo svakog traga kakve 
svečanosti i zapovijedi, a oči samo što se nisu orosile 
od milja i dragosti. Nuto, djevojče i jest od oka! Nije ni 
crnka, istina, ni plavuša, ni pepeljuša; ali ta njena kosa 
kestenjaste boje, kad je gledaš, kako u valovitim pramo- 
vima gusto kruni njezinu glavicu, zacijelo ćeš držati, 
da samo takova može da bude lijepa kosa. U nježnom 
tijelu na prvi se mah čini, kao da je nejačka i nešto 
slaba, gotovo djetinjega vida, no što ie,dulje promatraš, 
to jače zastravljuje plemenitost oblika, gipka stasitost 
i đražest svake kretnje. Ta prividna slabina iščezava u 
nježnoj sladosti djevojaštva, a iz tih sitnih, a opet punih 
oblika žari se i struji raskoš mladosti. A tekar lice! U 
onom finom profilu, u tom tek nešto zavinutom nosiću 
i u divnim rujnim usnicama, a najvećma u krupnim, 
više smeđim nego crnim očima, zalivenim sjajnim suz¬ 
nim blijeskom, — ah, u svem tom toliko je neobične lje¬ 
pote, da čovjek čista oka i zdrave duše gotovo osjeća 
nekakvo čuvstvo, koje je u isti mah slično i pobožnosti 
i silnoj radosti. 

Kadagođ bi osjetila da je oko starčevo o nju zapelo, 
smogla je djevojka ođnekale ljupki i mirni smiješak, 
koji bi se predivno zacaklio na malenim usnicama, 
nešto uzahnim, no izvanredno pravilno usječenim. 

— Sutra u to vrijeme već si prisegla! — uzme starac. 
— Pa i moraš, jer inače ne bi dobila plaće do drugoga 
prvoga. Samo ako stigneš za vremena. 

— Ah, ja se nadam. Vrijeme je kao u ljetu. A čim 
dođem, namah ću nadzorniku, pa ću ga moliti. Stara 
gospođa uzdahne, a s tim prestane razgovor. 

__ Još, dašto, još podrug sata imamo vremena! — zače 

opet gospodin. 

_ Barem je dulje uz nas! — dometne gospođa, i ne 

mogavši se više suzdržati, pograbi obadvjema rukama 
djevojku za glavu i stane je cjelivati. _ 

_ Ah, sad je već svejedno! — reče djevojka, kad ju 

i e gospođa pustila. . 

I zabava opet prestane. Sve se troje zamisli. Redale 
se svima u duši slike iz netom minule prošlosti. Sad im 
je bila draga, pa su voljeli kod nje boraviti, nego li 
pozirati u gluhe, tamne strane budućnosti. 


Bio je to umirovljeni kapetan Agić sa svojom ženom 
i kćerkom Đurđicom. Njoj bijaše sa žakanjskim vlakom 
otputovati u Slavoniju, kamo su je netom imenovali 

za učiteljicu. . v 

Dugo su Agićevi morali čekati na to imenovanje. Jos 
prije četiri godine svršila je Đurđica zagrebačku samo¬ 
stansku preparandiju s izvrsnim uspjehom. Od časa. 
kad je donijela kući golemu diplomu-svjedodzbu, nijedan 
natječaj za mjesto učiteljice nije se mogao oteti neu¬ 
morno pažljivomu i oštromu oku njezina oca Dure 
Agića. Četvrta strana »Narodnih Novina« bila je svaki 
put početak njegovu čitanju dnevnika, a sve strane 
»Službenoga vjesnika kr. zem. vlade, odjela za bogo¬ 
štovlje i nastavu« učio je gotovo napamet, i čim i 
štogod otkrio, eto ga, gdje ravno leti kući. Đurđica bi 
morala taj čas ostaviti svaki drugi posao i sjesti k stolu. 
Tu bi starac stao pred nju, naloživši joj, neka pazi, da 

lijepo piše, i onda pozirući pomnjivo na slova, koja bi 
se po papiru redala iz tankih sitnih prstića djevojčinih, 
uzeo bi điktovati: »Visoka i svijetla kr. zem. vlado!« 

•— Ne, oče,^ »svijetla« ne treba da pišem! — primijeti 
kći, dobro još imajući u pameti, kako su je u školi učili 
naslove. 

— Pusti ti, ne škodi nikada previše, samo premalo 
može nauditi. Neće se »oni gore« srditi za to. Piši dalje: 
»U najdubljoj i najsmjernijoj velepokornosti prepokorno 
potpisana kći vojnika-gran'ičara, koji je krv svoju prolije¬ 
vao na poljanama Talije i Ungarije za svoga cara i za 
svoj dom, sniženo se usuđuje« itd. 

Tako je svaki put bilo, kao što je svaka molba svrša¬ 
vala po prilici ovako: »Ako visoka vlada bude udosto¬ 
jala ovaj vapaj srca moga uslišati, to ponizno potpisana 
obećavam svečano, da ću vazda nastojati u svem zado¬ 
voljiti nalozima visokoiste i da ću se uvijek pokazivati 
zahvalnom«. To je starac počeo dodavati molbi, otkad 
su mu rekli, da se na političko vladanje mnogo obaziru. 

Otad bi izostavljao iz molbe također «poljane Un¬ 
garije«. Ćutio je doduše, da se ponos njegov nešto buni 
kod toga, ali se svladao. Napokon, što će baš on? Vidi, 
da se i generali i obrstari stisnu u se za volju manjoj 
stvari od njegove; kako dakle da on ujedared pravi 
jogunluke? Na kraju konca treba zadržati pamet u glavi 
i ne smiješ da zaboraviš, da debeli kraj batine drže »oni 
gore« u svojoj ruci, a oni baš ne cijene mnogo krv, proli¬ 
venu na poljanama Ungarije. Zašto dakle spominjati? 
— No priznati se mora, da je zatajivanje »poljana Un¬ 
garije« glavno ispričavao pred svojom savjesti time, 
što bi rekao: »Kad car tako hoće i sve oprašta, — što ću 
dakle ja!« — Dakako, mnogi put mu se ipak činilo, da 
je u tom nalik n a apostola Petra. Ali — neka! Ta kao 
otac mora tako raditi. Zato je isto tako lake duše izdavao 
mnoge novce, na biljege za tolike silne molbe. Jedino je 
blagosivljao i hvalio Bogu, što priloga ne treba svaki 

put iznova biljegovati. Svaka podnesena molba davala 
mu je radosti, što ih čovjeku daje nada. U toj radosti on 
je već unaprijed snovao svakojake snove, što će i kako 
će udesiti. No zato zlo i naopako, kad bi mu molbenice 
stizale natrag, ma uvijek s jednom istom rečenicom na 
hrptu: »Vraća se kano neuvažena, jer je raspisano mje¬ 
sto drugoj moliteljici podijeljeno«. Oh, — ona »druga«, 
kad su »oni gore« voljeli njoj nego Đurđici, koja je ipak 
tako savršen stvor! — I hvatao bi se za čelo, ruke, svoje 
goleme graničarske ruke, zgnječio bi u pesnice i prokli¬ 
njao svoju ludu nevolju. Psovao bi nepravednost vladinu 
i »sviju tamo gore«, divio se od ljutine gluposti školskih 
odbora; dokazivao nezgrapnost zakona, koji dopušta, 
»da takve bene« odlučuju o sudbini čovjeku; jednom ri¬ 
ječi, bio je svaki put i jarostan i nedogledno bijesan. 
Takvoga dana slabo je privrijedio uredu kr. pošte, gdje 
je služio dnevničarom, da može uz slabu mirovinu hra¬ 
niti sebe i svoju obitelj. Koji put samo što nije bio posve 
uvjeren, da se je sav svijet urotio protiv njega. I trebalo 
je da ga mire žena i kći. Zenica slabašna i suha u tijelu, 
obično šutljiva i nikad da bi svoju volju bilo komu na¬ 
metala, sad bi se gotovo samom energijom prometnula i 
uzela odlučno: »Ma, nemoj, čo’če, — kano kakva baba 
kod svojih koza. Što bi se jadio? E, moj sokole sivi, što 
nije danas, biće sutra. Ta, pusti, doći će i onako pre¬ 
rano! Zar zbilja misliš, meni će biti tek tako turiti dijete 
u daleki svijet, tvrđi od kamena svijet, baš kao što i 
vučica rine svoj skot, — ej — ej, — moj bijedniče, i ti 
jednako misliš na to! Istina, opskrbljena je onda — i 
lakše će živjeti — ona i mi, — e, ali, kad smo se dosad 
mučili, pa ćemo se još koji danak mučiti. Hvala Bogu, ja 
sam još jaka«, — i suhi ljuti kašalj zađušio bi joj svaki 
put dalji govor. 

— Eto ženske glave! — uzeo bi svaki put kapetan, 
to ne pita niti sudi, nego sluša samo srce. Ne zaboravi, 
sinko moj, da će onda za sav svoj vijek biti osigurana. 

Nije to istom tako. Sad se učiteljice izvrsno plaćaju, novi 
je sada zakon, pak ne treba da se s uma smetne, »sie hat 
Rang«. Nekad kod nas u granici bio je učitelj u rangu 
lajćmana. 

— Da — da — u granici, — naglo bi starica presjekla 
starcu riječ i uzela slaviti granicu. Znala je, tako će ga 
odvratiti od daljih tužba, — Bog ga ubio, koji je prvi 
zamislio, da se granica »kasira«. Živjelo se onda! — 
dovršila gospođa, a kapetan bi zbilja prestao vikati na 
školske odbore i zapao u duge beskonačne riječi, ko¬ 
jima je slavio granicu i jaukao, što ju je novo doba za¬ 
kopalo. Ta bilo mu je onda dobro. Kad su pak ukinuli 
»oni gore« krajinu i »Grenzverwaltung«, Agiću su dali 
»den blau—en B6—gen«. U »liniju« nisu ga mogli uvr¬ 
stiti, a kod uprave — eh — pretekli ga prijatelji i zem¬ 
ljaci komesarovih doglavnika. Kako će, dakle, da ne 
viče poradi toga? 

Đurđica, koja je gotovo već napamet znala čitav raz¬ 
govor očev i majčin, otprhnula bi kod prve zgode u po- 
krajnu sobicu i ondje odmah sjela za stolić kraj prozora, 
gdje je vječno naslagana bila cijela hrpa svakakve 
ručne radnje, ponajviše bijela švela. Badila je to Đur¬ 
đica za nekaku veoma nervoznu gospođu »savjetniko« 
vicu« i za jednu pomodnu trgovinu u Ilici. Time je toliko 
zasluživala, da je mogla svoju toaletu držati bar u neka¬ 
kvom redu te i svaki čas dodavati male svotice u kućan¬ 
stvo, za koje, kolikogod se šteđjelo, nije ipak dostajala 
snaga kapetanova džepa. Zato joj je bilo upravo žao 
svakog trenutka, što bi izgubila u neradu, pa zato nije 
ni mogla u vrijeme, kad bi joj se molbenice odbile, da 
s roditeljima kuka i jauče. Ali nije to njoj možda sve¬ 
jedno bilo. Napokon svakidašnja oskudica u kući rodi¬ 
teljskoj nije dopuštala, da ne bi bila željela, da što prije 
dobije službu. No koliko i bila ova želja silna, djevojka 
nije opet nikad udarala u kakve tužbe i jadikovke, niti 
je zaviđala sreću svojim sretnijim suparnicama. Tješila 


se je poput matere, da joj huda sreća s molbenicama 
barem toliko koristi, što bar dulje ostaje u svojih milih 
roditelja i s mlađom braćom. Kad je samo pomislila, 
da će ipak napokon doći dan, te će morati da sve skupa 
ostavi, samo što joj ne bi briznule suze. Čisto je strepila 
pred tim. No za koji časak poslije zatitrao bi tiho i voljko 
njezinim lišćem sretan i blažen smiješak, i u duhu bi za¬ 
redale slike, kako bi bilo i kako će biti, kad postane 
učiteljicom i kad bude brala plaću! Takve misli mogle 
bi je dapače zavesti, da je igla za čas dva besposleno 
stala i krasne joj mile oči zabludjele u daljinu, gubile 
se u nedogled. 

»Ah, — samo da doživim jedno!« — oteo bi joj se 
glasan uzdah i glavica uzela iznova, već po toliko puta 
računati, što bi se sve od plaće dalo namaknuti. — »Za 
život dvadeset forinti dosta, drugo roditeljima; — ili ne 
sebi sve, — nešto na stranu, da ocu kupim novi zimski 
kaput, majci novu haljinu, djeci rublja, — da — da, 

— kako bi to divno bilo!« 

— Aj — aj, —da to jednom bude! — opet bi joj se 
otkinuo uzdah, i čisto joj bješe teško i bolno, kad bi po¬ 
mišljala,, kako roditelji mučno žive, kolikim se trudom 
i kakovom se vječnom borbom jedva toliko sabere, da 
svakomu u kući bude dosta barem suha hljeba, — ah, 

— i kod toga treba da se svaki komadić dobro i pom¬ 
njivo izmjeri, dok se djeci reže; — mesa pak i nepro- 
cijeđene govedske čorbe tek se može jedinomu ocu 
davati. A sirotica majka, toliko se ta bijednica namuči! 
Gotova pokora — prava strahota. Ovako već u godi¬ 
nama, a i bez toga skršena tijela i slaba zdravlja, — ah, 

— pa sve sama, sve sama. Rado bi Đurđica pomogla, 
čisto joj se srce od žalosti para, gledajući mater, gdje 
mora sama da obavlja i najteže poslove u kuhinji, ali 
ona opet mora da sjedi za svojim ručnim poslom. Tim 
se barem gotov novac stječe. Istina, gospođa »savjetni- 
kovica« ima strašnih hira, k tomu kasno i neuredno 

plaća, trgovac u Ilici pak otkida, gdje što može, no što 
će, — opet je nešto, pa bilo i malo. Teško se — teško 
tako živi! 

— Ah, Bože dobri, dragi Bože, daj, da budem jednom 
imenovana... ! — bilo joj opet na ustima, no bijeli fini 
ubrus sa širokim obrubom, koje je trebalo holbajnskom 
tehnikom izvesti, kao da je u svojim mnogim naborima 
namršteno i pokorno zurio u mladu sanjarku, i ona se 
prestrašeno hitro latila igle, spočitavajući sebi lijenost 
i zabrinuto računajući, koliko je zaostala u poslu. I uvi¬ 
jek neumorna igla uzela je još revnije bosti po platnenim 
nitima. No zato je jutrom kod molitve svaki dan pose¬ 
bice tri »Očenaša« upravila na »dobroga Boga oca«, da 
joj usliša želju, i nije nikad prošla mimo koju crkvu, 
da ne bi uljezla u nju i bacila se na koljena pred sakrito 
koje raspelo i ondje opet nekoliko »Očenaša« i još više 
»pozdravljenja« izmolila. Pod večer bi se složile majka 
i kći te pošle do oltara na Kamenitim vratima i ondje 
dugo — dugo molile. Jedna su i druga žarko molile 
u Božje milosti, da bi imenovanje što prije stiglo. Da¬ 
kako, ni jedna ni druga nije pomišljala, da će s imeno¬ 
vanjem doći i vrijeme rastanku; a kad im je došla takova 
pomisao, pred njom su strepile i silomice zaboravljale 
nju. 

Tako je bilo pune četiri godine. Božja milost kao da 
nije marila za molitve Đurđičine. Kapetan je Agić izgu¬ 
bio sve nade. Đurđica je isto tako trpjela. Navršila već 
dvadeset dvije godine, a još uvijek je na teret rodite¬ 
ljima. Zar je zato toliko učila, tolike noći probdjela uz 
knjige, dok su njezine vršnjakinje lebdjele po plesnim 
dvoranama? Većina ih je danas poudata. Ne bi li i ona 
bila isto postigla? Zašto ne? — i dražesno-koketljivi smi¬ 
ješak preletio bi joj finim još napol djetinjskim lišćem. 
Nešto snažno, mlado i jedro sijevnulo bi joj u taki tren 
dušom, a nježno nad poslom prignuto tijelo čisto bi u vis 
poraslo. No odmah se sjeti riječi svoje suhe učiteljice, kad 


je tumačila uzvišenost pedagogijske zadaće i zahtijevala, 
da pedagogiji za volju treba zatomiti svaku svjetsku po¬ 
hotu i svaku žensku slabost. Sjeti se žuta obraza učite- 
ljičina, njezina stroga opora glasa i upalih, ravnih, posve 
muškaračkih grudi, te bi ovaj spomen u tili čas mrazom 
popario onaj trenutni prosjev mladosti i djevojaštva. 
Đurđica se malone zastidi svojih misli, tek joj ostade 
žalac sumnje, nije li učinila kakvu žrtvu, kad je za volju 
ove pedagogije pustila s vida cilj svih ostalih djevojaka, 
a sad joj ipak ta pedagogija ne daje kruha, niti traži 
njezine službe. Sama je o sebi za ovakoga časa imala po¬ 
sve drugu sliku, nego što se je obično u duhu vidjela. 
Pričinila se sama sebi, da je neko strogo, posušeno, 
mnogo — mnogo starije biće. Neki instinktivni tajni 
glas dao joj spoznati, da je onakova s onim mislima 
svoje učiteljice nešto posve drugo, nego u zbilji, 
nešto posve drugo od onoga »ja«, koje joj je o sebi 
obično sjedjelo u duši i pretstavi te koje je posve su¬ 
glasno bilo s veselom i lijepom Đurđicom. I ta dvojaka 
pretstava i slika o vlastitom »ja« vjerno je sebi podije¬ 
lila sav duševni život djevojčin. Kad se je u duhu gle¬ 
dala u budućoj svojoj školi, kad je čitala u »Službenom 
vjesniku« školske naredbe, kad je ponavljala svoje pe¬ 
dagogijske nauke, kad je čitala svoju diplomu i svoju 
svjedodžbu o ponovljenom ispitu nakon minulih triju 
godina, provedenih na žalost bez prakse, u svaki takav 
čas ona je sama sebe pomišljala, kao da je ovo mnogo 
starije biće, u kojem nema gotovo ni za lijek mladosti 
ni obijesti, koje ne zna, je li djevojka, je li mladić; tek 
zna, da je neko ozbiljno, za znamenite zadaće određeno 
biće, koje se razlikuje od običnih smrtnika. No mali 
ogled po sobi, majčin glas, buka mlađe braće, i u njenoj 
se duši skotrlja ono bespolno, znamenito biće, — i ona 
bude opet svakidašnja Đurđica, vesela, mila pače i obi¬ 
jesna Đurđica, koja je rado i na prozor gledala, te se 
veselila životu, što se po ulici valja i koči. 

— A da bi jednom bilo! — dođe joj opet, no i takva 
želja, takvi uzdasi nisu.od nje načinili drugu Đurđicu. 
Napokon i tim je uzdasima prestao povod. — Da, da, 
bilo je ovako — baš na Malu Gospu. 


III. 

Kapetan Agić bio je pošao dolje na Jelačićev trg, da 
kupi »vertalj vunta« mesa. To je bio svakidašnji nje¬ 
gov posao. Nekoliko mu krajcara ostalo, pa kako je bio 
blagdan, odluči kapetan, da za preostali sitniš kupi 
djeci šljiva. Tu sretne nekoga druga. Taj mu uzme pričati 
novosti. Među ostalim reče, da je netom saznao od 
znanca, koji piše u bogoštovnom otsjeku, da je učite¬ 
ljicom u K. imenovana kći savjetnika L., i ako nije bila u 
prijedlogu školskoga odbora. Agić je znao, da je ta 
kćerka tek prošloga srpnja svršila preparandiju. Znao 
je to, jer joj je mati ona ista savjetnikovica, za koju se 
Đurđica toliko muči. U prvi je mah spoznao svu nepra¬ 
vednost sudbine. Njegova je Đurđica opet propala sa svo¬ 
jom molbom. I to ga posve porazi. On, čovjek »mili- 
itarac«, muž uzorno uredan i sabran, sada se od bijesa 
i boli tako zbuni, da je ispustio četvrti okrajak rupca, 
u kom je nosio šljive, pa se voće rasulo po zemlji. I nije 
se prignuo, da ga pobere, već je ravno poletio prema 
Novoj Vesi, gdje mu je bio stan. Ljudi navikli, da ga 
vide uvijek ravna i izbočena, sad se čisto snebivali od 
čuda, kako je sav nekako zgrbljen i sav razmahan, sav 
nagao kao vjetar, da se svaki čas u koga zadjene. Da 
su imali kada i srca, zacijelo bi se pitali: što li je to postalo 
od dobričine starca? — Ovako su tek od čuda udarili u 
smijeh i neobične kretnje kapetanove služile im zabavom. 
A on jedva što je prekoračio prag svoga prizemnoga 
stana, stao odmah bučiti, pa i nije pripovijedao, što se 

zbilo! Tek poslije mnogih strašnih riječi mogle su žena 
i kći saznati, o čem se radi. Taj put nije se mogao nikako 
umiriti. Iz vike pao u teško mučanje. Nije on bio filozoi, 
da se pita, što je to sreća u životu, nije bio ni prazno¬ 
vjeran, da uhodi za tragovima udesa ili za sjenama usuda; 
bio je posve razborita otvorena graničarska glava, koja 
je tek mogla znati, da svi razlozi umovanja govore za to, 
da je Đurđica već morala dobiti bilo gdje mjesto. A opet 
ga nema unatoč tolikim godinama, što čeka! Uvijek naj¬ 
bolje svjedodžbe, a uvijek bez koristi. I redom prošle mu 
u pameti sve nebrojene bezuspješne molbe, pusta obeća¬ 
nja, mnoga trkanja, — sve, sve. Nije to, da bi bio bez 
prijatelja. Zauzeli se pače ljudi za nj i za dijete njegovo. 
Ali koja fajda od toga, svaki je put bilo nešto, što je vise 
obzira imalo za sebe, nego namještenje njegove kćeri. Ni 
jedan put nije mogao naići, da bi zamolio takovo mjesto, 
gdje ne bi bilo stanovitih obzira, ili zapreka, što je sve 
bilo jače od istih »onih gore«, koji su mu išli mnogi put 
na ruku. Zato je kapetan bio posve sretan i siguran za 
uspjeh, kad je čuo, da u mjestu K. nema opasne suparnice. 

I zbilja — Đurđica došla kao najbolja na prvo mjesto 
u prijedlogu školskoga odbora. Ali eto vraga:! Slučaj 
htjede, da je brat gospođe savjetnikovice postao sudac 
u K. Gospođa savjetnikovica taj čas spoznade lijepu pri¬ 
liku da kćer bez svake bojazni i skrbi dade u svijet. Na¬ 
pokon, ako i nije dijete svršilo preparandiju s gotovom 
namjerom, da se posveti učiteljstvu, bila bi grjehota, da 
takvu priliku pusti iz šake. Nije tek štogod. Škola u K. u 
prvom je plaćevnom razredu! 

I tako se zbude, da savjetnik i savjetnikovica odlučiše 
zamoliti to mjesto za svoje dijete. Nije im bilo teško o 
postići. Eto, — to je peklo kapetana, da baš njemu mora 
ujedared da nastane takva zapreka. I mrmljao je nes o 
o vragu, a nutarnjošću mu prosijevnulo, istina, bez pra¬ 
ve spoznaje, tek kao nejasna slutnja, da život čovječji ne 
stoji ni u kakvoj vezi ni s umom, ni s voljom njegovom, 

— 21 — 



ni s njegovim srcem, kad nastoji da postigne svoje svrhe, 
nego da je tu nešto, što jedino odlučuje po slijepoj volji 
i što je posve nad čovjekom. Očajan potez raskrivi ka¬ 
petanu lice i na usta prošapće on muklo: — »Eh, kad si 
nesretan, neće ti pomoći ni sveti Petar, eh, ni sam Bogo!« 

U taj mah pokuca neko na vratima i ne čekajući na 
odziv uđe. Bio je gradski podvornik. 

— Gospodine kapetane, čestitam! — pozdravi došljak. 

Agić se trgne malko i nehotice uhvati za desni džep 

na prsluku. Čuvao je ondje lutrijsku reškontu od posljed¬ 
nje srijede, a sad mu bila prva pomisao, nisu li mu bro¬ 
jevi izašli. Malone uzdrhtao, pa stao blijedjeti i plamtjeti, 
sve u jedan mah. Ej, — neće biti više nužno da Đurđica 
služi! 

— Dakle što je? — upita s grozničavom nestrpljivošću. 

— E, što! — Čućete, — ali gdje je gospođica? — Njoj, 
njoj moram da nešto kažem. 

—- A, njoj, njoj — ? Ta znam već, opet vraćena molba, 
dobila mjesto ona fina dama — vrajla. — Dajte ovamo, 
potpisaću ja primku, — i starac segne za podvorniko- 
vim svežnjem. U licu mu nabrekle crte od razočaranja 
i za sebe ljutito promrmlja kapetan: — Ta otkale bih ja, 
— ja, pa lutrija, ala sam lud, — a naposljetku one bro¬ 
jeve nisam baš ni sanjao. 

— Ma, pustite, gospodine kapetane, — otimao se po¬ 
dvornik, — nije molbenica. Ta čestitao sam. Dobro je! 

— Zar je možda ipak? 

— Ta zovite gospođicu, imam dekret. 

Jedan čas kao da je oklijevao. Ili nije pojmio podvor- 
nikovih riječi, ili nije vjerovao, — što li? Tek jedan čas 
čisto mu teško bilo, što nije pogodio u lutriji, i bio ma¬ 
lone uvjeren, da bi mu takva vijest bila milija od ove. 
No odmah se riješi takova kolebanja. Davno iščekivana 
čarobnica — riječ »dekret« učinila je brzo svoje. Kao 
mladić skoči u pokrajnu sobu i više donese nego dovede 
Đurđicu. 

I čitali su tada otac i dijete na jedan put: »Visoka kr. 
zem vlada, odjel za bogoštovlje i nastavu, obnašao Vas 
ie imenovati privremenom učiteljicom na djevojačkoj 
pučkoj učioni u Pazarincima sa sustavnim bermma« — 

itd. itd. 

I u sitne niske sobice, u mračni uski hodnik, u tmurnu 
kuhinju kapetanova stana zalio se val veselja i radosti 
triju dobrih duša. Kapetan od ushita stao trčati gotovo 
kao obijestan dječak od jednoga ugla u drugi, nosio 
Đurđicu na rukama, kao nejačko dijete, a ona sva raz¬ 
igrana i blažena visoko u zraku mahala dekretom, lju¬ 
bila ocu lice i brkove i ruke, te zvonkim moćnim gla¬ 
som zvala mater, da joj objavi vijest zadovoljno se lju¬ 
ljajući na očevim snažnim rukama. Pa kad je gospođa 
unišla u sobu, mogla se je tek spustiti na stolicu u kutu 
i dižući pregaču do lica sušiti blažene, sretne suze, dok su 
otac i dijete jednako i neprestano svoju radost pokazi¬ 
vali u ludoj djetinjskoj igri. A k tim svijetlim od veselja 
licima pridružio se sjajan zlatni trak sunčanoga svije a, 
što se na kapke protisnuo i sada po tlu sobe, po zid. - 
vima, po odjeći Đurđičinoj po grudima kapetanovim 
potezao duge zlatne pjege, iz kojih kao da se splela aure¬ 
ola radosnomu i zadovoljnomu času. Sjaj toga božjega 
svijetla i sjaj ovih veselih sretnih srdaca kao da su imali 

jedan isti izvor. 

Tek kad se slegla prva uzbuđenost, palo je svima na 

um, da razmišljaju o daljem. Plaća od šest stotina _or 
na godinu i petnaest postotaka stanarine upravo ih je po¬ 
razila golemošću, kojom se ta svota pokazivala u očima 
njih sirotana. »Malo još, te bi imala više place nego ja 
penzije, za koju sam trideset godina služio!« - govorio 
je kapetan nekoliko puta. Zatim stali razmišljati, gdje 

li su ti Pazarinci? 

— Pazarinci - Pazarinci,. u granici nisu; ta znam 
svako mjesto od Svetoga Jurja kod Senja do , , 
zove. Pazarinci, čekaj, u dekretu možda, e 

eto — dekret je izdalo osječko nadzorništvo, u Slavoniji 
dakle, — i starca zazebe u duši. Sav vijek svoj proživio 
u gornjim stranama, te je za Slavoniju mislio, da to nije 
nego užasna nedogledna ravnica, puna vječnog blata i 
baruština, iz kojih se vječno ishlapljuje groznica. Ni 
kapetanica nije o Slavoniji bolje mislila, što više, njoj 
su munule taj mah glavom grozne slike o strašnim, dva 
hvata visokim razbojnicima s nedogledno dugim brko¬ 
vima i još duljim kuburama, handžarima i diljkama. 
Zato se starcima obrazi nekako smrzli, te bi svaki čas 
skupa uzdahnuli: »Samo da nije Slavonija!« Ali Đur¬ 
đica skoči protiv toga. Uzela djevojka žarko braniti svoj 
novi zavičaj. Sjetila se školske čitanke, u kojoj jedno 
štivo opisuje »zemlju plemenitu«, i sad uzme gotovo od 
riječi do riječi kazivati sadržaj štiva. Kapetan se done¬ 
kle umiri; osobito- jabuke srčike, koje je spomenula 
Đurđica, sprijateljiše ga sa Slavonijom. Kapetanicu, da¬ 
kako, nisu ni srčike mogle ganuti ni umekšati. Ali Đur¬ 
đica joj dobro primijeti, da bi »majčica« i za svaki 
drugi kraj našla kakav prigovor, »jer« — i tu skoči dje- 
vojče do nje, pa je zagrli obadvjema rukama — »maj¬ 
čici je teško, što se sad moramo dijeliti!« 

U zao čas spomenu Đurđica ovo. Tek što je izgovorila, 
bijahu obadvije već oblite suzama. No i sunčani trak 
danas je prešao već svojom igrom po sobi. 

Otad se jednako u kapetanovu domu razmišljalo o 
putu Đurđičinu. Kapetanica gotovo već obnemogla od 
boli, što su joj zadavale te misli. Đurđica je imala čitavu 
muku sa staricom. Kapetan se dakako junačio. Gladeći 
svoj dugi brk on bome predloži, neka Đurđica ne čeka 
baš posljednji dan rujna: »Što prije, to bolje. Vidjeće 
ljudi, da se brineš za službu. I moraš misliti, da si pri¬ 
vremena, — eh, — da su te definitivnom imenovali! Zato, 
kakve sam hude sreće, — da, — da, — samo ti ajde što 
prije, da vide, kako si gorljiva«. 


I kapetanica i Đurđica usprotive se kapetanu. Riječi 
inače dobre i blage žene sad su vraški naličile izrazima: 
»ludov — pretjeranac — srce od kamena — vuk« itd. 
Đurđica se pak nasmijala i rekla »dragomu tatici«, »do¬ 
bromu babajku svomu«, da do slijedećega mjeseca nema 
nikakva posla u školi, pa stoga nema razloga, da bude 
tamo. I kad je kapetan htio da još nešto kaže, skočila je 
djevojka k njemu, cjelovom usred usta zakrčila mu riječ 
i sa šaljivo bolnim,' tobože uvrijeđenim izrazom u licu 
zagrozila mu se malim prstićem: »Dakle, tako sam ti na 
putu, da me se želiš što prije otresti, o, ti zločesti tatice.« 
— Starac se morade nasmijati, ali u pokrajnoj sobi oiare 


si dvije tri krupne suze. 

— Pa i ne ide to tako! — javi se kapetanica. — Treba 
prije da priredimo i rublje i odijelo i posteljinu. Neću 
bome, da mi dijete napol golo i poderano odjuri u svijet 
i da se po tuđoj posteljini povlači. Mora se sve to naba¬ 
viti, jer sirotica nema gotovo ništa. To je sada, kao da bi 
se udavala. 

Kapetanica stala dalje razvijati svoje misli. Dokazi¬ 
vaše, da treba barem tuce košulja, tuce rubaca; 
od drugoga barem pol tuceta od svake vrste, za čarape 
lako: te će sama plesti. Rublje joj je odnekad bilo naj¬ 
veće veselje. No razgovor je morao napokon doći i do 
pitanja, kako da se sve to nabavi? Stali računati, ah, — 
i prve su već svote bile zlokobne. Od tuceta spustila ka¬ 
petanica na pol tuceta. Ali i tako se još pokazalo, da 
bi se djevojka već u prvi mah morala silno zadužiti. 
Agić je nazivao sve to »pustom ludorijom« i dokazivao, 
kako toga svega ne treba. Uistinu pak svaki bi čas sko¬ 
čio u drugu sobu, ondje sam za sebe uzimao u pomoć 
ostatke svoje »aritmetike« te računao ovamo, računao 
onamo, ne bi li kako skrpao koju svoticu iz dosadašnje 
svoje zaslužbe i — još kakove nuzgredne nove »zasluz- 
bice«, »cum bajšpil«, da kod katastra, ili kod statistič¬ 
kog ureda, ili bilo gdje nađe kakav posao, koji bi se 

dao uvečer kod kuće raditi. Onda bi mogao što to ku 
piti na obročnu otplatu, ta trgovci daju; ma istom 
prekjučer pripovijedao mu poštanski oiicijal 
nešto takovo. Da, — da, tako će! — »Ali kako za p 
obrok? Ja — kapetan — ne mogu moljakati, da mi tigo- 
vac bez svake kapare dade robe. Bar nešto moram 
ruku dati, odmah, kad kupim. No odakle? Đurđica odla 
prije prvoga, - dotle se meni neće isplatiti moja zasluz- 
ES’ pJ dobit sutra posla. .Kako bih do bijesa udes o 
stvari« — I starac se zamisli. »Ama dakako« živo se 
prene iz svojih misli - »šta će mi sve to? Kako da nisam 
odmah pomislio na ovo! Dakako, dakako, piodacu 
toliko ću dobiti, da bude dosta za prvi obrok. Sjećam 
se, da su moji drugovi svagda dobili za t& ke stvari dosta 
novaca! Bravo, bravo!« — i otsulja se potiho, lagano na 
prstima u hodnik, otvori tiho — tiho stari visoki ormar 
i izvadi iz njega nekakvu željezom okovanu kutiju. Otvo- 
riv je nađe' u njoj četiri pet zlatnih portepea, nekoliko 
zlatnih širokih »porta« sa čake, tri četna zlatna pasa za 
sablju. Sve je to čuvao dosad kao svetinju. Za svaku je 
ovu bitnicu znao, što je slavno i svijetlo doživjela dok 
je to nosio. Jedan »portepe« bio je isti, sto je visio na 
sablji, kad ga je poslije zauzeća Komorana mladi car 
Franc Jozef odlikovao posebnim razgovorom. Ona 
»porta« bila je sa čake, s kojom je u bitki kod Solferma 
bio uz Marojčića - i tako dalje. Ljubio je on to, no u 
taj čas sva je ta ljubav utonula u želji, da obraduje di¬ 
jete. Odlučno strpa sve skupa u džepove i odluči odmah 
odnijeti kamo, da proda i tako namakne onu prvu »svo 
tiču«, koja mu je toliko brige zadavala. Kao da je ukrao 
štogod, tako plaho pritvori vrata na ormaru, _ tako se 
bojažljivo ušulja u sobu, kamo je morao po šešir. Posve 
zbunjen i kao izgubljen pleo se pred ženom .i kćerkom, 
u strahu, da mu ne saznadu tajnu i ne zapriječe mu iz- 
vedenje nakane. No na sreću njegovu kapetanica 1 Đur¬ 
đica još uvijek se zabavljale rubljem. Nisu vise računale, 
sa strahom ugibale se pače svakomu povodu, koji hi ih 

nagnao na račun, jer su se uvjerile, da ne ide, pa ne ide. 
Mjesto toga pravile onako samo, bez cilja, svakakve os¬ 
nove, više sanje, gdje je jednako glasilo: »Oh, — kako 
bi to lijepo bilo, — znaš, draga, — košulje u naprsju sa 
čipkama — onakim, kakve smo lani za trgovca pravile, 
a rupčiće od batista sa monogramom — ne baš preve¬ 
likim, — o, — znam, — kakovim, — da, a ručnike sa 
narodnim vezivom — iz Lajevih uzoraka. Oj, — kad bi 
čovjek od svakoga imao po dvanaest, — i — kada! 
Pak — «. 

Kapetan je tražeći šešir pomnjivo slušao, želeći da 
nauči štogod od tih stvari, jer će trebati, kad bude 
kupovao. 


IV. 

Tek nakon tri četiri dana našao kapetan s pomoću 
prijatelja majora kod »generalkomande« nekakav posao 
»za kući nositi«. Sad mu je bilo najpreče, da pođe kupo¬ 
vati rublje. U dućanu su ga poznavali i uljudno ga primili, 
no ipak mu je bilo strašno teško da kaže — ne, što želi, 
nego — kako želi. I obilazio siromah dugo pravu riječ. 
Napokom ponudi mu trgovac sam. Sad je bilo sve u 
redu. Prvi obrok položi odmah, prije nego je izabrao 
stvari.. Kad je bio i s tim gotov, odredi, da se platno i 
ostala roba pod večer pošalje k njemu u stan i da se ni 
na kakav način ne smije kazati, da je on to kupio. Želio 
je naime, da vidi zadivljeno i iznenađeno lice ženino i 
kćerino, te se unaprijed veselio, kako im neće htjeti 
dugo odati, da je on sve to kupio. Smišljao je, kako bi 
se dosjetio kakvoj posve vjerojatnoj neistini, odakle je 
platno. No njegova iskrena graničarska duša nikako nije 
mogla da uhvati takovu misao. 

Prema večeru vrati se kući ranije nego obično. Pustio 
i svoju svakidašnju šetnju s majorom po Tuskancu. 10 
je sav nemiran. Ušavši u sobu nije smio pravo ni da po¬ 
zdravi ženu i kćer, u strahu, da se ne izdade. Na manju 
djecu — četvero ih bilo — strogo se i tobože zlovoljno 
otresao. 0 , - stari Agić nije tek ljetošnji zec lukavac 
j e on — neće moći ni žena ni Đurđica pogoditi, da j 
on platno kupio, kad ga takova vide. Da bude još sigur¬ 
niji, ne upusti se ni u kakav razgovor, već sjedne od¬ 
mah za stol i prihvati se svoga novoga posla — nekakvin 
ogromnih računskih registara. Žena ga upita, što li znači 
taj nosao i čemu se još kod kuće muči za onu kukavnu 
forintu, što je dobiva na pošti? On se tek kao pravi sr- 
donja opet nemilo otrese i izmrmlja nešto, da se tobože 
njegovi poslovi nikoga ne tiču, a najmanje zenskadije. 
A u nutrašnjosti se svojoj smijao, kako on to divno glu¬ 
mi, a u drugu ruku čisto se sagibao i tresao od nestrp¬ 
ljivosti, kada li će jednom taj trgovac poslati robu. Oj, 
bijaše on veseo, kako već odavno nije bio. 

Đurđica i majka nisu imale kada, da na nj paze. Bile 
im pune ruke posla s rubljem, što su ga šivale za kćer 
gospođe savjetnikovice, koje je moralo da bude što prije 
gotovo, jer je i njoj kao učiteljici bilo otići za koji tjedan. 
Već nekoliko dana morale su raditi od rana jutra do 
kasne noći. Imajući tako uvijek u rukama upravo ona¬ 
kav posao, koji im je toliko na srcu ležao i koji je imao 
istu svrhu, kao i njihov, nisu ni mogle da iziđu iz nepre¬ 
stana snovanja. Zato su i sada, dok je otac pisao, razgo¬ 
varale samo o rublju, koje je njima trebalo. Smišljate 
opet, kako bi se dalo udesiti, da se može nabaviti. Đur¬ 
đica reče, da će morati zasad odustati, jer ni na, koji 
način neće da se zadužuju. (Kod riječi »dug« Agiću se 
donekle nakostriješi kosa). Majka se protivila kćeri, 
— Ta nemaš ništa, za Boga miloga. Kuda ćeš ovakova 
među ljude? Najposlije opet si kapetansko dijete, pak i 
učiteljica, a što je glavno, treba ti! 

Aaić se sav u sebi tresao od radosna smijeha, ali je i 
jednako pazio na Đurđicu, koju je držao najmudrijim i 
nainronicavijim stvorom na svijetu, pred kojim se msta 
ne da sakriti, pa se uistinu bojao — i ako bez razloga 
ne pogađa li djevojka već sada sve. 

— Da, ono, što biti mora, mora da bude, — nastavljala 
kapetanica. — Dakako, siromašni smo, gotovo mi pamet 
staje, kako i odakle da namaknemo, ali —. 

Kapetanica ne doreče, jer u taj par pokuca neko na 
vratima i na nagli, skroz nestrpljivi odziv kapetanov 
stupi u sobu momak s omašnim svežnjem u modru pa- 

^ _ gta je to? — upitaju u jedan mah i Đurđica i kape¬ 

tanica. Majka ustane. Djevojka ostade, istina, sjedeći, 
ali i njoj je od čuda ostala igla u zraku. Agić je pak sve 
pomnjivo ispod oka gledao i pratio, no da se ne izda, 
pričinjao se, kao da se još više udubao u svoj posao, pa 
ni da bi se okrenuo k došljaku. Brzao perom po papiru, 
da je sve škripilo, a opet — ugursuz stari — nije ni jedne 

črknje napravio. . 

Gospođa ponovi svoje pitanje, no trgovački se momalc 
učini posve nevješt. Na golobradu rumenu licu raširi se 
dobroćudan tupi smijeh. Tek toliko se sabrao, da je mo¬ 
gao nejasno propentati, kako on ne zna, ko je kupio, pa 
da ima samo nalog, da stvari preda kod kapetana Agica 
za domaću gospođicu. 

_ Ali ko je naručio? To će biti kakva pometnja. Ej, 

Agiću, a što si se tako udubao? čuješ li? Eto donesli ne¬ 
kakve stvari, a momčić veli, da je za nas. Ali to ne može 
da bude, valjda ima još koji kapetan Agić u Zagrebu. 

— Ne, ne, to je za vas; znam ja posve sigurno!. — pre¬ 
siječe momak gospođi riječ i još se više zacrveni u licu. 

Kapetan ni da bi makac od svoga posla. Đurđica pak 
nekako zastrašena, gotovo zbunjena, ili satrvena pozi¬ 
raše u omašni svežanj. U krupnim sjajnim očima sjajilo 
se i od čuda i od straha, od sumnje, a napokon zaknjese 

se divne oči žarom i blijeskom Ijutine... »Nije li 

koji-?«I nije joj se mogla svršiti misao, što joj munu 

mozgom. Ta nedavno joj pripovijedali, kalio je nekoj nje¬ 
zinoj družici bogati gospodin L. poslao isto tako silne 
darove u kuću. »Ta to bi strašno bilo, — ali ne, — ne, ko 
bi se usudio, — ko bi se usudio, — ko bi mogao — ?« — 
ječilo joj u duši. No ipak sav onaj silni svežanj postane 
joj grustan i strašan. Čisto je boljelo srce i mučio bijes, 
kad je vidjela majku, kako se hvata svežnja, kako s kraja 
razmata papir, kako gleda platno. Ah, ljutita ustane, 
obrazi joj plamtjeti, a u grlu je sapinjalo. 

— Kad ne znate, moj prijatelju, od koga je platno, 
onda ovo platno ne ide ovamo. — I odmah uzme drhta¬ 
vim glasom momku govoriti, no slučajno joj zapne oko 
na ocu, koji se posve potuljio k peru i veoma sumnjivo 
kašljao. A ovo je kašljanje više bilo slično silomice pri- 
dušenu smijehu. 

— A, ta — oče, ah, — ja luda slijepa glava! Ti si to, 
ti si to! — klikne djevojka i poleti k njemu, te mu se 
burno ovjesi oko vrata. 

Nije bilo više fajde, da se taji. Đurđica je bjelodano do¬ 
kazala, da je on taj krivac, i cjelivajući ga po vratu, po 
licu, po rukama istisne od njega, da joj sve prizna. 

— Ali kako i odakle? — javi se gospođa, sada još više 
u čudu. 

— Odakle, odakle! Ma jest, odakle? A ti eto — zar ne 
vidiš, majko, ova pisma? Da, da, tako je. Ovo nije posao 
za poštu. O, moj dobri babajko! Ali — kako možeš? Kud 
ćeš se toliko mučiti? A ja — tupoglava — vidim sve to, 
vidim, kako se sakriva u papir preda se, pa ja ne poga¬ 
đam! Ah, ah, ti zločesti čovječe, dobri moj tatice! 

I veselju nije bilo kraja. Odlučiše, da se savjetnikovici 
vrati posao, a još iste večeri uzeli svoje platno u ruke i 
započeli krojiti. I na maloj švarcvaldskoj uri davno je 
odbilo dvanaest sati, kazalo se posve primaklo k brojci 
I, a u Agićevih još uvijek nožice zvečale po stolu i platno 


se s reskim cilikom paralo na komade. Sam je kapetan 
pomagao ženama, slažući komade. Đurđica pak od vese¬ 
lja svaki bi čas poskočila u okrug. Ah, — toliko platna — 
toliko rubenine još nikad nije imala, pa je zato mala 
vragolanka bila i sasvim sretna, ali i malo ohola. Pa 
kad su sve izrezali i uvjerili se, da će izići potpuno tuce 
košulja, ona samo što nije od razigranosti i puste obije- 
sti — od prevelike radosti — svu sobu prevrnula, a sta¬ 
roga dobroga oca toliko izljubila, da mu je malone oteklo 
lice. 

* 

* * 

Dani prolažahu i kobni se rok predzadnjega dana mje¬ 
seca rujna sve više primicao. I otac i majka i kći silo¬ 
mice su tažili svako sjećanje na rastanak. Kad bi slučajno 
pala kakova takova riječ, ili je spomenulo koje dijete, 
u jedan bi se mah zamračilo svačije lice i svako je 
gledao da se sakrije u koji kut i ondje se neviđen od 
drugih prepusti bolovima. Otac je majku i kćer, majka 
oca i kćerku, kći oca i majku, — a i svako sebe varao, 
kako im je na pameti samo sreća i blagodat, što ga do¬ 
nosi imenovanje. I zbilja pleo im se razgovor samo oko 
probitaka. U duši, dakako, u tamnim stranama nutraš- 
njošti trpjelo je sve troje. I jednomu i drugomu i tre¬ 
ćemu nije bilo tek jedan put, da im je i sva duša i srce 
požalilo, što je ikad uistinu stigao taj željno iščekivani de¬ 
kret. Zatečeni u takovoj misli, svako se je bogobojno pre¬ 
križilo i molilo oprost za taj grijeh nezahvalnosti! Ali srce 
ne da mira, pa i sam je razbor zadivljen onazio, da s de¬ 
kretom nije došlo ono zadovoljstvo, što su ga od njega 
iščekivali i kako su ga pomišljali. Svakidašnjost sa sil¬ 
nom svojom snagom navike skoro je utomila žar prve ra¬ 
dosti i došla sa svojom trijeznošću. Uzalud se sokolio 
stari Agić, da je sada budućnost kćeri njegove zajam¬ 
čena, da ima svoj lijepi dohodak, da ima dapače »rang«, 
sve uzalud, — više nisu mogle takve misli uspiriti ra- 

dosti prvoga dana. Što dalje, to se više pričinjala ta 
»sreća« kao nešto obično, što je najposlije moralo doci, 
i nije više bilo u njoj snage, da ukloni dnevne svakidaš¬ 
nje brige, nepogode i neugodnosti. Iluzija nade, koja 
im je prije imenovanja tako čarobno slikala sreću i bla¬ 
ženstvo, što ih čeka, ako im se želja jednom ispuni, — 
sad se pokazala varavom. I tako eto slabi su bili opkopi, 
koji su ih imali braniti od silnih navala bolova, što ih 
je rastanak nosio u sebi. A k tomu proklijale ^starcu 
bujno kao otrovne gljive svakojake brige u bijednoj 
duši. »Jao, kako će dijete, u toj daljini, osamljeno kao u 
pustinji, odijeljeno od svih svojih, kako će među samim 
stranim ljudima! I zlobi, i zavisti, toj zloj ćudi i zloj 
duši »iskrnjega« izvrgnuta tako mlada i bez iskustva. 
Ah, — no da, — možda još i — i — i napastima! — Dje¬ 
vojka je, moram reći, i ako sam otac, djevojka nij e 
ružna, a onakvi vragovi — fićfirići, — ne da takav đavo 
mira, — a dijete ludo, — najposlije od kosti i mesa. Ah, 
— znam, — i ja sam bio vrag u mladosti. — uh!« i sta¬ 
rac se zgrozi od svojih pomisli i posve sujevjeran pre¬ 
straši se, ne bi li zbilja, da se osveti njemu, sudba kaz¬ 
nila njegovo dijete onakvom nesrećom, kakovom je on 
trima iii četirima djevojkama život otrovao. »Ne, — 
ne, — ono su bile puste — lude djevojke, — tek nešto 
bolje od posljednje graničarke, — a Đurđica — ona je 
pametna — učena, — ona je »karakter«. 

Materi nisu baš takove misli dolazile. Njoj je Đurđica 
u svakom pogledu bila tako savršeno biće, da joj nije 
palo ni nakraj pameti, da može na tom svijetu biti ljud¬ 
skoga stvora, koji bi mogao Đurđici biti opak. Što se pak 
tiče »napasti«, eh, — ona, kao svaka žena, nije se toga 
previše plašila. Naprotiv se rado prepuštala svakojakim 
mislima i kod toga joj se u srce uvlačila i nada i želja, da 
Đurđica nađe dobra supruga. »Sada će biti lakše nego 
dosada«. I materi kod take misli prostruji i dušom i ti- 

jelom lagodan, čisto raskošan osjećaj, posve, kao da se 
je u nazrijevanju takove sreće za svoju kćer vraćala nje¬ 
zina mladost. Da bi »napasti« mogle imati drugi, zlo¬ 
kobni rasplet, na to nije žena — mati — ni_ pomišljala; 
preluda joj se činila svaka sumnja. Ona se je u »karak¬ 
ter« svoga djeteta pouzdavala više nego otac, a napokon 
kao žena znala je najbolje, da se žensko čeljade istom 
tako ne podaje, niti zaboravlja. No pokraj svega toga 
i njezine su brige bile velike. Znala je,, da je Đurđica u 
svem suviše gorljiva, pa se bojala starica; »dijete ce se 
prenapeti, pa će posao satrti siroticu«. Znala je dalje, da 
je Đurđica užasno lakoumna, »što se tiče prehlade«. I 
majka je malone strepila, neće li dijete dolje pod ne¬ 
zdravim podnebljem, kakvo je u Slavoniji, podleći ka¬ 
kvoj teškoj bolesti. 

I tako što dulje, to su mučaljiviji postajali roditelji. 
Obrazi im nekako postali posve goropadni, zlovoljni i 
jednako tmurni. Gospođa je kapetanica mnogu i pre- 
mnoeu suzu ukuhala s jestvinama. Uza to je birala od 
dana dekreta samo takva jela, koja je Đurđica najvo 
ljela, i pripravljajući ih padale joj na um sve uspomene 
iz Đurđičina djetinjstva. »Jao, istom što je bilo, kao ju¬ 
čer da se ono malone zadavila komadom takove 
gibanice, - ah, koliko li straha pretrpjesmo. Boze moj, 
bilo to u Sunju; - a gle - sad je već velika, svoja je — 
i odlazi mi, ostavlja me samu!« I starica redovito zaplače 
Kapetan nije takovo što smio gledati, on bi svaki put 
ženu karao. Pače pod zadnje dane naprtio sebi zadaću, 
da govori mnogo o odlasku i proučio je sve. putove, ko¬ 
jima se u Pazarince dolazi i sve poštanske i brzojavne 
pravce, po kojima se u Pazarince piše. 

— Nije baš to —- ni tako daleko, — tješio ženu i dijete, 
— prošao ja sve karte. Željeznicom se dođe za podrugi 
dan, pošta treba dva, najkasnije tri dana, a brzojav, —- 
eh, to ide brzo, — ako telegrafist u Pazarincima nije pi¬ 
jan. Da — da, — nije predaleko. 


»Đurđica Agićeva«. (A) 

V. 


Đurđica je dobro opažala žalost i zabrinutost roditelj¬ 
sku. Baš se zato silila svakojakim načinom, da bude 
jaka, pa se pričinjala pred roditeljima, da je vesela i 
srećna. Vas dan bi pjevala, zbijala šale, smijeh joj veselo 
i zvonko zamnijevao čak na ulicu. »Hvala Bogu, što di¬ 
jete barem ne pati«, — tješila se kapetanica. No koji put 
je glasila pjesma, — kao da ne dolazi od srca. Pa i nije 
Sirotici Đurđici nije u duši bilo onako, kako se priči¬ 
njala. Nešto je malone dušilo u grlu, kad bi pomislila, 
da će otsad biti bez roditelja. Nije se mogla pravo do¬ 
misliti, kakav li će to biti taj život bez njih i daleko od 
njih. Mašta joj nije uzmogla da stvori ni napol jasnu 
sliku budućega živovanja. Ta dosad ni jedan časak bez 
njih, a sad od rana jutra do kasne večeri sve sama, uvi¬ 
jek bez njih. Kakvo li će biti ono jutro ondje dolje, kako 
objedi, kako večere? Kako — kako? I uzalud se pitala. 
Pred dušom ostajalo joj sve pusto, prazno i bolno. A 
tek kad je pomislila na starost roditeljima, pa kako 
mogu lako oboljeti, a neće osim nejake djece nikoga 
imati uza se, — ah, onda bi navalila sa, svih strana bo¬ 
jazan i strava, te joj bilo po svem tijelu, kao da je groz¬ 
nica trese. Za braćom bijaše joj također teško. Ona im 
je bila gotovo što i majka. Brinula se za njihove ha¬ 
ljine, poučavala ih, djeca je ljubila više nego oca i majku, 
— a sad ih neće vidjeti tako dugo. Tek se tješila rado- 
znalošću, kako li će se djeca za to dugo vrijeme promi¬ 
jeniti u vanjštini. »Zorica će biti najljepša, Dušan — 
on će do godine biti gotov junak!« — Ni na to nije smjela 
misliti, da mora ostaviti ove uske, tako dobro poznate 
joj sobice roditeljskoga stana. Tuđ im je čovjek doduše 
gazda, nisu njezine ni njenih roditelja, ali to ništa ne 
smeta. Đurđici su ipak mile kao davne znanice, kao 
draga svojta, kao svjedoci tolikih milih časova, kojih se 
sjeća još iz djetinjstva. Svaku pjegu na zidu drži u svo¬ 


joj pameti i u svojoj duši. A tek pokućstvo! To je čitav 
arkiv povijesti njezina života i života roditelja. Doba dje¬ 
tinjstva, pričanja roditelja, sve to kao da je nekim taj¬ 
nim neviđenim, ali osjećanim rukama upisano u mrkom 
drvu i blijedim krpama tih stolaca, stolova i ormara, i 
Đurđica ih kod svakoga pogleda čita, i svaki put ioi 
bude teško i bolno, jer će skoro morati svemu kazati 
»zbogom«. Slavenska njena duša, koja po naravi svojoj 
više od latinske, a kamoli od germanske, ili od semitske, 
teži za domom rođenim i gnijezdom roda svoga, — 
trpjela je sada sve muke u oči rastanka, koji mora za¬ 
uvijek nadoći. 

A kako joj je bilo teško, što ostavlja domaći prag, 
tako se ta bol protegnula i preko zidova i zasegla i za 
ulicom, susjednom kućom, za cijelim trgom, ta — za ci¬ 
jelim gradom. Ah, — taj Zagreb! Gotovo sav joj mladi 
život sa svojim rujnim, jasnim obzorjem — sve je to 
skopčano od prve joj mladosti sa Zagrebom. Odnekad je 
Đurđici bilo drago tamno ono pogorje za gradom, oni 
nježni brdeljci tik do Griča, sjajni i zeleni kao perje 
istočne ptice, onaj dražesni svježi Tuškanac, — a najviše 
ona mila dolina ksaverska, koja je za nju uvijek u jedan 
mah nosila u sebi i nježnost lirske pjesme i tajinstve- 
nost romantične balade. I sam grad, a najviše Ilica, sje¬ 
dio joj duboko u srcu. Ta kako su joj mile, kako drage 
odnekad bile šetnje u bujnoj onoj vrevi. I sada neće ih 
više imati. Gotovo za svakog onog obijesnog postolar- 
skog ili pekarskog šegrta, za svakog onog služnika, za 
svaki tvrdi korak snuždenoga zagorca seljaka, ta i za 
svaki inače tako dosadni i tako neduhoviti obraz 
ukočenog beamtera s carskom bradom, što više, i za 
samu glupu pojavu elegatna fićfirića, — za sve joj je 
bilo žao, što ih ostavlja. 

Inače nije patila. Sto ide u strani svijet, među nepo¬ 
znate ljude, nije je baš ništa plašilo. Mlada joj dobra 
duša, gotovo nedirnuta od svijeta, nije mogla znati, što 

su ljudi i kako su silna pomagala slijepomu haranju i 
bijesu udesa. Pače radoznalost je učinila, da se je ra¬ 
dovala budućemu općenju s ljudima. Najviše se vese¬ 
lila, kad je pomišljala na školu. Čisto se je radovala 
djeci, koju će obučavati. Zaklinjala se, kako će sav trud 
uložiti, da joj škola bude uzorna. Sada je već smišljala 
načine, kako će najprije predobiti ljubav dječice, sno¬ 
vala igre, kojima će ih zabavljati, i u duhu je već gle¬ 
dala zdrava puna lica malih nemirnjaka, slušala zvonki 
im smijeh, — vidjela ih oko sebe i bilo joj, kao da 
gleda anđele, mislila na anđeosku meku ćud netaknu¬ 
tih ovih dušica, — da, jednom riječi, ona je već sada 
ljubila tu nepoznatu djecu. 

Ako je otac mislio na »napasti«. Đurđici bi također 
koji put navrle slične misli. Ali kao i majka ona se nije 
toga plašila. Posve nevina nije mogla da misli na pogibli, 
ili ako bi joj ipak pao na um koji savjet iz školskog 
doba, opet ju je branio ponos duševne čistoće. Pomisao, 
da će joj sada doći prilika, te će možda naići na mla¬ 
dića. koji će ljubav njezinu zavrijediti i koji će za tom 
ljubavi čeznuti, bijaše joj ugodna. Ona bi kod toga osje¬ 
tila neku slatku prelest, neku žeđu i znaličnost. Najzad 
u dvadeset njezinih godinica nije se uzalud razvilo ono 
divno tijelo! I sva duša pršila joj je visoko — visoko u 
visinama fantazije i ondje se njihala nad bajnim sli¬ 
kama, od kojih najdalja - najnejasnija kao da je pre¬ 
dočivala mlada vjerenika i polutamno sveto mjesto ol¬ 
tara. Oh, od zastiđenosti bi pocrvenjela dovrh ćela, ru¬ 
čica bi zadrhtala i do krvi se ubola, te se tek tada pre- 
nula mlada sanjarka iz svojih sanja i snomice rastje¬ 
rala takove misli. I svaki put joj to pošlo za rukom Ta 
— nije kapetanica krivo rekla, kad je tvrdila, da je Đur¬ 
đica »karakter«. 

Ovako ih dočeka današnji dan. Bio je 29. rujna. Spre¬ 
majući prtljagu u sanduk plakala majka, plakala i kći. A 
tek kad je došao služnik i kad su veliki, smeđom bojom 


oličeni sanduk zaključali, i čovjek ga iznesao na ulicu, 
stara je gospođa gorko i bolno zaridala, te jednako vi¬ 
kala: »Ta, Bože moj, — baš je kao da nose lijes iz kuće. 
Jao, jao, — možda se nećemo više vidjeti — !« Otac je 
morao da bude strog i osoran, da učini tužnomu prizoru 
kraj. Ali još i sada — ovdje na praznom, dosadnom ko¬ 
lodvoru — jednako ječe u ušima Đurđičinim očajni 
vapaji majčini. Oni joj duboko sijeku srce, čisto kao da 
ih se je bojala: bilo joj je, kao da iz njih prši nešto pro- 
ročansko, pa joj se uz muke rastanka duša lomila još i 
u mukama crnih slutnja. 

* 

* * 

Fićuk lokomotive prekine svima nit dojakošnjih misli. 
Prestao kapetan, prestala kapetanica, prestala i Đurđica 
dalje razmišljati o netom prošlim dnevima. Sada bi¬ 
jahu opet posve, i to ne samo tijelom, već i duhom na 
kolodvoru. U prvi mah poskoči sve troje k prozoru, nije 
li to već vlak ovdje. No to je bila tek niska lokomotiva, 
koja se micala čas naprijed, čas natrag. Sunce je međutim 
već zapalo. Jesen opet stupi u svoje pravo, te je izvana 
strujao na prozor svjež hladan zrak večernji. Počeli se 
također pokazivati i sakupljati željeznički trhonoše, za¬ 
tim su dolazili sve češće seljački radnički putnici, te se za¬ 
malo iz čekaonice III. razreda orila i vika i pjesma i smi¬ 
jeh i kavga. Za koji čas poslije pokaže se na. vratima pe¬ 
rona vratar i pomoli glavu u čekaonicu, baci pogled Bog 
zna kamo i odmah potegne glavu unatrag i zaključa opet 
vrata za sobom, a kapetan je upravo htio da ga pita, 
kada će krenuti vlak. Opet za nekoliko časova zašumio 
sa ceste štropot teških kola, te se pokaže najprvo jedan, 
a onda još dva ili tri hotelska omnibusa. Izvuče se iz 
njih nekoliko putnika, koji su svoje kovčežiće pometali 
po stolovima u čekaonici, sami pak pobrzali u pokrajnu 
restauraciju. 

— Ne zaboravi, Đurđice, eto u toj košarici spravila 
sam pile i kifle! - reče gospođa Agicka. 

- Ne bi li čašu piva? _ upita Agić i segne u džep, da 

vidi, koliko ima novaca. = „„ 

l a Tr ugi t ° s'neizrecivom^aduto^ću^ed^na tu| množmu 
* 'ii’ Unin zaciielo drži tek potrebnim reliefom svoje 
znamenitosti. Počinjali dolaziti i gakovi Sad je uzruja- 
nost kapetanova dosegla vrhunac. &0 je co ] - 

izgubljen. Napokon imao je krenuti vlak ^ Zak ^ 

Vratar došao P izvikivati imena oca za 

vlak Taj čas, na svoju sreću, upita Duraica oca 

kartu. I gle, - on je nije još ^uzeo, ndne pr 

£S 0 “ež ¥ anj,“SiriU torbak. Kapelan mor.de 
uza sve to i jastuke nositi. . . . n a- 

Đurdicu posve savlada uzrujanost i nemu. - ] P 
žila, u ko"a P kola da uđe, nego krene odmah u prva^naj¬ 
bliža. Kondukter je morade upozoriti, neka uđe - p 

S6 IJ 11 kup eju & nađe* dvije suputnice. Otac joj pomogne 
da smjesti stvari na police. Ona ga jednakoopominjaa, 
neka izađe da će ona sve urediti, jer se bojala, da ce 
vlak odmah krenuti. U toj uzrujanosti jedva da mu je 
pružila ruku na rastanak, kad je on jos sa zaanje ste- 
nenice obliven suzama, pridigao se i poljubio je u ^ • 

Majka* pak tamo na peronu očajavala i kao okamenjen 
stajaki, P praveći mekanično bez prave svijesti znakove 

krsta prema Đubđici i kolima. Od suza nije jadnica vi¬ 
djela ni kola, ni kćeri. Kondukter dođe i zatvori vratašca 
i vlak se počne micati. Silni šum, bijesni piskut i jala 
štropot lokomotive potresao zrakom i tlom, zvižduk 
oštro zarezao, stakla na okancima zazvečala i dalje se 
tresla drvene klupe škripale i pucale, a dolje pod vla¬ 
kom štropotalo željezo i zveketali lanci. Đurđica se prvi 
put vozila na željeznici, pa joj je sav taj silni štropot i 
jaki drmež mučio živce. Cisto joj je bilo tijesno i bo¬ 
jažljivo. 

Kad se ponešto primirila, sjeti se, da se nije ni pravo 
oprostila s roditeljima. Ah, — a bila je namislila, da ce 
mahati rupčićem, đoklegod bude u blizini kolodvora. 
Sve je zaboravila i gotovo da je sebi spočitavala neza¬ 
hvalnost. Sva bol za domom i roditeljima prošiba jos 
jače dušom njezinom i suze joj ćurkom poteku niz lice. 
U taj tren nije ni na što drugo mislila niti je pravo zna a, 
kamo i kojim pravcem hrli s vlakom naprijed, iiek 
iza prve postaje obazre se i pogleda svoje ^uputnice. 
Jedna je jamačno bila sluškinja, pralja, ili što takvo. 
Velika košara nije joj našla mjesta gore na polici, te je 
morala ostati na podu, gdje je Đurđicu si no tištala u 
kolieno. U svojoj žalosti tek je sada osjetila neugod 
bol od košare, aii ipak se ne usudi ništa kazati. Druga 
suputnica bila je nacifrana, a obraza crveno^ oličenih 
Debeli zlatni lanac visio joj od vrata do trbuha, \ehke 
tupe oči imale su u sebi i nekakav besramni di ski sjaj 
i mekani dobroćudni izgled. No Đurđici bijaše teško da 
je i časak samo gleda. Zato, kad se ova riječju obrati 
prama njoj i upita je, kamo putuje. Đurđica e v pr 
muca nešto i odvrne lice sasvim k oknu, na koje je na¬ 
valjivala neprobušna noć dalekog polja. Pralja je ođavn 
već hrkala; za čas usnula i ona druga, dišući gotovo na 
otvorena usta. Đurđica se strese i. oćuti sada prvi pu , 
da joj dodir sa stranim ljudima nije lak. I ona uzdahne 
dugim — dugim uzdahom. 

VI. 


Vlak je jurio dalje. Štropot se pričinjao Đurđici kao 
pravilan kakav napjev. I udešavajući nekakvu korač¬ 
nicu na pravilne udarce kotača, pokuša da zadrijema. 
No previše se treslo, a uz to su misli jednako brujale i 
točile se glavom. Nametalo joj se pitanje, kako će to 
sutra biti u novom zavičaju? U duhu je vidjela mjesto, 
kao neko veliko selo, puno sivih kuća, bijelih gusaka i 
sa silnom množinom drveća. Stvorila je sebi cijelu sliku. 
Daleka je nedogledna ravnica, u njoj dugo, dugo selo 
s lijepom pobijeljenom crkvom, pred crkvom prostrana 
tratina, momci i djevojke igraju kolo. Na to ju je sjećala 
nekakva slavonska pripovijest. Poslije sela sjeti se, da se 
pita za svoje buduće drugove i družice. »Da je barem 
koji poznati, ali baš ni jedan!« — uzdahne i misli joj se 
vrate k domu. »Što li sada rade? Sada će biti osam sati, 
— to zacijelo sjede kod večere i misle na me — !« I na¬ 
vale joj suze na oči, da opet razmišlja o novom svom 
mjestu i zadaje si brige, kako će naći stan. Onda se sjeti 
nekakve crvene kutijice, koju je zaboravila zajedno s 
knjigom računicom kod jedne drugarice u gornjem gradu. 
Odmah poslije toga uzela je razmatrati, kako roditelji od 
svoje djece nemaju baš nikakve koristi, naprotiv samo 
silu briga. »Eto, — sad ja idem u svijet, — ostavljam stare 
roditelje same, — a Bog zna —«. — Nije smjela da dovrši 
misao. Da je minu tako zlosretne slutnje, prisili se, da 
gleda napolje u crni kraj. Ondje — ili daleko, ili blizu, 
nije se moglo spoznati u debelom mraku — visjeli čas 
okrugli, čas šiljati plamovi crvena svijetla, i nije se moglo 
znati, jesu li to luči seljačkih kućeraka, ili što drugo. Đur¬ 
đica je voljela misliti, da su luči, pa je u duhu s nekom 
čuvstvenom znaličnosti slagala slike ljudi i njihovih soba 
te se uvjeravala, da su zacijelo sretniji od nje, jer mogu 
lijepo i mirno ostati u domaćem gnijezdu, a ne, — kao 
ona — obijati tuđe pragove. »Ali — što ja! Koliko grije- 

U najbližoj se postaji uvjeri Đurđica, da se mora pre¬ 
mjestiti. Tako dođe u kola drugoga razreda. Tu nađe 
trojicu gospode. 


Gjalski: „Đuritica Agičeva” str. 42 

šim! Mjesto da sam zahvalna Svevišnjemu, ja još jadiku- 
jem. Ele, mi ljudi — tako smo čudni. Nikad nikomu pra¬ 
vo! I ja nisam baš sretna, a opet koliki mi zavide —!« — I 
sjeti se dviju, triju drugarica i znanica. I tako se redom 
redale svakojake misli. Čas se uhvatila za džep, je li u 
njem novčarka, čas se zabrinula, je li ponijela svje¬ 
dodžbe, tada opet snovala, kako će na Božić kući i što 
će komu donijeti. Bila je čisto razdragana kod toga sno- 
vanja i sad se već veselila radosnomu času i silnomu 
iznenađenju roda. Poslije stane je mučiti nekakav na¬ 
pjev, — opet ona koračnica, i opet joj se činilo, da toč- 
kovi vlaka u istom taktu štropoću. Pred očima se rastr¬ 
gano dizali komadi nekakvih okolica, pojedini komadi 
životinjskih trupla, zatim nekakove silne biljke i neka- 
kove goleme ljudske lubanje, što se sve u okrug pred 
njom vrtjelo. Za čas nije više znala, da se vozi, — za- 
drijemala je. No upravo taj tren javi se izvana kon¬ 
dukter, prozivajući postaju Križevce. Đurđica se odmah 
prene. Kolodvor bio pun ljudstva. Odilazili vojni pozva¬ 
nim u grad na vježbu. Pripita čeljad hrabrila srca pje¬ 
vanjem. , Sadržaj je pjesmama bio gnusan. Đurđici 
od stida nalete suze na oči i ona okrene lice od 
okna. Čuo se i plač žena seljakinja. Glasnim jaukom na- 
ricahu, što im muževi odlaze. »Kako je tek ovima«, — 
reče u sebi — »pa podnose, a ja da još tugujem!« I tvrdo 
odluči, da ne smije više žaliti, te osjeti silnu sućut za 
bijedne žene. Najviše joj se dala jedna na žao — mlada 
trudna ženica. Doturala se do stepenica vagona i obje¬ 
sila se mužu za rukav, tako glasno naričući, da je sve u 
nju gledalo i svi se momci rugali i porugljivo hihotali. 
Suprug je najposlije surovo gurne i tobože veseo zauška 
silno i uzme najglasnije od svih pjevati. Đurđica uz¬ 
dahne; bilo joj je vrlo žao žene. 

— Komedija! — javi .ge jedna od suputnica, koje s 
očitom nasladom gledahu žalosni prizor. 

— Biće, da još danas čeka drugoga! — odvrati druga. 

— To su prave. Oh, — grdoba, kako to viče nance, 

— gledajte, gledajte. Ha, ha, ha! v . 

Đurđica se Čisto trgne, slušajući taj razgovor. Jos^ ni¬ 
kad u svom vijeku nije vidjela tu stranu duše * našega 
dragoga iskrnjega« u tako jasnom obliku. Ona se zg 
i svlada je neki silni strah od novog života n l ena ' ! d 
ćala se osamljenom, slabom; bilo joj sasvim kao nekad 
za djetinjstva, kad bi je roditelji ostavili sa^ k °d kuće. 

I ona pade iznova u očajno čeznuće za sigurnim svo 

jim domom. . 

Voinih je obvezanika bilo toliko, da ih kon u eteri 
nisu više imali kamo strpati. I u Đurđičin su vagon mo¬ 
rali ukrcati petoricu. Djevojci bude strasno.^ Kondukter 
je to opazio i svjetovao je, da se premjesti u g 
red No ona se plašila troška i stisnuvsi čvrsto oci p 
pustila se novoj muci. Ali _ momci puWi Strašan duhan, 
imali sa sobom čuture vina i jednako pm. i P1 
One druge dvije putnice skoro se s njima ...(.orovouni . 
Momci stoga počeli bome i Đurdrc. gcmmU Ona ee 
učini kao da ih ne razumije. Tim je dakako postigla, 
su je' svi u vagonu držali neprijateljicom, pa je 
Sm načinom 8 nastojali ljutiti. U mjbtazg *postap 
uvjeri Đurđica, da se mora premjestiti. Tako dođe 
kola drugoga razreda. Tu nafte trojicu gospode. Naj¬ 
mlađi od § njih uljudno joj pornogne srr ^ est iti sve^ I T in ^ > g i _ 
košarice i stvari. Ostala dvojica također ustanu i up 
taju, na koju stranu želi sjesti. Đurđici je ova susretlj- 
vost civilizacije u opreci s netom doz ' v J®™ sur 
varvarstva bila neizmjerno ugodna. tri . 

pozornije suputnike. Jedan bio je muz od kakovih tri 
deset godina, lice mu bilo tamne puti i gusta crna bra 
duboko padala na grudi. Glavu mu pokrivala putna en¬ 
gleska kapica. Kad je krupnim tamnim očima pogledao 
Đurđicuos^eti ona, kako joj je sva krv poletjela k licu 
S i na suprotnom mjestu bio je neobično blijeda 
obraza. Mlada crna brada dosta je rijetko zarasla donju 

stranu lica. Brčići tek su crnili usnicu. Oči mu bile 
modre i Đurđici se pričinjale sanjarske. Držao se sagnut, 
kao da hoće sav da upane u sebe. Glas mu je bio mekan, 
ali dosta mukao. Bilo je očito, da nije zdrav. Treći na¬ 
suprot gotovo sjajio od zdravlja. Okruglo crveno lice 
nosilo u sebi svu bezbrigu čile mladosti. Svaki je čas 
prekidao razgovor veselim glasnim smijehom, kod toga 
pokazujući čitav red zdravih bijelih zubi. Đurđica ipak 
primijeti, da onaj s crnom dugom bradom ima još ljepše 
zube. Zabava se plela oko lova, oko putovanja i engleskih 
pušaka. Onaj crni pripovijedao, kako je prije tri godine 
bio u Africi i ondje čekao lavove. Dok ga je drugi pom¬ 
njivo slušao, najmlađi je jednako gledao Đurđicu. 
Očito je bilo, da želi zapodjeti razgovor. Gojenom lije¬ 
pom rukom svaki je čas gladio nad usnicom, gdje su 
tek počeli probijati brčići. 

— Pa kako ste mogli još pucati iz takve blizine? — 
razgovarahu ona dvojica. 

— Imao sam srećom kuburu. Uzeo sam je dan prije 
više iz obijesti, a eto, da je nisam imao, — odoh ja bez 
nje, jer puške nisam više mogao ni okrenuti. 

— Dobro, što ste bili tako dosjetljivi i hladni, te se u 
tako užasnom času sjetili kubure. 

— Pustite sada te vaše lavove! — presiječe im riječ 
najmlađi. — Otkad si ti, Smiljaniću, takav lovac? Kaži 
radije, kako ćeš sutra putovati? Jesi li naručio kola u 
Vilanju, ili u Pečuhu? 

— Da, — pisao sam tamošnjemu pisaru. Valjda će po¬ 
slati. Ja dakle ostajem u Žakanju ovu noć, zar ne? Onda 
ujutro — dalje do Vilanja. 

— Jest, tako ćeš. A ti, Hanibale? 

— Ja još ništa ne znam. Ako me majka u Žakanju 
čeka, idemo u Beč. Onda smo suputnici. 

— E, — ti u prvom razredu. 

— Dakako, radi matere. Ali doći ću ja, kao i sada, 
k tebi u tvoj kupe. 

— Ako li gospođa majka ne dođe u Žakanj? 

— Onda idem željeznicom do Kapošvara, odanle ^ 
prijatelju Tiboru u Ujfalu. Morao sam mu još iz KijeKe 
obećati, da ću na povratku k njemu u lov. 

— Kada ćeš dakle u Pazarince? 

— Što prije, svakako još koncem studenoga. 

— 0, sretni vi ljudi, - a ja već sutra! - rekne Smi- 

^ _! Nemoj se tužiti. Tu smo dvojica. I Radmanović i ja 

smo Pazarinčani. . «. . • • 

Đurđica se gotovo lecnula, čuvši ta] razgovor Cisto joj 
bude čudesno i kao da se je za kratak tren raskrilo pred 
dušom njenom velo, za kojim se sakrivaju one tajne 
niti, kojima sudbina ljudska plete udes pojedinaca. 
»Kako čudnovato, - da se baš s tom tr v °PCom sasta¬ 
jem!« — zadivljeno pomišljala Đurđica.^ Jos nije do aj 
čila kad se s police skotrlja jedna košarica. Sva se tn 
mitnika hitro prignu. da dignu košaricu. Najmlađi bio 
iSSLVl. se dočepa. Pruži, je 
diene razgovor, pretstavivši se kao Tom blavarevic, 
doktor medicine. Đurđica mu se nakloni i na pitanje 
“govo“ekne, da je iz Zagreba. Cim. je izushla prvu n 
ječ, prekine se sam Radmanović u riječi i zagleda se 
djevojku. Onda se otkrije i pretstavi se kao toibal grof 

Radmanović, vlastelin u Pazarmcnna. Sad se i treći po 

kloni i reče, da je sudbeni pristav Smiljamc. Đurđica se 
svakomu dosta zbunjeno naklonila i tek se poslij , 
misli! te im kaže svoje ime i cilj_ svoga putovanja 

— Sretna li slučaja! — primijeti zadovoljno Glava 

rević. v ... 

_ I i es t čudnovato, što smo se našli. ^ 

_ Dandanas, gdje ljudi mnogo putuju, nl J e , _ 

čudnovato u tom, — odvrati Smiljamć. - Zar ne. 
unita obrativši se prema Radmanovicu. _ , . . 

_ Mene ne pitajte, - ja sam lovac; osim toga dolazim 
sad iz orijenta, - tamo je sve tajinstveno i puno cudovi- 

šta pa se to čovjeka prima. Ja vam dakle svagdje nasluću¬ 
jem prst viših sila. — On je to rekao tako, da je moglo 
vrijediti i za istinu i za šalu, no i opet se kod toga neho¬ 
tice zagledao u Đurđicu. Oči su mu se kod toga žarko, a 
opet raznježeno krijesile. ’ 

_ A kakovo je mjesto Pazarmci? — zapita Đurđica 

dosta zbunjeno, jer je osjećala pogled Hanibalov. Cisto 
da joj nije bilo lako podnijeti taj žarki, čudnovati po¬ 
gled. No nije znala, što bi mislila, tek je pomišljala, da 
nije od njega lijepo i da je nepristojno, sto ju tako 
uporno promatra. Zato se i sa svojim pitanjem obratila 

Glavarevicu.j^ ^ što c j a vam kažem! Dade se ugodno 
živjeti. Ja se barem uvijek radujem, kad mogu onamo. 
Imam ondje svoju sestričnu. . „ . 

— Da, zbilja. Kako je Irmi? — zapita Radmanović. 

_ Dobro. Malešević je opet učinio sjajne poslove n 
šumi. Čini mi se, da je upravo sada ili u Trstu, ili na Ri¬ 
jeci. Da, gospođice, ne bojte se ništa. Zivjecete posv 

U ®__ Najposlije zavisi uvijek od čovjeka sama, kako mu 
ie gdie - ponovi Đurđica više mekaničkim djelovanjem 
moždana riječi, što ih je toliko puta čula od svojih uči¬ 
teljica. . , . 

— E, da, gospođice! No ne zaboravite, /umni neki 
francuski pisac veli negdje: Nema gore zvijeri ni u sa- 
harskoj pustari, ni u prašumama američkim, _ ni u ne- 
probušnim ritovima Gangesa, nego što_ je dragi nas m - 
lovarošanin. A istina je. Ja ih poznnajem, te dobre ne¬ 
dužne dušice, — gorko i čemerno dovrši Smiljamc. 

— Najbolje je, da se čovjek ne brine za njih, — doda 

Radmanović. ... 

»Ala je čudan!« — pomisli u sebi Đurđica za hmuja- 
nića, a Radmanoviću se divila, s kolikim l e n : e _ 

mosviješću izgovorio ovo nekoliko riječi. J 

gov bio malo neobičan. Riječi je naglasivao madžarskim 

izgovorom. Đurđici se to nije sviđalo, ali je morala pri¬ 
znati, da je glas njegov vanredno ugodan. 

— Kad čovjek ima svoj posao, onda je svagdje lako, 

— nastavi djevojka, no taj se mah sjeti pređašnjega raz 
govora svojih suputnica u trećem razredu, pa jo] huae, 
da je sama osjetila, kako neiskreno govori. 

— Živjela, gospođice! — odvrati veseli doktor. A 
užasni pesimiste, moj inače veoma dragi suče, nemoj a 
gospođicu unaprijed strašiš. Biće vam lijepo, krasno, — 
osobito kad čovjek dolazi s takim licem, kao vi. 

Đurđica se odvrne. Nije joj bilo ugodno, što je Gla- 
varević tako govorio. I Radmanović ga nezadovoljno po¬ 
strance omjeri, pa da prekine takav način zabave, za¬ 
pita doktora, dokle ostaje u Beču. . 

— Dva ili tri mjeseca. Želim da u općoj bolnici i na 
klinici proučim nekoje nove kirurške metode. _ 

_ Ta istom si svršio nauke! — presiječe Smiijamc. 

— Kod nas, moj brajane, uvijek nešto novo. Da — 
oko Božića kanim u Pazarince k Maleševićevima. Bices 

valjda i ti, Hanibale, još ondje? ... f ^ , , i 

_ Ne znam. Počinju onda lovovi kod grofa Mortelda 

u Banatu. Valjda ću onamo. ., 

Vlak se primicao žakanjskomu mostu. Smiljanić se 
pokazao uzrujanim i začne govoriti o slaboj konstrukciji 
mosta, o pogibli, kojoj se život putnika lakoumno izvr¬ 
gava Đurđica ga u strahu slušala. Radmanović kao c a 
je primijetio djevojčinu bojazan, presiječe Smiljamcu 
riječ i uzme dokazivati, da nema pogibli,, spominjući, 
kako se u Americi grade željeznički mostovi posve jedno¬ 
stavno. Đurđica ga stala zahvalno gledati. Mislila je u 
sebi: »On neće da se plašim. Ipak je dobar — !« — 1 
preko volje zaustave joj se oči duljim pogledom na za¬ 
gasitom i ponosnom licu Hanibal ovu. ... . v 

8 Kad ie vlak došao do zloglasnoga mosta i dugim zviž¬ 
dukom dao znak, onda je Radmanović uzeo tako zanim¬ 
ljivo pripovijedati o svojim doživljajima u Africi, da nije 

niko od društva ni mislio na pogibeljni prijelaz. Škri¬ 
panje drvenih stupova zamjećivalo se doduše, ali straha 
nije bilo. »Gle ga, — on sve to pripovijeda,, da ne mislimo 
na most, — kako je dobar čovjek! A kako je junačan —1* 
_ govorila Đurđica u sebi, stojeći još pod dojmom Ha¬ 
nibalove pripovijesti. 


U Žakanju iziđoše. Dok je Radmanović pomagao Đur¬ 
đici, da stupi iz kola, pojagmiše se Glavarević i Smilja- 
nić, da iznesu stvari njezine. I Hanibal je uzeo Smilja- 
niću jedan svežanj te ga nosio. Glavarević zapita Đur¬ 
đicu, da li je naručila sobu za noćište. Na taj trošak nije 
otac ni ona mislila. Zato se sada zbuni. Isto tako nije 
htjela da ide u gostionicu, kako joj Smiljanić ponudi. No 
Glavarević joj dokaže, da mora ići, ako hoće da dobije 
sobu. To skloni djevojku. Pođe dakle sa svom trojicom 
u restauraciju. No — i ako je Glavarević odmah pitao 
za sobu, nije se mogla više ni jedna dobiti. Smiljanić, 
koji je naručio još iz Križevaca stan, ponudi joj sada, 
da uzme njegovu sobu. 

— A vi? Ne, ne, gospodine. Moglo bi vam nauditi. 

— Izvolite, gospođice. Uostalom — sada nema druge. 

— Zbilja, gospodine suče, za vas bi moglo teško biti, 
što nemate svoje sobe. A lako je tomu pomoći. Mene 
čeka soba od jučer. Ako odem u Beč, ne treba mi je, 
ako ostanem, lako za me. Gospođica će uzeti moju sobu,, 
a vi ćete svoju zadržati. 

Radmanović je ovo tako odlučno izrekao, da mu niko 
nije protuslovio. Đurđica mu se tek jednostavno zahvali. 

Vlak osječko-bečki stigne, ali gospođe Radmanovićke 
nije bilo. Hanibalu dokle nije trebalo dalje putovati. 

Glavarević se je žalio, što ostaje sam za taj vlak. Kako je 
imao još deset časaka vremena, sio je za najbliži stol i 
uzeo večeru. Radmanović skoči po trhonošu, da odnese 
Đurđičine stvari u sobu. Dotle je.ona stajala u kutu. a- 
varević se nečemu dosjeti, pusti jelo i pristupi k n 3°h 

— Gospođice, malo da ne zaboravih. Vi ćete. zacijelo 
biti posve nepoznati ti Pazarincima, a meni je dos a 
divna misao. Brzojaviću sestri Irmi, da vas uzme k seni 
na stan. Biće vam ondje veoma dobro. 

— Ja ne sumnjam, ali — neću li biti neprilična. 

— Ni na koji način. Irma vam je veselo čeljade, uvijek 
vedre duše, — ona će se radovati. Ja idem odmah da 
brzoj avim. — I ne čekajući, što će Đurđica reći, pohrli 
napolje, te za čas dotrči i javi, kako je sve uredio. 

I nrije nego što je vlak otišao, oprosti se Đurđica sa 
svojim društvom, te pođe u sobu. Glaivarević gledaše 
sav radostan za njom. 

— Ta Boga mi moga, da nisam takav, kakav sam, go¬ 
tovo bih se zaljubio. Gledajte, junaci, kako je divna! Ni¬ 
sam skoro vidio tako skladna hoda. Ah, sva je lijepa. 

Ni Radmanović ni Smiljanić ne rekoše ništa, pače 
ostadoše mučeći, kad je Glavarević iznova stao slaviti 
Đurđičinu ljepotu. Hanibal se čisto smrknuo, dok je 
doktor svojim veselim i lakoumnim načinom čavrljao; 
Smiljanić pak, komu se blijedi obrazi zacrvenili sumnji¬ 
vom crvenom točkom, sjedio je tih i kao izgubljen u sa¬ 
njama. Vratar presiječe Glavarevićev govor. Došao je 
zvati u bečki i peštanski vlak. Sva se trojica digoše. Smi¬ 
ljanić se ne usudi napolje zbog hladnog noćnog zraka, 
pa se oprosti u dvorani s prijateljem, Radmanović ga pak 
isprati do vlaka. Kad se je povratio u restauraciju, nađe 
Smiljanića u prepirci s konobarom. Nije bilo za nj sobe. 

_ Ta što ste mi rekli, da je imate? — vikao ljutito 

pristav. . . . 

— Ja sam mislio, jer je gospodin došao s milostivim go¬ 
spodinom, da će u jednoj sobi s njim spavati; tamo su 

dvije postelje, no sad je milostivi gospodin otstupio 
stan jednoj dami, i tako nema za vas mjesta. 

— Eto, ja sam sve to skrivio, — umiješa se Radmano¬ 
vić. — Ne ljutite se, suče. Nisam 1 ja uzalud lovac. Naći 
ćemo mi stan. Sad ćemo prije svega večerati. 

Smiljanić ostao doduše još neko vrijeme kisela lica, 
no Hanibal ga naskoro prisili svojim lijepim i uljudnim 
načinom, kojim je znao pripovijedati, da je zaboravio 
sobu i sve neprilike i samo slušao njega. Hanibal dade 
otvoriti butiljku tokajca i zamoli Smiljanića, da mu 
bude večeras gostom. 

— I onako ćete samo mojom pomoću spavati! — lu¬ 
kavo se nasmiješi Hanibal. * 

Još su dugo razgovarali. Radmanoviću su vrlo omiljeli 
tihi i nježni način i nazori Smiljanićevi. Osobito ga je 
zavolio, kad mu je Smiljanić posve otvoreno rekao, da 
je u mnogom protivnik slavonske vlastele, koja su, reče, 
silno na štetu naroda provodila segregacije i komasa¬ 
cije. — »I u mom je selu bilo turskoga nasilja!« — reče 
pristav, sav žalostan u licu. No nije spomenuo, da su 
mu oca, ugledna seljaka i za onda kneza, ubili kod ovr- 
šne predaje. Hanibal je također iskreno priznao, da 
postupak kod većega dijela vlastele nije bio onakav, 
kako je to zahtijevao interes pučanstva. Smiljanić je 
vidio, da Hanibal govori s punim uvjerenjem, jer i ako 
se je tek danas upoznao s njim, ipak mu je odavna već 
bilo poznato, da su se Radmanovići sa svojim seljacima 
nagodili i da je Hanibal velik prijatelj svoga puka. U 
području golemoga mu vlastelinstva bilo je najmanje 
deset pučkih škola, koje je svojim troškom podigao. Go- 
vorahu i o svojoj suputnici. Hanibal je otvoreno pri¬ 
znao, da nije skoro naišao na takvu djevojku. Hvalio je 
i njenu ljepotu i njenu dražest. 

— A čmi se, da je i veoma čestita, — dometne Smi¬ 
ljanić. 

— Ma dašto da jest! — živo prihvati Hanibal. On je 

uopće, kao svi hrabri i plemeniti duhovi, sudio o ženama 
dobro, te nije trpio, da se naprečac sumnjiče. »Onaj, 
koji drži, da su sve zločeste i slabe, vjerujte mi, nije još 
nijedne predobio«, — znao bi tvrditi. A sada ga zahvati 
neki strah za Đurđicu. Pomisli na nasrtaje ljudi i nji¬ 
hove sumnje, kojima ganjaju bijedne djevojke, što ih 
život sili, da daleko od doma same u svijetu stoje. 

Kad je bilo blizu ponoći, ustanu Rađmanović i Smilja- 
nić, da potraže noćište. Smiljanić bio je čovjek plah. Za 
sav svijet ne bi mogao da se komu obrati riječju i za¬ 
moli kakvu uslugu. Jednom je u Beču volio usred noći 
lutati po najudaljenijim stranama grada, nego da koga 
zapita, kuda mu je poći. On je znao, da je to ludo, pače 
smiješno, no uza sve to nije mogao drugačije. Izvrći 
se pogibli, da mu ko štogod odbije, ili pače da bude ne- 
uljudan, bijaše za njega strašna pomisao. Zato je uvijek 
nastojao što više kloniti se ljudi. On zaista ne bi taj put 
našao noćišta, već bi volio cijelu noć, pa bilo i pod 
vedrim nebom ostati. Drugačiji je bio Hanibal. Prirođena 
sigurnost, zatim onaj posvemašnji, pa još i prezirni ne¬ 
mar, što ga ljudi njegova društva pokazuju prama cije¬ 
lomu svijetu, — sve ga to čuvalo, da ne bude plah. Uza 
to odlučnost i vještina čovjeka, koji se poglavito bavi 
vježbom tijela, i napokon iskustvo i doživljaji najkobni- 
jih zgoda, — sve je to moralo učiniti, da je bio odmah na 
čistu, kako i gdje će do noćišta doći. 

Sporazumio se on još na peronu s prvim službenikom, 
koga je sreo, zatim je pošao još u pisarnu postaje, pa 
kad je izišao, bio je uz njega čovjek, koji je njega i 
Smiljanića odveo k vagonu, što je stajao na tračnicama. 
Kola su bila prvoga razreda, te su oba putnika s pravom 
nasladom legla, da spavaju. 

Noću se vrijeme promijenilo. Ujutro, kad se Hanibal 
probudio, lijevala je kiša i pirio dosta hladan vjetar 
istočnjak. 

— Imate li dobra kola, suče? Vrijeme je gadno. 


— Ne znam, kakva će mi poslati. — Gle, kako je ga¬ 
dan dan, a jučer — gotova sparina, kao usred ljeta. 

Đurđicu nađoše već u kavani. Hanibal i nju upita, 
da li je čekaju dobra kola. Kad je čuo, da ih nije ni na¬ 
ručila, nasmije se, a ujedno reče, da će brzojaviti u Pa- 
zarince, neka njegova kočija dođe do Drave. — Do Vi- 
lanja ne bi više stigla. Da smo barem jučer na to mislili. 
Ja ću dakle odmah brzojaviti. I ne čekajući odgovora 
Đurđičina i Smiljanićeva pohiti Rađmanović odmah na¬ 
polje i učini, kako je rekao. Budući da je odlazio kapoš- 
varskim vlakom, koji je prvi imao da krene, oprostio 
se odmah, čim se je vratio iz brzojavne pisarne i saopćio 
sadržaj svoje brzojavke. Đurđica htjede da mu posebice 
zahvali, no on joj presiječe prvu riječ, uvjeravajući je, 
kako mu je samo veoma ugodno, ako joj ulaz u novo 
mjesto učini što manje tegotnim. — »Napokon — ja sam 
također Pazarinčanin, pa. mi je to dužnost prema vama«, 
— dovrši on s uljudnim poklonom. 

Đurđici je bilo, kao da je otišao davni joj koji znanac, 
kad se je Rađmanović udaljio. Još dugo — dugo, još i 
onda, kad je već vlakom dalje jurila, mislila je na njega. 
Posve blažena i sretna ponavljala je u sebi: »No eto — 
pa nije tako teško među stranim ljudima. Ipak ima sva¬ 
gdje dobrih duša!« — mislila je i u uspomeni joj se re¬ 
dom nizale sve sitnice Hanibalova društva. Gotovo svaka 
mu riječ, svaki kretaj, — sve, sve joj se duboko usjeklo 
u pamet. I ponavljajući u duhu sve, nije joj ni jedan 
tren došlo na um, da se pita, kako se je ona pričinila 
njemu. On je svojim položajem, svojim rodom i svime 
tako daleko stajao od njezine čedne duše, da nije mogla 
ni pomisliti na takovo pitanje. Glavarević i Smiljanić 
bijahu također veoma ugodni, no prvi joj se činio ne¬ 
kako djetinjast, a za Smiljanića je jednako pitala, za¬ 
što je tako žalostan. I nehotice ih prispodabljajući mo¬ 
rala je prvenstvo dosuditi Radmanoviću. 

»A zašto nije pristav u ista kola sio, u koja i ja?« — 

nametalo joj se pitanje. Nije ni znala, kamo se je smje¬ 
stio, jer u onoj uzrujanosti, kad je ulazila u kola, nije 
pazila, kamo je otišao Smiljanić. No kako je iskrena 
bila, priznala je, da joj je milije, što je sama. Bila joj 
potreba da se prepusti mislima. A strani dosadni kraj 
sa svojom dalekom ravnicom, u kojoj su se prostirali ili 
nedogledni pašnjaci, ili silno polje, s osušenom kukuru¬ 
zovinom, nije mogao da joj prekida misli, koje se skoro 
prometnule u maštanje. To maštanje moralo je biti 
slatko i drago, jer njezine divne oči zavjesile se lagod¬ 
nim blijeskom u daljinu, te na dražesnim punim ustaš- 
cima jednako se lelijao sretan smijeh. 


VIII. 

Kad je Đurđica na vilanjskoj postaji iz kupeja izišla i 
sa silnom svojom prtljagom stajala nasred perona, ne 
znajući, kako da si pomogne i stvari kud na stranu spre- 
mi, bilo joj je oko srca tako teško, kao ni jedan put ]os 
od jučer. Osjećala se sasvim ostavljenom, gotovo ne¬ 
sretnom. Silna vreva ljudi, što su se tiskali u odlazeći 
mohački vlak, njihova jagma, njihova trka, njihovo bez¬ 
obzirno turanje, zatim najviše još drzoviti pogledi mu¬ 
škaraca tako je smetoše, da je bila posve kao izgubljena 
i osjećala se sasvim nespretnom i nevjestom. U osjećanju 
svoje nemoći oči joj se malone orosile suzama. Jedan je 
čas mislila, da vidi Smiljanića, gdje baš ulazi u zgradu 
postaje. Od radosti mogla bi bila kliknuti; no u taj se x 
mah sjeti, da nije htio s njom u istim kolima putovati. I 
zato mu se ne javi, jednako ostajući na istom mjestu 
usred najveće vreve i stiske, držeći u obadvjema ru¬ 
kama nešto stvari, dok su ostale ležale pred njom na 
podu. Bog sam zna, dokad bi bila tu ostala, da joj se nije 


približio jedan željeznički poslužnik, te je upitao, ne pu¬ 
tuje li u Tđohač, jer vlak, kaže, odlazi za koji čas. Ona se 
zbunjena okrene k tomu čovjeku i ne odgovorivši mu na 
pitanje, umoli ga, da joj pomogne smjestiti kamo stvari. 
Još ga upita, može li dobiti kola za Dravu, ili barem do 
šikloša. Poslužnik joj nije znao ništa kazati, samo uprti 
na pleća košare i škatulje, te odvede Đurđicu u čekao¬ 
nicu, ujedno i gostionicu postaje. 

— Kola ćete teško naći, ako ih niste naručili. Ljudi još 
uvijek beru u vinogradima, pa je sve zabavljeno.* No pi¬ 
tahu, jesu li koja iz šikloša, da barem donde dođete. 

Za čas se vrati poslužnik i javi, da nema nikakvih 
kola, osim jednih, koja su već naručena. 

— Nema! — poraženo ponovi Đurđica. U taj mah 
okrene se Smiljanić. Njihovi se pogledi sretnu. On se 
silno zarumeni u licu, a zatim još uvijek zbunjen pri¬ 
bliži se djevojci. 

— Vi nemate kola? — Ta — zar nećete sa mnom? 
Oprostite, što vam nisam još u Žakanju ponudio. No 
mislio sam, to se samo sobom razumije, jer od Drave i 
onako nam je zajednička prilika, — ispričao se Smilja¬ 
nić. Uistinu pak nije ponudio, jer je mislio, da bi se Đur¬ 
đici takova njegova ponuda mogla pričiniti drzovitom. S 
istoga razloga nije s njom sio u Žakanju u ista kola. Bo¬ 
jao se, da joj možda ne bi bilo drago, a mogla bi misliti, 
da joj se želi nametnuti. A ni pod živu glavu ne bi on do¬ 
pustio takove misli o sebi. 

Poslije kratka ručka iziđu oboje napolje, da potraže 
kola. Nađoše ih tik pred zgradom postaje. Bile su to 
obične seljačke taljige. Kočijaš je bio srpski seljak iz Vi- 
lanja. Dobroćudno lice slavenskoga tipa prijatno se ra¬ 
širi u smijeh, kad se Smiljanić obratio riječju prama 
njemu. Bio je ogrnut dugim omaštenim kožuhom, u ko¬ 
jem se pričinjao nekako četverouglast. I Smiljaniću i 
Đurđici bijaše milo, što su našli čovjeka svoga jezika. 
Oboje mišljahu, da su u Vilanju bogzna kako daleko 

od svega svoga, a eto sada — čuju materinsku riječ. Đur¬ 
đica se posve razveselila i u svojoj bezazlenosti rekne 
seljaku, kako joj je milo, što je našla čovjeka svoga, — 
čovjeka istoga roda i jezika. Seljak je u čudu pogleda; 
očito je bilo, da je nije razumio i da mu ne ide u glavu, 
kako bi ova gradska »vrajla« i on — paur — mogli biti 
kakav rod, ili u čem jednaki. U još većem čudu obazre 
se na Smiljanića, kad ga taj upita, ima li mnogo Srba i 
Hrvata u Vilanju i okolici, i da li čuvaju svoj jezik. Prije 
nego će odgovoriti, makne šešir na zatiljak, pljune na 
stranu i tada, kao da ne zna, da li dobro odgovara, rekne: 

— E, znate, gospodine poglaviti, ima nas ovdje u na¬ 
šem selu svakakvih, ima i Madžara i Švaba i Lutorana 
— i nas Raca, što Srbalja, što Šokaca — ali svi smo 
pauri, — jednaki smo, — bije nas jedna nevolja sve za¬ 
jedno. Ona kao da drži pravičnu mjeru. 

— Ali, čiča, ja pitam, da li čuvate jezik? 

— Mislite, gospodine, kako govorimo? E — znate, u 
nas ljudi govore po dva tri načina. Zna se tu i na ma¬ 
džarsku, i na švapsku, i na racku. 

— Dakle se slažete? 

— E, druga je to stvar! Gdje se ljudi slažu? Koliko 
ljudi, toliko ćudi. 

— No da, — ali da li trpite Madžare i Švabe? 

— Kako koji. Aha, gospodin valjda misli porad za¬ 
kona. I naš je učitelj tako govorio, ali mi pauri misli¬ 
mo, valjda je gospodin Bog sam odredio, da ima ne je-, 
dan, nego više zakona u ljudi. 

— Šta je, čiča Jovo, Šta pitaju? — progovori prema 
kočijašu seljak, koji se netom približio, a prije je stajao 
nekoliko koračaja dalje i pušio iz kratke lule, pijuckajući 
svaki čas sad lijevo, sad desno. 

— E, — pitaju svašta. Ja ne znam pravo; kud ću ja 
paur razumjeti, što gospoda misle, — odvrati kočijaš, 
motajući se oko kola i sa svih strana pregledavajući sva 
četiri točka. — Da, braca Joza, ded, molim te, skoči po¬ 


slije k babi mojoj i reci joj, neka me ne čeka večeras — 
put je, da se smiluj Bože, a daleko je opet do Drave, — 
biće mi kasno. Noćiću kod kuma Pere, šokačkog zvonara 
u Martinovcima. Reci joj tako, da je baba mirna. 

— E, dakako, pravo imaš, kazaću. 

— Eto, — mogli bi ići, ako gospoda hoće, — javi se 

kočijaš Smiljaniću. ' * 

Kiša je malko stala. Đurđica i Smiljanić smjeste se na 
usku sjedalu. On se prikučio posve kraju, želeći, da 
Đurđica udobnije sjedi. Bilo mu je čudno. I radovala i 
plašila ga ova blizina krasne djevojke. Bilo mu je ugod¬ 
no i sva se duša razmiljeno ljuljala u nekoj prelesti. Za¬ 
lijevao mu nutarnjost snažni val blaženstva i krv njegova 
kao da je žurnije i snažnije kolala mladim mu tijelom. 
Ona radost mlada muža, što se je sastao s krasnim žen¬ 
skim stvorom, i da tako makar na kratko vrijeme postoji 
neko jedinstvo među njima, — ta ga radost zaokupila. 
No opet ga plašila novost situacije. Nije znao, zašto, ali 
silno je ćutio u sebi neki nemir. Tek kad se je razvio raz¬ 
govor, jenjao je taj nemir. Govorili su o pređašnjim se- 
Ijakovim riječima. Smiljanić, čovjek veoma uman i učen, 
nije mogao a da u tim riječima seljakovim ne.nasluti 
čitav vidik drugoga nekoga svijeta, veoma udaljena od 
komešanja devetnaestoga vijeka. On je u tom smjeru 
počeo razmatrati. Đurđica ga pomnjivo slušala, gotovo 
mu bila zahvalna, jer slušajući umne njegove primjedbe 
divila mu se i bilo joj neizmjerno ugodno, što njoj tako 
govori. On je sam osjećao u sebi. da mu danas osobito 
bujno dolaze riječi i da je vanredno sretan u biranju li¬ 
ječi i izraza. Tomu se u sebi silno radovao. Znao je, da 
premnogo puta ne može da jednu lijepu misao lijepo 
kaže. Toliko je puta opazio, da ima ljudi, s kojima ne 
može ni najjednostavnije konverzacije spretno voditi. A 
sada, gle, pred ovom gotovo stranom djevojkom tako 
se divno raskriva i jedna misao rađa drugu, jedna, riječ 
zove drugu. I jednako govoreći, jednako iznoseći jednu 

misao, bolju i ljepšu od druge, divio se tomu i u nu¬ 
tarnjem svom zanosu čisto je Đurđicu držao dobrim svo¬ 
jim genijem. Nije mislio, da ta sretna djelatnost duha 
dolazi od uzrujanosti živaca i duše, u koju je pao poradi 
neobične situacije svoje. On je tek bio zahvalan djevojci 
i njegovo povjerenje — svu njegovu simpatiju osvojila je 
mala čarobnica, koja ga je jednako pozorno slušala i svi¬ 
jetlim zadivljenim očima ravno gledala u njega. 

»Kako je uman! A ja sam jučer mislila, da je posve 
običan čovjek. Pa kako je dobar — zbog mene silom 
zlo sjedi«, — govorila za sebe Đurđica. Pade joj na um 
Radmanović. I bogzna zašto, ona je u taj mah požalila, 
što se nenazočnoga sjetila, te joj je bilo, kao da osjeća, 
da je krivo učinila Smiljaniću. U takom nagonu osje¬ 
ćanja zaželi da sve popravi, te upita nešto Smiljanića, 
čim je htjela dokazati, kako je zanima njegov raz¬ 
govor. 

Uto se opet spusti kiša. Silnim je pljuskom padala, a 
niski oblaci zastrli nebo. Putnicima je strašno smetalo. 
Kišobrani ih jedva nešto branili. Seljak kočijaš, dobri¬ 
čina kao svaki naš hrvatski i srpski seljak, iz vlastita 
nagona ponudi svoj gunj, neka se gospoda zamotaju. On 
se zadovoljio, sjedeći na golu snopu kukuruzovine, te 
mu gaće u tili čas prokisle. Smiljanić, koji je žarko lju¬ 
bio seljaštvo, te nije ni u čem htio dopustiti, da naobra- 
žen čovjek ima kakove prednosti, ne bi drugda bio pri¬ 
hvatio takove ponude. No sada poradi Đurđice primi 
gunj, ne hoteći dakako da pokrije i svoje noge, nego 
Đurđicu uvije svu u gunjac. Kako je kiša padala sve že¬ 
šće, moradoše se oboje na posve usku sjedalu od vr¬ 
bova šiblja stisnuti jedno uz dugo, da ih pokrije kišo¬ 
bran. Osjećali su jedno od drugoga toplinu tijela. Bilo 
je Smiljaniću teško, spoznao je dobro, da je djevojci ne¬ 
ugodno, i pogađao je, da silno pati od stidljivosti. Zato 
se pomakne posve na stranu, ne mareći, što su mu sva 
koljena prokisla. 

Tek u sredini vode spazi, da joj ruku čvrsto stiste 
nečija ruka — i od zastiđenosti posve se zbuni. No 
nije imala snage, da istrgne ruku. 


Gjalski: „Đurđica Agićeva” str. 58 











»Da me sada vide roditelji, kako tu sjedim i putujem s 
mladim, stranim čovjekom —,« — pomišljala je u sebi 
Đurđica. Cisto joj bilo kao da vidi nezadovoljni strogi 
obraz očev i pekla ju savjest. Strogost djevičanske joj 
duše naslućivala je u toj vožnji nekakav grijeh. I Smi- 
ljanić i Đurđica umukoše sasvim. 

Tako prođoše mnoga sela i mjesta. Dosadna jesenska 
kiša sve je zavila u sivu zaprljanu i polumračnu boju, te 
se je sve pričinjalo žalosno i jednolično. Ceste prazne, 
kao da su ljudi izumrli, po čitav se sat ne bi ni s jednim 
kolima sastali. Po selima sve prazno, tek se gdjegdje 
pokazalo kakvo žensko čeljade s visoko potpregnutom 
suknjom, da su se suhe crne noge i nešto bjelja bedra 
pokazivala, te bi se Smiljanić i Đurđica od varošlcoga 
stida okretali na drugu stranu. Koji put bi se sreli s ko¬ 
jim seljakom s izvrnutim kožuhom, a on sav zaprljan i 
crn, a sa sjekirom u ruci. Đurđica se sjeti pripovijesti o 
madžarskim razbojnicima, o Roži Šandoru, te se uplaši. 
Zatim se sjeti zagrebačkih seljaka, njihove lijepe i čiste 
nošnje, i njoj bude opet teško u srcu od čeznuća i želje 
za ostavljenim domom. 

Bio je već mrak, kad su jedva jedvice po silnom blatu 
stigli do obale Drave. Na nesreću bio je prevozni brod i 
čamac na drugoj strani, čiča Jovo morao je iz svega grla 
vikati, da dozove brodara. Drava je silno šumila, valovi 
se strašno bacali na oštrom vjetru. Đurđica je i od zime i 
od straha drhtala kao šiba na vodi. A mrak je svakim 
časom postajao crnji i gušći. Djevojka samo_ što nije za¬ 
plakala. Uze moliti »Očenaš«. Smiljanić je tješio, veleći, 
da su ljudi sigurni, da poznaju svaki okret rijeke, da se 
niko ne sjeća, da bi se bila kakva nesreća dogodila, te 
nema razloga da se čovjek plaši. No umiješa se čiča Jovo, 
koji se ljutio na ovo čekanje. Stao kazivati, da su bro¬ 
dari zacijelo otišli u krčmu, te će bogzna kako dugo ostati 
ondje. »Pa će se opiti, ugursuzi, — kao onomadne, kad 
su prebacili čamac i malone potopili se kao miševi. Prava 
sreća, što nisu nikoga prevažali!« 

Smiljanić ga ušutka, da ne bi još što krupnije pripo¬ 
vijedao. No i sam je bio zabrinut. 

Napokon se brodari poslije kakva tri četvrta_sata oda¬ 
zovu ponovnomu izazivanju čiča Jove. Bilo je i skrajnje 
vrijeme, jer su Đurđica i Smiljanić jedva jedvice još mo¬ 
gli odolijevati vjetru i kiši na otvorenu pustu mjestu. Ona 
je već osjetila, da je do kože mokra. I od duševne i oa 
fizičke boli tekle joj suze ćurkom, a u duhu gledala je 
ondje daleko — daleko toplu nisku sobicu, u njoj majku 
i oca, braću i sestre, — ah, — a, ovdje tako je gadno. 
I ona nazivaše nesretnim onaj čas, kad je postala uči¬ 
teljica. A tek kad je morala da skoči u čamac! Pomagao 
joj je Smiljanić i jedan od momaka. Prvi put se trgne i 
izusti: »Ne mogu«. Ovdje neposredno pred tamnom de¬ 
račom vodom, pred groznim šumom valova bude . joj 
tako teško, da su joj koljena stala klecati i ruka joj se 
grčevito stisla najprije na grudi, a zatim na čelo. Bijaše 
to instinktivni strah kopnena stvora pred vodom; k tomu 
još osjetljivost i razdražljivost ženskih živaca, osjećaj 
slabosti svoje i nevoljkost, da gleda licem u lice bilo 
kakvoj pogibli, — sve je to učinilo, da joj je taj čas bio 
tako strašan. Napokon je Smiljanić umiri, ali dakako 
vozeći se vodom opet je saletjele sve iste muke. Tek u 
sredini vode spazi, da joj raku čvrsto stište nečija ruka, 
— i od zastiđenosti posve se zbuni. No nije imala snage, 
da istrgne ruku. 

I ako su Radmanovićevi konji bili jaki i brzi, ipak se 
kočija polagano micala, toliko je bilo blata na cesti. Kad 
je bilo suho, trebalo je od Drave do Pazannaca blizu 
tri sata vožnje, a sada se moralo računati, da će trebati i 
do pet sati. Đurđica se gotovo prepala, kad je to čula. 
Mislila je, da će još poslije podne za dana stići u Paza : 
rince i isti još dan priseći, — a sad eto neće prije ponoći 
ni stići tamo. Bilo joj i radi plaće i radi toga, sto joj se 
činilo, da nije nikako u redu, što po noći putuje s mla¬ 
dim čovjekom. »Ali on je tako čedan, — ozbiljan i po 
šten. No kako bilo, ne pristoji se djevojci. Bože moj, sto 
bi rekao babajko, da me vidi, a što istom ljudi!« 1 
Đurđica protrne. 

I Smiljanić kao da je osjećao neku tjeskobu. Posve je 
dobro znao, da je neoprezna i djevojka i on, sto noću 
putuju skupa. Žalio je, što nema nigdje povećega sela, 
gdje bi mogao izići iz kola. Kočija je bila zatvorena, a 
oluja jednako bješnjela. No Smiljanić ipak pored toga 
naloži kočijašu, da krov na landauerla rastvori. Đurd 
ga je shvatila i divila se njegovoj nježnosti i opreznosti. 
Premda joj je kiša šibala u lice, kad je krov pomaknut, 
bila je vrlo zadovoljna i zahvalna Smiljaniću. Cijelo je 
vrijeme govorio Smiljanić s momkom, pače se po 
silnoj toj kiši premjestio na prednje sjedalo i sio uz ko- 
čijaša. _ . . 

— Vi ćete oprostiti, ali radi sigurnije vožnje, — četiri 
oka više vide, nego dva. Je li, momče? Pazićemo, da se 
ne prevalimo. 

Đurđica se smijala u sebi. »Ta, možeš tk dobri čo- 
„vječe, kazati, koliko puta hoćeš, da se premještaš radi si¬ 
gurnijega puta. Pogađam tvoje misli, — i ja ti se divim i 
zahvalna sam ti!« govorila u sebi djevojka. »I Hanibal 
bi takav bio!« — dođe joj ujedared na um Vise je nisu 
mogle ostaviti misli na njega. Pitala se u duhu, da ii se 

on u toj kočiji već vozio, — možda je upravo na istom 
mjestu sjedio; — zanimalo je, što li on sada, taj čas, radi. 

Baš je jedanaest sati odbilo, kad su došli u Pazarmce. 
Od mraka nije mogla Đurđica ništa raspoznati. Smuja- 
nić je već cijelo vrijeme mislio, kako je nespretno, što 
dolazi s djevojkom u tako kasno doba noći u mjesto. 
Kad je vlastelinski kočijaš stao pred gostionicom, za¬ 
buna je i zabrinutost Smiljanićeva bila preko svake 
mjere. Pomisao, da će otsjesti s njom u istoj gostionici i 
time »siroticu« (— tako ju je zvao —) izvrći pogibli, da 
je malo mjesto nosi na jezicima svoje inteligencije, kila 
mu je tako strašna, da je odlučio bilo gdjegod drugdje 
prenoćiti. Najprije upita za drugu koju gostionicu, no 
gostioničar mu se nasmije u lice, a onda, osoran kao 
svaki gostioničar u malenu mjestu, stane mu dokazivati, 
kako je smiješno i pomisliti, da u Pazarincima može 
biti više nego jedna gostionica; ta i ova njegova jedva se 
drži. Smiljanić tek što ne planu od jeda. Sjeti se Glava- 
revićeve brzojavke. Upita dakle za Maleševićevu kuću. 
No gostioničar nije htio da izgubi gosta. »Kud ćete o po¬ 
noći gospodinu Maleševiću! Do deset je. sati čekao ovdje 
čovjek njegov na nekakvu gospođicu iz Zagreba, — a 
kad nije došla, otišao momak. Sad nećete tamo moći ni¬ 
koga probuditi.« 

Napokon se Smiljanić odluči. »Za mene ne treba sobe, 
— ja idem k jednomu prijatelju. Ali evo — gospođica 
ovdje, — za nju treba soba! Moje stvari neka ostanu 
kod vas.« 

Smiljanić se oprosti s Đurđicom. Ona mu se suznim 
očima od zahvalnosti tek muče nakloni i jedva zamjet¬ 
ljivo, kad se već okrenuo, smogne riječi: »Laku noć!« 

A on otišao da traži, gdje će prenoćiti. »Idem najprvo 
u kavanu, — tu ću možda saznati za kakav privatni 
stan.« 

U kavani se na sreću sastao sa znancem svojim, sud¬ 
benim pisarom Nalješkovićem. Pripovjedio mu odmah 


poslije prvoga pozdrava svoju nepiiliku. »E lako za 
to — ja imam sobu, —možete je i na mjesec uzeti!« — 
odvrati mu ovaj i odmah mu ponudi, da ispiju čašicu 
alaša. Smiljanić je lako podnosio dosadnu zabavu malko 
pripitog Nalješkovića; tako je bio zadovoljan, što ga je 
sretan slučaj oslobodio svake neprilike. r 

— Dakle, spectabilis, putujete s mladim gospođicama, 
— he — he — he. Da, ja sam kola našao i kočijaš bio vec 
spreman, uto dođe brzojavka spahijina, da naručenih 
kola ne treba, nego neka dođe vlastelinska kočija po 
vaš i po gospođicu. He, he, he, — dakle vi, e,^ tako 
je. Pravo, — i ja sam, dok sam mlad bio. Pa zašto niste 
htjeli ostati s njom u gostionici? No, da, da, — moglo bi 
se ovdje saznati, — bolje je ovako, — a ja znam, da ste 
se držali, — he? 

— Molim vas, pustite šale. Vi me valjda poznajete, 
kakav sam. Ne bismo li išli kući? 

— Ajdmo, ajdmo! — I Nalješković se požuri, da zado¬ 
volji Smiljaniću. Teturajući uza nj mislio je, kako je^ to 
prava sreća, što je danas preko volje svoje žene otišao 
k čika-Peri, i tako našao stanara, — pa kakova — može 
Milica još postati i ženom njegovom! — No da. 

Smiljanić pak mislio na Đurđicu i gledao u duhu još 
uvijek onaj zanosni, dobri njezin pogled na rastanku. 
Đurđica je međutim tvrdo već spavala. Prije nego je 
legla, čvrsto je odlučila da upamti svoj san. Ujutro, kad 
se probudila, tek se nejasno sjeti, da je sanjala nešto 
neobično. 

Zelenom bojom oličeni zidovi hotelske sobice, jako 
zamrljani zastori na prozoru, uljena slika nekakve na- 
pol gole ciganke, sve je to Đurđici dodijalo, te se je 
žurila da što prije iziđe odanle. A prošlo je već i sedam 
sati. Brzo se uzme umivati, kod toga nekako zadivljeno 
šapćući: »Tako ja prenoćila u gostionici — u Pazarin¬ 
cima. A gle, — kakovo je blato vani!« — I ona se zagleda 
kroz prozor. Pred njom se sterao na suprotnoj stiani dugi 

red samih niskih kućica, pokrivenih slamom; tek gdje- 
koja imala krov od dasaka. Iz dimnjaka se polagano 
dizao i nisko širio tmasti gusti dim. Pred vratima ne¬ 
kojih kuća ležali psi, pred drugima mali praščići. Odne- 
kuda čuo se glas roga, a nato se otvarala dvorišna vrata 
svih kuća i po bedrima ukaljana goveda polaganim se 
korakom pustila sve istim pravcem, otkuda je rog tru¬ 
bio. Inače sve prazno. Tek nekakav napol pjani seljak 
prolazio ulicom, psujući i grdeći nekoga. »Kako čudno¬ 
vato!« — izusti više bez misli, hitro se odvrne od pro¬ 
zora i stane se dalje oblačiti. Uzela je iz sanduka svoju 
najljepšu opravu (imala je sirotica tek tu jednu najljepšu 
opravu (imala je sirotica tek tu jednu nešto bolju) i sad 
je žurno dovršila toaletu. Nekoliko joj puta pade na um 
Smiljanić i radoznalo se pitala, da li će ga vidjeti. No 
najviše se zanimala za svoje kolege. Kolegicama nije ni 
imena pravo znala. Tek otac našao negdje u nekom 
koledaru, da je škola u Pazarincima dječačka i djevo¬ 
jačka, a svaka da ima četiri razreda. U njoj da je učite¬ 
ljica neka gospođica Stipićeva. Ime je zapamtila, jer je 
otac kazivao, da mu je u bitki kod Solferina spasio život 
Stipić, sada sudbeni pisar u Pazarincima, valjda otac ili 
rođak tog Stipićevoj. Kako će stupiti pred ove posve 
strane i nepoznate ljude? Čisto se počela zbunjivati i 
plašiti kao dijete. 

Kad je stupila na ulicu, još se više uzrujala i uplašila. 
Zbunjeno se ogleda, da li je ko na ulici, pa tek kad je 
vidjela daleku prazninu, sabere se i udobrovolji. Bilo 
joj strašno teško, što mora ovako sama hodati ulicom, 
lutati posve stranim mjestom. Osim toga joj smetao novi 
šešir. Bio je to velik širokokrili Makart-šešir tamno- 
grimizne boje. Pristajao je predivno njenoj finoj gla¬ 
vici. Nešto rembrandsko bilo u njoj takvoj, i u sobi pred 
ogledalom bila je posve zadovoljna, kako joj šešir pri¬ 
staje, no sada se — ovdje na ulici — bojala, da će u oči 
udarati takav šešir najnovije mode. A to joj je silno sme¬ 
talo. No veliko blato na ulici skoro joj rastjera sve misli. 


Morala je'jedino da pazi, kako će barem nekako čista 
doći do škole. Utrenici nisu bili čišći od sredine ceste. Slu¬ 
ga hotelski, kojega je na odlasku pitala za školu, kazao joj 
je doduše, kuda da ide, da se ugne najvećemu blatu, ali 
malo je koristilo i to. Kud pogleda, svud se širilo blato, 
a sve ju je sjećalo na jednu sliku, na kojoj je bila na¬ 
slikana vezuvslca lava. Odnekada joj bila ona slika stra¬ 
šna, — pa i taj osjećaj kao da se prenesao na ovo blato. 
Kao da ju je zadušivaio, kad je gledala u nj. Svaki je čas 
morala stati i prije razmišljati, kuda će najlakše proći. 
Upravo u takav jedan tren, kad se je neodlučno ustavila 
pred širokom jednom mlakom, dolazio s protivne strane 
visok gospodin u lovačkom kaputu i u kratkim kožna¬ 
tim dokoljenicama. Na glavi mu koketan malen, šeširić, 
okruglog, tako zvanog »gentleman«- oblika. Bio je stasit 
i lijepa uzrasta, kretnje mu bile gipke, pače preživahne. 
Hodajući nekako je poskakivao i mahao daleko po zraku 
jahačkim elegantnim štapićem. Videći djevojku svu zbu¬ 
njenu i kako ne zna, kuda da stupi i kamo da se okrene, 
priskoči posve blizu i pruži prema njoj ruku, odjevenu 
u golemu crvenu rukavicu od prave kenguru-kože. 

— Izvolite, gospođice, najprvo na ovu ciglu, — zatim 
stupite na onaj kamen ondje, — uprite se čvrsto o moju 
ruku, — pa skočite ovamo. Kod nas u jesen nije inače. 

Đurđica učini sve, kako joj je rekao. On je, da čvršće 
stane, ugazi jednom nogom u sredinu mlake, ne šte- 
deći elegantne čizme, šiljaste na vršku. Ispod sare se 
mogla vidjeti kod koljena crvena čarapa. 

Kad je djevojka preskočila, pokloni joj se duboko. 
Ona je u svojoj zabuni mogla tek spaziti, da je posve 
ćelav i da samo nad šijom ima nešto kratko rezane plave 
kose. Nije zamijetila, da gospodin želi nastaviti razgo¬ 
vor, već mu se stidljivo pokloni i pohrli dalje. Nekako joj 
puno laglje bilo, što ga se riješila, priznajući ipak, da je 
bio veoma uslužan, no nešto je bilo na. njem, što joj se 
nije svidjelo i što ne bi bila znala kazati, jer ga pravo 

nije ni pogledala. Taj je neugodni dojam bio tolik, da se 
pače nije usudila da se obazre, a osjećala je, da on jos 
jednako stoji na istom mjestu i gleda za njom. 

Ulica je još uvijek ravno tekla i Đurđici se činilo, da u 
svom vijeku nije još vidjela tako duge ulice. 

Morala je ići još najmanje deset časova, dok nije došla 
na kraj. Tu se ulica spustila u širok, malone pravilno 
četverouglast prostor, kojemu je jednu stranu zauzima a 
crkva katolička, a drugu pravoslavna, nešto manja i sta¬ 
rija od prve. Treću stranu ispunjalo nekoliko povecin 
jednokatnih kuća, sagrađenih u onom jednostavnom i 
neukusnom stilu, koji kao da je stereotipan kod kuća 
u manjim mjestima. Nelijepe kuće nisu bile čiste, neg 
su im se zidovi pričinjali i žuti i sivi i zeleni — svakakvi. 
Debele pjege od kišnih pljuskavica gotovo se naslagate 
na svakoj kući od strehe do temelja. Raži zemlje bile su 
smještene mesnice i mračni mali dućančići, u kojima su 
Židovi tržili staru robu. 

.Gdje može da bude ta škola? Momak mi je rekao da 
je blizu crkve, a ja ne vidim ništa«, — pitala se je Đur¬ 
đica, dok joj je oko melankoličnim izrazom zapelo o 
grdnu zelenu kaljužinu, što se vukla od sredine trga do 
kuća i baš najomašnije se razastrla pred kućom, na ko¬ 
joj je Đurđica čitala okruglu crnu tablicu s napisom: 
»Univ. med. dr. Jakov Kroll, kr. podžupamjski liječnik i 
zdravstveni savjetnik«. I dok se za tili jedan časak izgu¬ 
bila u mislima, opazi, da se tamo kod dućana na sva 
vrata natiskali ljudi (— svakakvi, ona se nije usudila da 
ih pogleda) i svi u nju zjaju. Đurđica odmah pokroci 
dalje — ljutili je ovi pogledi. Odmah, čim se je okre¬ 
nula ’ čula je za sobom odanle od dućana silomice pro¬ 
valjeni smijeh, onda glasne riječi, kojima nekolicina ne¬ 
koga nagovaraju, neka ide. Nehotice se ogledala malko 
na stranu, te vidjela, kako dva, tri gologlava momčića 
guraju visoka mladića u pravcu za njom. Zamalo je ćula 
za sobom prenaglo žurne, velike koračaje. 

Uto dođe pred nju maleno curče. Nosilo je u ruci za- 
mazanu torbicu, iz koje je virila pisaća tablica. 

_ Dušice, gdje je škola? — upita Đurđica dijete te se 
posve prigne do male. Dijete se zagleda u nju, ne odgo¬ 
vori ništa, nego metne mali prst u usta i pođe dalje. 

Oni žurni koraci sunuše međutim mimo Đurđicu. Bio 
je to visok mlad čovjek. Nekoliko metara dalje sastane 
se s nekim seljakom i reče mu nešto. Seljak kimne gla¬ 
vom i približi se Đurđici. 

— Veli mi gospodin Garašev, da pitate za školu. Eto, 
— vratite se za mnom, ja ću vas odvesti. 

— Je li istina, da ste meštarica? — obrati se seljak k 
njoj i dune joj u lice čitav dim iz lule. Đurđica ga nije 
razumjela, te mu odvrati, da nije meštarica, već uči¬ 
teljica. 

—- Ma jest, — mislim ja. Rekao Garašev. Pa tako ste 
još mladi —, — i on je omjeri od glave do pete i zaldma 
nešto glavom. 

— A molim vas, što šalje carstvo ili svijetla vlada to¬ 
like učitelje, — narod i onako teško smaže! A što djeci 
treba! Da se barem nauče štogod, ali znam ja! Imam i 
ja curicu u školi, — tri godine ide u školu, a ne zna ama 
ništa. 

Đurđica se tek smeteno nasmiješi. 

Seljak zakrene u usku uličicu za crkvom. Tu su sta¬ 
jale dvije sitne zgurene zgradice, pokrivene daskama. 

— Eto — ovo je škola. 

— Ovo —? — otegnuto izusti Đurđica. 

— Ima još u ulici jedna kuća. Ali ovo je prava sta¬ 
rinska škola. 

Đurđica se pope na klimave stube, uz koje se išlo u 
zgradu. U kodniku pokuca odmah na prva vrata. Iz 
stražnje strane kuće čula se silna dječja vika. Đurđica 
uniđe u usku i mračnu sobu. Stijene nisu odavna bile 

krečene, po kutovima zapreta silna paučina sve uglove, 

zadušljiv gust zrak ležao u prostoru, isprecijeđen onim 
posebnim vonjem kraljevskih i općinskih pros orija, 
koji se razvija iz dugoljetne prašine i starih pisama, 
dugim stolom, pokritim zelenim suknom, sjedio 
okrugao čovjek. Crna krupna glava tek je nešto izr 
iz široka čvrsta vrata, koji se opet usadio u omasna, ne¬ 
što pognuta pleća. Lice mu neobično smeđe puti, a t 
basti nepravilni nos uz velike ukočene oci davao 
nešto afričko. Crni dlanovi, obrasli gustom dlakom, bili 
su koštunjasti i bez pravo razvitih mišica, te se je s. os u 
diče ovoga znaka kavkaske pasmine još veoma isticao 
afrički dojam. No ipak iz cijele pojave čovjekove odsije- 
vala dobrota i odavala čestitu dušu. Nespretna, teška, 
gotovo medvjeđa kretnja još je povećavala taj dobro¬ 
ćudni izgled. Đurđica je u prvi mah tako osjetila i bude 

joj lako. . ... 

— Imam li čast s gospodinom ravnajucim učiteljem/ 

— Ne — ne. Nisam ja više. Ravnajući učitelj je sada 
gospodin Stjepanović. Ja sam učitelj Grgo Haramija. Do 
prošle godine bio sam ravnajući, ali sada trebaju go¬ 
spoda mlađe sile, — Stjepanović je mlađi. Eh, - pa meni 
je, vjerujte mi, milije. Istina, — no — sto će to — / Ua, 
oprostite, - vi ste zacijelo naša novo imenovana ko¬ 
legica? 

_ Jgseuti 

— Drago mi je. Mi smo se svi čudili. Nije bio natječaj 
raspisan, ništa se nije znalo, kad najednoin dođe, da 
ste vi poslani. Lijepo - lijepo. Neće vam biti teška 
služba. Stjepanović je rekao, da bi vama dali prvi raz¬ 
red. Ali svejedno je. Biće još danas sjednica poslije »veni 
sancte 

— Čujem, da je ovdje gospođica Stipićeva učiteljica? 
— upita poslije kratke stanke Đurđica. 

— Zar vi ne znate? Ah, — zbilja mi je za čudo. Ta vi 
dolazite upravo na mjesto Stipićeve. 

_ Dakle nije ovdje? — gotovo s razočaranim izraža¬ 
jem u licu rekne Đurđica. Ona se je toliko nadala, da će 
joj biti puno ugodnije služiti s djetetom očeva prijatelja. 
_p a što je s njom? — upita dalje. 

— E, bome žalosna stvar. Ona se zahvalila, morala pu¬ 
stiti službu, jer joj oca premjestili čak u Liku, — a otac 
udovac sa šestero sitne djece. Ja sam mislio, da vi za sve 
to znate. 

— Ma ništa ne znam i mogu vam reći, da silno žalim. 
A baš ja dolazim na njezino mjesto, — morala ova si¬ 
rota nesrećnom postati, da ja do čega dođem. Ah, pa 
zašto ga premjestiše? 

— Pst! — pst! pustite to, — ide Stjepanović, čujem ga. 
No kazaću vam poslije. 

Tek što je Haramija to izgovorio, otvore se vrata buč¬ 
no i široko, a u sobu uniđe čovjek srednjega stasa, do¬ 
sta krupna tijela. Lice mu bilo široko, crveno i netom 
obrijano. Kratki brčići brižljivo bili omašteni. Kako je u 
sobu došao, prvo je bilo, da se je silno i snažno iskašljao 
i ispljuvao usred sobe. Bio je odjeven u svečani crni ka¬ 
put, crne hlače, a imao bijeli ovratnik, kao i cilindar, 
koji mu je ostao na glavi, te ga nije skinuo ni onda, kad 
je spazio Đurđicu. Sad se tek još više ispružio, i u sre¬ 
dini tijela gordo naduo. Na djevojčin poklon kimne tek 
nešto zamjetljivo glavom. 

— Ovo je naša nova kolegica, gospođica — rekne mu 
Haramija. Stjepanović ni da bi se obazro na nj, a niti 
se naklonio, kad ga je Đurđica iznovice pozdravila. 

— Da, — čuo sam, da ste došli. Vi ste otsjeli u gosti¬ 
onici? Putovali ste u društvu pristava Smiljanića. Pripo¬ 
vijedali su još jutros ljudi. Odmah ja saznadem sve. 

Đurđica ga nije razumjela, pa ne odvrati ništa, već ga 
upita, da li će moći još danas priseći. 

— Teško; ne mislim. Gospodin mjesni školski nadzor¬ 
nik upravo se sada odvezao na komisiju. Neće ga biti 
tako skoro natrag. Uostalom je i onako svejedno. Da 

vam se plaća računa od danas, morali ste još jučer polo¬ 
žiti prisegu, jer naredba veli: »Plaća teče od onoga pr¬ 
voga u mjesecu, koji najbliže dođe poslije položene za¬ 
kletve«. To je normativ za činovnike, a budući da su 
učitelji glasom § 112. školskoga zakona i čini mi s e 
§ 96. istoga zakonskoga članka (— tako je 
on citovao —) izjednačeni u svem sa činovnicima, te su 
dapače zemaljski činovnici, to se »upitna«, reče, nared a 
proteže i ria njih. _ . 

Stjepanović je ovo izgovorio, kao da čita kakav reskri- 
pat. Posve se ukočio čovjek, dok je citovao naredbu i 
paragrafe. Đurđica dakako nije mogla da ocijeni to sve¬ 
čano i dostojanstveno sasvim službeno držanje, za 
nju je bila porazna ova vijest. . 

— Zašto niste mislili na tako važnu stvar? — nastavi 
Stjepanović i uzme šetati po sobi. 

_ Ta — mislila sam, — kako nisam mislila, — jos me 
je otac upozorio. Ali nisam znala, da jučer neću za vre¬ 
mena stići. _ ... c ,. 

_ oho — oho, — prekine je oholo i podrugljivo Stje¬ 
panović. — Pa da ste i jučer došli, ne bi inače bilo. 
Jer, molim vas, — jest, — vi nikako niste mogli jučer 
prije podne stići; a zar mislite, da bismo vas mi poslije 
podne odmah zaprisegli? Ha—ha—ha! 

Uto uđe u zbornicu mlađi čovjek, koji se odmah pret- 
stavi Đurđici, da je učitelj Tošo Nedeljković. 

— Znao sam, da ste došli, — uzme on. 

— Tako —? — nekako nemarno odvrati djevojka. 

Morila je silna briga radi plaće. 

— Da, kazivao mi je upravitelj, da vas je sreo. 

— Velemožni zar? A gdje je vidio gospođicu? — uleti 
Stjepanović Nedeljkoviću u riječ. 

_ Dakle vi poznajete gospodina podžupana upravi¬ 
telja? — obrati se k Đurđici. 

— Ne poznajem. 

— Pa kako zna onda velemožni? — okrene se Stjepa¬ 
nović k Nedeljkoviću. 

— Sreo je gospođicu — i čini mi se, pomogao joj 
preko blata, — tako je barem kazivao. — Moram va m, 
gospođice, kazati, da ste ga posve zanijeli. Da, rekao mi 
je, da će i on doći k »veni sancte«. 

Stjepanović zadivljen pogleda Đurđicu i taj mah pre¬ 
tvori se njegovo dosad strogo i namršteno lice u sla- 
đahno i ljubazno. Susretljiv i umiljat smiješak raširi se 
po široku crvenu obrazu. 

— Dakle gospodin upravitelj? — izusti sada, te se ne¬ 
hotice odao. — Zbilja mi je žao, što ste zakasnili radi 
prisege. Molim, izvolite sjesti. Da, — sabiraju li se djeca? 

— Osam sati eto za čas, — reče i izvadi tešku zlatnu re- 
montoarku, pripetu na još teži zlatni lanac. 

— Djece ima dosta, — odgovori Nedeljković, — go¬ 
spođa je Lisićka i gospođica Milkovićeva ovdje, Lisića 
neće biti. 

— Ah, on uvijek tako. Vinograd mu je preči od škole. 
Onda — sve ja, — sve ja. A ne bi li se, gospođice, izvo¬ 
ljeli upoznati sa vašim kolegicama? Dajte, Nedeljko¬ 
viću, odvedite gospođicu onamo. Ja ću također odmah, 

— ali moram prije ova pisma na stolu pregledati. Nad¬ 
zornik traži izvješće. 

Đurđici je bilo ugodno, što je mogla izići. Taj Stjepa¬ 
nović bio joj je strašan. 

— Kamo sada? —upita Nedeljkovića, kad su bili na 
hodniku. 

— Evo nalijevo, onda ćemo ravno. Ovdje su tri raz¬ 
reda smještena. U drugoj zgradi sva su četiri muška 
razreda. A jedan ženski razred — smjestili ga tamo da¬ 
leko u ulici. Morala je općina najmiti sobu, — pripovi¬ 
jedao mladi učitelj. Možda bi bio nastavio, da se nije za- 
pleo u Đurđičin kišobran, te malo što nije pao. 

Na hodniku, kamo je Đurđica došla, šetale su oba¬ 
dvije učiteljice, Lisićka i Milkovićeva. Lisićka je bila 
žena od neko trideset godina, gojna tijela, a jedrih udova. 

Dosta rijetka kosa bila je tamno-cme boje. Puno, široko 
lice bilo žučljive puti. Oči su bile sitne i zctene, a dug 
zavinuti nos bijaše neobično tanak i Šiljast. Vrs k ] 
gov samo što se nije doticao usldh čvrsto stisnu ’ 

koje su bile više žuto-blijede, nego crvene. Draanje ] J 
bilo, pričinjalo se Đurđici kao da je nešto' 
jer bi svaki čas prkosno slegla ramenima i bacala glavu 
nauznak. Već prve riječi, kojima se obratila Đurđ , 

bile su kao bojna navala. . 

_ Vi ste dakle ona gospođica, koja je bez raspisana 
natječaja i bez izbora nametnuta operni Svi smo se ču¬ 
dili _ i isti velemožni gospodin upravitelj, hm ’ 

— mora da imate silna prijatelja kod vlade. Svijet t 

svakako tumači. 

Đurđica se posve prestraši. Međutim zape joj oko o 
elegantnu* svtlenu odjeću Lisićkinu i još elegantni,, bar- 
3S haljinac. Ali je dakako opazila to, da ,e .na. oko 
vrata zamrlian, a na haljmcu otkinuto jedno puce. uje 

fe zSkna odvrni i primakne k Milkovjeevo, da 

ie pita kada je preparandiju svrsila. Milkovićeva ]_e bila 
neobično suha i tanka gospođica. Na oko £ao da je po¬ 
sve bolesna. Sive oči s gotovo žutim ^racama msu *e 
ravno zaustavile na Đurđici, nego je jednako motnie 

postrance. 

— Imate li već stan? - zapita Lisićka, izgovarajući »s< 
neobično oštro. 

_ Nemam, — ne znam sama, što ću. Istina, jedan go¬ 
spodin, s kojim sam putovala, preporučio mi, da idem K 
njegovu rodu. Već im je brzojavio. 

_ Kako se zove? 

— Gospođa Malešević. 

_ gj 0 _o_o? Malešević! Znate li vi, ko su Maleše- 

vićevL Najbogatija kuća u ovoj okolici. Jedini spahija 
ima više, - i to samo naš spahija: onaj u Lugarevcima 
već nije Maleševiću par. Kud bi vi onamo, - sto mislite? 

— Njezin bratić mi je rekao — 

— Ah, — pustite vi to. Pak ona je gizdava, — luda 
žena. Ko nije grof, ili barem milijunar, nije u njenim 
očima čovjek. Ako bi vas za volju bratiću i primila, moglo 
bi vam se dogoditi, da biste morali s njenom sobaricom 
jesti. A kako vi dolazite, molim vas, da se njezin bratić 
toliko zanima za vas? 

— Ah, — molim vas, — zaustavi joj bujicu riječi uvri¬ 
jeđena Đurđica. — Što vi —? Na putu smo se sreli, pa 
je on bio tako ljubazan, te me preporučio. 

— Svakako čudnovato. Od prvoga maha tako intimni, 
— što velite vi, gospođice Draga? 

— Ja nisam toga još doživjela, — odvrati ova strogo. 

Đurđica samo. što nije planula. No Lisićka nastavi od¬ 
mah, kao da nije nikad uvrijedila Đurđice i ponudi joj 
kod sebe stan. 

— U mene nema djece, — evo i gospođica Draga je 
kod mene, — biće vam ugodno. 

Đurđica je tek zadivljeno pogleda ravno u lice. Nije, 
da bi o čem posumnjala, ili pomislila na nedosljednost, 
no u prvi mah tek je mislila, da je nije razumjela. Kad 
Lisićka ponovi svoju ponudu, požali Đurđica, što se je 
malo prije tako razljutila na nju, te se sad silila, da je 
mine antipatija, koju osjećaše protiv nje. Djevojka je 
Lisićkinu ponudu shvatila kao izljev dobra srca i kao 
želju, da joj bude uslužna. Zato se gotovo tronuta zahvali 
Lisićki i primi ponudu, ne misleći više na Maleševićku, 
uzimajući sada ponudu svoga suputnika više kao šalu. 


f 

XI. 

U taj se par pojavi mlada djevojka sa čistom platne¬ 
nom kapicom na glavi. Pitala je za »gospođicu n°^ u 
učiteljicu«. U ruci držaše listić. Đurđica ga primi i od¬ 
mah otvori. Bio je list gospođe Maleševićke. Izvinjava a 
se, što jučer nije niko čekao kod gostionice, ali knv 
je, piše, momak, koji je bio za to određen, te je mjes o 
kod hotela čekao u grofovskom dvoru, misleći, cla ce 
gospođica ondje otsjesti, pošto se je u grofovskoj kočiji 
dovezla. Soba za stan da je već priređena i čeka jedino na 
miloga gosta, te neka se gospođica odmah i to sasvim 

»sans gene« useli. .. 

Đurđica pročitavši list požali, što je malo prije pristala 
na Lisićkinu ponudu. Svaka riječ u listu, sam rukopis — 
sve joj se činilo, da je izljev dobrote i neobične ljubaz¬ 
nosti. Lisićka je međutim preko leđa Đurđičinih proči¬ 
tala s njom zajedno list i kad joj ga ona dade, da čita, 

znala je za sadržaj listu. . v 

— Učinite, kako izvolite. Ja vas dragovoljno rješavam 
riječi. Nemojte misliti, da bi to meni bilo od koristi, kad 
biste stanovali kod mene. 

Đurđica ne reče ništa. Spuštenih ruku stajaše nepo¬ 
mično, zagledavši se u zamrljani zid, po kojem je plazio 
pauk. »Šteta! — Da je list barem jedan čas prije došao. 
Ali kod mene uvijek tako! — Sada ne mogu, — bilo bi 
neuljudno i nezahvalno«, — govoraše u sebi. 

_ Na jedno vas ipak moram upozoriti. U Maleševiće- 

vih ima uvijek vesela đršlva, zabava, dolaze gospoda. 
Pak, — kako vam već prije rekoh. 

— Istina je! — reče Đurđica. Tako bi svaki put rekla, 
kad bi se za što odlučila. List je Maleševićkin ishlapljivao 
fin miris parfema. Maleševićka bila je sada u očima Đur- 
đičinim gizdava dama. Lisićkin je opis djelovao . 

_ Da, — govoraše jednako Lisićka, — ko nije bogat, 

taj nije u njenim očima čovjek. Mislite li, da opći s ko- 

jom od nas učiteljica? Ah, — kuda? Pa uzmite i ovo. 
Čemu piše »sans gene«? Dakle vi morate valjda biti sva 
zbunjena, kad dođete pred nju. Ha, ha, ha? I zašto francu¬ 
ski? — Ali dakako — dama! 

_ Nije gospođa tako mislila, — odvrati živo Đurđica, 

koja nije mogla podnositi, da se u njenoj prisutnosti bilo 
ko ogovara. 

— Nije! — nije! Molim vas, — meni je pet mjeseci ka¬ 
snije odvratila posjet. Je li to pristojno? — ražesti se Li¬ 
sićka i pozeleni u licu. Zatajila je dakako, da Maleševićka 
nije stoga vratila odmah posjeta, jer joj je baš onda di¬ 
jete bilo bolesno, pa je morala s njim u kupke, a nije, 
naravno, kazala, da je Maleševićka imala potpuno pravo 
s njom tako postupati nakon onoga, što joj je Lisićka 
učinila. 

— Ja ću dakle napisati nekoliko redaka, — uzme Đur¬ 
đica, — da se zahvalim. Ima li papira u školi? 

— Ah, — pustite, — mahne rukom Lisićka i nasmiješi 
se prezirno. — Dakle, djevojko, vi možete kući ići i re¬ 
cite gospođi, da je gospođica našla već stan. — I tad is- 
tura djevojku k stubama. 

— Ama ipak bih morala pisati. Barem da se zahvalim. 

— Možete i poslije. Neka gizdava gospođa vidi, da čo¬ 
vjek pred njom ne pada odmah na koljena. 

Pokaže se Stjepanovi i dade znak, da je doba poći s 
djecom u crkvu. 

— Jeste li ga vidjeli, kakav je — neotesan. Misli, što 
mu žena ima nekaku traljavu kućicu i nešto zemlje, da 
je gotov spahija. Ali — neka se pazi! Ja sam Haramiji za¬ 
solila, mogla bih i njemu. A Haramijice nema. Ona ni¬ 
kad ništa. Ajdemo, Dragice, po djecu, — ajte i vi, da vi¬ 
dite. Vaš će razred biti u iznajmljenoj sobi. Barem ste 
u ulici, vidite svakoga. 

Poslije mise, kod koje je Đurđica bila posve tronuta 
slušajući crkvene školske pjesme, nađe pred crkvom sa 
Stjepanovićem gospodina upravitelja ili — kako ga Stje- 

panović nazivao — magnifikusa. Đurđica htjede proći, 
no Stjepanović je suzdrži i pretstavi »velemožnomu« 
gospodinu, koji joj se živahno nakloni, stisne ruku i 
spomene jutrošnji susret. 

— Odmah sam mislio, biće naša nova gospođica 
učiteljica. 

— Ha, ha, ha! M'agnifice, pogađate dobro. Da — samo 
je gospođica pogriješila, šte je tek danas došla. 

— Ta još nema ni danas škole? — odvrati »magni- 
ficus«, uz to postrance dobrostivo i nježno gledajući na 
Đurđicu. Pogled kao da je govorio: »Ne boj se, dušo, mi 
ćemo tebi kroz prste gledati!« 

— A, ne poradi škole, — uzme Stjepanović, — nego se 
tu radi o plaći. Morala bi još jučer položiti prisegu, da 
dobije od danas plaću. 

— A, jest, — presiječe mu riječ upravitelj. — No što 
za to, danas je tek prvi. Neka se gospođica odmah danas 
zaprisegne, pa će se lako radi plaće sve udesiti, — i on 
uzme žarkim pogledom promatrati Đurđicu. 

— Nema gospodina mjesnoga školskoga nadzornika 
kod kuće. Morao je otići nekuda mjeriti. 

— Hm, fatalno! Stante, dođite s gospođicom k meni 
u ured. Uredićemo mi sve, A dotle moj naklon, — dakle 
— do viđenja! — I duboko se pokloni pred Đurđicom, 
te se fićukajući udalji, poskakajući pri tom, da se je 
cijelo tijelo njihalo. 

Poslije sjednice učiteljskoga zbora, gdje su Đurđici 
dali prvi razred i iznajmljenu sobu, vodio je Stjepanović 
Đurđicu u ured k »velemožnomu«. Taj je već pred sva¬ 
kim, koga je sreo, pripovijedao, kako je nova učiteljica 
divna i lijepa, te se pohvalio, kako joj je pomogao iz 
blata i kako mu se krasna djevojka umiljato nasmi¬ 
ješila. Poslao iz ureda podvornika kući, da mu gospođa 
pošalje novu crvenu kravatu. Jednako mu se na usta na- 
davalo: »Corpo di bacco! — baš je lijepa. Takove nema 
ni u Primorju!« — i kad mu je podvornik donesao ovrat¬ 


nik, tad više nije imao mira i svaki bi čas pomolio glavu 
kroz prozor, da vidi, dolazi li. »Ta — nije Anka ništa 
prema ovoj! Istina, bila je jača, — no nježnost ove upravo 
_eh — ! O, ja ću je zapriseći, — mogu kao politička ob¬ 
last, — te ću joj doznačiti odmah kod općine plaću. Tako 
je pravedno, — a — bićemo joj i draži, mali će anđe- 
lak biti zahvalan!« 

I gospodin kr. podžupanijski tajnik i upravitelj pođ- 
županije u Pazarincima skoči od radosti u vis, kao dje¬ 
čak, udarivši sarom o saru. 

Primio je Đurđicu tako ljubazno, kako se samo može 
primiti. Zaprisegne je, vlastoručno na dekretu potvrdi 
dan položene prisege i potpiše se brižno čitljivo (»neka 
ima moje ime pred sobom«, — mislio je pri tom), zatim 
u njenoj nazočnosti izdade na općinsko poglavarstvo 
nalog i pročita joj, što je pisao. Đurđica je bila i vesela 
i zahvalna. Velike ju je brige riješio Žunić. Ona se gotovo 
divila njegovoj dobroti i bila je vanredna blažena, što 
je posve stran čovjek s njom tako dobar i prijazan. A 
tek onda, kad je poslije jedva jednog sata došao u zbor¬ 
nicu pandur i javio, neka bi gospođica poslala namiru, da 
joj se isplati plaća! Sad je Đurđica malone ponilmula od 
prevelike zahvalnosti. Stjepanović joj kazivao od riječi 
do riječi, kako da napiše namiru, i sam pošao po novce. 
Ah, kad ih je Đurđica dobila u ruke! Bijaše to neki osje¬ 
ćaj ponosa, zadovoljstva i silne radosti. 

Najprvo je stisnula banke i ne prebrojivši ih, zatim 
uze računati, koliko bi još danas poslala kući, a koliko 
sebi zadržala, da kupi materi novu haljinu. »Ja sam tako 
opskrbljena svime, što trebam, a ona nema gotovo ništa«, 
— govoraše u sebi Đurđica, u duhu gledajući crnu, go¬ 
tovo već više zelenu haljinu majčinu — jedino odijelo, 
što je imala ta dobra duša. Još prije, nego će poći u hotel, 
da s preseli k Lisićki, ode na poštu i pošalje dvadeset 
forinti ocu, a petnaest forinti trgovcu, da pošalje latak. 

Prije objeda bile su već sve stvari Đurđičine kod Lisić- 
ke. Đurđici je bilo drago, što će stanovati u jednoj sobi s 

Milkovićevom, ova se naprotiv stoga malko namrštila. No 
kad joj je Đurđica kod spremanja poklonila nožić za 
rezanje papira, koji joj se silno svidio, razbistri joj se 
suhi obraz i bude pače ljubazna s Đurđicom. 

Uopće je Đurđica bila posve zadovoljna s dosadaš¬ 
njim doživljajima. Žunićeva susretljivost izazva u njoj 
silnu zahvalnost. U svojoj dobroti i nevinosti nije ni naj¬ 
manje sumnjala o njegovu poštenju. I Lisićka se poka¬ 
zivala dobrom, a Milkovićeva joj pače još‘ kod objeda po¬ 
nudi, da budu posestrime, da si kažu »ti«. Zato je list, 
što ga je odmah poslije podne pisala kući, odisao zado¬ 
voljstvom i radošću. »Nema doduše nigdje u blizini bri¬ 
jega, sama ravnica, kuda okom segnem, ima i silna blata, 
ali — ko da još gleda na takve stvari! Svi ljudi, koje sretoh 
dosada, neobično su ljubazni i dobri, zato moj dragi ba- 
bajko neka bude posve miran«, — pisala je u listu. Da¬ 
kako, dok su ove riječi tekle po papiru, ronile se i suze 
niz obraze. Boraveći u duhu kod roda, shrvala je sva 
silna želja za njim, a kad je na omotu napisala riječ »Za¬ 
greb«, bilo joj je tako, da bi najvoljela zajedno s tim li¬ 
stom poletjeti put dragoga, lijepoga — jedinoga grada. 
No kad je uzela uređivati svoje stvari i spremati ih u 
ormarić, bude joj opet lakše. Nalazila je u tom i oduška 
i zabave, i tako joj vrijeme do večera prođe brzo. Čisto 
je u duši žalila, što je ne vide otac i majka, kako je lijepo 
naslagala svoje novo rublje po vrstama u ormaru, kako 
ga je lijepim vrpcama nakitila, kako je slika roditelja 
objesila na zid u kutu, kamo je imala doći njena postelja. 
Tu se malko ljutila. Lisićka nije dala postelje unijeti u 
sobu, a ona je gotovo gorjela od želje, da svoju rubeninu 
razastre. 

Kod večere tek upozna gospodina Lisića, koji se istom 
u mraku vratio iz vinograda. Bio je nekako široke volje. 
Mogao je imati dosta preko četrdeset godina. Bio više sla¬ 
bašan nego krupan. Kakve je oči imao, nije se vidjelo, 
jer je nosio crne naočare. Kod večere je silno jeo. Đur¬ 
đica još nikad nije vidjela, da ko toliko jede. Lisićka 


kao da se nije mnogo obazirala na njega, i ako je htio 
štogod reći, kad je ona željela govoriti, mahnula bi ona 
samo rukom, a on bi zašutio. 

Poslije večere dođe nekoliko mladih ljudi. Jedan vi¬ 
soki činio se Đurđici poznat, ili ga je već negdje vidjela. 
Ta da, bio je to onaj — jutros na trgu. »Gospodin Gara- 
šević« — reče Lisićka. Ostalih nije pretstavila. Bili su to 
zajedno s gospodinom Garaševićem sami golobradi 
momci. Nevješto se naklanjali, zadijevali se o stolice, bili 
uopće nekako zbunjeni. Strana im Đurđica očito im je 
smetala. Garašević prvi poče govoriti, drugi su svi ve¬ 
ćinom šutjeli, no i on je zapinjao u govoru. Đurđici se 
nije ni on, tako dug, kakav je bio, usudio da ravno po¬ 
gleda u lice. Prvo, što je djevojka zamijetila, bile su nji¬ 
hove silne, crvene i nečiste ruke s požutjelim i pod nok¬ 
tima užasno crnim prstima. Iz razgovora je razabrala 
Đurđica, da je Garašević kožarski kalfa, ali se ne bavi 
svojim zanatom, nego se pripravlja za općinskog baždara. 
Onaj nešto manji, imenom Krstić, bio je trgovački po¬ 
moćnik. Drugi pokraj njega, malen garav momčić u pre¬ 
dugačku kaputu, bio bravarski kalfa imenom Lenart. 
Četvrti se zvao Levi Arnold, izučen mesar, i prema tomu 
razgranilo mu se nisko okruglo tijelo u neobičnu širinu, 
te ovako mlad jedva je disao od debljine. Mesarijom se 
nije više bavio, jer tim poslom nije mogao steći pravoga 
ugleda, pa se u posljednje vrijeme prihvatio trgovanja 
konjima. Nosio je kamaše i žute kapute, jer je u takvoj 
toaleti kod kuće u Madžarskoj njegov spahija hodao. 
Osim Levija bio tu još Kohn Samu. On se bavio svačim. 
Niko nije znao, što je i čime se bavi, ali je on po paza- 
rinačkim pojmovima živio elegantno i rado se prometao 
u kavalira. Ne bi bio baš gadan, ali je na nesreću škiljio, 
imao je prevelike stope i raskrečene noge. Imao je u licu, 
a još više oko usta i na nosu tako zvani biljeg Kainov, 
poznatu oznaku semitske pasmine. Mislio je, da govori 
najčišćom nijemštinom. 


- 76 - 


— 77 — 



XII. 


Takvo je bilo to društvo. Lisićka reče Đurđici, da joj 
je baš milo, što će ovako već prvu večer upoznati glavne 
pretstavnike »mlade gospode« pazarinačke. Đurđici ne 
bijahu nikad na umu aristokratske pretsude i manire, 
niti je bila varošanka, koja se prenavlja. Nasuprot sva 
se je odavala kao pravo graničarsko dijete i u svem je 
bila posve naravna. Ali — opet to društvo nije moglo da 
joj bude ugodno. Nečisti kaputi ove »mlade gospode« 
zaudarali su silno i po petroleju, i po masti, i po loju. 
Silne im nažuljene ruke previše su u razgovoru mahale 
zrakom, a najstrašnije su joj bile blatne goleme čizme, 
s kojih je strujio oduran zadah riblje masti i kojima bi 
svaki čas komugod preblizu došli i neprekidno teškim 
potkovanim potplatima strugali pod. A tek razgovor! U 
početku je silno zapinjao. Trebalo je tek da koji od njih 
zapne okom o Đurđicu, i odmah mu se smela riječ te bi 
stao usred govora. A riječi im bile neobične, pomnjivo 
ih birali i teško izgovarali. Činilo se, kao da im je to sport, 
da se služe izrazima, kojih su se sjećali iz raznih kvartet- 
nih pjesama, ili koji su strani, osobito francuski. Čuvali 
su se, da ne zapodjenu riječ o vremenu, pa kad se je Le- 
nart zabunio (bio je najbliži prozoru) i primijetio, da je 
kiša počela opet padati, Garašević i Levi mu u jedan mah 
presijeku riječ i pogledavajući kriomice Đurđicu počnu 
razglabati svoja načela, po kojima se u društvu ne pristoji 
razgovarati o vremenu. Levi — on nije plah — pače reče, 
da će prisutna »gospođica Zagrepčanka« jošte misliti, da 
oni ne umiju o čem drugom zapodjeti zabavu, pa da do¬ 
kaže svoju vještinu, upita slatko-uljudnim, no opet samo¬ 
svjesnim i dostojanstvenim licem: »Da li se gospođica 
Đurđica već priučila na Pazarince?« I ne čekajući odgo¬ 
vora, odmah stane psovati to »užasno gnijezdo« i uzvi¬ 
sivati neko obližnje mjestance, gdje je posljednji put ku¬ 
pio takvih konja, da bi ih sam spahija mogao zapregnuti, 
i vidio svinja tako tustih, kakvih u Pazarincima nema 


ni na godišnjem vašaru. »I još se zovu Pazarinci, — a ne¬ 
maju pazara — !« — počne živahno, hoteći da dometne 
nekakovu dosjetku, no zabuni se, zaplete se i s glasnim 
hohotom prestane, odvrne se od Đurđice i skrene posve 
k Milkovićevoj, uprijevši se kod toga objema rukama o 
široka bedra i zibajući se sa stolicom. Upita je, kako se 
je jučer zabavljala u vinogradu gospodina Luxa. Milko- 
vićeva odmah uzme točno pripovijedati o cijeloj zabavi. 
Tako dođe riječ o nekoj gospođici Bibici i o nekoj gospo¬ 
đi licitarici Fricici. I sad bude Đurđici, da se je morala 
snebivati. 

Kao gnijezdo stršena, kad se pobuni, činilo se u jedan 
mah cijelo društvo. Svak je htio prvi i jedini da govori, 
te su tako svi u jedan put vikali. Nije bilo pogrde, kojom 
ne bi bili nadijelili i Bibicu i Fricicu. Garašev svojim 
krupnim glasom najposlije ipak nadvlada sve ostale, — 
i samu iLisićku. Stane grditi Bibicu, jer se posljednji 
put na promenadi šetala s nekim poreznim oficijalom, 
a na njegov pozdrav tek je kimnula glavom, — ovako, 
kao kakva princesa (i on pokazao ovješenom glavom i 
spuštenom usnicom, kakav je bio pozdrav »a la prin¬ 
cesa«), a nije ništa riječima odvratila, i ako je on dosta 
glasno, kako već znade, rekao: »Klanjam se, gospođice 
Bibice!« 

Poslije njega javio se Kohn Samu i tužio se na Bibicu, 
da je na posljednoj tomboli pjevačkoga društva voljela 
plesati s nekim đnevničarom nego s njim. Ali znače ona, 
ko je Sami. Sad se stali dogovarati, kako će Bibici »zaso¬ 
liti«. Pri tom su s ponosom i slavodobitno spominjali, 
kako su lanjske godine protiv gospođice Ide složili pjesmu 
sa slikom i svuda je rasturili. Garašev se odao kao pisac, 
a Levi kao ilustrator. Obojica su to isticali s većim pono¬ 
som, nego ikoji francuski pisac svoje prvo remek-djelo. 

Đurđica se je gotovo zgražala i nije mogla pojmiti, 
da ljudsko srce može biti tako opako i prosto. No sjeti 
se jučerašnjih riječi Smiljanićevih. I gle — ona se sada 
u sebi čudila, da je danas prvi put, što na njega misli. 

Dok je zabava trajala i živahno se kovala urota protiv 
Kibice, koju Lisićka zajedno s Milkovićevom ne mogahu 
pod živu glavu trpjeti, nisu ljudi zaboravili prazniti ča¬ 
šice. Postajalo sve bučnije i slobodnije. Lisićka i Milko- 
vićeva smijale se njihovim krupnim šalama, a kad su 
stali mladi ljudi pjevati, složile se obadvije s njima. 
Lisićka je imala tanko, sitno grlo, Milkovićeva pjevala 
uvijek »tremolo«. 

Đurđici bude upravo strašno. Gotovo elementarnom 
snagom provali u dušu joj silna Bol za ostavljenim do¬ 
mom. Morala se siliti, da ne zajeca glasno. Ova napol 
pjana surova halabuka, razgovori, što ih je morala slu¬ 
šati, — ah, — ona nije bila naučna na te »prijatne do¬ 
maće zabave«, kako ih je Levi raznježeno nazvao; nju 
je sve to silno vrijeđalo. U mašti joj pak bilo, kao da 
gleda na nju tihi roditeljski dom, dobre lijepe očeve oči, 
svetačko lice majčino, veseli anđelski obrazići mlađe 
braće i sestara, jao, — a tako daleko, — tako daleko, 

— ona istom da ne svisne od tuge i čame. Posred buč¬ 
noga toga društva osjećala se je samom, posve, osamlje¬ 
nom, baš kao usred daleke pustare, koje se sjećala iz 
biblije. A u sobi se sav zrak zgustio od dima zapaljenih 
lula. i cigareta, razliveno po stolnjaku vino širilo kiseli 
vonj, petrolejska se nečista lampa dimila, a izvana škro- 
pila po prozorima neprestana kiša. 

Đurđici bude posve nesnosno. Nije više mogla izdržati. 
I ako joj je teško bilo, što će možda Lisićka biti nezado¬ 
voljna, djevojka ustane i izvini se, da je od puta suviše 
umorna. Lisićka je ljutito omjeri od glave do pete. 

— Ali ja nisam još sve priredila! — rekne joj napokon. 

— Valjda znate, da nije ni postelja još u sobi. Molim 
vas dakle, počekajte. 

— Gospođici kao da se ne sviđa naše društvo, — e, — 
ne može da bude ovdje kao u Zagrebu, — a možda i 
srce, — umiješa se Levi. 

Đurđica učini, kao da nije razumjela Levija. Ne re¬ 
kavši ništa spusti se na stolicu. Bila je uistinu silno 

umorna. Ona nije ni pod izlikom nikad rekla neistine. 
Lisićka ostane i dalje sjedeći, ne brinući se za Đurđicu, 
i uzme silno visokim glasom pjevati staru njemačku 
pjesmu: »Ich weiss nicht, was soli es bedeuten« ... 

I potraja još dobrano vrijeme, dok se nije društvo ra- 
zišlo. Milkovićka i Lisićka sprovele »mladu gospodu« do 
dvorišnih vrata, te opet minuo dobar čas, dok su se vra¬ 
tile u sobu k Đurđici, koja malo što se nije srušila od 
tuge i snenosti. 

Trebalo je sad još postelju s tavana donijeti u sobu. 
Lisićka nagovori supruga, neka sa sluškinjom donese po¬ 
stelju. No Lisić je nešto mrmljao, kao da se je čudio, kako 
istom sada oko ponoći misle na postelju. 

Pa oko — ponoći, — što se ti brineš za to? Cio dan 
bangalozio po vinogradu, te će ujedared sada kod kuće 
zanovijetati. Gle junačine — ludova! Ajde, kako rekoh. 

Ali je Lisić bio ugrijan, pa se raskuražio i odvratio 
krupnu. Sad istom plane Lisićka. Bilo je ružno slušati. 
Lisić podlegao i otišao na tavan. Đurđici je bio ovaj 
bračni prizor strašan. Nevična u roditeljskoj kući tomu, 
uz to u čudu, što učiteljica može biti tako surova, dje¬ 
vojka. je već požalila, što je došla u tu kuću. 

Napokon je bila postelja u sobi. Debela je prašina le¬ 
žala na daskama. Đurđici je očito bilo žao, da svoju li¬ 
jepu posteljinu metne u tu nečistoću. Kad je legla i htjela 
da zaspi, eto Milkovićeve, pa sjela do uzglavlja. Poče ogo¬ 
varati Lisićku, da je nečista, da je nemarna i neuredna. 
Ispripovijeda . nadušak, da se Lisić i Lisićka nisu 
uzeli iz ljubavi, da zlo žive, da Lisićka ne misli na drugo, 
nego na zabavu s mladim ljudima, da je silna koketa, što 
više, da i s njom — s Milkovićevom — hoće da se natječe 
pred mladićima. Kod toga je suha djevojka gotovo kao 
plamenom uzbuktjela. Ustade i pošto je dva tri puta uz¬ 
rujano prošla po sobi, postavi se pred toaletno zrcalo. 

.. Đurđice, jesi li ti već ljubila? — upita rasplećući 
rijetku i kratku plavu kosu. Đurđica ne odvrati ništa. 


»Đurđica Agićevat. (A) 

Stidjela se. Milkovićeva nije čekala odgovora, već od¬ 
mah nastavi, da ona nije nikad ljubila, niti će ljubiti. 

— Čini mi se strašno glupo, da čovjek ljubi. 

— Ali ti ipak nije pravo, što se Lisićka natječe s to¬ 
bom, — odvrne joj Đurđica, nešto od šale, nešto zato, 
što ju je ljutila primjedba Milkovićeve. 

— Oho, — što će se ona sa mnom natjecati? Ja sam 
djevojka, ja sam još posve mlada,. Da ti tek stanem pri¬ 
povijedati, kako luduju muškarci za mnom. Mogla sam 
se ne jednom, nego već deset puta udati. Ali nisam htjela, 
jer ja služim iz ljubavi za svoje zvanje. Oh, da ti pripo¬ 
vijedam! Ali moraš mi obećati, da ćeš zadržati tajnom. 
Ah, jedan bogati trgovac — imao je najmanje osamdeset 
hiljada — taj je lanjske godine u Gleichenbergu samo sa 
mnom općio, a neki profesor iz Graca, također u Glei¬ 
chenbergu, taj istom što nije za mnom poludio. Slavio 
me kao eteričnu ljepotu, nazivao me silfidom i obećao mi, 
da će mi spjevati pjesmu, — onako cijeli epos, ili diti- 
ramb, ili — što ja znam, kakovu pjesmu! A istom drugi! 
Gledaj, — taj moj tanki pas, — taj ti zavrti muškarcima 
glavom. Kako i ne bi? Što misliš, koliko santimetara imam 
u pasu? Krojačica se uvijek divi. 

Đurđica se morala u sebi smijati. «Moj bi te otac prije 
prispodobio osi — s tim tvojim hvaljenim pašom!« — 
govorila je u sebi i držala Milkovićevu napol ludom. 
No kad je ova svukla haljetak i pred zrcalom stajala u 
duboko izrezanoj košulji, te se vidjele bijedne kosti isu¬ 
šena vrata, upale, gotovo nikakve grudi i tanki — tanki 
laktovi, — onda ju je Đurđica požalila. 

— Da, — nastavljaše jednako ova, — misle ovdje na 
selu, da je lijepo, ako je djevojka crvena, široka i puna, 
kao za Božić hranjena; ali fini svijet drži to seljačkom 
prostom ljepotom. 

— No — ja baš ne bih ništa imala protiv toga, da sam 
još nešto jača, — rekne Đurđica. 

_ T a m ani se! Budi sretna, — meni se baš sviđaš, 

što si upravo kao i ja. Dakako, — u pasu nisi. To ćeš i 
sama priznati. 

Đurđica, koliko je i bila dobroćudna, ipak nije mogla 
da to prizna; zato nije potvrdila Milkovićevoj, ali nije na 
to ništa ni rekla. Ova je pak bila međutim gotova sa 
svojom noćnom toaletom. Sitni vlasići nad čelom i na 
vratu bili su uviti u papilote, glava pokrivena koket- 
nom kapicom, lice namazano creme-celesteom, ruke gli- 
cerinom. Tako dođe k postelji Đurđičinoj. 

— Je li, da se ni tebi ne da spavati. Pusti, — malko 
ću te posjetiti. Možemo još razgovarati. 

— Ne znam, da li ću te zabavljati, meni se jako dri¬ 
jema. 

— Ah, — bijesa da! — i ona legne k Đurđici te uzme 
iznova pripovijedati, kako je Garašev, kako Levi, kako 
Lenart i kako su svi — svi — u nju zaljubljeni. I bila bi 
bogzna dokle još čavrljala, da je nije uhvatio teški suhi 
kašalj. Đurđičinu se smilovanju pridruži još zabrinutost 
i ona skoči iz postelje, da potraži bonbone, što ih je sa 
sobom donijela, pa dade Milkovićevoj, da povlaži suho 
grlo. 

Tek prema jutru mogaše Đurđica usnuti. 


XIII. 

Sanjala je, da se nalazi nasred nekakve duge livade. Po 
nebu se nagonili crni oblaci. Ona je išla uskim utrenikom, 
gdje je svaki čas ugrezla u blato. Ujedared je bila livada 
puna svakojakih goveda, konja i magaraca. Strašno se 
je prepala. Upravo je htjela da se kamo ukloni. No ba¬ 
dava se ogledala za kakvom kućom, ili stablom, ili bilo 
čim. A silna čorda sve se više približuje. Ujedanput nađe 
se mjesto na livadi — u neprobušnom grmlju i samo u 

košulji odjevena. Stidi se, što ovako napol gola tu stoji, 
pa da si bilo kako pokrije tijelo, segne za travom, ali u 
ruei joj ostaju same koprive i silno je peku i ona za- 
vrisne od bola. Taj mah opazi, da stoji usred klupka 
zmija, — a te zmije imaju nekako poznata lica. Ovako 
sva protrnula ipak prepoznaje u najbližoj zmiji Lisićku, 
zatim Levija i Garaševa. Oh, — strašno joj je, a ne može 
ni makac dalje. U tom se smrtnom strahu probudi. 

Nekoliko časova već budnoj svaka je žilica u tijelu 
drhtala. Prvo je bilo, da protumači san. No — tješila se 
brzo, da san laže, ko će do takvih ludorija isto držati, 
— ali ipak je ostalo u duši nešto teško. Sad se sjeti, da je 
danas prvi dan škole. Ova pomisao turi sasvim dojam 
sna u zaborav. Bude čisto uzrujana. Najprije se 
pomoli Bogu, da je prati u novoj njenoj zadaći. Ali ni 
to je ne umiri. Morala je uzeti u ruke još pisane bilješke 
iz preparandije o didaktici i učiteljskoj vježbi. Poslije 
toga uze u duhu sastavljati čitave izreke, kojima će po¬ 
zdraviti djecu i započeti obuku. I tek kad joj u mašti 
sinu slika malih joj učenica, kad joj se ukazao idejalan 
prizor, kako stoji usred stotine malih anđeoskih gla¬ 
vica, a svaka je znalično i odano gleda, jenjala je Đur¬ 
đici uzrujanost i strah. Dakako, ona uzbuđenost, koju 
i najbolji đak osjeća prije ispita, nije je ostavila ni onda, 
kad je već bila s djecom u crkvi. 

Molitve Đurđičine bile su taj put pune zahvalnosti. 
Tu pred licem oltara sjeti se svoga sna. Tijelom joj pro- 
lete hladni srsi — i preko volje ogleda se na Lisićku 
i vidje je, kako na jedno dijete ljutito glavom kima, jer 
se mali zagledao u nov kaput svoga susjeda. I lice Li- 
sićkino bilo je u taj tren strašno srdito. Đurđica se mo¬ 
rala odvrnuti. Uzme opet vruće moliti. 

Po dovršenoj misi stupi još u crkvi Stjepanović k 
Đurđici, te joj reče, da će s njom u njenu školu. 

— Obećao je i mjesni nadzornik, da će doći. 

Đurđici bude sada još teže. Ova svečanost, ovo ure- 

dovno obilježje, — ah, ona se od zbunjenosti malone 
lomila. 

Pred crkvom je zbilja čekao nadzornik, gospodin in- 
žinir Ruprecht. Bio je ovisok, silno krupan čovjek. Bje- 
loputno tusto lice bez oštrih crta i s dugom crvenom 
bradom svjedočilo je, da je porijeklom german¬ 
ske pasmine i da ljubi pivo. Nije se držao svečano, niti 
je birokratska ukočenost strujala od njega. Naprotiv 
u zaprljanom njegovu kaputu, u otrcanim hlačama — 
prije bi čovjek našao neku filozofsku nemarnost za vanj¬ 
štinu, da je bilo u tom njegovu licu uopće moguće iskre- 
sati trag iskre filozofskoj kakovoj misli. Odavna je on 
školski mjesni nadzornik u Pazarincima, odmah od po¬ 
četka novoga školskoga zakona, — no zašto je baš na 
njega pala kocka, teško bi se još danas odgovorilo na 
to pitanje. Istina je tek bila, da je on u Pazarincima bio 
pretsjednik svih zabavnih i nezabavnih društava, te su 
ga valjda iz toga razloga učinili još i školskim nadzor¬ 
nikom. Ljudi, koji nisu navikli pazarinskim običajima, 
tvrdili su dakako, da se čude, što je Ruprecht uopće 
bilo gdje pretsjednikom, i nisu htjeli shvatiti, da je kao 
stvoren za takove poslove. Njima je u Ruprechta sme¬ 
talo, što nije ni dvije riječi znao u izreku sastaviti, već 
je bio Demostenu upravo antipod. Smetalo im dalje, 
što nije domaćih ljudi pod živu glavu trpio, nego naj- 
volio tuđincima; no — jadnici — nisu mislili, da Ru¬ 
precht svaki dan dolazi u pivaru i time najbolje doka¬ 
zuje svoju društvenost, te da gostioničar upravo stoga 
na društvenim zabavama samo Ruprechtu za volju toči 
dobro pivo i samo njemu za volju dolaze na zabave svi, 
koji imaju smisla za dobru čašu piva. A napokon us¬ 
pjeh ulaznine i dobro pivo svakako su momenti u ži¬ 
votu Pazarinaca. 

Đurđicu mu pretstavi Stjepanović. Ruprecht se ne¬ 
spretno strese gornjim tijelom, lijeno prihvati za. šešir 
i nešto zamumlja. Srdio se naime, što Đurđica nije če¬ 
kala, da je on zaprisegne. Držao je, da je tim povrijedila 

dužno poštovanje. Odmah jutros, kad se sa Stjepanovi- 
ćeni sastao na trgu, (bio je petak, pak su Pazarinčani 
dolazili na trg kupovati ribe), vikao je poradi toga. »Ta¬ 
kva arogantna gradska mladež misli, da je svako, ko 
nije iz grada, ništica, i da sve mora biti onako, kako se 
hoće takovoj varoškoj nacifranki. Misli, da smo mi ne- 
varošani puke lude, s kojima se može po volji igrati. 
Da, — još nešto!« 

Stjepanović ga je upozorio, da je upravitelj iz vlasti¬ 
tog naloga odredio tako. No Ruprecht se sad još više 
razljutio, dakako — u sebi. Problijedi i oči mu se — 
male vodeno-modre očice — zakrijese bijesom. Rekao 
nije ništa, ali se nakašljao. Žunića nije trpio ni pod živu 
glavu. Dok je Žunić bio jednostavan perovođa, nije Ru¬ 
precht svoje antipatije prikrivao, no otkad je postao 
tajnikom, upraviteljem i svaki dan iščekivao dekret za 
podžupana, Ruprecht se prometnuo u silna prijatelja 
Zunićeva, jer nije bilo šale. Žunić bio je već počeo u 
zadružnim diobama upotrebljavati druge mjernike. Zato 
se i sada radi toga zaprisegnuća nije usudio da protiv 
Žunića što rekne, no tim se jače ljutio na, sirotu Đur¬ 
đicu, koja je tako dobila u Ruprechtu protivnika bez 
ikakove svoje krivnje. 

Da dođu u Đurđičin razred, smješten u posebnoj zgradi, 
morali su proći cijeli trg i dobar dio glavne ulice. Putem 
sretoše Žunića i pristava Smiljanića. Đurđica se veselo 
nasmiješi svomu suputniku i živo mu pruži ruku. Ru¬ 
precht je ironično i zadivljeno pogleda sa strane. Žunić 
joj se pak odmah postavi uz bok i uzme šaleći se pitati, 
kako joj je pri duši »u oči nastupa službe«. Upita je ta¬ 
kođer, da li joj je općina isplatila plaću. Smiljanić se 
je također zanimao, kako se je uredila i posve je otvo¬ 
reno žalio, što nije kod Maleševićevih na stanu. 

Pred zgradom, u kojoj je bila školska soba, oproste se 
Žunić i Smiljanić, a Đurđica sa Stjepanovićem i Ruprech- 
tom uđe. Škola je bila u prvom katu. Vika dječja ispu¬ 
njala svu zgradu. Ruprecht je tek nekoliko riječi izmu- 


cao kad su došli u sobu. No zato Stjepanović! On se 
držao silnim govornikom, pa bi stoga svaku prigodu obje¬ 
ručke prihvatio, da dade oduška rječitosti. Kao da ima 
pred sobom učenu kakovu akademiju, tako je počeo sve¬ 
čanim glasom i biranim riječima. Rilo tu spomena i o uz¬ 
višenoj zadaći škole i o ljubavi, koju djeca, moraju da 
imaju za svoga učitelja, »u nazočnom slučaju za učite¬ 
ljicu«, jer je učitelj prvi i najveći dobročinitelj čo¬ 
vjeku; on ga vodi »iz tmine neznanja k vječnoj luči uljud¬ 
be, znanja i duševnog uzdignuća«. — »On je prosvje¬ 
titelj, — uzme još više uzdignutim glasom zboriti, — a vi, 
cijenjena kolegice, — obrati se energičnom kretnjom k 
Đurđici, zatače kažiprst za špag od prsluka i gledajući joj 
ravno i strogo u lice, nastavi: — a vi, cijenjena kolegice — 
vi ste odabrali sveto ovo zvanje, — vi ste dakle, preuzeli 
veliku zadaću. — Kasne generacije još će zavisiti u na¬ 
pretku svom o trudu, što ćete ga vi uložiti u tu zadaću. 
Ja se nadam... — mi se... — gospodin nazočni nad- 
zornik nada se, da ćete uvijek ovo imati pred očima. Un 
vas je danas — gospodin nadzornik uveo vas sada u 
školu, a ja vam predajem — milu ovu dječicu«, — te on 
rukom segne prema klupama, glas mu je drhtao i bio bi 
zacijelo dalje još govorio, da se nisu mila dječica u zad¬ 
njoj klupi tako posvadila, da je bilo glasna plača, to je 
i samu Stjepanovićevu rječitost smelo, pa jer je Ruprecht 
odavno već želio da se udalji, bio je uvod Đurđičin u 
školu time dovršen. Kad je Ruprecht otišao, Stjepanović 
je još ostao, da Đurđici predade tiskanice za imenik .1 
druge još nekakove iskaze. To je trajalo do deset sati, 
kad je valjalo djecu pustiti kući. 

Tek poslije podne mogla je Đurđica započeti, da se 
upoznaje s djecom i da započne s obukom. Dosta je 
točno u dva sata, i ako je kiša lijevala kao iz kabla. Stu¬ 
pivši u dvoranu, bude joj dosta težak i. neugodan zrak, 
pun isparivanja vlažnh haljina i isprecijeđen onim po¬ 
sebnim dječjim vonjem. No — zasrami se s toga, pače 
joj brzo odlanu, te se udobrovolji. Taj zrak kao da je 

budio u njoj uspomene iz vlastitoga djetinjstva i bila je 
čisto nježna u duši. Ona pretstava o samoj sebi kao o 
strogom znamenitom biću posve je iščezla. Stavši u sre¬ 
dinu sobe pokaže djeci propelo na zidu, pozove ih, da 
ustanu i sklope ruke, pa da gledaju na dragoga gospo¬ 
dina Boga i s njom zajedno da mu se pomole. I ona 
uzme: »U ime oca i sina i duha...« Glas joj drhtao, 
prema grlu dizao se neki val iz unutrašnosti, srce joj 
silno kucalo. Djeca se tek slabo javljala, no ona nije na 
to pazila, misao na Boga i na molitvu, na znamenitost 
časa u vlastitom životu posve je svlada. Poslije pro- 
zova, koji joj Stjepanović osobito na dušu stavi, no ko¬ 
jega djeca nisu razumjela, počela je obuku zornom nau¬ 
kom, pokazujući djeci sve predmete, što oko sebe vide. 
Tumačila, im nazive, porabu i u savezu s tim pojam oline 
jedan, (lu kao da se je za čas osjećala onim znamenitim 
bićem). Djeca su na njena pitanja jedva odgovarala, div¬ 
ljački se pred njom plašila, — jedno je pače nacerilo lice 
i zaplakalo, kad mu je Đurđica došla blizu. Jedan trenutak 
osjeti Đurđica nestrpljivost i gotovo dosadu. Boljelo je, 
što su djeca takova. A uz to postalo je u sobi malone 
mračno, kiša silno padala. Samo što nije zaplakala. No 
poslije malo vremena ujedared se pomoli na zaprašene 
i od kiše zaprljane prozore svijetli tračak sunca. Đurđica 
pohiti k najbližemu prozoru i opazi među rastrganim 
oblacima dio modra neba, kojima su rubovi bili zaliveni 
modro-sjajnim svijetlom, a ispod njih se točile bijele sun¬ 
čane zrake u dalekim snopovima. Dvorana u tili čas 
postala prijaznijom. Sunčana pjega titrajući poskakivala 
dječici po plavokosim glavama i drage, ljupke i nevine 
glavice čisto primile oblik glava sikstinskih anđela. Sa 
sunčanim trakom ljuljali se zrakom od prozora do poda 
milijuni prašnih atoma i primali u tom ljuljanju sliku 
dugih i širokih koprena. Dječica su pred svijetlom malim 
svojim ručicama morala zaklanjati oči i pri tom se smijala 
ljupkim hihotom, gledajući postrance svoju učiteljicu. 
Đurđica je bila posve sretna i blaženo uzbuđena. I ako 

U jedan mah bila su osvojena mekana ova srdašca. . . 
Đurđica je bila zanesena , bila je sretna i najvoljela 
bi, da može pasti na koljena i zahvaliti dobromu Bogu 
za taj dan. 


Gjalski: ,.Đurđica Agićeva” str. SS 




se sunce brzo opet sakrilo, u njenu je srcu titrala još 
jednako svijetla zraka. U tom radosnom nagonu duše 
pusti svoje tumačenje klupa i table i inih stvari u sobi, 
te sjedne u prvu klupu k najmanjoj i najotrcanijoj dje¬ 
vojčici i uzme je pitati za majku, oca joj i tako dalje. 
Dijete se u početku plašilo, no kad ga Đurđica jednako 
milovala, privikne se mala i slabim, napol tihim glaskom 
kazivaše sve. Tako je redom iz jedne klupe išla u drugu. 
Najposlije skupi svih devedeset posve blizu oko sebe i 
stade im pripovijedati male kratke priče, što pučke, što 
Anđersenove. Djeca su je pomnjivo slušala. U jedan mah 
bila šu osvojena mekana ova srdašca. I videći Đurđica 
ona znalična lica, rasplamćena dražesnom uzrujanošću, 
one široko razvaljene oči, ravno uprte u njena usta, onaj 
pridržani dah devedesetero pluća — i opet želju sva¬ 
koga pojedinoga djeteta, da joj bude što bliže, vi¬ 
deći u tim iskrenim obrazima onu radost svakoga dje¬ 
teta, ako’se barem njezine suknje dotaklo, — ah, Đur¬ 
đica je bila zanesena, bila je sretna i najvoljela bi, da 
može pasti na koljena i zahvaliti dobromu Bogu za taj 
dan. — Ipak je pod konac imala razloga, da se rastuži. 
Najprvo je morala suditi u raspri između male Mileve, 
kćerke gospodina suca, i male Mandice, seljačke djevoj¬ 
čice. Mileva udarila Mandicu, jer joj je blatnim opancima 
stala na fine njezine cipelice, i psovala seljakinju, što se 
pred nju gura, a otac je njezin sudac. Đurđica strogo 
pouči Milevu, kako je krivo uradila. Djevojčica gorko za¬ 
plače i u znak kajanja iz vlastiga nagona dade Mandici 
kolač iz svoje torbice. Đurđica je poljubi i dijete je 
taj mah bilo opet sretno. No jedva što se mali svijet nešto 
primirio, eto nove neprilike. Mandica se naime bila otšu- 
ljala sa svojim kolačićem u kut i ondje ga sa silnom na¬ 
sladom jela. Malo ju ciganče Marica gledala. Lijepo dijete 
malone upiljilo ogromne tamne oči u žutu tjesteninu i kao 
ukočeno pratilo svaku kretnju Mandičine ruke. Mandicu 
je ovo zijanje ljutilo. Tjerala Maricu od sebe, no ciganče, 
kao da je očarano, nije se ni maklo. Najposlije nije gladno 

siroče moglo inače, nego zamoli komadić i ispruži odmah 
ruku prema kolačiću. Mandica se prestraši za svoj kolac; 
nije badava slušala, da su cigani tati, — i u tom strahu 
gurne Maricu daleko od sebe, a bijedno slabo dijete po¬ 
srne i udari se o ugao na klupi. Nastane silan plac. i 
Marica i Mandica plakale. Đurđici se silno na žao dalo 
sve to i dobra se volja ne vrati više. 


XIV. 

Izišavši u šest sati iz škole, gdje je poslije četvrte ure 
morala još dva sata držati opetovnu obuku, sretne se sa 
Smiljanićem. Ne bi se bili prepoznali, da se nisu sreli 
baš pred rasvijetljenim dućanom. On je pozdravi i htjede 
dalje. Barem je učinio tako. No Đurđica se toliko razve¬ 
selila, što ga je srela, da je stala i pitala ga tek štogod. 
Sama nije znala, što ga je pitala. Ona je tek osjećala zelju 
i potrebu, da se s njim razgovara. Bilo joj za njega, kao da 
ga već bogzna otkad poznaje. . 

— Zašto vi danas požaliste, što nisam kod Malesevi- 
ćevih na stanu? — upita ga prostodušnim načinom. Njoj 
je uopće bilo, kad je govorila sa Smiljanićem, kao da 
govori s bratom. 

— Jer sam uvjeren, da bi vam ondje ugodno bilo. Ja 
sam bio još jučer ondje. Morao sam Glavarevićevu po¬ 
ruku izručiti, — no — pa mogu vam kazati: ljudi pre- 
ljubazni. Gospođa silno žali, što niste onamo, došli. 

— I meni je žao, — ali — gospođa mi je Lisićka kole¬ 
gica, — e — i ja sama ne znam, kako sam se to odlučila, 
— sad nije druge. A vi me ništa ne pitate, kako mi je 
danas, — prvi dan moga učiteljevanja? — I ona se ljupko 
s dražesnim smiješkom u licu ravno k njemu okrene i 
poprimi ozbiljno šaljiv izraz u licu. 

On je sprovede komadić puta. Sastali nisu nikoga. Sve 
bijaše tiho, gluho — i svjetiljke bacahu slabo, gotovo 

zamrljano svijetlo tek na podnožje svojih stupova. Upravo 
htjede Smiljanić da se oprosti, kad mimo njih prođe 
kancelist Nalješković i tri se puta silno iskašlje. Bio već 
nekoliko koračaja dalje, kad se ujedared vrati i glasno 
pozdravi Smiljanića. 

Smiljanić se zbuni. Đurđica naprotiv nije tomu davala 
nikakve znamenitosti. 

— Kakav je to čudni svat? — primijeti tek u svojoj 
razigranoj dobroj volji. No Smiljanić ne rekne ništa, na¬ 
kloni joj se i otiđe drugim pravcem. Djevojka pohrli 
brzim korakom kući. »Ala je čudan, — mogao je još bar 
nekoliko koračaja poći sa mnom. Ili misli, — da ne bi 
bilo u redu? — A ja sam htjela da ga pitam —« — i 
prekine se u mislima, a ne bi bila znala kazati, zašto? 
No osjećala je, da joj je krv udarila u lice. Htjela je pak 
da pita za spahiju Radmanovića, za njegovo imanje, 
njegovu obitelj, — i da li je istina, da je htio uzeti Irmu 
Maleševićevu. To je danas kod objeda pripovijedala Li¬ 
sićka — dakako tako, kao da je Irma htjela spahiju za¬ 
vesti. Đurđica nije poznavala Maleševićke, ali nije vjero¬ 
vala Lisićki. Tek se jednako zadivljeno pitala, kakova 
neobična ženska mora da bude, kad je takova čovjeka 
zanijela. Osjećala je također kao neko zadovoljstvo i Hani¬ 
bal joj se nije više tako uzvišenim pričinjao, kako ga je 
pomišljala u svojim sanjama, kad se vozila željeznicom 
u Vilanj. No — sva je u čudu stajala pred tom činjenicom, 
što se je taj mogući boljar i spahija htio oženiti s gra¬ 
đanskom djevojkom. I svaki put joj naletio smiješak na 
lice, i svaki put je osjetila neko zadovoljstvo. Sve bi to 
htjela sa Smiljanićem razmotriti, te ju je malko ljutilo, 
što se je tako naglo oprostio. 

Pred stanom svojim eto ujedared sastane Žunića. On 
učini, kao da se čudi, što ju je sada sreo na ulici. Znao je 
pak dobro, da je Đurđica u opetovnici. 

— Kolike li sreće za mene! — klikne zanosno. — Baš 
sam želio da vas pitam, kako ste zadovoljni svojom ško¬ 
lom. Ako vam bilo što treba, izvolite se odmah samo 

meni obratiti. Ja ću biti sretan, ako vam uzmognem čime 
poslužiti. Tako lijepa gospođica! 

Đurđici se činilo, istina, donekle čudnovato, što joj 
sada u pol sedam sati navečer na ulici govori o tom, 
no dobra i nevina, kako je bila, nije ništa sumnjala. 
Tumačila je to tek gorljivošću Žunićevom u službenim 
poslovima. Ta Lisićka joj je danas pripovijedala, da je 
Žunić neizmjerno strog. Osim toga je već znala, da je 
oženjen, da ima lijepu, dobru ženicu. Istina, Lisićka je 
također nešto spomenula o nekoj učiteljici Anki, ili tako 
nekako, radi koje je Stipićeva morala pustiti službu. No 
Đurđica nije sve to pravo slušala. Nije joj ni sada palo 
na um. Tek se lecne, kad je Žunić, prignuvši glavu male¬ 
ne do uha njezina, nešto tišim i nježnim glasom rekao, 
neka gospođica pođe malko šetati; — on je, kaže, tako 
sretan, ako samo koji časak dulje može da bude u njenu 
društvu. 

Đurđica se naglo odvrne. Bilo joj, kao da ju je zmija 
ujela. I ljutila se. Vrijeđalo je, da se može s njom tako 
govoriti. No sjeti se, da joj je Žunić dosad bio veoma 
dobar, da joj je pomogao radi plaće, i ona svlada svoju 
srdžbu, te mu se tek ispriča, da mora kući. Požurenim 
korakom pohrli do vrata. 

Žunić je dugo ostao pred kućom. 

Lisićka upita Đurđicu s čudnim, napol zadivljenim, 
napol sarkastičnim posmijehom u licu, da li je opetovnica 
tako dugo trajala? 

— A, ne, — odvrati ona prostodušno, — sastala sam 
gospodina Smiljanića, pa smo se neko vrijeme razgo¬ 
varali. 

Za Žunića se stidjela reći, te zašuti, da se je s njim sa¬ 
stala. — Gdje je Draga? — upita zatim. 

— Ah, molim vas! Otišla u dućan, — uvijek nešto ku¬ 
puje. Prava pokladna krabulja! Sve samo na se — i, luda, 
misli, da je lijepa. Ha, ha! 

— Pa nije ružna, — ustade za nju Đurđica. 

— Nije?! I ružna je i luda je. Da je samo čujete, kad 

pripovijeda, kako je sav svijet u nju zaljubljen! I koketa, 
— oh, strahota! Muškarci joj se podruguju, a ona jadna 
misli, da su svi zaljubljeni u nju. Molim vas, i sada je 
glavno išla u dućan, da vidi Garaševa, ili Turčića, ili 
kojega. Gotovo, luda je. 

Taj mah dođe Milkovićeva u sobu. Imala je na glavi 
novi zimski šešir. Lisićka je Ijubezno pozdravi i upita, 
kako se je zabavljala, šešira nije hvalila; rekla je, da 
nije najnovije mode i da joj ne pristaje dobro. 

Đurđica je pak bila posve zapanjena, videći ljubežljivost 
Lisićkinu. »Kako je govorila još prije pet časaka!« I ona 
opet osjeti nešto, kao da žali, što je došla u tu kuću. No 
u listu, što ga je poslije večere pisala kući, nije htjela 
da išto spomene. Naprotiv se je hvalila, kako joj je dan 
u školi lijepo prošao. 

Prije nego je legla u postelju, sjeti se opet svoga sna od 
prošle noći. Opet joj hladni srsi prolete tijelom, no odbaci 
svaku sumnju i reče: »Ludorije!« — ali nije mogla, a da 
joj pri tom ne padne na pamet Lisićka. 


XV. 

Tako započe Đurđičin život u Pazarincima. Kakav je 
bio prvi dan, takvi su bili i dalji. Vrijeme se sa suverenim 
prezirom svake raznolikosti odmicalo uvijek jednako i 
uvijek jedan čas bio sličan drugomu. U prvi mah bilo 
je Đurđici gotovo dosadno. Silni mir i monotonija sva- 
kidašnjosti maloga mjesta, sasvim joj nepoznata, činjaše, 
da je mislila na nedogledno veliku ravnicu, u kojoj nema 
ni vrška jedne jedine vrbe, na kojem bi moglo počinuti 
oko. Sve isto, uvijek isto, svagdje isto! Duga ulica, vazda 
prazna i blatna, tek koji put tetura se po njoj lijeno i 
teško po koji seljak u diluvijalno velikim opancima, iu 
prolazi po njoj od tjedna do tjedna kakova gospođa, ili 

gospođica u nacifranoj toaleti, koja svojom modom iza¬ 
ziva u Đurđice uspomene iz djetinjstva. U kući je išlo 
također uvijek sve svojim običnim redom. Svaki dan mo¬ 
rala je Đurđica u crkvu bez kave, jer je sluškinja svaki 
dan zakasnila s kuhanjem. Kod objeda je dan na dan 
morala slušati kavge supruga sa suprugom, a kod večere 
su gotovo svaki dan bila »mlada gospoda« i svaki se put 
isti razgovori, iste novosti kao najnovije spominjali isti 
se ljudi ogovarali. Smiljanića je rijetko vidjela, jos^jeđe 
govorila s njim. Nekoliko se puta sastala s njim, no on 
je svaki put tek štogod rekao i odmah pošao svojim putem. 
Đurđica nije radi toga bila kivna, ni nezadovoljna. Jedino 
je mislila: — »Ele, čudna li čovjeka! Ili je plah, ili je 
nesretan!« Oboje je rađalo u njoj' neko prijateljsko smi- 
lovanje za njega. 

Tako joj je ostala jedina škola. U njoj joj prolazilo 
vrijeme ugodno i neopazice. Tu su bile vazda pune ruke 
posla, svaki dan otkrila škola nove dražesti i nove zanim¬ 
ljivosti. Djeca su sve to više osvajala njeno srce, a domala 
je opazila, kako su je mala srca uzljubila i vjerno i po¬ 
svema. Ali — bilo je u školi i dosta razočaranja. Prečesto 
je nalazila, da u tim nedužnim dušicama ima više ostana 
za zlo nego za dobro. Skoro je morala spoznati, da svoje- 
glavost i rastresenost dječja silno priječi napredak u nau¬ 
ku. Osobito u računstvu bilo sto neprilika. Po dvadeset 
puta redom bi pokazivala na ruskom računalu primjer: 
kad se od triju složenih kugljica jedna oduzme, da ostaju 
dvije. A ipak bi se pitajući djecu uvjerila, da je dvije 
trećine nisu razumjele. I tako je bila tu za nju neprestana 
vježba u strpljivosti. Naopako je bilo sa čistoćom, pa je 
Đurđica nekoliko puta našla gamadi najgore vrsti na 
djeci — ali i na sebi. Osim toga je — i to ju je najviše 
boljelo — zamijetila, da djeca od kuće dobivaju o školi 
pojam preziran, čisto neprijatan. Često se to pokazalo, 
kad bi koje dijete kaznila. Mnogo bi se dijete znalo 
groziti sa roditeljima, koji su mu, kaže, rekli, neka se ne 
dade kazniti, jer je učiteljica njihova službenica, koju oni 


plaćaju. Nekoliko puta došli zbilja roditelji u školu, da 
pozovu na račun »meštrovicu«, što im je kaznila dijete. 
Nekakva prosta žena nahrupila u školu, pa i ne pozdra¬ 
vivši Đurđice, zaviče: »A gdje si, rano moja, što da trpiš, 
— što će tebe ko u rešt stavljati! Ajde ti kući. Da, — što 
vi mislite, ako ste vi meštrovica, da vi možete djecu našu 
mučiti! Zar vas za to plaćamo? Valjda ste za to ovdje, 
da učite, pa ako dijete odmah ne zna, a vi njega nemojte 
ovdje "zadržavati. Nije moje dijete takovo, nisam ga ja 
devet mjeseci pod srcem nosila, da ga vi onda zatvarate!« 
I došlo još krupnije, a Đurđica ni da bi jedne riječi smogla. 
Drugi put došao kancelist Nalješković, da pita, kakva je 
to nova »forma« mučiti djecu, te joj još davati zadaće, 
da kod kuće rade. »Dijete mi je slabo, zar da mi ga umo¬ 
rite tim ludim zadaćama? Dosta, da četiri sata na dan 
ovdje sjedi. Dajte se vi trudite u školi, koliko treba, pa 
neće trebati, da djeca kod kuće još rade.« Ni ovomu nije 
mogla Đurđica ništa da uradi. Ali sve je to brzo i rado 
zaboravljala. Bilo je opet sto drugih povoda, koji joj 
školu učiniše dragom. U njoj je teklo vrijeme, da nije 
nikad trebala misliti na drugo što. No škola je zapremala 
tek četiri — a na dane opetovnice šest — sati dana. Sve 
je drugo vrijeme bilo slobodno i tu je onda dolazilo mjesto 
Pazarinci sa svojim sivim blatnim i jednoličnim dojmom. 
Đurđica mu se otimala tako, da je gotovo svaki dan pisala 
kući. Kao pravo hrvatsko čeljade nije imala previše raz¬ 
vijena smisla za čitanje knjiga. U tom nije mogla naći 
pravoga zadovoljstva. Pisanjem listova naprotiv odmicalo 
joj vrijeme brzo i — što je glavno bilo — time je davala 
oduška srcu, prepunu čeznuća za domom. Pisala je uvijek 
poslije večere; tako je barem izbjegla društvu, koje joj 
je bilo strašno poradi neprestana ogovaranja. Lisićka je 
gledala na to prijekim okom. Nije joj pravo bilo, što 
Đurđica ne nalazi zabave u tom društvu. Tumačila to 
navalice kao gizdu, uistinu pak posve je dobro osjećala, 
da čestitost Đurđičina, a ne njena gizda, ne podnosi takove 
zabave i takova besprestana ogovaranja. A bilo joj i poradi 



svijetla. Kazala je skoro Đurđici, da za dvadesetpet fo¬ 
rinti na mjesec ne može davati toliko petroleja. Na to 
Đurđica kupi za se svjetiljku i petrolej, te je dalje boravila 
večeri sama u svojoj sobi. To joj postane gotovo milom 
navadom, osobito, otkad se u kasnijoj jeseni pojavio u 
kutu iza peći cvrčak i neumorno skladao svoju sitnu pje¬ 
smu. Drugih kakvih navada nije jošte imala. Jedan ili dva 
puta išla je s Milkovićevom u šetnju. No Pazarinci su le¬ 
žali usred daleke ravnice, u kojoj nije bilo nikakvih prikla¬ 
dnih krajeva za dalje šetnje. Pa da ih je i bilo, ceste su 
i putovi blatni, da je bila prava muka iz kuće izići. Bila 
je, istina, javna promenada, no na njoj nije bilo ni jednog 
utrenika, a kamoli izvedena puta, da se može po njem 
šetati. Uopće je promenada služila Pazarincima jedino 
za marvinske vašare. Milkovićeva nije Đurđice ni vodila 
na promenadu, nego se šetala po trgu kraj dućana i svaki 
je Ćas s kojim trgovačkim pomoćnikom zapodjela raz¬ 
govor. Đurđica se stoga već treći put ne htjede više 
Milkovićevoj pridružiti. Upoznala se nije u mjestu još ni 
s jednom djevojkom. Lisićka je malo općila u ženskom 
društvu. S ono pak nekoliko njezinih znanica ne htjede 
Đurđica da se pobliže upozna. Jedna je bila Nalješkovićka, 
nekoć sluškinja i žena goropadna jezika, druga nekakva 
krojačica iz susjedstva, a treća, četvrta i peta naličile 
su Nalješkovićki i toj krojačici. Htjela je Đurđica da po¬ 
sjeti Maleševićeve. Držala je, da to uljudnost zahtijeva. 
No Lisićka joj se rugala radi toga i strašila je ohološću 
te gospođe i svagda je znala Đurđicu odvratiti. Tako bi 
Đurđica sve vrijeme, što joj je preostalo od škole, pro¬ 
bavila kod kuće. No — i tu je bilo nešto, što joj nije bilo 
milo. Radila je nekakav fini ručni posao. Da bolje vidi, 
morala je sjedjeti kod prozora. Žunić, koji je svaki dan 
prolazio ulicom, skoro je to zamijetio. Prvi put, drugi 
put, treći put — tek visoko zamahnuo šeširom po zraku, 
pozdravio je i prošao mimo; no četvrti put pregazi sre¬ 
dinu blatne ulice i ustoboči se pred niskim prozorom, 
koji je u blagom zraku kasne jeseni bio otvoren, te Žunić 

posve vidio u sobu. Veselim i dobroćudnim posmijehom 
u licu pozdravi djevojku, uzme se odmah diviti poslu i 
slaviti »božanske« prstiće, koji su tako vješti, ali također 
»tako lijepi«. Đurđica se malko namrgodi na to. » Im a 
gospođu, — pa tako govori!« — pomisli u sebi. Žunić je 
to opazio i nije više tako nastavljao, nego poče tek štogod, 
ali uljudno i ozbiljno čavrljati. Đurđica se time posve 
primiri. Prekoravala se pače s ludosti, što više — s taš¬ 
tine, što je pređašnjim njegovim riječima dala onakav 
smisao. Napokon svojim ljubaznim, posve naravnim na¬ 
činom Žunić je već mnoge predobio. Zato je Đurđica 
morala u sebi priznati, da je čovjek ugodan i veoma 
uljudan. »A opet — on je u mjestu prvi i najugledniji, 
pa tako bez svake oholosti. Stjepanović je svakako gizda- 
viji«, — mislila je Đurđica i trpjela je dalje, da Žunić 
stoji pred prozorom. »Najposlije, čovjek je oženjen, ima 
lijepu mladu ženu,« — i Đurđica se jednako prekoravala, 
što je i jedan čas mogla dati ikakvo znamenovanje njegovu 
udvaranju. Isto tako nije joj baš stoga došlo ni na kraj 
pameti, da bi iko mogao štogod nepristojno misliti. Nije 
znala, da je Žunić na strašnu glasu baš u takvim stvarima 
i da se tek šuti, jer ga se sve mjesto boji, otkad je upra¬ 
viteljem. 

Tako je Žunić od ovoga puta redovito kod prozora po- 
stajavao i razgovarao se s djevojkom. Čuvao se, da ne 
pobudi u djevojke sumnju, pa bi tek koji put samo mi- 
mogred spomenuo štogod o njenoj ljepoti. Đurđica bi se 
na to smijala. Najposlije bila je i ona tašta, pa je veselilo, 
ako se je komu sviđala. No kad su Žunićevi posjeti kod 
prozora postali upravo redoviti, kad su se koji put pro- 
tegiiuli do kasno u mrak, onda je Đurđica znala, da nije 
u redu, što trpi takovo što. Ali da mu rekne, — kako bi? 
Nije dakle više sjedjela kod prozora. Pače se zatajila, 
kad bi Žunić na prozor pokucao i brzo se sakrila za 
vrata, da je ne vidi. Lisićka joj spočitnu takovo pona¬ 
šanje. »Što mislite! Za Boga dragoga! Smatrajte se sret¬ 
nom, što je s vama tako ljubezan. On je veoma moćan; 

ima upliva na daleko, a među nama rečeno — on je i vrlo 
opasan. Nema badava pogrješno oko, — obilježen je. Ta 
možda znate historiju sa Stipićevom? No — bolje, da ne 
znate. A da se naljuti poradi vas na me! To bi mi trebalo. 
Sada dolazi vrijeme, da molim petogodišnji doplatak. Pa 
da se ljuti na mene — on!« — No unatoč tomu nije se 
Đurđica više ni primakla prozoru. Ali — jednoga četvrtka 
poslije podne — ko pokuca na vrata? Eto Žunića i za 
njim uđe odmah i Lisićka. 

— Bojim se, da ste bolesni, — rekne joj i sjedne pokraj 
nje. — Došao sam, da vam nešto kažem. Ja vidim, — vi 
radite u školi, kako samo treba. Moj pak princip jest, da 
podupirem dobru volju svakom zgodom. Ja ću dakle glo¬ 
dati, da postignete definitivno imenovanje i prije godine 
dana. Znate, definitivum je ipak glavna stvar, osobito u 
tako m alim mjestima. Zamjerite se komu, pa se može do¬ 
goditi, da kod izbora ne dođete ni u prijedlog. 

Đurđica ga zahvalno pogleda, čisto je bilo stid i pekla 
je savjest, što je mogla biti posljednji put onakva, te se 
pred njim sakrila. Ah, — koliko veselje za njezina oca, 
koji je kod imenovanja toliko žalio, što je bilo privre¬ 
meno. 

Lisićka se kod večere jednako hvastala: — Eto, — sada 
neka one gizdalinke — Maleševićka, doktorica, inzinirka 
— gledaju! Upravitelj obnašao moju kuću vrijednom, a 
one, — eh, — smiješni stvorovi! 

Žunićevi su posjeti bili česti. Čas je došao prije podne, 
čas se svratio poslije podne i ostajao do mraka. Đurđica 
se ugibala, koliko je mogla. Ostajala je preko običnoga sata 
u školi i radije ondje svoj ručni posao radila. No Lisićka 
ju je svaki put kod dolaska mučila sumnjičavim pita¬ 
njima. »U školi ste bili? Je li moguće? Nije li opet -Smi- 
ljanić bio ta škola?« 

— Kako Smiljanić? — upita je napokon Đurđica sva 
u čudu. 

— E, — zar mislite, da ja ne znam, da ste onomadne 
opet s njim razgovarali? Nalješkovićka vas je vidjela, 

sprovodio vas gotovo do kuće. Međutim vam mogu kazati, 
ne nadajte se ništa. Smiljanić nije čovjek, koji misli na 
ženidbu. A da i misli — zacijelo — onda bi uzeo Nalješ- 
kovićevu Miču. Pripovijedala majka, da svaku večer 
s Micom ili čita, ili igra šah. Da, izbijte si iz glave. Uza 
to opet s druge strane čujem, Smiljanić je strašno razuz¬ 
dan čovjek. Izbijte ga iz glave. 

Đurđica je mogla tek da se nasmije glasno i grohotom. 
Ni u snu joj nije dosad dolazila takva misao. Smiljanić 
joj se činio kao dobar znanac, kao prijatelj. Ona je prema 
njemu upravo stoga mogla biti uvijek otvorena i slobo¬ 
dna. Nije uopće pomišljala na udaju. Otkad je stupila 
u preparandiju, _ uvriježila se u njoj misao o razvoju 
njene budućnosti tako, da je život uvijek pomišljala u 
celibatu. Dakako — mladost i snaga ženske naravi često 
bi shrvala tu pomisao, i ona je osjećala čežnju za stvorom, 
kojemu bi poklonila srce; no to je bivalo tek u sanjama 
— u maštanju. Smiljanić pak nije joj u tim sanjama i 
u tom maštanju nikad na um pao. Bijaše neki neodre¬ 
đeni, nejasni tek pojam, koji bi ispunjao njene sanje. 
A naposljetku — Smiljanić se tako hladno, tako ozbiljno 
drži prema njoj, te nije moglo doći do toga, da učini na 
nju kakav silniji dojam. 


XVI. 

Naposljetku je učinila moć, što leži u navikama svaki- 
dašnjosti, da je Đurđicu posve minula čama prvih dana 
i prvih tjedana. Koncem konca bila je uzrokom svoj 
čami i dosadi oskudica navika. Ni u roditeljskom domu 
nije nalazila nikakvih raznolikosti i nikakvih doživljaja, 
ali je u njem bilo u svako doba dana, u svakom kutu 
njegova prostora sto i sto sitnih niti, koje su je s njim 
spajale i bile joj drage zato, što je na njih bila priučena. 

Gotovo sve ono bilo joj upravo s dušom sraslo. Tako 
i ovdje, što je vrijeme dalje odmicalo, to je Đurđici lakše 
postajalo. Neopazice se prestade tužiti, što nije kod kuće, 
i neopazice je svakim danom bilo više toga, što je u njoj 
uzbuđivalo radosti i prijatnosti. Najprvo učestali takovi 
časovi u školi. Gotovo svako jutro teško je iščekivala 
čas, kada će stati pred djecu, prekrstiti se i započeti: »Oče 
naš, koji jesi«, — a stotina sitnih glasića složiće se s njom 
i moliti svojim ritmičkim, napol pjevanim načinom. Omi¬ 
ljeli su joj časovi, kad bi djeci pričala pripovijesti, kad 
bi ih učila koju pjesmicu, a najviše se veselila, što je 
sve češće doživljavala radost, da stvari, kojima se još 
jučer mučila, kako bi ih djeci jasno predočila i naučila ih, 

— eto danas ujedared zna gotovo svako dijete posve 
dobro. U takve trenutke zadovoljstva ona bi posve za¬ 
nosno slavila svoju sudbu. To zadovoljstvo konačno 
segnulo i preko zidova školske sobe. Nije joj više ulica 
bila tako strašna. Niske prljave njene kućice — ona ih 
je sada poznavala i za svijetlih sunčanih i za turob¬ 
nih kišnih dana — postale su joj dobre znanice, te je 
mnogu prijatnu sliku od njih primila u dušu, i bilo joj 
ugodno osjećanje, što ih već posve poznaje. Kod kuće 
joj osobito omiljele samotne večeri u sobici. Mila joj 
bila postelja u kutu, stolić sa knjigama. Veselio je uranak 
kod svjetiljke, — veselila je trublja čordarova ujutro. 
Poznavala već po mukanju susjedovu kravu, pače je 
imala i svoje odabranče među junadi na ulici. Bila to 
lijepa jednogodišnja junica. Među samim bijelim blagom 

— običnim u Slavoniji — bila je ona jedina crvena. 
Možda je baš zato omiljela Đurđici, te joj na prozor da¬ 
vala kruha i šećera, pa tako naučila životinju, da svaki 
put pod prozorom stane, a kad Đurđice nije bilo, počela 
bi mukati i čekala, dok se ne bi Đurđica pokazala. Isto 
tako nije bilo u ulici kokoši ni kokota, nije bilo psa, nije 
bilo krmčeta, za koje ne bi Đurđica znala, čije je. A sve 
ovo poznavanje zadovoljavalo je i veselilo. 


Dakako — trzaji srca za roditeljima, za domom, — 
za Zagrebom nisu posve prestali, no javljali su se sva¬ 
kako mnogo rjeđe. Bivalo je to ponajviše, kad bi Žunić 
bio kod nje, — i kad bi na njegove posjete mislila. Koli¬ 
kogod se on čuvao i pazio na svoje riječi, kolikogod se 
on služio svakakvim izlikama, pod kojima bi dolazio 
k njoj, djevojka je ipak sa strahom pomišljala, da ti po¬ 
sjeti mogu pred svijetom baciti ljagu na pošteno joj ime. 
Pače joj se činilo, da je već nekoliko puta morala opaziti, 
kako se ljudi već bave tim posjetima. I u takav tren, kad 
bi joj dolazile takove crne misli, ona bi očajno, silnim 
nutarnjim krikom duše zvala za domom svojim, za sigur¬ 
nim njegovim krovom. No uvjerena o čistoći i jakosti 
svoga srca, ona bi ovakvu trenutnu zabrinutost svladala 
i draga svemoćna svakidašnjost i navika napokon bi i to 
u lomila. Na Božić nakani da pođe kući. Dva je već mje¬ 
seca pazila na svaki krajcarak i u duhu sve već razdije¬ 
lila, kako će ovo i ono kupiti i s time doći kući, i to baš 
na sam badnjak. »Vlak dolazi u Zagreb oko sedme uveče. 
Darove će imati uza se. I onda će stupiti — iznenada 
u sobu. Služnik će za njom nositi košaru s darovima«. 
Ah, — sve joj srce igralo od radosti i veselja, kad je mi¬ 
slila na to. No — kad je pred Stjepanovićem spomenula 
dopust, pokaza on strogo i zamišljeno lice. Ljutio se silno 
na Đurđicu, jer je u sjednicama uvijek i redovito glaso¬ 
vala s. Haramijom protiv njega; po njenu je uvjerenju 
imao pravo uvijek Haramija, a nikad Stjepanović. Naj¬ 
više mu se zamjerila, što je u posljednjoj sjednici gla¬ 
sovala protiv toga, da Nedeljković preuzme od njega 
opetovnicu. Glasovala je pak tako, jer je Nedeljković imao 
četvrti razred, držao dakle na dan šest sati školu, Stje¬ 
panović pak imao prvi razred i samo četiri sata škole. 
Osim toga je Nedeljković bio čovjek slab na prsima. 
Haramija se dakle usprotivio tomu, a Đurđica glasovala 
s njim. Stjepanović je postigao međutim svoje, ali Đur¬ 
đici ipak nije mogao oprostiti. Zato se sada usprotivio 
dopustu i školski odbor odbio njezinu molbu. Đurđica 

je bila izvan sebe. No — eto Žunića. On je već znao za 
cijelu stvar. 

— Nemojte se žalostiti. Eto, gotovo sve, — ovdje vam 
se daje dopust na četrnaest dana. I on pruži prema njoj 
čisto pisani službeni spis. Đurđica mekanično segne za 
njim. U prvi je mah bila sva sretna. »Dakle ipak idem!« 
— otme joj se veseo krik. »Vama za vohu, — da vas 
obrađujem, kako ne bih ja?« — odvrati Zunić. Ona ga 
pogleda, u licu postane i ozbiljna i stroga i tužna. Osjeti, 
kako joj je sve tijelo uzdrhtalo. »Hvala gospodine, — 
ja ipak ne mogu da idem!« Uzalud je Žunić uvjeravao, 
da može bez ikakva straha ići, napokon da je on vrhovna 
glava mjesne uprave. Đurđica nije htjela da prihvati nje¬ 
gova dopusta, i tako nije otputovala. 

Bilo joj na badnjak teško. Kod kuće je kitila za dragu 
ovu večer božično drvce i pravila lug po zidovima u sobi. 
Ah, — kako je lijep i sretan bio već čitav tjedan prije 
Božića! U Lisićevih bilo upravo, kao da nije božično 
vrijeme. Đurđica htjela da štogod učini, no Lisićka joj 
se i Milkovićeva smijale u lice. »Ta — nismo djeca. A, 
da imamo dječice u kući, — ali — ovako! Zabavljać.emo 
se i bez toga. Doći će mladi ljudi, pjevaćemo, — igra- 
ćemo »halbercvelfe«, — i onda, ako bude lijepa noć, ići 
ćemo k polnoćki!« — uvjeravala Lisićka Đurđicu. 

I prispjela sveta večer. U Lisićke se znalo, da nije obi¬ 
čan dan, tek po tom, što radi kolača, koji su se pekli 
za blagdane, nije bilo prave večere. Kasnije došla, zbilja 
»mlada gospoda«, no Đurđica bila već u svojoj sobi. I Li¬ 
sićka i Milkovićeva, a najviše mladi ljudi siino se poradi 
toga razljutili na Đurđicu. Bili su svi na okupu, tek još 
došao Nalješković, komu je bilo dosadno kod kuće među 
djecom, pa potražio društvo, da bude »barem na bad¬ 
njak« veseo. — Bazgovor je odmah započeo o Đurđici. 
Ljutilo ih odavna, što djevojka nikako neće da. bude 
s njima u društvu. Ljutilo ih toliko, da je često nisu .ni 
pozdravljali na ulici, kad bi je sreli. Garasev se najviše 
žestio. 


— Dakako — mi smo joj preniski, — mi nismo činov¬ 
nici, — mi smo ništice u njenim očima! — vikao je tako 
glasno, da ga je Lisićka morala opomenuti, neka potiše 
govori, jer bi Đurđica mogla čuti. 

_ Čini se svagdje, kao da ne bi znala pet nabrojiti, 

a ovamo — da — zna se sve! — uzme Nalješković, te se 
iskašlje nekoliko puta i po navadi svojoj s ispruženim 
dlanom dva tri puta potrepta se po ustima i nastavi posve 
tiho: — Da, — znam ja sve. Prvu večer, kad je došla, mo¬ 
rala je da otsjedne kod Maleševićevih, — ondje je čekali. 
Ja sam bio u hotelu, jer sam čekao pristava Smiljanića, 
pa sam čuo, kao je Maleševićev momak pitao za nju. 
Pa ona ne otsjede kod Maleševićevih, već se nastani u 
hotelu, jer je mislila, da će ondje Smiljanić otsjesti. 
S njim se o ponoći dovezla u zatvorenoj kočiji. Smiljanić 
mi je priznao, da je s njom iz Zagreba još putovao, to 
jest iz Križevaca. A znate valjda, da se u Zakanju noćiva. 

— Molim vas! — prekine ga Lisićka i prekrsti se. 

— Da, — a tu takva svetica. Bajage! — A ohola, — 
smiluj se, Bože. U nosu mi je. Posljednji put kaznila 
mi dijete. Muči malu siroticu, da mora i kod kuće neka¬ 
kve ludorije pisati. Neka ona u školi djecu uči. Što meni 
treba učitelja, ako dijete mora još kod kuće učiti. 

— Istina je, istina, no pustimo to. Badije dajte, što je 
to sa Smiljanićem? — i Lisićka se posve preko stola pri¬ 
kuči Nalješkoviću. 

— No, to, što rekoh! Valjda je dosta jasno. Ha-ha-ha! 

— Dosta jasno! — upadnu Garašev i Levi. 

— A ovdje se drže, kao da se ne poznaju. Smiljanića 
nema ovamo blizu, — dometne Milkovićeva. 

— Da, znaju oni, zašto čine tako pred svijetom. A 
koncem kraja, znate li vi, da se ne vide? Zar vi mislite, 
da ne može gospođica Agićeva biti gdje drugdje, dok vi 
držite, da je u školi? Ja znam sve! Sastao sam i ne jednom 
tek kasno u večer Smiljanića s gospođicom »A—gi—će- 
—vom«. 

— što—o—o? — javi se zadivljena družba. 

— Ma jest. Kažem vam. A znate još što? Meni Smiljanić 
otkazao stan! A zašto? Zacijelo, jer se Agićeva bojala, da 
bi moja Mica mogla Smiljaniću zavrtjeti mozgom. Da, da. 

— Ne — ne — nemojte tako. Gospođica Agićeva ne 
čini mi se takova, — javi se Lisić. 

— Oho —r- oho! — presijeku mu riječ svi. 

— Ne čini se — ne čini, — uzme riječ Garašev. — A 
što je sa Žunićem? 

— Pst! — pst! — javi se Lisićka. 

— No — no — među nama budi rečeno. Neću ja dalje. 
Napokon, velemožni bi bio lud, da ne grabi iz zdjele, 
koja mu se nuđa. Ne govori se to protiv njega. Tek sam 
spomenuo, da dokažem, ko i što je Agićeva. 

— Pa istina je, — dometnu Levi, — zar se pristojalo, 
da ga svaku večer kod prozora čeka? Već je prosti narod 
opažao i vikao, jer Zunić je oženjen, a ona kao učiteljica, 
— molim vas! 

— Istina, istina, — ali molim vas, to neka ne ide dalje. 
Ja sam joj sve to rekla. Meni napokon ne „može biti sve¬ 
jedno, kako se u mojoj kući vlada. Ja sam joj stoga 
zabranila sastanke kod prozora, no što ću, — ona pozove 
Žunića u stan. Tu bome nisam više ništa mogla. Ne mogu 
ja nikomu vrata pokazati, a kamoli upravitelju. 

— Adelo! — presiječe joj riječ Lisić, koji je dobro 
znao, kako je bila stvar. 

— Lijepu učiteljicu dobismo! — rekne Lenart. 

— Ah, čisto se čovjek srami, — dometne Milkovićeva, 
a Lisićka potvrdi. 

U taj mah zazvoni prvi put crkveno zvono na ponoćku. 
Moćno, blagotvorno, sveto se razlijegali glasnici onoga, 
koji je došao na svijet, da podnese smrt, da se žrtvuje 
i da ljude spasi božjom naukom ljubavi! I taj čas pokaza 
se na pragu Đurđica. Držala je u svojoj ruci zamotak. 
Lica joj porumenjela, a sramežljivi dražesni posmijeh 
uz blaženi kriješ očiju sjajio na obrazima. 


— Malko je Božić zakasnio, — uzme ponešto zbunjena, 

— no dobre ljude ipak ne zaboravlja. Evo — donesao, 
gospođo, vama, — i tebi, Dragice, — a nije zaboravio 
ni gospodina Lisića. 

U taj tren bila je Đurđica uistinu pravi anđelak. Svi 
je u čudu gledali. Predala Lisićki lijep, dosta elegantan 
jastučić, Milkovićevoj dala izvezen rubac sa pravljenim 
čipkama, a Lisiću kesicu za duhan. Sve je to sama na¬ 
pravila, hoteći da svoje ukućane iznenadi i da im pokaže 
poštovanje. Kako je pak za roditelje, braću i sestre sve 
do pred koji dan imala pune ruke posla, to je samo s naj¬ 
većom žurbom mogla ove stvari svršiti i baš poradi toga 
morala je i ove večeri ostaviti društvo i otići u svoju 
sobu. 

Svako bi se drugi bio u takom slučaju smeo, no Lisićka 
nije. Ona posve mirno, ako i ne zanosito, zahvali Đur¬ 
đici. Bila je posve sabrana i ni traga kakoj zabuni. Dotle 
se snašli i Lisić i Milkovićeva. Ova je pala Đurđici oko 
vrata, tronuto istisnula odnekale dvije suze i uzela se 
ispričavati, što nije na isto mislila, te ne može ničim 
uzvratiti. Lisićka dotle točno razgleda sve tri radnje. 
Oštrim šiljkom zavinutog svoga nosa jednako je micala, 
što je imalo značiti, da joj se štošta ne sviđa na radnjama. 

— Da ste uzeli, gospođice, modre vune, bolje bi bilo, 

— jastučić bi bio ljepši; a i ova zvijezda u čipkama na 
rupcu morala je biti veća, — obrati se ona Đurđici. 

Đurđicu rani ova primjedba. Činila joj se čudnovatom, 
a svakako nepristojnom. I nije mogla odmah ništa reći, 

— tek za čas slegla ramenima i kazala, neka joj se oprosti, 
jer nije bilo mnogo vremena, nije dobila sav potrebiti 
materijal, i tako dalje. 

Lisićka se u dnu duše silno ljutila na Đurđicu. Shvaćala 
je dobro — bila je oštroumna — svu nježnost i ljepotu, 
koja je bila u tom djevojčinom činu. No baš zato se jače 
ljutila. Ako je ikad, to se je ove večeri uvjerila, da joj 
je Đurđica silno mrska. U tolikim već prilikama morala 
je sebi priznati, koliko je djevojka nad njom, a to joj 

bila užasna, bolna pomisao. Zato je htjela da sama sebe 
prevari, pa se nastojala uvjeriti, da djevojka nije ničim 
nad njom. 

— Ah, ti ludove, — psovala još u postelji svoga muža, 
koji je bio uistinu tronut od Đurđičina dara, — zai 
zbilja misliš, da je ona to učinila iz bogzna kakve dobrote. 
Ha, — zloba je to, — podmuklost. Nije imala druge na¬ 
mjere, nego da nas uvrijedi, da nas osramoti, jer joj 
mi nismo ništa dali. Nije me ona — zmija — badava 
pitala, da li ćemo imati božično drvce. Oh, — gad je to. 

Lisić se i razljuti i stane braniti djevojku. Prigovori 
ženi, da je nepravedna i čisto da se čini, kao da ne trpi 
Đurđice. 

— Ma — jest! — presiječe mu žena riječ, sva bijesna, 
da joj se glas >s< — sjekao i zviždao zrakom, kao sik 
zmije ili britke sablje, - jest, ja je ne trpim. Meni je 
nesnosna; mrska mi je svaka njena crta lica, mrska mi 
je svaka njena kretnja, — sve, sve! Ah, misli, da je lijepa, 
ali meni nije lijepa. Čini se na oko, da joj ima jedva osam¬ 
naest, a ono — vidjela sam u diplomi njenoj, da je pre¬ 
valila dvadeset dvije! Pripovijedaću svakomu, da nije vise 
mlada. Pa kako je ohola! Nisi li već opazio, da mi ne veli 
»milostiva«, kako bi djevojka morala, već kaže: »go¬ 
spo—đo«. Je li to u redu? I tu je u mojoj kući, a kako 
je gizdava! Ni na današnju večer nije htjela da bude među 
nama. Ah, — da mi nije radi moga petogodišnjega do¬ 
platka, da se ne zamjerim Žuniću, morala bi mi — ^ ta 
grdoba — još sutra iz kuće. Ah, — šuti, ne govori ništa. 

Lisić je shvatio, da je na takovu srdžbu i toliku strast 
još najbolje šutjeti, pa povuče poplun preko glave, u sebi 
ipak mrmljajući: — Govorila te, što je tebi drago, dje¬ 
vojka je ipak dobra i spram tebe anđeo, — a ti si vrag! 

Božićni su dani bili po Đurđicu tužni. Sva joj je duša 
hlepila za domom. A i lisa, što ga je od kuće dobila, nije 
joj bio posve mio. Otac je silno žalio, što nije došla, no 
majka — sirotica je uvijek računala — pisala joj, da je 
posve pametno uradila, što nije došla, jer vrijeme je ipak 
prehladno za putovanje, a glavno — na putu, pa ma kako 
pazila, ipak se mnogo troši. Đurđica je morala majci dati 
pravo, ali opet — nekako je boljelo, što je majka pisala 

Drugi dan Božića sastala se poslije velike mise sa Smi- 
ljanićem. On joj se taj put preko svoga običaja odmah 
pridružio i molio, neka mu dopusti, da je prati. Đurđica 
mu se prostodušno u lice nasmijala rekavši, da. toliko eti¬ 
kete nije baš nužno. Bilo joj veoma ugodno i milo, da 
se sastala sa Smiljanićem. Osjećala je potrebu, da se po- 
razgovori s osobom simpatičnom i u koju ima povjerenja. 
A Šmiljanić joj je bio oboje; nije pak nikakve plahosti 
osjećala pred njim, niti je unatoč Lisićkmu. boclcanju 
mislila, da bi mogla Smiljanića zavoljeti. Jos joj se uvijek 
činilo, kao da je s bratom, kad s njim govori. Možda je 
tomu bilo uzrokom i sustežljivo ponašanje Smiljanicevo. 
Zato se i sada bez svake brige vratila na kraju trga i pro¬ 
šetala dva tri puta trgom, mjesto da pođe ravno kuci. 
On joj je pripovijedao, da je našao novi stan, javio joj, 
da je doktor Glavarević došao, i da je badnjak veoma 
ugodno proveo kod Maleševićevih. Đurđici se nadalo 
nekoliko puta, da pita za Badmanovića. No bogzna zašto 
— nikako nije mogla da pita, — a ipak je diljem čije- 
loga mjeseca već toliko puta bila odlučila, da^ce ^ r ^ 1 " 
ljanića pitati prvom prilikom, i uvijek joj se činilo, da 
će pitati posve lako. A sada - nešto je suzdržalo Uto 
dojuri iz Đurđičine ulice Glavarević. Iz daleka jos skinuo 
šešir i visoko mahnuo njim po zraku, te ga posve do 
koljena spustio. Ljepušasto mu lice posve se sjajilo od 
zdravlja i zadovoljstva. Dobra volja se odavala iz cijeloga 
mu bića. 

— Klanjam se, gospođice! — glasno je rekao i čvrsto 
stisnuo pruženu mu desnicu djevojčinu. — Ja baš tražim 
vas, — i znate, kako sam saznao? U kavani pripovijedao 
nekakav gospodin — čini mi se, iz tvoga ureda, — jer su ga 
zvali drugi prisutni »kanclajdirektor« — da, — ovaj pri¬ 
povijedao kao silnu znamenitost, da ste se vi i Smiljanić 
već tri puta trgom prošetali. 

— Eto, — ti Pazarinci! — rekne smrknuto Smiljanić. 

— Pa ništa za to. Ali da, gospođice, ja sam bio tako 
slobodan, te sam bio kod vas u stanu, da vam se poklonim. 
No vaša kućedomaćica — davna moja prijateljica — još 
malo, pa bi bila pse napustila na mene. 

— No, no — neće valjda tako biti! — presiječe mu 
Đurđica riječ, jer joj je teško bilo, što Glavarević protiv 
Lisićke preuveličava; no i zanimalo je, da sazna istinu, 
jer je znala, da Lisićka ne može da trpi Glavarevića, ro¬ 
đaka Maleševićkina. 

— No, nije me u sobu pustila, — rekne doktor i učini 
glavom znak, kao da mu nije stalo do toga. Đurđica se 
morala glasno nasmijati. Upravo joj se mio i dražestan 
pričinjao u taj mah mladi doktor, koji kao da više nije ni 
mislio na doživljaj s Lisićkom, te se živahnim, ljubaznim 
načinom propitao i za zdravlje u Đurđice, i kako joj se 
Pazarinci sviđaju. Zatim joj nadušak ispripovijedao o 
sebi, kako je u Beču živio, da je vidio najnoviju operu 
Rubinsteinovu, da Bečanke počinju nositi široke turnire, 
da se pije bavarsko pivo više negoli plzenjsko. — A sada 
ću barem šest nedjelja — a možda i dulje ostati ovdje. 
Kuzina Irma — znam — neće me tako skoro pustiti, 
— svrši doktor svoje bajanje. 

— Jest, i ja bih glavno malone zaboravio. Nisam htio 
danas samo da vam učinim svoj poklon. Došao sam i zato, 
da vas u ime Irmino pozovem na malu zabavu, da se 
malko isplešemo, — sutra navečer. Dakle — što da kažem 
svojoj dobroj, ponešto već predebeloj kuzini? 


— Svakako, — ja sam zahvalna, — ali — ja ne znam, 
nisam jošte svoj poklon učinila ondje. — Bilo joj je sada 
također žao, što je poslušala Lisićku i nije otišla k Male- 
ševićki. 

— Nemojte tako, — uzme živo doktor, — zna Irma, da 
vi niste tomu krivi. Zacijelo vas je gospođa Lisićka odvra¬ 
tila. Nije htjela, da dođete u naše krugove. Zna se, da nas 
sve skupa ne trpi i posprdno nas zove aristokracijom, 
a sve poradi toga, što nije našla pristupa u ove krugove. 
Nije ipak našla — ne zato, što bi se moja kuzina držala 
otmenijom, nego zato, što je — nu da — čudna je žena, 
strašan značaj, — bolje da prestanem. 

— Jest, jest, — prestanite, doktore, — meni je teško, 
što preda mnom o mojoj kolegici i o mojoj domaćici 
tako — no — ne ljutite se. Oj vi, doktore! 

— Oprostite, — vi, advocatus perpetuus! No — no, — 
ali pustimo radije! Niste mi još rekli, da li se kuzina može 
nadati? Irma silno žali, a najviše ja — oh, ja! — i on 
od šale raskrili široko ruke u zraku, da ih onda na gru¬ 
dima nad srcem složi po uzoru talijanskih opernih tenora 
ili baritona, kad pjevaju: »Vieni meco . . ,« 

Uto bijahu došli pred stan Đurđičin. Ona još nije obe¬ 
ćala Glavareviću, da će doći na zabavu. 

— Daj ti, Smiljaniću, pridruži se mojoj molbi. 

Đurđica je također nekoliko puta pogledala u njega, 

kao da traži i čeka njegov savjet. 

— Što, — da ja? Gospođica zna najbolje, može li ili 
ne može. Svakako je poziv milostive gospođe lcuzine tako 
Ijubezan i srdačan, te je vrijedno da se prihvati, — odvrati 
Smiljanić sileći se, da mu riječi ne bi ipak glasile, kao da 
želi, da Đurđica pođe. No Đurđica je imala oštro oko. Ona 
je dobro pogodila iz čitava zvuka — iz podrhtaja glasa, 
— a najviše iz plahoga pogleda Smiljanićeva, kako silno 
želi, da prihvati. I tu je možda prvi put bilo Đurđici u 
duši, da se nešto lecnula i cijeli joj Smiljanić sinuo pred 
očima nekako drugačiji nego dosad. Da li se uzradovala 
tomu? Ko bi tako duboko mogao zaviriti u dušu djevo¬ 
jačku! 

— Jest, vi imate pravo, — požuri se nakon podulje 
stanke, — i ja bih silno rado išla. Ali — ja nemam s kim 
da idem. Gospođa Lisićka ne opći s gospođom Maleše- 
vićkom, — dakle, kako da idem? Sama ne mogu, a i neću. 

— Ala mi teškoće! — presiječe joj doktor riječ i lice 
mu zasja pobjedonosno. — I na to smo mi mislili, jer smo 
mi ljudi, koji idemo sigurnim putem. Gospodi kolega vaš. 
Haramija, i kolegica vaša, njegova supruga, također će 
k zabavi doći. Prije nego što sam k vama pošao, bio sam 
kod njih. Spomenuo sam, da bi vi s njima išli. Oboje su 
dragovoljno i veselo prihvatili i obećali, da će po vas doći 
i vas povesti — i sve — i sve. 0, stari Haramija — taj 
je gotovo zaljubljen u vas. — Dakle, — sada nemate više 
razloga? 

— Svakako je to izvrstan »expeđiens«, — javi se »ju¬ 
rista« Smiljanić. ... 

— Istina je! — rekne Đurđica po svom običaju, kad 
se za što odlučila. — Ja ću dakle biti tako slobodna. 
Međutim izručite moj rukoljub kod kuće gospođi kužim. 

Glavarević od veselja poskoči u vis i odmah zamoli za 
prvu četvorku. 

Đurđicu također u jedan mah obuze veselje. Upravo se 
neobuzdano radovala, što će biti na zabavi, na kojoj će 
se plesati. Cisto poskakujući i s nekakvom pjesmicom 
u ustima pobrza dvorištem i uđe u dom. 

Lisićka, koja je odavna već sakrivena za zastorom pri¬ 
sluškivala s prozora razgovor Đurđičin, dočeka je sada 
na hodniku. 

— Gdje ste, molim vas, tako dugo! 

— 0, da znate! — uzme šaljivo i obijesno Đurđica. — 
Kako sam divne kavalire imala. Oh, — i kao djeca, kad 
se čime hvališu, zakima nekoliko puta glavom. 

— Ta—a—ko? Vrlo lijepo, — odvrati Lisićka. Sva je 
nekako blijedjela i podrhtavala. — Čula sam već za vašu 
šetnju po trgu. Ljudi išli iz crkve i gotovo svaki božji 
govorio o tom. Ja sam stajala pred kućom — i najmanje 


me deset njih pitalo, znam li ja za tu šetnju. Mislila sam, 

da moram u zemlju propasti od stida i-- Lisićka nije 

od uzrujanosti ili od srditosti našla odmah zgodne riječi. 
Od pripovijesti njene bila je međutim istina tek to, da su 
zbilja nekoji, idući kući, razgovarali o Đurđici i spomi¬ 
njali šetnju sa Smiljanićem, a jedini Nalješković i još 
jedna gospođa, neka Amalija Frajman, majka triju za 
udaju zrelih djevojaka, stali pred Lisićkom psovati, što 
se djevojka sama sa Smiljanićem po trgu šeće. 

Đurđica svijesna, da nije ništa nepromišljeno, kamoli 
zlo učinila, slegne u mladenačkoj lakoumnosti ramenima 
i uzme se dalje šetati. Ni da bi se razljutila. 

— Nemojte, zbilja, da se tek šalite. Ja mislim iskreno 
s vama. Ja sam iskrena, zato se i zamjeram tolikima, — 
jer ljudi ne vole iskrenosti. Da, moram vam otvoreno 
reći, da mi nije milo, što dopuštate, da vas kogod prati 
na ulici. Vi ste kod mene na stanu, ja odgovaram pred 
svijetom, kako se vladate. 

— Molim vas, gospođo! — presiječe joj riječ Đurđica 
i sada uistinu uvrijeđena i srdita pođe u svoju sobu. 

Lisićka se sva grizla od ljutine. Da je Đurđica pozvana 
Maleševićevima, najuglednijoj i najimućnijoj kući u Pa- 
zarincima, kamo je i sama spahinica zalazila, — ah, — to 
je bio strašan udarac njezinu ponosu, a još strasnije i 
veće poticalo, da joj se silan jal u duši podigao. 

— Nju — dakle zovu! — A što je ona, tek od jučer 
ovdje, a ja već tolike godine, pa što imaju na njoj! Ama 
dakako, — jer je drže valjda lijepom, a taka sitna — 
djetinjasta, — još mi se Milkovićeva bolje sviđa, a ta je 
bogami gadna. — Ili da, da — Glavarević došao, — a on 
valjda — i sama Lisićka morade prekinuti svoj monolog 
pred grozotom pomisli, koja joj se u ljutini nadala. No 
sjetiv se Glavarevića, pohiti u triumfu u sobu k Đurđici 
i uzme joj kazivati, kako je isplatila toga gizdelina, koji 
se u svojoj besramnosti usudio pod njezin krov doći, a 
onamo prije tri godine na jednoj zabavi nije bio ni tako 
uljudan, da bi bio plesao s njom. Đurđica nije htjela da 


110 — 


— 111 — 



isto rekne, što ipak Lisićki nije smetalo, da je jednako pso¬ 
vala i Glavare vica i Maleševićku, ne spomenuvši pri tom 
ni jednom riječi, da zna za poziv. 

I Bog sam zna, dokle bi još bila Lisićka vikala, da nije 
došla Milkovićeva, a s njom Garašev, Kohn, Levi i Lenart. 
Za kratak čas eto i Lisica s Nalješkovićem. Došli su na 
šljivovicu i božične kolače. Lisićka silom povuče Đurđicu 
sa sobom. 

Brzo je opet bilo živa razgovora. Nalješković počeo pri¬ 
povijedati novost, da je sutra veliki ples kod Maleševi- 
ćevih, — no pozvana sama »aristokracija«, — ha, ha, ha! 

— A mene nije zvao, — mene, koji sam mu toliko toga 
učinio u njegovim parnicama, prepisivao isprave, deset 
tabaka debele. Pa što mi je platio! Kukavno, — kukavno! 
A sad me ne zove. A zove Haramiju! A ja imam kćeri, — 
moja Mica igra klavir, govori francuski, — pa da ona ne 
bi mogla spadati u društvo gospođe Maleševićke. Moja 
Mica! Nema joj para! Ali baš — ja ću! — i Nalješković 
od ljutine nije mogao da kaže, što će. 

— Znate, gospodine direktore, što? Mi ćemo pokazati, 
da nam nije stalo do njihovih zabava. Možemo se mi 
i bez njih zabavljati. I mi ćemo sutra prirediti zabavu. 

— Živjela, živjela! Eto, i ja ću da dokažem: kod mene 
će biti zabava. Ja pozivam sve prisutne, — izreče Nalješ¬ 
ković. 

— Živio! — klikne Lisićka i pobjedonosno zirne na Đur¬ 
đicu. 

— Dakle, gospodo, i vi, milostiva, i obje gospođice, 
molim sutra navečer, — ponovi Nalješković svoj poziv. 

— Svakako, oh! veseli ćemo biti, — uzme Lisićka, sva 
sretna, što joj je tako dobro izašla osnova, kojoj se tek 
u posljednji čas, eto sada kod šljivovice, dosjetila. »Sada 
neće moći onamo!« — rekne u sebi i opet pogleda Đur¬ 
đicu. 

— Gospodin će Nalješković oprostiti, ali ja neću moći 
doći, jer sam već pozvana, — reče posve mirno Đurđica. 
Mislila je ipak, da je ludi slučaj, što baš Nalješković u isto 


vrijeme daje zabavu, jer je znala, da će možda krivo tu¬ 
mačiti njen otklon. 

— Vi ste već pozvani! — upita tobože zadivljena Lisićka, 
a Nalješković razvali oči i potrepta grozničavo barem 
deset puta rukom po bradi. On je mislio, da Đurđica neće 
k njemu da dođe i da je tek pod izliku rekla onako. 

—^ Ja sam pozvana k gospođi Maleševićkt. 

— Oho! Dakle vas zove. E, dakako, vi spadate k njima. 
Kći kapetana, varoška gospođica, dakako! — Pa zar vi 
zbilja idete onamo! Ne znam, je li tako u Zagrebu moda, 
da mlađe djevojke same polaze na zabave. Kako možete 
bez mene ići? Ili sam možda i ja pozvana? — upita napo¬ 
kon Lisićka i već požali u duši, što je s Glavarevićem 
onakova bila, spremna gotovo povjerovati, da je došao i 
nju pozvati. 

— Niste, ali ja idem s gospođom Haramijicom. 

— I ona dakle! — Taku staru glistu, isušenu smokvu — 
i nju zovu, a mene ne! Dopustite vi meni, to je očita 
uvreda za me. Kako možete vi ići onamo, gdje mene tako 
besramno vrijeđaju? Vi spadate k nama. 

— Meni je uistinu žao, što nisu i vas pozvali, sada više 
ne mogu otkloniti. Gospodin će mi Nalješković oprostiti, 
— i ona se nakloni i otiđe u svoju sobu. 

Lisićka, Nalješković, Milkovićeva — svi, svi bijahu 
upravo bijesni. Sva srdžba, što nisu pozvani k Maleševi- 
ćevima, svalila se sada na jadnu Đurđicu. 

XVIII. 

Đurđica odluči da se još prije zabave pokloni gospođi 
Maleševićki. Sutradan o podne otputi se onamo. Kuća Ma- 
leševićevih bila je nešto postrance, nedaleko od vlaste¬ 
linskoga dvora, koji se nalazio u veliku i prostranu peri¬ 
voju na kraju mjesta. Videći crvene zidove po engleskom 
ukusu sagrađena dvora pomisli Đurđica na Hanibala i 
osjeti nešto kao slutnju, da će ga možda danas vidjeti. 
Kod toga neopazice pobrza korakom. 

Pred kućom Maleševićevih obazre se nehotice još jed¬ 
nom prema dvoru. Kroz golo drveće u perivoju vidjela 
je baš u jedan otvoreni prozor prizemne zgrade, a kod 
prozora stajaše stara gospođa, čitajući nešto. »Valjda 
majka njegova?« — promuca Đurđica u sebi i — Bog zna, 
zašto! — zbunjena pohrli u kuću. 

Malešević bijaše veoma bogat čovjek. Na Dravi je imao 
silna stovarišta drva, radio je gotovo u svim šumama 
svoje okolice, uredio posljednjih godina dvije parne pi¬ 
le, gdje se izrađivale svakakve vrsti građe, a najviše fran¬ 
cuske dužice. Tvrtka je kuće glasila: Henrik Malešević 
i zet. Sadanji je šef najprvo kao dalji rođak stupio u 
društvo, a poslije, kad je uzeo jedinicu Irmu za ženu, 
preuzeo je posve posao od svoga tasta Henrika Maleše- 
vića, pa kako je starac već silno bio razgranio posao i uži¬ 
vao veliki glas među trgovcima u Francuskoj i Engleskoj, 
nije htio Janko Malešević, da imena starčeva nestane 
s tvrtke. Đurđica je saznala ovo tek jutros kod Hara- 
mijinih. 

Prvi već korak u kuću imao je ugodan dojam za nju. 
Svagdje je bilo ponamještano cvijeće. Već u trijemu sta¬ 
jalo je svakojako južno drveće u velikim kacama. Na 
hodniku uza stube redale se i paome i kaktusi i aloje. 
Pokraj stijena bile smještene police, pune nebrojenih 
lončića svakojakog neobičnog cvijeća. Đurđica je silno 
ljubila cvijeće, pa ako je koji put zaželjela, da bude bo¬ 
gata, onda je zacijelo najprvo mislila, kakvo bi tada na¬ 


bavilo divno cvijeće. Zato je sada kao zadivljena stala 
usred stubišta i nije opazila, da vrh stuba stoji gospođa. 
Bila je to sama domaćica, lijepa i snažna gospođa u dobi 
oko trideset godina. Puna tijela i visoka stasa imala je 
ipak svu gipkost i lakoću stasite žene, te ju je raskoš 
oblika činila još zamamnijom. Uska suknena tamno-mo- 
dra haljina, skrojena na englesku, bila je odabrane ele¬ 
gancije, a divne grudi, puna ramena, krasni laktovi oda- 
vali se u čistoj ljepoti. Tamna modra boja uzvisivala je 
neobičnu bjelinu puti, vrata i ruku, koje su bile više 
uskih dlanova, negoli malene. Dragocjeno se prstenje sja¬ 
jilo u visoku redu na dva tri prsta. U pasu se tijelo suzilo, 
da se prema bedrima opet raširi u snažnoj i plemenitoj 
crti. Dugoljasto lice sa dosta tankim orlovim nosićem 
bilo je zdrave, crvene puti, s kojom se je jasno-plava 
bujna kosa slagala u predivnoj harmoniji. Bujnost i sna¬ 
ga Tizianovih ili još više Bubensovih žena bila je u toj 
divnoj mladoj gospođi. Đurđica bijaše u prvi mah posve 
svladana od te prikaze i rekne u sebi: »Ne čudim se više, 
što ju je on ljubio!« Pokloni joj se i učini, da će što 
brže preskočiti stube, no gospođa se već spustila do nje 
i s dobrostivim, ali i veoma otmenim smiješkom pristupi 
k njoj. Jasnim tamno-modrim očima pregleda svu dje¬ 
vojku u jedan tren i bilo joj u licu, kao da je zadovoljna 
svojim izvidom. 

— Gospođica Đurđica, — zar ne? — i ulovi obje ruke 
djevojčine, te ih srdačno i nježno stisne. 

—Ja sam tako slobodna —, — odvrati Đurđica, zaru¬ 
menivši se doduše, ali posve sretna i bez svake smetnje. 
Lijepa gospođa posve joj je već osvojila srce. 

— Ah, — drago mi je! Pa ka k o ste krasni! Ah, i tako 
divno dijete tako dugo ne dolazi k meni! Zbilja sam za¬ 
hvalna bratiću doktoru. Izvolite, ajdmo gore u sobu. Ili — 
čekajte malo. Čini mi se, da ste vi ljubiteljica cvijeća. 
Dajte, izabraćemo što. Žalibože nemam sve, kako bih 
željela, — no naći će se ipak kakva malenkost. 

I gospođa se provere među redove cvijeća, jednako 
držeći jednom rukom Đurđicu, a drugom prebirajući 
lišće i stabljike. Za svakom njenom kretnjom zastrujio 
fini miris zrakom i Đurđici je to bilo osobito ugodno, kao 
što se je također jednako morala diviti dražesti, s kojom 
se je elegantna gospođa svagda prignula gornjim tijelom, 
kad bi tražila među lišćem cvijet. 

— Evo — i za vas — i za mene! — i otrgne dva cvijetka 
rujno crvena, kojima Đurđica nije znala imena, niti ih 
je ikad vidjela dosad. — To će i vama i meni dobro pri¬ 
stajati. Ali vi imate šešir, — ah, kako vam divno pristaje; 

— ja ću vam zataći evo — na grudi, — sebi na glavu. 
Nadam se, — mi ćemo biti dobre prijateljice, valja dakle 
da nosimo jednake znakove. Evo nas — izvolite! — i ona 
otvori vrata i pusti Đurđicu unutra. 

U prostranoj prvoj sobi — s jasno-modrim pokućstvom 

— nije bilo nikoga. No iz druge ili treće dopirao mrmor 
mnogih glasova. Đurđica nehotice pogleda domaćicu. 

— Danas je imendan moga supruga, pa su došla gos¬ 
poda, da čestitaju. Valjda vam ne smeta? Tako lijepoj 
gospođici! 

U veoma elegantnoj dvorani, sa bijelim svilenim tape¬ 
tama, pozlaćenim svodom i kineskim golemim vazama, 
s visokim makart-buketima, s grdnim i bujnim japanskim 
lepezama u kutovima soba — bijaše sakupljeno do dese¬ 
tero gospode. Pred njima na niskim stolićima bile nasla¬ 
gane hrpe svakakvih slastica i piramide butiljki raznih 
inozemskih rakija. Glavarević je baš držao tanku butiljku 
cognaca i čitao glasno marku: »Menard Freres et Comp.«, 
kad je Đurđica uljezla. Svi prisutni ustanu i poklone se 

— osim jedinoga Ruprechta, koji se i zadivljeno i ljutito 
zagleda u djevojku. Samo što nije poviknuo: »I to je 
arogancija — od takve mlade varošanke, da ovamo do¬ 
lazi!« — tako bi sudio po ozlovoljenom licu. Domaćin 
pristupi bliže i posebice se pokloni djevojci. Bio to muž 
od neko trideset devet godina. Crna se posve kratko stri- 


žena kosa kod sljepočica bijelila, a isto se tako u kratkoj, 
šiljasto okresanoj bradi ljeskala po koja bijela vlas. Da¬ 
valo je to licu neki biljeg dobrote, a dobro je pristajalo 
i tamno-zagasitoj puti uskoga obraza, nešto suhonjava, 
što je duhoviti izraz lica još povećavalo. Nosio se po 
englesku i. bješe brižno čist. Đurđica pomisli: »I taj je 
lijep!« te pogleda gospođu, koja je smijući se rastreseno 
slušala pozdrav svoga supruga. 

— Dobar znak, gospodo, kad čovjeku dođe čestitati 
tako mlada i — gospođice, dozvolićete, ja sam oženjen, — 
dodade nasmijav se tiho i krotko — i tako lijepa gospo¬ 
đica. 

— Živio godovnjak! — javi se Glavarević i napuni ne¬ 
koliko čašica cognaca. 

— Živio, — pa odmah da pijemo za najljepšega današ¬ 
njega čestitara! — dometne Žunić i čuvstvenim žarkim 
pogledom okrene se k Đurđici i pokloni se sa čašicom 
u ruci pred njom. Svi se odazovu tomu, jedini Smiljanić 
ostao u kutu, okrenuvši se k prozoru. 

Prije nego je Đurđica otišla, došlo je još gospode. 
Dvorana se gotovo prepunila, te su morali donositi stolce 
iz pokrajne sobe. Bio među došljacima i općinski na¬ 
čelnik Čevizović. 

— Da, gospodo, imam da javim veselu vijest, — 
uze niski okrugli starčić s neobično rumenim licem i 
silno krupnim glasom, — danas došlo općini pismo od 
gospodina Hanibala. Ali čujte sada! Priložio darovnicu 
od pet tisuća forinti, zatim poklanja općini zemlju 
»Bašču«,— onu, što je za crkvom, — i to sve, da se gradi 
nova škola. Za povod spominje, tim hoće da proslavi svoj 
povratak iz Afrike. 

■— A — a! — odvratilo zadivljeno društvo. 

— A kada se vraća? — upita Žunić. 

— Pismo je iz Ugarske — negdje iz Banata, — piše, 
da će naskoro doći i osobno još urediti stvar s općinom. 

— Moralo bi se znati, jer tu valja da se svečano dočeka, 
— primijeti Malešević. 

— Dakako — dakako! — odvrati načelnik, a za njim 
cijelo društvo. 

— Vi ćete odmah sastaviti i sazvati odbor, — rekne 
Žunić. — Vi ćete mu, gospođice Đurđice, predati kod 
dolaska cvijeće i podraviti ga, — obrati se k Đurđici. 

— Jest, — jest. Divna misao! — povlađivaše Glava- 
rević, Malešević i drugi. 

Đurđica zbunjena tek pogleda domaćicu i ne reče ništa. 
Bila je od prvoga časa, kad je čula načelnika, upala u 
neku vrst tiha entuzijazma. I ako je znala, da je Hanibal 
silno bogat, da spahiluk pazarinački ima preko četr¬ 
deset tisuća jutara, opet ju je porazila znamenitost dara, 
a najviše se divila i radovala, što je taj dar namijenio 
školi. Bog zna, kako i zašto, ona je jedan trenutak kao 
osjećala, da ova namjena stoji u nekoj svezi s njom. 
Dakako, taj čas je u svojoj čednosti i skromnosti gonila 
od sebe taku pomisao i uvidjela neopravdanost njenu. Ta 
— on odnekad silno podupire škole. No — uza sve to — 
uza sve to — njoj je jednako nešto tajno govorilo u duši, 
da je Hanibal mislio na nju, kad je dao taj dar. »Dakle se 
ipak djelomice obistinila moja slutnja od malo prije! On 
će doći!« — pade Đurđici na um. 

Žunić je međutim jednako govorio prema njoj. Još 
uvijek joj dokazivao, kako je upravo najzgodnije, da ona 
kao najmlađa učiteljica pozdravi spahiju. Djevojka ga 
tek napolak slušala. Pravo uzevši, nije se ni malo proti¬ 
vila, što više, bilo joj je vrlo milo, što će ona preuzeti 
tu zadaću. Tek joj nije bilo drago, što je Žunić ovo pred¬ 
ložio, a još više joj smetalo njegovo neprestano čavr¬ 
ljanje. Opazila je pak, da se Smiljanić otšuljao iz sobe, 
pa da joj se nije ni poklonio. 

Na polasku je Đurđica morala još jednom obećati Male- 
ševićki, da će večeras doći. Žunić, kako je to čuo, odmah 
zamoli za prvu kadrilu. No Glavarević se javi, da je prva 
kadrila već njegova. — A druga je Smiljanićeva, zar ne, 
gospođice? 


— E, pa dobro, — meni treća i kotiljon! — presiječe 
Žunić doktoru riječ. 

Đurđica ne reče ništa, tek se zarumeni i nasmiješi te 
okrene k domaćici, koja joj se ovjesi pod pazuho i isprati 
je iz sobe. 

Jedva što je bila na ulici, eto za njom upravitelja. 

— Što se tako žurite, gospođice? Čovjek bi mogao 
dušu izdahnuti, kad hoće da vas stigne. 

Đurđici nije bila ugodna pratnja Žunićeva. Zato mu i 
ne odvrati ništa. 

— Dakle vi ste već sve kađrile podijelili, a ja, vaš naj¬ 
vjerniji štovatelj, ostajem praznih ruku. 

— Zacijelo nije nikakva nesreća, — odvrne više otre- 
sito Đurđica i uzme gledati na posve protivnu stranu. 
Nju je i ljutio i strašio Žunić. Poslije onoga događaja 
s dopustom nije više bila mirna. No Žunić kao da nije 
opažao njezine zlovolje. 

— Jest, — ne smijem da zaboravim. Moram da vam 
kažem — stvar glede vašega definitivnoga namještaja 
stoji, da ne može bolje. Jučer došlo od vlade, da nema 
ništa protiv toga, da vas odbor izabere, pa da će u slučaju 
izbora stići definitivno imenovanje. Ali ja sam vas i pre¬ 
poručio. Pravi ste anđeo u mojem izvješću. 

Đurđicu bi to bilo još prije nekoliko dana silno obra¬ 
dovalo već u prvi mah, no — danas samo kao da ju je 
smućivalo. Nije znala, što da misli i što da kaže. Najposlije 
bila je premlada i neiskusna, da odmah sve pogodi. Baš 
zato je prevlada zahvalnost, a i radost, koju će imati otac 
radi definitivna imenovanja, te ona suzbije svaku sumnju 
uvjeravajući se sama u sebi, da nema baš nikakva po¬ 
voda, da o Žuniću zlo misli. Lice joj se razvedri i ona 
se tronuto zahvali. 

— Sad samo još izbor. Moram silan trud uložiti, jer 
vam i Ruprecht i Stjepanović nisu skloni, — odvrati on. 

Uto dođoše pred zgradu trgovine mješovite robe. Đur¬ 
đica se pokloni Žuniću i pođe unutra, da kupi nekoje 

toaletne sitnice, kojih joj je večeras trebalo. Ristić, trgo¬ 
vački pomoćnik, podvorio je i cio je račun iznosio nešto 
preko forinte. 

— Gledajte, kako se kiti našim novcima, — javi se 
nekakva pazarin'ačka seljakinja, kad je Đurđica izišla, — 
siromah pau,r jedva da sebi hljeba kupi. Eto kakva sam, 
a meštrovica, koju plaćam, kupuje svilu. Bome ide 
to za naš novac, •— mi je plaćamo. — Sve se u dućanu 
grohotom nasmije i svak naleti k vratima, da gleda za 
Đurđicom: nije ostalo ni cigle jedne krpe na njoj, koje ne 
bi bili procijenili i vikali, da »meštrovica« tako nacifrana 
hoda. A ipak nije imala na sebi nego svoju jedinu nešto 
bolju crnu odjeću. Slučaj je htio, da baš taj čas prođe u 
pratnji Levija i Kohna Milkovićeva, uistinu silno nacifrana 
u novoj svilenoj odjeći. I za čudo — na njoj nije nilco 
ništa zamijetio, barem nije niko ništa psovao; naprotiv 
Ristić je slavio ukus njezin (i ako je na ljubičastu suknju 
metnula zelene vrpce). — A nije ohola, — nastavljao mla¬ 
dić, — zabavlja se sa svakim. A ovoj drugoj, — toj treba 
da je čovjek sudac ili pače podžupan. E, — s tima da. Da 
vam samo pripovijedam, koža bi vam se ježila. Pa to je 
onda učiteljica! 

— E, ali vam je zato pozvana danas na ples gospođi 
Maleševićki! — dodade porugljivo Garašev, koji kao baž- 
darski vježbenik mišljaše, da njega ne bi smjeli mimoići, 
tim manje, što je domaći sin, pa se stoga silno ljutio, što 
nije našao pristupa u bolja društva, te ga nikad ne pozi¬ 
vaju na ovakve kućne zabave. 

— Da, pozvana, ali ne radi sebe, — valjda je htio Male- 
šević, da bude Smiljaniću ljepše. 


XIX. 

Stupivši Đurđica navečer u sjajno rasvijetljenu dvo¬ 
ranu Maleševićevih u svojoj jednostavnoj ljetnoj odjeći 
od ružičasta satena, bila je plaha i zabrinuta. Lisićka joj 
je rekla, da u tako jednostavnoj odjeći ne može ići k ele¬ 
gantnoj Maleševićki. Prolazeći mimo prvo ogledalo, ogle¬ 
da se u njem dobro — i bješe posve zadovoljna. Osjeti 
onu ugodnu vrst drhtavice, štono uvijek strese nježno 
tijelo mlade djevojke, kad u lakoj oko vrata izrezanoj 
odjeći dođe na zabavu. »Nisam baš loša!« — pomisli i 
hitro popravi stručak cvijeća u kosi. I zbilja je mogla biti 
sama sobom posve zadovoljna. Njene vješte ruke napra- 
više od jučer navečer pa do danas poslije podne od latka, 
ne više posve nova, pravo čudo. Pogodila je preljubazno 
dražesni kroj »4 la princesse«. Izrez u obliku srca krasno 
je uspio. Niti je bio predubok, niti preuzak, — baš toliko, 
da nije vrijeđao vlastite joj stidljivosti, a opet da je do¬ 
puštao vidjeti krasnu liniju, kojom se vrat duljio od pune 
ramenice i spuštao prema nježnim, kao ljiljan bijelim 
njedrima. Veselilo je također, što su joj dugi, uski »plis- 
seji« na prednjoj strani skutova veoma pravilno i lijepo 
za rukom pošli. 

Gospođa Maleševićka pohiti pred nju i izrukovavši se 
s Haramijinima, uhvati se Đurđici ispod pazuha, te vo¬ 
deći je u krug ostalih djevojaka prihvati zgodu, da joj 
rekne, kako je lijepa i dražesna. Od iskrene radosti po¬ 
ljubi lijepa gospođa krasnu djevojku. 

Susret s ostalim gospođama i gospođicama nije bio do¬ 
duše tako ljubazan i jednostavan, kao s domaćicom; no 
Đurđica je to u svojoj pravednosti izvodila odatle, što 
su joj još nepoznate. Naposljetku bila je tako sretna i 
zadovoljna, te nije htjela, da joj bilo ko kvari dobru volju. 
Nije sama znala za povod toj silnoj radosti i zadovoljstvu. 
Dapače se tomu divila. Ta — još danas poslije podne 
pretrpjela je od Lisićke sto jada. Čas ju je plašila, da su 
gosti Maleševićevi sami oholi ljudi, da će gospođe doći 

nacifrane kao kake dvoranke, i tu bi uzela u ruke kraj 
Đurđičine odjeće, da ga prstima gužva, a onda ga s poru- 
gljivim smijehom pjevajući daleko od sebe rine i s glasnim 
se hihotom udalji. Gas joj se opet rugala, što se veseli, da 
dolazi u tako zvane aristokratske krugove. Konačno joj 
reče, kako je čula, da se je Maleševićka izjavila pred 
»nekom« gospođom, kako joj nije ugodno, što je za volju 
svoga rođaka Glavarevića i prijatelja Smiljanića morala 
pozvati Đurđicu; da se čudi, što je Đurđica primila poziv 
tako kasno. Lisićka je sve to iskazala tako sigurno, te je 
Đurđica u prvi mah malone mislila, da govori istinu; no 
sjeti se odmah jučerašnjega prizora i pogodi dobro, da 
Lisićka ne govori istine. Taj način Lisićkin ljutio je, kao 
što ju je još više ljutilo, kad je navečer Lisićka, idući 
k Nalješkoviću, zatvorila dvorišna vrata, i Đurđica mo¬ 
rala izići na susjedovo dvorište, da uzmogne poći na za¬ 
bavu. Bojala se, da će joj to posve pokvariti volju. I baš 
je zato bila sada tako zadovoljna, te nije bilo niti traga 
kakvoj sjeti u nje. Sve ju je veselilo i sve joj se sviđalo. 
Društvo nije bilo mnogobrojno, ali veoma birano, do 
nekoliko izuzetaka. Ni toalete gospojinske, ni kretnje nji¬ 
hove — ama ništa, što joj je oku bilo gledati, nije odavalo, 
da se društvo nalazi toliko i toliko milja daleko od ka¬ 
kova stjecišta evropske civilizacije. Dakako, — bi li uho 
bilo isto tako prošlo, drugo je pitanje; no Đurđica u 
svojem velikom veselju nije opazila, što se oko nje govori, 
tek je krasnim svojim očima žedno u svoju dušu upijala 
ljepotu oko sebe. 

I Maleševićka je sjajila od zadovoljstva. Ona je neiz¬ 
mjerno uživala u tom, da budu kod nje zabave u svakom 
pogledu otmene i lijepe. Ovaj fini skup svih prvih lica 
u okolici godio joj i duši i oku. S Đurđicom bila je također 
veoma zadovoljna. Da ju je pozvala, bijaše glavni razlog, 
što je čula, kako je lijepa. Ona je pak svoju dvoranu 
i svoja društva i s te strane ukrasivala. Videći sada, da 
je Đurđica i dražesna, zabavna, ona je sebi baš čestitala 
na toj »akviziciji«. Domaćih gospođa nije bilo u društvu 

mnogo. Irma je posve otvoreno priznavala, da ih radi 
njihove brbljavosti ne može podnositi. Njihova međusobna 
zavist, njihova arkadijska nedužnost duha, njihove neu¬ 
kusno prenapunjene toalete bile su joj pravim užasom. 
Danas je međutim radi muškaraca morala učiniti dva 
tri izuzetka. 

Najviše, što je Maleševićku osobito večeras radovalo, 
bijaše obećanje stare gospođe Radmanovićke, da će i 
ona doći na zabavu. Bila je to osobita čast, i zacijelo je 
mnogo prisutnih gospođa osjećalo nešto, što je posve nali¬ 
čilo jalu, čuvši, da će »spahinica« doći. Nijedna od njih 
nije se mogla podičiti njezinim posjetom zabava. Lijepa 
je domaćica znala dobro za te osjećaje i taj ju je jal 
veselio. I onako se je zalcupnica susjednoga vlastelinstva, 
neka gospođa Rudemann, već previše oholila, što opći 
s nekom barunicom. Maleševićka nije mogla posve, pri¬ 
tajiti uzrujanosti i nestrpljivosti, s kojom je iščekivala 
gospođu. Napokon se čula kočija pred kućom. Osim do¬ 
maćina pohrliše i nekoji gosti čak pod trijem, da pozdrave 
došljakinju. Đurđica ostade sa Smiljanićem i jos jednom 
gospođicom na svom mjestu, blizu vrata. Smiljanić se 
večeras posve prepustio slobodnoj volji. Mislio je, da 
među ovim finim svijetom ne treba da se boji fantazije 
i jezika malomještana, pa se nije više uklanjao prilici, da 
se što više zabavlja s Đurđicom. A čim se nije uklanjao, 
samo se od sebe davalo, da je od prvoga časa, što joj 
se približio, jednako bio uz nju. Bilo mu tako ugodno i 
milo, što se je mogao bez brige naslađivati u njenoj bli¬ 
zini, gledati joj u vesele, napol djetinjske oči i slušati 
njezin zvučni glas. Gotovo nije opazio, da je spahinica 
već stupila u dvoranu. Malone cijelo društvo priključilo 
se povorci za »spahinicom«. Bilo je, kao da kakova kra¬ 
ljica, ili barem kneginja svečano ulazi. I Đurđica joj se 
uljudno pokloni, kad ju je stara gospođa pogledala mimo 
prolazeći. . 

— A, — premilo lice! — otme se gospođi Radmanovićki, 
pogledavajući jednako Đurđicu. A tad se okrene k doma- 

ćici i rekne joj glasno, da je i Đurđica mogla čuti: — 
Irmo, molim vas, dajte me upoznajte s krasnim ovim 
djetetom. 

Đurđica posve porumeni, što ju još dražesnijom učini, 
i poljubi hitro gospođi ruku. Stara se gospođa odmah 
upusti s njom u razgovor, pitajući o svem i svačem. Opa¬ 
zivši. Opazivši, da su se Smiljanić i ona druga djevojka 
udaljili, uzme Đurđicu pod ruku i s njom i Irmom pođe 
u pokrajnu sobu. 

Beata Radmanović, majka Hanibala Radmanovića, bila 
je gospođa u dobi oko šezdeset godina, no jošte veoma 
živa i čvrsta. Visoka i krupna u tijelu, pokazivala je u 
svojoj vanjštini veoma mnogo dostojanstva. Posve bijela 
kosa bila još gusta i u rumenu licu malo je bilo nabora. 
Đurđica je na prvi mah opazila silnu sličnost između 
majke i sina, osobito bila je u oba lica izražena silna 
energija. Pravilni jaki nos i potez uz usta kao da je po¬ 
davao taj izraz. »Dakle takova je njegova majka! To je 
ista gospođa, što sam je jutros vidjela kod prozora« — 
reče u sebi Đurđica i zadivljena, radoznala gledala je sta¬ 
rici u ugodni, premda strogi obraz. Poslije, kad ju je 
gospođa otpustila, jer je sjela za stol, da igra whist, saznala 
je Đurđica o njoj nešto pobliže od Smiljanića, nešto od 
Glavarevića. Ona nije bila aristokratkinja po rodu. Pokojni 
spahija Ferdinand, čovjek uman, ali više pjesnička, nego 
svjetska duša, uzeo ju je iz silne ljubavi, premda je bila 
kći siromašna providnika njegova. On nije nikad požalio 
niti je imao razloga da požali svoj čin. Beata ga učinila 
sretnim i stvorila dvor pazarinački pravim rajem mužu 
svomu i sebi. No spahija, strastven lovac, prehladio se 
negdje u nekakvu lovu i umro. Deset ili dvanaest godina 
trajao je taj sretni brak. Ostavio je udovicu sa sinom 
jedincem. Kako je dosad Beata svu svoju silu i moć ula¬ 
gala, da bude kućna vila svomu mužu, pa i znala taj cilj 
dohvatiti, tako da je otsad sav svoj trud usredotočila u 
brizi oko svoga sina i što sjajnije njegove budućnosti. Zna¬ 
la je dobro, da i najuglednije boljarsko ime malo vrijedi, 

ako nema uza se materijalne snage imutka, kao. što joj 
bistar um nije dopuštao, te ne bi pogađala,, da je s ari¬ 
stokratskoga stanovišta obitelj Radmanovića spala za 
mnogo stepenica; niže ženidbom njezina muža. Zato je 
najprvo mislila, da uredi imutak svomu sinu i da s ove 
strane nadoknadi gubitak čistoće u krvi. Pazarinci su bili, 
istinabog, među golemim slavonskim latifundijima jedan 
od najvećih latifundija, ali pokojni joj suprug, pače još 
njegov otac, nisu bili baš najbolji gospodari, te je spahiluk 
bio silno zadužen. Beata za kojih deset godina isplati sav 
dug. Henrik Malešević naime kupio je silne šume od nje 
i tako je bilo moguće da postigne svoj cilj, pa. kad je sin 
Hanibal postao punoljetan, primi u ruke golem imutak. No 
baš taj Henrik Malešević unese u njezin život dramatičan 
elemenat. Hanibal se naime strasno zaljubi u kćer mu 
Irmu. Bio je gotov da je uzme za ženu. Beata je sada sta¬ 
jala među dvije opreke. Ili da popusti svojoj ljubavi za 
sinom te mu ne prijeći ženidbe, ili da se odrekne svoga 
cilja, jer je bila čvrsto uvjerena, da bi tom ženidbom sjaj 
obitelji, imena, a po tom i sina silno trpio. »Dva puta 
redom u kuću dovesti neplemkinju — gotovo je isto, sto 
i ne biti plemić!« — reče i odluči se protiv ženidbe. 

Bijaše strašnih prizora među majkom i sinom. On je 
u jarosti doviknuo, da svojim otporom.vrijeđa samu sebe, 
da bi mogao ispričati majku Draškovićku, ih Erdodycu, 
ili Pejačevićku, — ali nje, kojoj teče u žilama plebejska 
krv _ n i e ne može pojmiti, osim ako se sjeti pučke po¬ 
slovice: »Poturica gori od Turčina!« — »Baš zato, sto 
nisam ni Draškovićka, ni Erd6dyca, već puka latalo- 
vićeva, — baš zato ne smijem da privolim. Zar mislis, da 
je tvoj svijet aristokratski tek javni perivoj, u. koji se 
smije bez ovlasti unići? Zar misliš, da bi ko drugi uza me 
bio sretan, osim tvoga oca, pravoga sveca, komu. mje 
bilo stalo, što ga na dvor, premda oženjena, pozivaju 
bez njegove supruge, što je morao boraviti u Pazarin- 
cima, ako nije htio, da i posljednja guščica modre krvi 
vrijeđa, ili barem milostivo susreće njegovu suprugu/ 

Znam ja najbolje, da još danas nisam, pa i ne osjećam, 
da sam u tvom aristokratskom svijetu kod kuće. Zar 
tvoje riječi ne svjedoče najbolje, da dapače tebe — moga 
■ s i na — dijeli silan jaz od tvoje majke, jer nije Draško- 
vićka, ni Erdodyca, koja bi mogla pokazati na isti ne¬ 
pregledni red slavnih imena, kako ih mogu pokazati 
Radmanovići, dalmatinski patriciji i knezovi!« 

— Ja nisam, majko, tako mislio! — klikne on bolno i 
taj čas nije mogao ništa opraviti. No Bog sam zna, bi 
li njegova energija dopustila, da mu se volja ne ispuni, da 
nije stari Malešević obračunao sa svojom Irmom. On je 
bio čvrsto uvjeren, da je ljubav njegove kćeri puki san 
mladosti. »Treba dijete probuditi!« — rekao otac i poslao 
je u svijet na dalek put, da zaboravi Hanibala. »Prva 
se štenad baca u vodu — tako i prvi prosci!« govorio je 
svojom seljačkom krupnoćom, znajući, da prva ljubav 
najbrže ishlapi. Kad je Hanibal saznao, da je Irma otišla, 
otputio se i on nekamo daleko. Tek godinu dana poslije 
saznalo se iz novina, da se potuca nekud po Africi i da 
je došao na glas kao lovac lavova. Dugo je — dugo ondje 
ostao, a međutim stari Malešević dobio pravo. Irma pošla 
za njegova sinovca. Kad ju je Hanibal prije tri ili četiri 
godine prvi put vidio kao gospođu, bili su oboje već tako 
umireni, da joj je on mogao nabaciti nekoliko običnih 
komplimenata, a ona ga mogla slušati kao svakoga dru¬ 
goga. Dakako, dugo nije nikad mogao ostati u Pazarin- 
cima. Prije dvije godine i po pošao je opet u Afriku, da 
se odade svojemu milomu lovu na lavove. Njega kao da 
je opajala krv ove najaristokratičnije zvijeri. Vratio se 
iz Afrike tek jesenas, baš kad je Đurđica putovala s njim. 

Međutim se u dvorani dugo već plesalo, dok je Smi- 
ljanić pripovijedao Đurđici Hanibalovu povijest. Bili 
su u trećoj ili četvrtoj sobi dalje od dvorane. Tik do njih 
bila dvorana s buffetom, u kojoj je Ruprecht u kolu do¬ 
maće gospode vodio veliku riječ i jednako tumačio, kojim 
se redom jedu naslagani Sacherovi specijaliteti, kod čega 
su jednu butiljku za drugom praznili. No koliko se i zani¬ 


mali za jelo i pilo, ipak su pogledavali i na Đurđicu i 
Smiljanića, te izvodili svoje šale. Ah, — njima je ova 
sretna mladost, smještena u tihu kutiću, silno pačila, oni 
su je mrzili i zavidjeli joj. Ni Đurđica ni Smiljanić nisu 
zamijetili tih pogleda. Oboje pali posve u zaborav nepo¬ 
sredne okoline. Njoj se jednako mela glavom povijest 
Hanibalova, svaka je sitnica zanimala, Hanibal je u njoj 
zasjao novim svijetlom, te ne znajući ni sama, pala je 
posve u velik entuzijazam i divno joj lišće odrazivalo 
cijelo ono nutarnje svijetlo duše. Oči cakleći se pogledale 
u daljinu, obrazima se ljuljao blaženi zadivljeni smiješak, 
i podbočivši rukom glavu, igrali joj se prstići pahuljicama 
kose po bijelom divnom vratu. Oj, kako je krasna bila! 
Smiljanić ju je gledao jednako — i osjećao, da je sretan, 
kako još nikad u svom životu. Veselila ga ta njena blizina, 
omamljivao ga mladi miris ubavog joj tijela, zanosila 
ga ljepota njena lica, činila ga blaženim ova njena pouz¬ 
danost, — to iskreno zbliženje duša. Taj čas nije više 
mogao sumnjati, da ljubi, — ljubi silno i žarko. Dakako, 
— zna on to već davno. Gotovo ne bi nikako mogao reći, 
kada je prvi put zamijetio ljubav. Od onoga časa, kad su 
zajedno putovali, nosi on u duši. čitavu ovu dragu malu 
čarobnicu i cijelo srce njegovo izgara za njom. Taj mu 
čas sve to prolazi opet nutarnjošću. Vidi se, kako se 
orijaškim naprezanjem bori protiv čuvstva i glasa srca. 
Drži, da ne smije pomišljati na to, — on, koji nosi u 
sebi klicu strašne bolesti, — sušicu. Poslije opet mnogo 
ga puta zavarava misao, da bi njegovanje tako dobre že¬ 
nice moglo toj bolesti stati na put, i on se u takav čas nije 
otimao krasnim vidicima i slikama, što mu ih je zalju¬ 
bljena duša u fantaziji gledala. No plahost njegova, nje¬ 
gov ponos, — sve je to stavljalo sto i sto zapreka. »Može 
li ona mene ljubiti, — mene, takova čovjeka?« pitao se 
i gledao se u zrcalu, koje mu je odrazivalo krasni njegov 
obraz, ali upao i nad tijelom s uleknutim prsima. I bolno 
napregnutim licem osjeti strašnu zastiđenost, gotovo bol, 
pomišljajući, da mu djevojka ne bi mogla uzvratiti ljubavi. 

To ga činilo plahim, pa je zato u zgodama, kad se s njom 
sastajao, bio onako hladan, da bi i najpažljivije oko teško 
bilo pogodilo, da dolje u grudima toga čovjeka ruju i 
plamte silni osjećaji ljubavi, — kamoli, da bi to Đurđica 
bila mogla pogoditi. Zato joj nije nikad ni na um palo, 
da srce svoje bilo u kaku svezu dovodi sa srcem Smilja- 
nićevim; nije joj to palo na um ni onda, kad bi je Lisićka 
bockala njime. Uza to se Smiljanić ugibao upravo nava- 
lice zgodama, da je sretne. Znao je on, što znači fantazija 
malomještana. Znao je dobro, kakova je u njih nutarnja 
potreba nelogične laži, silnoga preuveličavanja, i kako 
u toj potrebi uz dnevnu jednoličnost i uz duše, kojima 
su svi nazori i načela plemenitotsti i pristojnosti nepo¬ 
znata, svaka i najneznatnija malenkost u životu bližnjega 
odmah zahvaća silne dimenzije. Znao je iz vlastitoga ži¬ 
vota, kako malomještanin s najvećim mirom izmisli naj¬ 
krupniju laž na svoga bližnjega, jer je ovaj slučajno taj 
put ili bolji kaput obukao, ili se danas bolje od njega 
nahranio, i kako tu laž ostala družina malomještana, 
gladna novosti, požudno lovi i dalje raznosi, znajući, da 
laže, ali ne znajući, da čestitost mora ustati protiv laži. 
Doživio je on u malim mjestima čitave romane, a nije 
ljubio. »Što bi bilo tek sada, kad ljubim, -—ah!« —i nije 
se usudio dalje raspresti takovu misao, bojeći se, da je 
ono zajedničko putovanje već dosta, da digne buru među 
jezicima pazarinačkim. I to je njegovu plahost, njegovu 
strašljivost još jače povećalo, te danas nakon tri mjeseca 
silne ljubavi djevojka ne može ni naslutiti, da se on za 
nju više zanima, nego što bi se zanimao za svaku drugu 
dobru znanicu. Ni danas joj nije pripovijedao divotne 
slatke povijesti vlastitoga srca, — on joj je pripovije¬ 
dao Hanibalovu povijest. Ali čim bi samo pomislio, da 
se izjavi, već bi mu se gotova riječ zaplela u pripovijesti, 
koja se nije ticala njegova srca. Istom dakle onda, kad 
bi stao pripovijedati o sebi! A zatim bio mu čas tako ugo¬ 
dan, da se je bojao izvrći ga pogibli, da izgine, — možda 
i preokrenuti ga u najveću bijedu. 

— On još uvijek ljubi, on ljubi, — vjerujte mi, — reče 
napokon Đurđica i pogleda Smiljanića. — Jest, on ljubi, 
— zato ne može nikad dugo da izdrži u Pazarincima, 
zato se nije jošte oženio, — zar ne? 

Smiljanić se morao dobrohotno nasmijati maloj fan- 
tastkinji, koja je kao prava žena odmah u Hanibalovoj 
povijesti nalazila cijeli tragični roman nesretne ljubavi. 
On joj uzme protivno dokazivati. 

— Mislite li zbilja? — I Đurđica ga pogleda sjajnim 
očima i — bogzna zašto — veseli, radosni posmijeh 
zahvati joj cijelo lišće. Tad složi obje ruke nad koljenima, 
zaljulja se gornjim tijelom, a pogled joj se upiljio tamo 
u kut, gdje je po podu odraz suprotivnoga ogledala pravio 
dugi tanki potez svijetla. 

— Oho, oho? Mi tražimo gospođicu već po cijeloj kući, 
a nje nigdje. I eto je tu, — a ja već gorim od želje, da 
plešem s vama. Smijem li dakle moliti, ili smetam? — 
I Žunić. pogleda postrance Smiljanića, koji se je posve 
zbunio i sad se ujeđared sjetio, kako ni u ovom društvu 
nije siguran, da ljudi ne bi krpice prišivali. Žunić ga još 
jedared omjeri od glave do pete i nije više sumnjao, da 
ovaj mladić ljubi Đurđicu. 

Žunić odvede djevojku u dvoranu, gdje su cigani svi¬ 
rali i gdje je već sve u najvećoj razigranosti plesalo. 

— Ali, velemožni, ja ne umijem posve dobro plesati, 
osobito valcera, — reče Đurđica, koja se ljutila, što naj¬ 
prije sa Žunićem pleše, i zbilja se bojala, da ne zna plesati, 
jer nije nikad učila. No Žunić, istina, nije bio kakav ele¬ 
gantan plesač, ali je posve sigurno plesao, pa joj kimne 
u znak, da će sve dobro proći. I uze se žurno dvoranom 
vrtjeti. Videći Smiljanića, gdje stoji kod vrata, zakrene 
još nekoliko puta dvoranom, baš kao da nije htio, da 
on s djevojkom pleše. Bio je sav uzrujan, palila mu krv 
ova nježnost, ovaj divni sklad mlada tijela, — i on se 
plešući nazivao ludovom, što nije još ni dotle dospio, da 
joj kaže r koliko čezne za — barem jednim poljupcem. 
A Smiljanić, eto taj slabić, komu je duša na jeziku, taj je 

doživio, da djevojka zaboravlja ples i tako dugo sjedi 
s njim u samotnoj sobi. I Žunić jednako pogledavao na 
pristava neprijateljskim, ljutim, gotovo ljubomornim 
očima. Smiljanić pak sio u kut i kradomice neprestance 
pratio pogledima lijepu djevojku, kako iz ruke u ruiu 
sveudilj lebdi dvoranom. I u njoj je ples dizao radost, 
i njoj je bilo milo i drago vidjeti, kako gospoda jedva 
čekaju, da zaplešu s njom, — ah, ona je poslije valcera 
od sreće i zadovoljstva pohrlila k domaćici i od zanosa, 
od zahvalnosti, najviše od sreće poljubila je u lijepu ruku, 
ne znajući zacijelo, zašto to čini. 

— Sviđa vam se? — i Irma je pogladi po licu, zaru- 
menjenom od uzrujanosti i napora. — Drago mi je, 

a jeste li opazili, da je gospođa Radmanovićka stala i 
gledala, kad ste plesali s Tonijem? Vi ste je posve ocarah 
Kako je šteta, što ne stanujete kod mene! Onda biste 
često imali prilike sastati se s gospođom Radmanovickom. 
Da dođete k meni stanovati? 

— Kako bih mogla? 

— No, da! Zašto ne? Jer Lisićka, — hm — ne bih 
mogla s njom biti, - barem ja ne. Ah, da vam pripo¬ 
vijedam. Znate li, da je momu suprugu, prije nego sto 
smo se uzeli, pisala anoniman list, u kojem mu je javljala, 
da sam ja s Hanibalom — bogzna što sve ne - sagrije¬ 
šila i iz stanovitih razloga morala na put. Moj je suprug 
srećom sam najbolje znao, da je to grozna izmišljotina, 
te ako je i što bilo, - da je sve tek nedužna djetmjska 
ljubav dviju premladih duša, jer ja sam mu sama kazivala, 
da sam ljubila Hanibala. 

Đurđica se prepala, čuvši to o Lisićki. Prođu je srsi 
i pomisli, kako bi strašno bilo, da joj se zamjeri. »Vec 
ta? današnji ples ovdje — kriv je, što mi je neprijateljima,« 
— dobro je pogađala, djevojka i odluči, da će se ugibati 

svakoj sličnoj prigodi. , . • 

— Da, molim vas, još nešto. Je li istina, da ste vi bil 
strašno uvrijeđeni radi onoga mog lista, sto sam vam 

kod vašeg dolaska pisala? Lisićka je pripovijedala svagdje, 
da ste užasno psovali, što sam napisala, da dođete »sans 
gene« k meni, i rekli, da je to s moje strane arogancija? 

Đurđica se mogla tek trgnuti iz Maleševićkine ruke i 
u čudu je gledati. 

— Ta znala sam ja, da niste! — reče Irma prije negp 
li je Đurđica i jednu riječ rekla. 

Uto stanu cigani nanovo svirati. Žunić stane pred Đur¬ 
đicu i zamoli ples. Ona mu se nevoljko naklonila. 

Poslije druge kadrile, koju je Đurđica igrala sa Smilja- 
nićem, bila je ura odmora. Društvo pođe u dvoranu 
za buffet. Smiljanić je još poslije četvorke vodio pod 
rukom Đurđicu, pa je zato i k večeri išao s njom zajedno. 
U dvorani bio već malone veći dio gosti. Sada su već 
svi bili veseli. Mnogo je k tomu prinijelo, što nisu bili 
dugi banketski i spojeni stolovi, gdje bi se moralo paziti, 
ko pred kim sjedi, nego su bili mnogi mali okrugli stolići, 
oko kojih se svako smjestio po volji. Dakako, najviše 
su uzdigli sveopće veselje silno nakrcani buffeti i sto'lovi- 
dvornici, po kojima se dizale hrpe svakakvih najfinijih 
jestvina i u vis stršile cijele piramide šampanjskih i inih 
butiljki. S početka vrtjeli se livrirani sluge i čisto odje¬ 
vene sobarice, pitajući, što ko želi, pri tom pokazujući 
na ukusno slikane »menue«, utaknute u silne kite cvijeća. 
No — Ruprecht i družba njegova brzo shvatiše, da to 
prepolagano ide, — te su sami stali iz buffeta nositi jelo 
i pilo. To još poveća veselje i lakoću i ukloni svaku usi- 
lj.enost, koju je napokon u prvi mah silomice nametao 
sjaj i bogatstvo svečanosti. Đurđica je sjedjela u društvu 
sa Smiljanićem, doktorom, gospođom Žunićevom i još 
jednom gospođicom. Maleševićka, spahinica, Žunić i neki 
baruni bili su skupa. Žunić se silno ljutio, što nije sa 
Đurđicom, te bi svaki čas priletio k njenu stolu, tobože 
da. pita ženu, da li treba štogod, uistinu je pak svaki put 
prihvatio zgodu, da reče Đurđici koju. Prema Smiljaniću 
se držao, kao da ga ne vidi. Glavareviću nije to izmaklo, 
pa se grohotom nasmijao. Najposlije ostavi Žunić sasvim 

svoj stol i smjesti se pokraj Đurđice. To je bilo zacijelo 
jedino, što je Đurđici kvarilo onu posvemašnju harmoniju 
zadovoljstva, kojom ju je ispunjala krasna večer. 

Na rastanku — u zoru — još je jednim dugim pogledom 
pogledala svu dvoranu i sretno se smiješila. Pače liježući 
u postelju — kod Haramijinih — još joj se sva duša 
talasala u prelesnom spominjanju. Najviše je mislila na 
povijeest Hanibalovu — i ta ju je povijest činila sretnom. 


XX. 

Dani, što su slijedili iza zabave, bijahu po Đurđicu 
gotovo zlo i pokor. Lisićka našla sto i sto načina, kojima 
je djevojku bockala i nastojala da je draži. Milkovićeva 
nije bila nimalo bolja. Obadvije su još uvijek od jeda 
i zavisti kipjele, što je Đurđica bila u najotmenijem dru¬ 
štvu, dok su one morale tražiti zabave u Nalješkovića. 
Pogotovo je pak bjesnila Lisićka, kad je Đurđica nekoliko 
puta redom pošla k Maleševićki i pozvana bila pače — 
lt spahinici, da dođe u vlastelinski dvor. Đurđica je tom 
prilikom pripovijedala (to je prvo bilo, što je pred njom 
spomenula štogod o zabavi), da je spahinica na zabavi 
bila s njom vanredno ljubazna i prva s njom prihvatila 
riječ, premda nije pred nju trčala, niti se narivavala, 
kao nekoje druge. Sad je Lisićka odmaK imala nešto: — 
Da, čula sam za to, i svi su vam silno .zamjerili, što ste 
tako oholi. Ljudi rekoše: »Arogantno« še ponijela. Vele, 
da je upravo stoga spahinica bila tako neobično ljubazna, 
— želeći time dati vam pod nos. 

Đurđica je već predobro poznavala Lisićku, a da ne 
bi bila odmah pogodila, da joj to nije niko rekao; no 
ipak se ljutila, da Lisićka može tako govoriti, te je upravo 
željno smišljala, kako da otiđe iz njene kuće. No — 
bojala se da to učini. 


Kad je Đurđica slijedeći četvrtak zbilja otišla u dvor 
i lakaj iz grada o podne došao javiti, da će gospođica 
Agićeva ostati do večera u dvoru, bila je Lisićka čisto 
satrvena od jada, od zavisti — i od radoznalosti: »Što 
imaju na toj guski! Nije pametna, ne zna razgovarati, 
— što je dakle na njoj? Sad je već i u grad zovu! A što 
tamo radi? A možda, — da, — da, — Radmanovićka 
nema švelje, pa je valjda nju uzela, da joj što radi«, — 
tješila se napokon. 

Đurđica je međutim u dvoru divno probavljala vrijeme. 
Kad je stara gospođa, osobita ljubiteljica ručnih radnja, 
vidjela, da je Đurđica prava majstorica u tom, posve je 
zavoljela djevojku. Morala joj Đurđica odmah obećati, 
da će joj pokazatti svoje radnje, i gospođa je odvela u 
drugu sobu, da joj pokaže svoje stvari. Gospođa joj je 
sve pokazivala, naravno najviše ono, što je bilo u kakvoj 
svezi sa sinom. Djevojka je tako saznala svu njegovu 
mladost, sve njegove običaje i navike. Tim je dakako u 
velikom dijelu nestalo one polubajne prikaze, kojom joj 
se dosad pričinjao i u kojoj je na vlas bio sličan juna¬ 
cima romana i njemačkih tragedija; — ali zato je postao 
nekako puno bliži i puno miliji njenoj duši. Prije bi često 
trebala samo oči zatvoriti, pa bi ga vidjela u fantastičnom 
kostimu afričkoga beduina, ili u ocalu i željezu sredo¬ 
vječnoga viteza; — sad pak samo što nije zadivljeno i 
radosno kliknula, kako je dobar i mekan i kako ćuti i 
osjeća baš kao kakva djevojka. Radmanovićka joj poka¬ 
zivala listove, što joj je pisao nekad iz Terezijana, a 
poslije iz Altenburga. Iz svih odisala žarka djetinja ljubav, 
pa je Đurđica mislila, da bi i ona morala baš tako pisati. 
Pokazala joj gospođa još njegove risarije, — djevojka se 
opet divila, kako je nježne motive odabirao i kako je 
zadahnuo svaku sličicu silnim čuvstvom. No najviše se 
dojmilo djevojke, kad je gospođa izvadila iz ormara debeli 
svezak ispisana papira. Rio to prijevod Schillerovih »Raz¬ 
bojnika« i »Telia«. 

Još je dugo starica pokazivala Đurđici stvari, koje su 
se ticale sina i njegove mladosti, a pri tom joj pripovije¬ 
dala crtice iz njegova života. Djevojka je svaki čas morala 
u sebi zanosno klicati: »Kako je dobar — i ni malo kao 
drugi aristokrati!« Starica pak jednako nastavljala. Kod 
objeda je pače pripovijedala, koja jela Hanibal najviše 
voli, a pod konac ručka starica se toliko raznježila, te je 
Đurđici povjerila, kako je silno boli, što sin ne misli na 
ženidbu. 

— A ne misli više na onu, koju je kao mladić ljubio, 
a koje nije mogao uzeti. Poznajem ga dobro, te zato znam, 
da ga to više ne muči, ali ga ti nesretni lovovi svega zao¬ 
kupili i tako ne dospijeva. Ali sad se nadam, — našla sam 
divnu jednu djevojku. Nije doduše bogata, — ali od roda, 
— oh — ! — 

Đurđica ne odvrati ništa, tek joj se nije sviđalo, što 
se gospođa miješa u takve stvari. Njena mlada pjesnička 
duša nazirala je u takom pripomaganju slučaju gotovo 
cijelo svetogrđe. Starica je čisto do suza bila tronuta, 
kad joj je Đurđica pripovijedala, da se u mjestu čine 
velike pripreme za doček. Dogovore se, da će i gospođa 
u njegovoj sobi prirediti bilo štogod. 

— Da nije kasno, naručila bih što iz Beča. 

— Ne, vaša milosti; nakitićemo njegovu sobu ćilimima 
i lavljim kožama. Šator ćemo načiniti. 

— Jest, pravo imate, drago dijete. I možemo to odmah 
poslije podne. Ja sama ne bih znala. 

Upravo su pristupile k izvođenju svoje namjere, kad 
se na vratima pokaže Hanibal. 

— Bože dragi — ! — Hanibale, ta to si ti! — klikne 
majka, stojeći naprama vratima, kad je Hanibal ušao i 
zadivljen stao među portierama. Kao da ne vjeruje svojim 
očima, tako je začuđenim pogledom za dulje vrijeme ostao, 
da gleda Đurđicu. I veseli, — sretni posmijeh zatitra mu 
na ustima. 

— Ljubim ruke, majko! — sjeti se tada i trgne iz svoje 
zadivljenosti, te priskoči k materi, koja je pustila dra- 

gocjen sag, što ga je baš držala u ruci, i već koraknula 

^ SokTe majka držala sina u naručju, odmakne se Đur¬ 
đica u kut k zadnjemu prozoru, te je gledala napolje. 
Osjećala je, kao da u taj čas ne spada ovamo. No - 
bilo ioi je i neopisivo čudnovato. Prvi čas, kad je spazila 
Hanibala, tek što nije od čuda i opet od veselja kliknula. 
A sada — jednako joj se u nutarnjosti sve lelijalo, srce 
joj življe kucalo, obrazi joj plamtjeli, vidjela je, da se 
čipke, kojima joj je rukav opšit, čisto njišu i dršću, kao 

da vjetar njima poigrava. _ 

— O, molim, gospođice, što ne ostajete? Kako možete 
misliti, da biste smetali? — pohiti Hanibal k djevojci, čim 
ga je majka pustila iz zagrljaja. — Drago mi je, gospođice, 
što _ i pruživ joj ruku, prekine započetu izreku. Htio 
je da rekne, kako se osobito veseli, što može poslije svoje 
majke baš nju prvu pozdraviti. Imao je već gotovu frazu, 
no — taj mah mu se nadade, da ne smije s njom tako 
govoriti. Osjećao i on u sebi posve neobičnu uzrujanost. 
U toj uzrujanosti zadržao je ruku djevojčinu u svojoj 
ruci dulje, nego je baš potrebno bilo. Tim je samo uzbu- 
đenost a i smetnju njenu povećao, tako da joj je čisto 
teško bilo. Ipak u svoj svojoj smetnji opazi, da Hanibal 
ne nosi više tako duge brade, kao onda, kad ga je vidjela 

prvi put. . . 

— A molim te, Hanibale, kako si to došao, a nisi ništa 
javio? Očekivali smo te istom početkom veljače. Silne 
priprave, ah, — sve si pokvario. Bto i gospođica ovdje 
uči već dva tjedna govor, kojim bi te bila pozdravila, 

— uzme starica razgovarati. 

— Zbilja? — okrene se Hanibal dobrostivo k njoj. 

— No, ja nisam, istina, znao za taj govor, ali doktor Toni 
pisao mi, da su moji mili Pazarinčani ulovili zgodu, 
da se naužiju malko parade, te će me slavno dočekati. 
Ja Pazarinčane volim, — ali i sebe. Meni su pak takvi 
dočeci pravi pakao. Štt osam dakle htio! Promijenio sam 
sve svoje putne osnove i — evo me danas ovdje. 

.. T Gospođica i ja upravo se dadosmo na posao, da 
“ 1 °vdje u tvojim sobama priredimo dostojan doček. 
Ah, kako bi ti lijepo bile uredile onakav šator, i kože i 
sagovi, — gospođica je divno izmislila, — a sada od svega 
ništa! Oh, ti opaki — ! 

— Ti si uvijek predobra, majko! — pokloni se Hanibal 
pred staricom, kojoj je hinjena djetinjska srdžba posve 
ljubazno pristajala, — i poljubi je u ruku. Đurđici htjede 
da u šali rekne, kako mu je sada istom žao, što nije došlo 
do tih priprema, jer od njene ruke — no opet nije mogao 
da izgovori frazu. Cisto je osjećao banalnost takove fraze, 
premda je taj čas priznao u sebi, da bi govorio živu istinu. 
Njega se zbilja premilo dojmila cijela stvar. Gotovo kao 
da je za deset godina postao mlađi, tako ga veselilo, što 
gleda ovdje pred sobom lijepu djevojku. Sva golema soba 
nekako mu bila svjetlija, i tronuto je mislio, da je to kra¬ 
sno biće u njegovu domu i da je za njega htjelo da se 
trudi. I jasno mu sine pred dušom uspomena na večer 
u Žakanju. Sjeti se, kako je u netom prošla četiri mje¬ 
seca tako često morao misliti na djevojku, kako mu je 
pače koji put nadošla luda pomisao, da se je i on dojmio 
djevojke; pade mu također na um, kako mu je nedavno 
od šale proricala barunica Alma, supruga prijatelja u Ba¬ 
natu, da će se naskoro oženiti, a on se morao, istina, gro¬ 
hotom nasmijati ljubaznoj šali obijesne gospođe, no po¬ 
mislio je kod toga na — svoju suputnicu iz Žakanja. Sjetiv 
se sada toga, duša mu je bila čisto sujevjerna. Malo te 
nije davao neku znamenitost slučaju, što baš Đurđicu 
prvi put vidi već u prvi čas svoga dolaska. Dakako, sam 
se morao u sebi narugati takomu umovanju i brzo se 
svladav odrine od sebe sva ta spominjanja. No nije mogao 
da bude posve siguran u svojoj zabavi. Tako je jednako 
govorio prema materi i ono, što je bilo namijenjeno Đur- 
đici. Bio je dobro svijestan o tom, no nije mogao inače. 
I pričinjao se sam sebi gotovo glupim naprama mladoj 
djevojci, koja ga tako dobro i milo pogledavala krupnim 
i svijetlim očima. Posve mu bilo, kao da mu i ti nedužni 

iskreni pogledi smetaju, te mu u grudima postajalo tijesno. 
On se stidio toga, nazivao se djetinjastim starcem, no 
sve uzalud, — svoga običajnoga mira nije mogao naći, 
i to ga je ljutilo. Izmijeni napokon tek još nekoliko riječi 
i umoli onda majku, neka mu dopusti, da se udalji, te 
skine putno odijelo. 

— Jeste li ga vidjeli? Kako je divan! Zar ne, da jest? 
A nije on više mladić. Pa kako je kršan i dostojanstven! 
Pravi Radmanović. Ah, da je samo već oženjen! Da, če¬ 
kajte, pokazaću vam sliku gospođice, koju sam mu iza¬ 
brala. Posljednja fotografija. Što ćete reći vi, da li su 
stvoreni jedno za drugo? 

Đurđici nije bilo ugodno, što joj starica sada o tom 
govori; ne bi bila znala kazati, zašto, tek bilo joj upravo 
onako, kao da bi je ko iz tople sobe ujedared rinuo 
u vanjsku zimu. Dakako, taj besvijesni nagon duše trajao 
je tek trenutak. Kad joj je gospođa pokazala sliku, čisto 
se je zanijela od vesele zadivljenosti. Slika je pokazivala 
neobičnu krasoticu. »Takovu on zaslužuje!« — rekne u 
sebi. 

Hanibala nije bilo više natrag. Tako je Đurđica otišla, 
a nije se oprostila s njim. Iskreno je priznavala sebi, 
da joj je žao, no ugodni dojam cijeloga dana i radost, 
što joj je zahvaćala cijelu dušu, bila je tako golema, da 
je nije tek štogod moglo pomutiti. Sva je bila nekako 
uzbuđena i žurno je naprijed jurila, tako ju je jedva stiza- 
vao lakaj, kojega joj je grofica dala u pratnju, jer se je 
bio već uhvatio mrak. 

Lisićka ju je vrlo nestrpljivo iščekivala. Bila je naime 
poslije podne kod Nalješkovićke, gdje je saznala, da je 
sučeva supruga užasno psovala Đurđicu poradi nemoralna 
ponašanja kod Maleševićevih. »Strašno! Preko dva sata 
bila je negdje sakrivena a da nije niko od društva znao 
za nju. A i Smiljanića nije nigdje bilo. Napokon ih našla 
jedna gospođa u najzadnjoj sobici! Ali kako ih je našla, 
jao. Bože moj! Da, ona gospođa tek što nije u nesvijest 
pala!« Lisićka je već davno sva gorjela od želje, da sazna 

štogod o nesretnoj onoj zabavi. Davno se sva mučila od 
jeda, što ipak ne može ništa takovo protiv Đurđice raz¬ 
nositi, što ne potječe baš od nje same. — Sada joj se dakle 
sve to ispunilo. 

Djevojka nije još prekoračila praga, kad već Lisićka 
doleti pred nju i odmah silnim romonom riječi izbaci 
sve nadušak. Nije joj smetalo, što je prisutan lakaj, čeka¬ 
jući na uzorke, što ih je Đurđica obećala staroj gospođi. 

TJ prvi mah nije Đurđica upravo ništa razumjela. 

— Ta valjda znate, da sam bila kod gospođe grofice 
Radmanovićke, — eto cio dan, — što mi dakle tu 

ja vas baš ništa ne razumijem. 

— A što se hvastate tim vašim posjetom! Zar mislite, 
da ne bih i ja mogla? Ali ja se ne znam klanjati do crne 
zemlje, niti hoću da se klanjam. No pustimo to. Slušajte 
radije, što vam pripovijedam. Ali dakako, sad se činite 
nevještom. 

Đurđica, onako još zamotana u paltou, morala je sred 
sobe stati i razvaljenim od jada i boli očima gledati 
Lisićku, koja nije prestala ponavljati ono, što je kod Na- 
lješkovićke saznala. 

Kad je djevojka razumjela, morade se u pravom smislu 
riječi hvatati zida: postalo joj čisto crno pred očima. 
Učini korak naprijed i onda opet natrag, čisto kao da je 
posrnula, a zatim sva ukočena stala se kao luda ogledati 
prestrašenim očima oko sebe. 

— Je li moguće! — mogla je tek reći muklim glasom, 
a sumornom kretnjom ruke prođe preko čela, dok naj- 
poslije ne uzme tiskati prste u sljepočice. Bila je u licu 
bljeđa od zida, o koji se je još uvijek jednom rukom 
upirala. Radi prisutnosti lakaja sabere se opet. U prvi 
čas htjede od ljutine da se sruši na tu strašnu Lisićku, 
onda joj na ustima lebdjela već gruba i strašna riječ, — 
no svlada se, i ne pogledav Lisićke niti jednim trenom 
oka, pojuri iz sobe, pozove sa sobom lakaja, te mu uruči 


u svojoj sobi uzorke. Jedan čas pomisli, da se povrati 
s njim u dvor— k onim dobrim plemenitim dušama. 
Jasno joj je bilo, da ne može ovdje ostati. Pomisli na 
Maleševićku. Da, da, — k njoj! No kako će tek onda 
Lisićka! Što ne bi istom tada izmislila! I Đurđica shvati, 
da ne može otići, najmanje već večeras, kako bi naj voljela' 
Od bola i žalosti baci se preko postelje, da je glavom uda¬ 
rila o zid, ne osjetiv ipak fizične muke, i licem zakopana 
u poplun gorko zaplače. Tako nije ni opazila, da je Li¬ 
sićka došla u sobu. 

— E> moja draga, treba da je čovjek pametan. Meni 
vas je žao, ali ja sam iskrena. Velika je to nespretnost od 
vas. Pak danas došao taj čovjek jošte ovamo. Tražio 
vas dva puta. 

Đurđica se nije ni maknula, niti išta odvratila. Lisićku 
nije smetalo to, da ne nastavi. »Da, napokon bi je Smi- 
ljanić još i uzeo za ženu!« — pade joj taj čas na pamet. 
Od te pomisli posve je malone pozelenjela u licu i za 
časak prestala govoriti. 

— A vjerujte mi, — počne tada opet, — ne misli taj 
čovjek iskreno s vama. Mislim, da sam vas odmah u po¬ 
četku upozorila, kakav je. Pa i sada, — čujem, odmah 
drugi dan hvalisao se pred gospodom — oh, — o svem 
je brbljao. Odao sve o putu, pripovijedao je, kakvi ste. 

— To nije istina! — plane djevojka, da odmah padne 
još u teži i bolniji plač. Bog sam zna, dokle bi je Lisićka 
bila jošte mučila, da nije tamo iz treće sobe čula glasove 
svojih svakidašnjih gosti. 

— Oh, velim vam, to je strašno! — govorio Kohn i 
potreptavao škiljavim okom, — vidio sam, na svoje oči 
vidio, moje oči nisu baš loše. 

— Što ste vidjeli? — upita ga Lisićka, jošte uvijek 
uzbuđena i jadovna. 

— Ta danas. Kupio sam kože od mesara, morao sam 
dakle do klaonice. I kad ja tamo, — vidim ujedared 
kakvih pet stotina, ili ne, — tek dvije stotine, najposlije 
niti toliko — tek kakvih sto pedeset koračaja gospođicu 
Đurđicu sa Smiljanićem. Nisam u prvi mah vjerovao. 
Ko će po takvom snijegu, u onoj pustinji — ali gledam 
ja, gledam, — nema sumnje. Poznao sam ih i — držali 
se zagrljeni, pa tako išli, dok se nisu izgubili ondje za 
Vertštajnovim logorištem drva. 

— Pa velite, da je to danas bilo? 

— Danas oko tri sata poslije podne. 

— Ali, molim vas, gospođica Đurđica bila je kod spahi- 
nice cio dan, — primijeti Lisić. 

— Ha, ha, ha! — nasmije mu se cijelo društvo, a Kohn 
počne: — Nisam valjda slijep. Vidio sam je — nije dakle 
istina, da je bila u gradu. To je bila tek izlika, da može 
cio dan sa svojim» švaljerom« boraviti. Gdje će ona kod 
spahinice biti? Molim te, ne budi dijete. 

Lisićka ne spomenu ni jednom riječi,, da je o podne 
došao iz grada lakaj javiti, da je Đurđica u dvoru na 
objedu, a ni to ne spomenu, da ju je lakaj uvečer do¬ 
pratio. Kohn se pozove još na Garaševa, neka mu potvrdi., 
da govori istinu. Levi pak uzeo psovati Smiljanića. Svi 
mu se pridružiše. Smiljanić naime nije općio s njima, 
pa su to držali za silnu uvredu. No Levi je imao još 
posebni razlog. Smiljanić ga morao prije mjesec dana 
osuditi na kaznu zato, što je bio kupio ukradenu beđe- 
viju, — istina, kupio je od poznata konjokradice i platio 
za nju dvadeset pet forinti, premda je vrijedila četiri 
puta toliko, — ali što njega — čovjeka trgovca — briga 
za to! 

— I on mene osudi, ali nisam ja zaboravio. Levi je 
anđeo, duša od čovjeka, — no kad ga ko ujede, onda je 
Levi vrag. I ja sam učinio svoje. Oh, sastavio mi Kosirček 
tužbu, kažem vam, divno. Pametna glava. Napisao u 
tužbi, da je Smiljanić stekliš i pozoraš i sve, samo ne 
vladin. A to će koristiti. Znaće on, ko je Levi. A čini 
mi se, biće nešto. Prije dva tjedna dao me zovnuti gospo¬ 
din upravitelj — no, pa mi je rekao, da Smiljaniću ne 
kroje dobro, i pitao me sve potanko, što sam naveo u 
tužbi. Valjda će biti premješten. 

— Mislite? — upadne živahno u riječ Lisićka. Nju je 
još uvijek mučila misao, da bi Smiljanić mogao uzeti 
Đurđicu. Bude li dakle premješten, onda nestaje te mo¬ 
gućnosti. Tako je barem ona mislila, i to je toliko razveseli, 
da je postala sva raskalašna i razigrana, te cijelo društvo 
zanesla. I za čas orila se pjesma vesela, pjesma slatka, 
pjesma draga iz toga društva. 

»Ko pjeva, zlo ne misli,« — zamumljao mamuran 
Nalješković, prolazeći kraj Lisićkine kuće, i svrne unutra. 
Ah, ala im je donio novost! Tiho, tiho je pripovijedao, 
a glasan se, glasan hihot silno razlijegao cijelom kućom 
na ovu vijest. Silni je »živio« popratio, — veselomu dru¬ 
štvu nije bilo do zore kraja, a bijedna se Đurđica tamo 
u trećoj sobi jednako trzala u silnim bolovima duše; — 
plakala je, dok je bilo suza; a kad one presahle, onda 
joj se kidali opori oštri uzdasi iz grudi, a silni oni radosni 
povici iz društva bili su kao oštri noževi, koji joj sijeku 
i glavu i prsa. 

Drugo jutro bila je Đurđica kao satrta. Iznemogla joj 
duša i tijelo. Uzalud se pitala, kako može ljudsko srce 
da bude tako opako i podlo, te izmisliti upravo iz ništa 
tako strašnu bajku. Nevina i čestita njena duša kako da 
nađe odgovora? Utjeha pak, da je svijesna o svojoj ne- 
dužnosti i da je sve skupa tek puka laž, — ah, — ona je 
osjećala i dobro pogađala, da ta utjeha ima vrijednosti 
samo u katekizmu. Život je ne poznaje. 



S tom utjehom nisu boli ni jedan čas jenjale. Sva joj 
duša trpjela, što ljudska zloba može tako razbojničkim 
načinom napasti čisti svijet njena netaknutog srca. S odur- 
nošću se djevojka odvraćala, da potanje razmišlja o sa¬ 
držaju brbljarije, ali sve joj je muklo tutnjilo u nutarnjosti, 
da mora biti nešto strašno i da je sjajna kao kristal, čista 
i prozirna površina njena života i djevojačkoga glasa oka¬ 
ljana blatom. Taj mukli strašni tutanj kao da je nosio 
također jeku: »Zauvijek — zauvijek!« U mladoj joj se 
duši digla dosadašnja koprena i ona je barem nešto za¬ 
gledala u zbiljnu pravu sliku svijeta i tu vidjela — nedo- 
glednu množinu fukare, koja jednako vreba, da sve oko 
sebe popljuje svojom gadnom pjenom zloradosti i zavisti, 
i nikada ne dopušta, da bi jednom nabačene ljage iščezle. 
Ah, njoj je strašno bilo. Cisto je osjećala mraz, što ga 
zbiljnost svakoj mladosti priređuje i poparuje njezine 
sretne lijepe sanje. A ovo razočaranje, ovo probuđenje 
boljelo je užasno i djevojka je malone osjećala, kako joj 
je u jedan mah duša ostarjela za deset godina. 

»Kako bijah još jučer sretna — baš jučer! — Jao, ja 
vidim, meni ne smije da bude ni jedan čas radostan, ja 
moram odmah plaćati cijelom bijedom!« — klikne gorko 
u rano jutro još u postelji. I jedan čas joj bilo, kao da 
naslućuje i osjeća onaj neumolni mistični zakon još mis¬ 
tičnije i još strašnije sile, koja slijepo dijeli ljudske duše 
među svoje dvije družice: jedne daje tminama i ponorima 
bijesne nesreće, a druge predaje sjaju i ljepoti sreće. 

Ni u školi nije joj bilo moguće da se pridigne, i ako 
su baš danas bila djeca osobito mila i dobra, što obično 
nije bivalo. Želja nedužnih srdaca, da joj što više ugode, 
dojmila se bolne joj duše, nježno i zahvalno tronuće zalilo 
joj se nutarnjošću; no baš tim je opet jače osjetila svoju 
tugu. Samo što nije zaplakala, kad joj je mala Mandica 
kriomice poljubila ruku, dok joj je Đurđica pokazivala 
na pločici, kako se drži kamenčić. 

Izlazeći u deset sati iz škole sjeti se, da mora k Stjepa- 
noviću po tiskanice za iskaz nemarnih polaznika škole. Na 


hodniku sretne Lisićku. Ova je tek promjeri nekakvim 
slavnim pobjednim pogledom od glave do pete, porugljivo 
se nasmije i pjevuckajući nekaku melodiju projuri mimo 
nju. Đurđici nije izmakao čudnovati pogled njen, ali nije 
mogla da ga rastumači. Još kod kuće u svojoj sobi morala 
je da misli na nj. 

Uto pokuca neko na vrata. Djevojka je od jučer bila 
gotovo sva prestrašena, te se trgla cijelim tijelom, čuvši 
pokucaj. Slabim glasom mogla se odazvati. 

Na pragu se pokaže Haramija sa Smiljanićem. 

— Vi —? otme se Đurđici u jednu ruku zadivljen, a 
u drugu prestrašen usklik, videći za širokim leđima Ha- 
ramijinim blijedo i uzrujano lice Smiljanićevo. »Poslije 
svega toga — sad još dolazi ovamo; što će svijet istom 
sada —!« — pomisli zabrinuto i na lice joj se slegne 
strogi prikorni izražaj. Smiljanić ga je zamijetio, usnice 
mu zadršću i još se više smete, nego što je i bez toga 
bio zbunjen. 

— Gospodin pristav došao vam kazati »zbogom«, — 
morao najposlije početi Haramija. 

— Kako? — Đurđica od čuda korakne k Smiljaniću 
i pogleda ga čitava dugim pogledom. 

— Jest, ja sam premješten. Jučer mi stigao dekret, da 
imam odmah otputovati u Korenicu, u Liku, — potvrdi 
Smiljanić i sjedne na stolicu, što mu Đurđica bez riječi 
ponudi. 

— Ali kako to? — uzme ona i na licu joj se pokaže 
žaloban izraz. Bilo joj je zbilja u prvi mah veoma teško. 
»Dakle sada i njega neće biti više ovdje, — jedinoga pri¬ 
jatelja!« — pomisli u sebi i osjeti nešto kao osjećaj osam- 
ijenosti; — sjeti se slavodobitnoga pogleda Lisićkina i sada 
ga razumije. No odmah joj pade na um, da će tako prestati 
povod daljemu ogovoru; ljudska se sebičnost pojavi, te 
samo što joj se duša ne obradova. Dakako, već taj čas 
ovaj je poriv srca zamro, i njoj bude opet uistinu žao, 
što Smiljanić odlazi. »Što je to, — sve na jedan put na- 

valjuje! Jedna neugodnost za drugom — !« — pomisli u 
sebi. 

Smiljanić je međutim šutio. Nije došao, da joj kaže 
tek »zbogom«. Glavno mu je bilo, da joj se otkrije i da 
je zaprosi za ruku. Poštenjak, kakav je bio, upravo je 
zato uzeo Haramiju sa sobom. 

— Ta to je strašno — ! — uzdahne napokon djevojka. 
Smiljanića je po tom sažalnom uzdahu minula plahost, 
što ju je izazvao pređašnji strogi izraz na licu djevojčinu. 
No Đurđica nastavi: — Ah, ali neka vam ne bude žao. 
Da znate, kakovi su ljudi ovdje! Ah! No — možda ste 
zadovoljni — ? — i lice joj opet postane strogo. Sad je 
Smiljanić opet bio posve plah. »Ona dakle ne može ni 
da sluti, kako mi je strašno, što je ostavljam!« — pomisli 
on u sebi. Odluči, da će radije pismeno urediti stvar. 

— Ali kako, molim vas, ta još onomadne kod Male- 
ševićevih, ono prije podne, ta u utorak jošte — i vi niste 
ništa rekli. Zar niste sami molili? 

—^ Premješten sam iz službenih razloga. No imam teme¬ 
ljite sumnje, da je Žunić izradio moj premještaj. 

— Zašto baš on? Ja bih rekla, — zauzme se Đurđica, 
koja nije ni o njem rado unaprijed zlo sudila, a osim 
toga nije tek jedan put vidjela Žunića, kako se kaže prija¬ 
tan prema Smiljaniću. Pade joj međutim odmah na um 
ona sitnica s Maleševićeve zabave, pa i to, kako je doktor 
Glavarević odmah upozorio Smiljanića na čudnovate i 
bijesne poglede Žunićeve. No još ni sada nije mogla pogo¬ 
diti, zašto bi Žunić tako radio. 

— Pa kakav bi razlog mogao Žunić imati? — upita 
djevojka. 

— Ni ja pravo ne znam — odvrati on, no posve pro- 
blijedi, kad nastavi: — Čuvajte ga se, on je veoma opasan. 
Ja vam — no da — ne mogu niti smijem da kažem, što mi¬ 
slim. Ali imam temeljitih razloga sumnji. Ne mislite, da 
valjda zato, što mu je jedno oko pogrješno. Ja se ne sla¬ 
žem s latinskim pjesnikom, koji opominje: »Čuvaj se 


obilježenih!« Ali Žunić je poznat kao strašan čovjek. 
Nisam ja prvi, kojega je opisao. A da i ne stoji razlog, 
na koji ja mislim, — biće, što se je htio iskazati, kako 
revno podupire vladu, pa me je opisao valjda kao stekliša; 
misli, da će tako prije postati podžupan. 

— No da, da, sve to može biti, ali nemojte držati 
do toga, što ljudi govore, — presiječe mu riječ Đurđica. 

— Imam ja dokaza. Dok je Nalješković bio dobar sa 
mnom, povjerio mi je, da ga je Žunić nagovorio, neka 
pregleda sve moje knjige, moja pisma, te ako što sum¬ 
njivo nađe, neka mu dojavi. A otkad se Nalješković ljuti 
na mene, vidio sam ga svaki čas, gdje leti k Žuniću. — 
No - 

— Ljuti se Nalješković na vas, što niste znali cijeniti 
njegove Milice, — uleti Smiljaniću u riječ Haramija. 
Ovaj pocrveni i tek nezadovoljno mahne rukom po zraku 
i nastavi: 

— Da, osim s Nalješkovićem vidio sam ga s nekim 
Židovom, kojega sam morao osuditi, a koji me je denun¬ 
cirao poradi toga na sve strane, da sam strašan narodni 
pretjeranac, da progonim madžarsko, njemačko i srpsko 
pučanstvo, — nije jadan ni znao, da sam i ja Srbin. 

— No otkud vi znate, da vas je denuncirao? 

— Molim vas, on se svagdje hvalio. Ovakva zvijer, tek 
u ljudskoj spodobi — ne misli na strašnu rugobu čina, 
što leži u denuncijaciji. Njoj je već dosta, da si je udo¬ 
voljila strasti i želji za osvetom, a u prostoti svojoj nema 
moralnih pojmova, koji bi je branili. Tako i moj Žid. Nije 
se on stidio svoga čina, naprotiv svagdje je pripovijedao. 
Da nisam činovnik, bila bi se kukavica bojala i šutjela, 
ali ovako — znao je dobro, da ga ne smijem, niti hoću, 
batinom izmlatiti. 

— Ah, dakle takovi ljudi! 

— Takovi, takovi! Od njih nije niko siguran, ni sam 
sveti Petar u raju, da mu neće sutra podmetnuti, da je 
ukrao susjedove guske. Ah, pak istom kod nas! često mi 

dolazi, te moram misliti, da je denuncijacija kod nas na¬ 
rodni porok, — zacijelo je pak ona silan momenat u životu 
našega naroda. Vjerujte, kod nas ne uništuje ljude niti 
ideja, niti mač; kod nas pogibaju ljudi samo od denun¬ 
cijacije: jedne čini ovaj najstrašniji i najsramotniji grijeh 
moralnim razbojnicima, a druge — njihove žrtve — čini, 
da su jadnici, — parije današnje Hrvatske. 

— No Žunić, — da je on takav? 

— Pa zar bi bio inače ono, što jest? Ah, ne znate vi, 
ko je Žunić. Evo gospodin Haramija može vam pripo¬ 
vijedati. 

— No da, — počne Haramija, ogledajući se na vrata 
pokrajne sobe. — Nema nikoga. Žunić je čudnovat. Mene 
nije briga, kako je došao do upraviteljskoga mjesta. Tek 
se zna, da je kao perovođa uvijek govorio protiv svoga 
podžupana, čestita čovjeka. Bio starac predobar. I zato 
se svako ufao da radi po svojoj glavi. Da ste onda vidjeli 
gospođu Lisićku! Kakova je to bila velika dama, koja se 
u brk usudila podžupana psovati i očito ljude nagovarala 
protiv njega. Sada je posve drugačija. Žunić ne zna šale, 
a zna pisati tajna izvješća o svakom, ko mu se zamjeri. 
Lisićka to zna i sad je pokorna. A kako ona, tako cijelo 
mjesto. Tek sam se ja usudio u jednom slučaju biti dru¬ 
goga mnijenja od »velemožnoga«, kako ga moj kolega 
Stjepanović zove, — no, pa sam morao pustiti ravna¬ 
teljstvo. 

— Žunić je dakle to učinio? 

—Jest. Zahtijevao je naime, da ja shodne korake 
učinim, kako da se Milkovićeva odavle makne, te neka 
izvijestim, da je nemarna i boležljiva. Htio je pak to, 
jer je nekoj Anki Lazićevoj, učiteljici tamo negdje u 
Brdima, obećao mjesto u Pazarincima. Anka je naime 
bila izvanredna ljepotica, a Žunić je — veliki prijatelj 
ženske ljepote. Ja sam se tomu usprotivio. Branio sam 
Milkovićevu. Dakako, za dva tjedna imao sam u ruci list, 
u kojem mi prijatelj javlja, da je stigla nekakva silna tužba 
protiv mene s potpisom Stjepanovića, Lisića, Lisićke i 

Milkovićeve. A za tri tjedna imao sam dekret, kojim se 
moje imenovanje za učitelja ravnatelja opozivlje i Stje¬ 
panović mjesto mene imenuje. Stjepanović je naime 
osobit ljubimac Žunićev, jer je pisao dopise u »Narodne 
Novine«, u kojima je slavio Žunića kao prvoga upravnika 
u zemlji i javljao pače svake koljine, kojima bi Žunić 
prisustvovao. »Naš opće ljubljeni i preko međa kotara 
daleko štovani i slavljeni upravitelj, kojega neka nam 
providnost Božja i milost naše visoke vlade što prije pod¬ 
županom učini,« — tako je svršavao svaki dopis. 

— A što je s Milkovićevom? 

— E, nje sada nisu mogli niti htjeli maknuti. Takav 
im značaj uvijek dobro dolazi. Švrnuli su dakle svoje oči 
na siroticu Stipićevu. Što ih bilo briga, da sa svojom služ¬ 
bom potpomaže oca udovca sa šestoro sitne djece, — a 
služiti može baš radi tih obiteljskih okolnosti samo dotle, 
dok joj je otac u Pazarincima. No Žuniću nije Anka dala 
mira. Morao je dakle. I on po svom običaju opiše Stipića, 
kancelista kod suda, da je strašan nemira, jak, politički 
sumnjiv, — i što ti ja znam. Uza to, da sigurno otiđe, 
učini isto tako, kao i kod mene. Naruči među pučanstvom 
tužbe. Što pak lakše od naših ljudi, nego takovo što. 
Stipića premjestiše čak u Liku, baš kao i sada gospodina 
pristava. Sad je Žunić znao, da će se djevojka morati odreći 
službe. Tako je i bilo. No slučaj mu sve pokvario. Upravo, 
kad se je ispraznilo mjesto u Pazarincima, nestade lijepe 
Anke. Govorilo se, da je pobjegla s nekakvim geometrom 
u Bosnu, kamoli. — Da je gospodin upravitelj opisao 
Stipića onako, saznao je bijednik od dnevničara, koji 
je kod vlade imao izvješće u ruci i koji mu ga je prepisao. 

— Dakle takav! — izlane bolno Đurđica. U jedan mah 
bilo joj je sve jasno. Sva Žunićeva ljubežljivost, sve pri¬ 
jateljsko susretanje, — ah, sad je pogađala, kamo je sve 
to smjeralo. — I djevičanski ostan, i ponos nevinosti, i 
vjerska ćud — sve, sve se u njoj uzbuni. Silan je stid 
obuze čitavu. Jao, i ona kao slijepa ništa nije ponjala! 
»Tako ludo, tako glupo! Ja mislim, da je takav, što je 

dobar. I ja prihvatih njegovu uslugu, da me zaprisegne, 
njegovu pomoć za definitivno imenovanje, — oh, ja. A 
mogla sam sumnjati. Ta oni posjeti, njegovi pogledi — 
uh, kako mi se grusti, kako mi se grusti!« Bila je tako 
uzrujana, da se je jedva nekako i posve rastreseno ras¬ 
tala sa Smiljanićem. 


XXII. 

Kad se u Pazarincima saznalo, da je spahija već došao, 
nastala je prava strava među ženama. U progr am u je bio 
ustanovljen i sjajni ples u njegovu slavu. A sada da ne 
bude ništa? Radmanović se dakle lako dao skloniti, da 
mu se u čast priredi ples, — dakako, sve su troškove 
morali prepustiti njemu. 

Đurđica nije imala ni malo volje, da ide na ples. Ni 
sad se još nije mogla primiriti radi onoga ogovora. Ali 
Maleševićka, kojoj je dolazila svaki dan, radeći za gos¬ 
pođu jedan ćilim, dokazivala joj jednako, da baš poradi 
toga mora da ide. 

— Ta ako ne pođete, onda će istom ljudi brusiti jezike. 
Odmah će kazati, da niste pošli od žalosti, što je Smi- 
ljanić premješten. Morate dakle svijetu pokazati, da vam 
je svejedno, što je otišao, i tako natjerati u laž sve te 
ludorije. Da i jesam zaljubljena u njega, te bi mi srce 
pucalo od žalosti, što je otišao, ja bih na vašem mjestu 
išla. 

I Đurđica se dala skloniti. Posljednji put su bili u 
takav jedan čas upravo Radmanovićevi kod Irme. Oboje 
se složili s Maleševićkom, pa im je Đurđica morala obe¬ 
ćati, da će na ples. On nije tek od uljudnosti tako radio. 
»Ako ne bude nje, što do bijesa da počnem među tolikim 
Abderićanima!« — mišljaše u sebi i lijepe ozbiljne oči 
s puno dragosti počivale na miloj prikazi mlade djevojke. 


Sad je za Đurđicu bilo tek jedno pitanje, kako će za 
toaletu? Još se iste večeri kod kuće prekoravala, jer se 
je računajući uvjerila, da će plesna odjeća, ma bila kako 
jednostavna, ipak previše stajati. »Istina, kupiću ili kaš¬ 
mir, ili krep, ili batist, te ću odmah imati za ljeto bolju 
odjeću, ali ipak — trebam i rukavice, lepezu, cipele, 
ah, — previše je toga, a rado bih da ocu kupim košulje. 
Ne, ne mogu ići —«, i zacijelo bi bila ostala kod odluke, 
da ne ide na ples, da nije drugi dan došao list od kuće. 
Javljao otac, da je nastojanjem prijatelja majora dobio 
izvrsno i stalno mjesto kod generalkomande, gdje ima 
devedeset forinti mjesečne zaslužbe. »Sada više ne budali, 
te ne šalji dalje sav svoj novac kući. Pridrži i misli na se«, 
— spomenuo starac. 

Sada nije više Đurđica ostala neodlučna. Htjede još 
isti dan u dućan, da kupi potrebiti latak. No o podne 
dođe lakaj Ištvan iz grada i donese omašan omot. Stara 
joj gospođa vlastoručno pisala, da si uzima slobodu za 
krasni ćilim, koji se njoj i sinu tako sviđa, poslati za 
uzdarje privitu malenkost, uz koju stavlja samo taj uvjet, 
da ples, što se na čast sinu joj priređuje, posjeti svakako 
i »gospođica Đurđica«. U omotu bio komad prekrasna 
»satin-merveilleuxa« s potrebitim nakitom atlasa i čipaka. 
Odmah je također priložena bila slika, po kojoj se ima 
skrojiti odjeća. 

Đurđicu u prvi mah zadivila ljepota tkanine i ljubež- 
ljivost gospođina. Onda je zaokupila silna radost, što će 
imati tako krasnu haljinu i biti lijepa. Napokon je mislila, 
nije li Hanibal u kakvoj svezi? Može biti da je on oda¬ 
brao, da je on majku savjetovao? Ah! — i ona pade za 
čas u tronuto i čeznutljivo sanjarenje. Dakako, prvi po¬ 
gled na sjajnu tkaninu, iz koje se odbijale svijetle iskre, 
probudi opet svu bezazlenu djetinjsku radost i ona od 
veselja poskoči po sobi, poljubi meki glatki latak, govo¬ 
reći prema njemu, kao da ima živ stvor pred sobom, 
a najposlije odmah sjedne za stol i stane pisati kući, kako 
je sretna. 

Lisićka je bila u sobi, kad je lakaj donio omot, no pri¬ 
čini se, kao da ništa ne vidi. Tako je ostala i dalje, te 
cijelo vrijeme, dok je Đurđica krojila i šivala, nije ni 
jednom riječi štogod spomenula. Đurđica je znala, da 
Lisićka tako od jada radi, pa zato niie ni ona htjela da 
štogod reče ili pripovjedi o odjeći. Tek je Milkovićevoj 
kazivala sve, no i ova se gotovo previjala i lamala od 
zavisti, te nije ni jednim trenom oka svrnula na latak. 
Ovako su pred Đurđicom radile, po mjestu pak svakud 
telalile, da je Đurđica odnekud — bogzna, otkud — do¬ 
bila svilenu odjeću za ples. Kod toga su pravile prezirne, 
zadivljene i veoma tajinstvene obraze. »Ja ne dobivam 
svile«, — rekla Milkovićeva Nedeljkoviću, za kojega se bo¬ 
jala, da bi joj ga Đurđica mogla oteti, — »ali kakve i jesu 
to djevojke i ženske, koje takovo što dobivaju? Sramoti 
i sebe i nas!« — Lisićki pak stajala već na jeziku strašna 
potvora, da je Hanibal dao odjeću i da samo luđak neće 
pogoditi, zašto je i u koje ime tako dragocjen dar. No 
sama pomisao, da bi se vlastelin mogao zanimati za Đur¬ 
đicu, pa bilo i s nepoštenim ciljem, bila je dovoljna, 
da se je u Lisićke uspirio silan jal, te je voljela nadvla¬ 
dati gorostasnu želju za potvorom, nego da Đurđici pri- 
znade »toliko znamenitosti«. 

I Lisićka i Milkovićeva bile su se još od prvoga časa 
odlučile na ples. Što više, one su se jednako pred Đur¬ 
đicom dogovarale, jer su držale, da ona ne ide. No — 
otkad je Đurđica dobila odjeću, ujedared se promijeni 
Lisićka i reče, da neće na ples. »Ti, dušo (u posljednje 
vrijeme govorile su jedna drugoj ti) — obrati se Milko¬ 
vićevoj —■ ti ćeš moći s gospođom Nalješlcovićkom. Ja 
ću je moliti. Vi, čini mi se, — jer kazali mi niste ništa, 
— i vi kanite poći, ali vama su, dakako, Nalješkovićevi 
preneznatni!« — rekne Đurđici. Ona joj odvrati samo to, 
da se je već pobrinula, pa da će ići s gospođom Maleše- 
vićkom. 

Kad se je navečer uoči plesa Đurđica odjenula u 
novu odjeću, da vidi, da li joj dobro pristaje, bila je 


Milkovićeva prisutna. Po savjetu Maleševićkinu Đurđica 
je također frizuru, nakit i sve pokušala, te se naredila, 
kao da ide već na ples. Bila je prekrasna. Milkovićeva 
u prvi čas padne u silan plač i stane kao mahnita vikati 
i oko sebe lupati rukama. 

— Ja da onda idem u kukavnoj svojoj odjeći, da bu¬ 
dem pokraj tebe kao kakva kuharica! Ah, jao meni, jao 
meni! Ali, dakako, ja ne dobivam darova, ja sam sirotica 

— zanemarena, zabačena. Ah, jao meni, jao meni! Nema 
meni sreće, nema sreće. Bože moj! A ti si onda još tako 
okrutna, pa se preda mnom dičiš! 

— Drago, nemoj tako! — odvrati joj tronuto Đurđica, 
jer joj je zbilja bilo žao Milkovićeve, premda je dobro 
znala, da je taj plač provala silnoga jala. No opet se lju¬ 
tila, što djevojka misli, da se želi oholiti pred njom. Ona 
je sve to učinila, jer joj je Maleševićka kao iskusna gos¬ 
pođa u takvim stvarima rekla, da se svi nedostaci na 
plesnoj toaleti mogu otkriti tek onda, ako je na tijelu i 
ako se frizura, nakit i sve ostalo također uredi. Milkovi¬ 
ćeva je pak mislila, da je Đurđica sve to pokušala zato, 
da je Lisićka vidi, jer će se Đurđica kod Maleševićke 
odijevati. I to ju je ljutilo, te time svladala laglje buru 
svoga jala. Sada počne redom kuditi svaku i najmanju 
sitnicu na toaleti. Ni creme-boja latka, ni kroj, ni nakit, 

— ama baš ništa nije po njenu mnijenju onako, kako 
bi moralo biti, da bude uistinu lijepo i elegantno. 

— Vidi se, da je poklonjeno, — dometne; no sve joj 
to malo koristilo. Đurđica i toaleta joj bile su tako ča¬ 
robno lijepe, da se i Milkovićeva nije mogla oteti tomu 
dojmu i u sebi morala to priznati. S tim je, dakako, iznova 
stala plakati, strašno grčevito plakati i uzela vikati, da 
ona ne ide te ne ide na ples. Đurđica se morala brzo 
svući, ugasiti svijeće, da joj se drugarica barem ponešto 
umiri. Slijedeće večeri Milkovićeva zbilja nije išla na ples. 

Hanibal bijaše upravo u garderobi, kad su prispjeli 
Maleševićevi s Đurđicom. On je ranije došao, jer je ples 
priređen njemu u čast, i zato nije mogao čekati, dok majka 
dođe. Sada ju je u garderobi iščekivao. 

U dvorani svirali već drugi komad. Maleševićka nije 
na zabave nikad rano dolazila. Navalice je tako činila. 
I sada se zadovoljno nasmiješi, kad ju je Hanibal s ljupko- 
nemarnim posmijehom prekorio, što tako kasno dolazi. 
Pokloniv se pred Đurđicom, nehotice mu izmakne za¬ 
divljeni: »Ah!« Slučajno ne bijaše u garderobi nikoga 
od gospode odbornika. Malešević se zadržao kod ulaza 
u razgovoru sa blagajnikom. Radmanović veseo, kako je 
bio ove večeri, ponudi i Irmi i Đurđici, da ih uvede u 
dvoranu. Odmah si osigura kod Irme prvu, a kod Đur¬ 
đice drugu četvorku. U dvorani upravo prestala glazba. 
Tek dva tri para nevještih plesača plela se još u bogzna 
kakvom taktu, ne mogavši prestati. Sve je uprlo oči u 
došljake. Muškarcima postalo jasno, da su tek sada došle 
one »najljepše«, a ženskomu svijetu stalo svitati u duši, 
da im eto suparnica, s kojima se je teško natjecati. Ma¬ 
leševićka je bila i osobito elegantna i porazno lijepa u 
svojoj tamno-crvenoj svili, izvezenoj zlatnim girlandama 
po skutovima i po povlaci. Opazila je odmah, kako je 
sav ženski svijet zavidno gleda. To ju je silno veselilo, 
i činilo je posve zadovoljnom. 

— Pazite, Đurđice, molim vas, kako vas sve zavidno 
gledaju, — spomene lijepa gospođa prema djevojci, kad 
ih je Radmanović doveo u pročelje dvorane, gdje su na 
okupu stajale sve najotmenije gospođe iz mjesta i oko¬ 
lice. Pošto se je što krasnim micanjem glave, što ruko¬ 
vanjem sa svima prisutnima pozdravila, okrene se Male¬ 
ševićka polovicom tijela općinstvu, tako da joj je krasna 
glava gledala u crti ravnoj s crtom desnoga ramena. 
Nemarnim, ali prijatnim pogledom prođe svu dvoranu. 
Bilo je neizmjerno mnogo ljepote i dostojanstva u samom 
njenu držanju, kojim je posve ravno nosila svoje visoko 
snažno tijelo u bogatoj odori s dugom povlakom, a još. 


vise, kako je držala krasan labuđi vrat i divnu glavu 
s bujnom plavom kosom. Divne kao ljiljan bijele rame- 
iuce spuštale se lastovno k laktovima i rukama; pravilnost 
i ljepotu njihovu mogao bi željeti i sam Olimp. Držala 
ih je blizu uz tijelo i s manirom žene, koja pozna svoju 
silu, igrala se lepezom i šaptala Đurđici tek štogod u 
uho. Ona je nije slušala. Protivno Irmi Đurđica se osje¬ 
ćala posve nesigurnom. Bio to njen prvi javni ples. Sve 
ju je uzrujavalo, plašilo i čisto se tresla u tijelu, ne tek 
od one ugodne drhtavice, što je obično mlado djevojče 
osjeća u lakoj plesnoj odjeći, i od uzbuđenosti prije plesa, 
nego se Đurđica gotovo tresla od straha. I ona je opazila 
one silne strijele, što su na nju frcale svima iz očiju. Po¬ 
godila je, da se krijese od zlobe i jala, te je pomišljala 
na bajoslovne poglede baziliska. Nju je taj jal bolio i 
nije ga mogla pojmiti. Slavodobitnog kakvog osjećaja, kao 
što u Irme, u nje ne bijaše ni za lijek. Sama dvorana 
i cijelo društvo dojimahu se nje nekako neobično i sve¬ 
čano i strano, i to je povećavalo plahost njenu. Svi ovi ba¬ 
rem po imenu poznati joj muškarci u staromodnim frako¬ 
vima, ili u kaputima do zemlje i s bijelim rukavicama na 
rukama, od kojih je ukočeno virilo u zrak svih deset raz- 
maknutih prsta, — svi su se držali vrlo svečano i strogo, 
te j°j je svale od njih dozivao u pamet strogi obraz Stje- 
panovićev, kad ju je uveo u školu. I to joj nije bilo ugo¬ 
dno. U tom stanju jedva je pazila na riječi Radmano- 
vićeve i Glavarevićeve, koji je morao ponoviti, da prvu 
kadrilu želi od nje. Željela je, da ples što prije opet 
započne, i žalila, što nije došla u dvoranu u takav čas, 
kad se je plesalo. Žunić je došao također i zamolio je za 
četvorku. Ona bi ga bila najvoljela odbiti, no nije našla 
snage. On, dakako, požali, što dobiva tek treću, pa za 
»otštetu«, kako reče, zaprosi, da s njim prvim započne 
slijedeći rond-ples. Ali i tu ga preteče Hanibal, pa kako 
je upravo glazba (bili su cigani) započela valcer, te se 
Hanibal poklonio pred Đurđicom, nije više imala kada, 
da odgovori Žuniću. 

Kad je Hanibal položio ruku oko pasa njena i priviriuo 
je k sebi, u prvi mah bude Đurđica tako zbunjena, da je 
jedva korak pogodila; no on je nježno tek nešto pridigne, 
ah — i nikad se još nije tako osjećala! Bila to i preiest 
i radost i neizmjerno daleko blaženstvo. I Radmanović 
kao da se prenesao u drago obijesno doba svoje mladosti, 
tako je plesao vatreno i s nasladom. Zato nije kod prvoga 
puta oko dvorane prestao, nego je nastavio ples. Bio 
on izvrstan plesač. U silnoj toj vrevi malone samih nes¬ 
pretnih plesača, koji su gazili više po nogama svojih ple¬ 
sačica nego po parketu, Radmanović se vješto ugibao 
i letio dvoranom isto tako sigurno, kao da sam pleše. 
Đurđica kao da je zaboravila sav svijet i živjela samo 
u tom jednom slatkom, bujnom, raskošnom času. 

— Smijem li umoliti prvu slijedeću? — javi se za 
njom reski neugodni glas, a Đurđica je tek kao u magli 
mogla raspoznati široku znojnu glavu Levijevu, kako se za 
njom klanja sa slatkim posmijehom u licu i briše svoju 
pomadom silno namazanu frizuru. U svojoj dalekoj sreći 
nije se ni pitala, što ova crvena naduvena glava znači, 
a najmanje je mogla misliti, da je moli za ples, jer je 
Levi odavna već nije pozdravljao. Zato kad ju je Radma¬ 
nović doveo na mjesto, gdje se odmah redom dali pret- 
staviti njegovi prijatelji, obližnja vlastela iz Madžarske, 
Đurđica pođe plesati s prvim, koji ju je zamolio. Levi 
pak sav problijedio i od ljutine nije više ni u dvorani 
ostao, nego je otišao u odaje za jelo i ondje svakomu 
pripovijedao, kako je silno uvrijeđen. 

Kod kadrile smjestio se doktor Glavarević baš pred 
klupu, na kojoj je sjedjela Nalješkovićka, zatim nekakva 
stara »frajla« Monika, dalje gospođa Stjepanovićka, že¬ 
nica suha, sitna kao desetogodišnje djevojče i na lijevoj 
strani nešto grbava. Ona je uvijek živjela u strahu, da 
joj Stjepanović nije vjeran, pa je od prvoga časa zamr¬ 
zila na Đurđicu, kao jednaku pogibao za Stjepanovića. 
Uz nju sjedjela gospođa Fremanica, žena silno debela 
i uza to glupa, gotovo da joj se smiluješ, no zato majka 

triju davno za udaju doraslih djevojaka, koje večeras 
bijahu slabe sreće, te su neprekidno uz majku ostale i 
morale »peršin prodavati,« kako se u Pazarincima kaže, 
kad koja ne dobije plesača. Majka Fremanica i kćeri 
bile su također krvne neprijateljice Đurđici odmah od 
časa, kad im je neko pripovijedao, da je veoma lijepa. 


XXIII. 

) 

Kao velika većina ovdje sakupljena svijeta, tako je i 
ovo društvance gotovo kipjelo od ljutine, što je Đurđica 
u tako elegantnoj odjeći, što je tako lijepa, a ponajpače, 
što ju je »spahija« uveo u dvoranu i s njom prvi plesao 
i što se sva najotmenija gospoda upravo jagme, da plešu 
s njom. Nije dosad bilo još časa, da bi Đurđica bila sje¬ 
djela; tri Fremanove pak nisu se još ni jedan put okre¬ 
nule. One, kojima je otac vlastelinski činovnik, općinski 
odbornik, posjednik dviju kuća, dvaju vinograda i dviju 
četvrti zemlje, — takove djevojke sjede, ova pak »dote- 
pena« strana djevojka, koja mora služiti, da ima što 
jesti, — da, da, služiti, baš kao svaka kuharica, — 
i eto na, — takova, pa je pred svima. Ne čude se 
one ni majka onim nadutim kavalirima, jer takovi 
ljudi uvijek vole više »takovim« ženama, za koje 
se ne zna, odakle su i što su, nego čestitim i moralnim 
djevojkama; ne čude se ni Žuniću, jer i Žunić je čovjek, 
koji zapušta svoju dobru i čestitu ženicu (inače Bi je zvale 
dosadnom »milagerom«, koja je ohola, što joj je suprug 
upravitelj, a nema čim da se prehrani, nego kukavnom 
plaćom, i tek je od danas do sutra u Pazarincima) i trči 
za svakom pregačom; ali se čude i jade, što se i svi ostali 
inače čestiti mladići radije tiskaju oko Đurđice, a njih 
i ne gledaju. Ta isti Lenart, isti Krstić, dapače i Garašev, 
gle, i on se onamo turao, a jučer još on i Lenart kod 
njih dobili vina, gužvare i pečenice! 

Nalješkovićka ne bijaše ništa manje kivna. Žrtvovala 
dobra majka gotovo sav novac, što je dolazio od plaće 
i od »privatnih«, to jest nadripisarskih zasluga, i nabavila 
odjeću tako, te je bila zacijelo uvjerena, da će Milica 
biti najljepša od svih, a nije se u tom uvjerenju kolebala 
još ni onda, kad joj je Lisićka pripovijedala o Đurđičinoj 
svili. No kad je večeras vidjela tu »nesretnicu« i njenu 
svilu te gledala, kako jednako pleše i kako ima za kadrilu 
doktora, uh, onda istom što joj se nije smučilo, tim više, 
što je^ njena Milica tek u posljednji čas, kad su se svi 
parovi već poredali, jedino nastojanjem svih odbornika 
plesa našla plesača, nekakva malena i maloljetna Židova, 
— jao, Židova! (Nalješkovićka, u koje je, istina, do bijesa 
malo »kavkaštine« Bilo, mrzila je poput svih »prirodnih« 
duhova silno semitsku pasminu), koji je prvi put došao na 
ples i nije se usudio da sam potraži plesačicu. 

— To je ipak strašno, jedna učiteljica, pa — u svili! 
Ah, to znači Boga vrijeđati! — uzme najposlije Nalješ¬ 
kovićka. 

_ Ne, što je učiteljica, — javi se Stjepanovićka, — 
ali to je strašno, što ona uz svoju sitnu plaću nabavlja 
tako skupu odjeću. 

tla, ha, ha! Nije ona nabavila od plaće, ima ona 
druga sredstva, — umiješa se djevica Lorika, a potvrdi 
joj još glasnijim hihotom djevica Monika. 

— Bog sam zna! Ah, ima vam na svijetu užasnih muš¬ 
karaca, koji bi sav mutak za volju takvih ženskinja 
protepli, — reče Fremanica. 

— Možda je nabavio Smiljanić? Baš ću pitati poštaricu, 
nije li kakova pošilka došla ovih dana. Obećala mi ona, 
da će paziti na sve, što Agićeva dobiva. Da, ja bih rekla, 
da je od Smiljanića. Ta htio tepac tako i kod moje Miče, 
ali, dakako, moja Mica, — gdje bi ona! Ali ovakva — uh! 
Pa to je učiteljica! 

— A molim vas, — uzme Monika, inače veoma čuv¬ 
stven stvor, — je li to lijepo, što je danas ovdje? Nije 


ni osam dana prošlo, što je Smiljanić otišao, a ona već 
danas ovdje — i s kojim hoćeš! Gledajte je, što s dokto¬ 
rom Tonijem radi, kako se jednako smijulji. Oh, besram¬ 
nica! Ja bih barem neko vrijeme pokazala, da sam ža¬ 
losna i da imam srca. 

— Istina, istina: tim više, što baš njoj može da zahvali, 
da je morao odavle tamo nekud u Liku. Jest, jest, kazivao 
mi Nalješković, on zna. Bio Smiljanić na putu i pačio. 

— Nalješkovićka malo te nije rekla nešto, što nije smjela 
da kaže, pa zato se posve zbunjena i zarumenjena sama 
prekine u riječi. 

Komu na putu? — upitaju je sve na jedan put i glave 
im se sasvim zbliže, da je jedna drugoj neugodno vonjala. 

— Zlo sam se izrazila, — ne na putu, ili da, bio je 
na putu, da se svojim nemoralnim životom s ovom dje¬ 
vojkom sasvim uništi i svaki ugled izgubi. No pa to se 
moralo izvijestiti vladi, te ga premjestili. 

— Da su radije krenuli nju, — rekne majka Fremanica. 

— Da nije nje, on bi bio posve čestit čovjek, te bi još 
bio uzeo koju domaću djevojku. 

— Eh, ko bi nju premjestio? U milosti je ona također 
kod našega gospodina upravitelja, čujem, da je svaku 
večer kod nje. I tu našla slika priliku, — reče gospođica 
Monika, koja nije pod živu glavu trpjela Žunića, jer je 
neko vrijeme mislila, da zarad nje šeće pred prozorom 
njene kuće, a ono poslije otkrila, da je zalazio za njenom 
sluškinjom. 

— Ah, ona će svakomu voljeti, ko hoće. Pa — takva 
djevojka eto smije da bude ovdje. 

Bedatelj četvorke, mlad debeo dugonja, u želji, da bude 
ples doista sjajan i barem prva kadrila posve bez prigo¬ 
vora, toliko se već navikao i namahao rukama i natrčao 
po dvorani (on je naime veoma ozbiljno shvaćao svoju 
redateljsku zadaću, te jao onomu, ko bi samo ruku protiv 
propisa držao!), da mu je glas bio već posve promukao 
i znoj mu niz čelo ćurkom curio. Nije jadnik više mogao 

onaj svoj divni oštri »r«, do koga je toliko držao, izgovarati 
onako, da bi glasio kano »rrrrrrrrrr«, tek mu još izlazio 
kao neki neodređeni glas između »1« i »v«. A baš sada se 
započinje šesta figura, — to široko polje duhu, mašti i 
vještini malomještanslđh redatelja. Ah, on je imao za 
večeras najmanje sto zakučastih divnih načina! I ako mu 
grlo pukne, on napregne sve sile i počne slavnu figuru 
tako slavno, da je trajala dugo, dugo, te sam Bog zna, 
dokle bi još trajala, da nije doktor Glavarević udario 
u silni neobuzdani smijeh, gotovo olimpski smijeh, i tako 
pomeo čitavo kolo baš u času, kad je redatelj htio da 
se plesači bace na koljena pred svoje plesačice. Bijedni 
pogled redateljev zahvati vesela doktora, no taj je imao 
noćas na sebi mundir carskoga liječnika, pa se redatelj 
prestraši od toga, a svu svoju srdžbu svali sada na Đur¬ 
đicu, kao doktorovu plesačicu. 

Kadrila se baš svršila, a u dvoranu dođe gospođa Rad- 
manovićka. Đurđica nije mogla odmah do nje, toliko se 
natiskalo gospođa i gospode oko starice, no starica ju 
je već spazila i u znale pozdrava mahnula rukom prema 
djevojci. Kad se Đurđica mogla približiti, stara je gospođa 
odmah zadrži kod sebe i pusti ruku odborskoga pret- 
sjednika, općinskoga načelnika, pak se ovjesi Đurđici pod 
pazuho i tako prođe diljem dvorane. Kod druge se kadrile 
morao Hanibal s Đurđicom smjestiti u blizinu, gdje je 
starica sjedjela, a u vrijeme odmora uzela starica Đur¬ 
đicu k posebnomu stolu, priređenu za »spahiju« i njegovo 
društvo, kao i za otmenije odbornike. 

Ljudi to gledali u čudu. Učiteljica, siromašna djevojka, 
pa sjedi u tom društvu uz »spahiju«, komu sve gospođe 
i sva gospoda govore u svojoj pazarinačkoj uljudnosti: 
»milostivi gospodin«. Ah, to je Pazarinčanima bilo ipak 
previše. Dakako, nisu pokazivali svoga nezadovoljstva 
ničim, jer svak je u glavi i srcu nosio deset molba, koje 
će »njegovoj milosti« preporučiti. Tek se jedini Garašev 
osokoli. Približi se k stolu. Najprvo je htio da pokaže 
svijetu, kako njemu spahija i cijelo mu društvo nimalo 


ne »imponuju«. Drugo je bilo, što htjede da uistinu pleše 
s Đurđicom, jer — kolikogod nelogičnosti u tom bilo, 
on je silno želio da uzmogne sutra kazati, da je imao 
on i »spahija« istu plesačicu. Iskašlje se dakle najprije, 
a onda preko stola umoli Đurđicu za slijedeću kadriiu. 

— Hvala lijepa, ja sam već obećala, — odvrati mirno 
Đurđica, i ako je znala, da Garašev prije odmora nije 
s njom plesao. 

— A molim, komu ste vi to obećali? 

— Gospodinu upravitelju Žuniću. 

— Molim dakle kotiljon. 

Đurđica se zbuni. Kotiljon nije bila obećala. A opet 
— kotiljon da pleše s tim čovjekom, koji joj je od prvoga 
časa oduran? Hanibal opazi odmah njenu zabunu. 

— Milostiva gospođice, valjda niste zaboravili, da je 
kotiljon moj? — priteče joj on u pomoć. Ona ga zahvalno 
i veselo pogleda, no opet joj sada bilo žao Garaševa. 

— Eto niti kotiljon ne mogu; ali ako izvolite, možda ću 
do četvrte kadrile biti ovdje, pa ako vam nije teško, biće 
mi milo, — rekne Đurđica Garaševu. 

— To je sve: možda, možda, ja dakle zahvaljujem, 
jer ja ne običavam posljednje četvorke plesati — i — i — 

Đurđica se trgne i problijedi. Bilo joj je više neugodno 
nego što se ljutila. Gospoda od stoia planu, doktor taj 
mah skoči sa sjedala i kategorično no uljudno pozove 
Garaševa, neka na časak pođe s njim u praznu dvoranu. 
Za čas došao Garašev opet. Bio sav blijed i slabim glasom 
umolio Đurđicu, da mu oprosti. Rabio je upravo riječi: 
»Molim za oproštenje!« Dakako, jednu minutu kasnije 
u najzadnjoj sobi u gostionici razbijao je boce i čaše ođ 
ljutine, kunući se, da će se osvetiti. 

Đurđica je pak bila tako sretna, da umalo i nije više 
mislila na cijelu stvar. Ta sreća njena bila je upravo nedo- 
gledna i golema. Sve joj tu sreću budilo u duši. I ljubezna 
prijaznost stare gospođe, i dražesna iskrena susretljivost 
lijepe, otmene i duhovite Irme, i sav taj bezbrižni, jedino 

užitku i zabavi posvećeni čas, a i taština mlade djevojke, 
što je časte i slave, najviše pak — i ako nije nikad mislila 
mti se sama pitala — najviše uzdizala joj dušu blizina 
Hanibalova, njegovo upravo prijateljsko, dobro susretanje 
i neprekidno nastojanje, da joj ugodi. Nije kod toga su¬ 
djelovala kakva oholost, što to sve čini čovjek spahija, 
najuglednija i najmoćnija osoba daleko u okolici; ona 
je pače posve to zaboravljala, te se zacijelo baš zato pre¬ 
puštala posve ugodnoj struji, koja joj je dušu i srce zalije¬ 
vala iz čitave njegove prikaze i njegova društva. 

Kad je u zoru njoj i Maleševićki pomagao Hanibal u 
brown te joj prije, nego je lakaj zatvorio vratašca, po¬ 
ljubio i stisnuo ruku i njena ruka odvratila taj stisak, 
— onda je Đurđica bila tako blažena, tako joj se nešto 
čudnovato zatalasalo u grudima, da malone nije ni znala, 
gdje sjedi, niti je razumjela Maleševićke, kad joj je rekla, 
neka prenoći kod nje, gdje je sve priređeno. Ah, bila je 
silno sretna. A ipak niti da bi se pitala, ili da bi joj 
došlo na um, kakva je to sreća i kakvo se to čuvstvo krije 
u njoj. 

Još drugoga dana poslije podne plivala joj duša jednako 
u istom visoko uzbibanim valovima blaženstva. Vratila 
se od Maleševićevih kući tek poslije podne, jer ju je Irma 
pridržala kod objeda. Prije nego što će plesnu odjeću 
spremiti u kutiju, još jednom je razgrne pred sobom i 
oči joj se sanljivo i čeznutljivo zaustave na svjetlucastoj 
tkanini, te su gledale u tom prelijevanju svile toliko 
toga! Ova divna prošla noć bujnom je snagom ostavila 
tu na tim tankim nitima sve svoje sretne i blažene časove, 
te se Đurđica opojnom prelesti podavala čaru njihovu i 
prošla u duhu opet sve doživljaje. Ah, nije sve! Nije se 
ni Levija sjetila, niti je mislila na Garaševa, — pred 
dušom se njenom digla sjajna velebna slika, — ona je 
zadivljeno, začarano gledala krasni obličaj Hanibalov. 

A sva kuća bijaše prazna, baš nikoga nema doma. Na¬ 
pokon u samoći dade se tako slađahno sanjariti. 


Uto se pokaže na vratima Žunić. 

— 0, zar smo još pospani? Klanjam se, naša kraljice 
jučerašnja, a moja, moja i danas! No, no, nemojte odmah 
tako mračno lice napraviti. Dakle, da prijeđemo na 
glavno. Ja čestitam! — I on segne rukom u džep. — Oh, 
da možete znati, kako mi srce kuca, a opet vi — ja se 
šalim — no sad više ne. Evo, ispunio sam svoje obe¬ 
ćanje, eto dekret, da ste definitivno imenovani. Sretan 
sam, što vam baš ja tu vijest donosim i što vam mogu 
prvi čestitati. 

On izvadi iz džepa četverouglasti zamot. Bijaše dekret. 
I pružajući joj ga, približi se dugim laganim koracima 
posve do nje i sav rumen u veselu uzrujanu licu šapne: 
— Oh, kako ste jučer opet krasni bili, — ali što! — I danas 
i — uvijek! 


XXIV. 

— Otstra—ni—te se, otstranite se, gospodine! — vik¬ 
nula je iz svega grla pol sata kasnije Đurđica bolnim, straš¬ 
nim glasom, i u silnom mahu skoči k vratima sobe te ih 
širom rastvori, lupi čvrsto nogom o pod i sva blijeda u 
licu, dršćući u svem tijelu i dižući ruku ravno k otvoru 
upilji bijesno očajničke i uvrijeđene oči na Žunića, koji 
se prignuo k podu, podigao razderani dekret i zbunjen 
— gotovo lud — otšuljao se napolje. 

»Ah, jao meni!« — otme joj se dubok bijedan uzdah, 
kad je opet bila sama. Nesretnica stane se rukama loviti 
za čelo, ostajući nepomično usred sobe. 

— Dakle — takovo što usudi se ko! Jao, kako samo 
može! Bože moj, zar sam se zbilja promijenila, te je mo¬ 
guće, da mi ko s čim takvim dođe! Ko bi to mogao kod 
kuće! Zar sam mu ičim dala povoda, dala prava, da mi 
se može tako približiti! Oh, majko moja, majko moja! 

— i Đurđica se spusti na najbliži stolac, pokrije lice oba¬ 
dvjema rukama i gorko, teško zajeca. »Jao, kako je to sve 
došlo, kako bilo?« — pitala se za koji čas sama i kao u 
ludilu morala loviti misli i uspomene. — »Da, ah, — zlo¬ 
činac — uručio mi dekret, govorio mi nešto ludo, silom 
poljubio mi ruku (i ona uzme sada još grozničavo trti 
rukom po suknji), u uho mi nešto šaptao, smijao se, ja ga 
još uvijek nisam razumjela, onda — uh! — onda je kazao 
ono, — jao, — stid me je, da i mislim dalje na to! I zlo¬ 
činac spomenuo, da sam mu dužna zahvalnosti, onda mi 
se grozio i onda, ah, — onda sam tek razumjela, što hoće. 
Oh—h — ! stid me je, stid me je! Pa ako i službu izgu¬ 
bim, ja nisam, oče, drukčije mogla! Meni, meni, — pa 
tako govoriti! Misli li, da ću ja bilo ičemu za volju,.— 
oh! Bože dragi. Bože dobri i pravedni, kako trpiš toliko 
zloće! Zar sam zaslužila tako —!« 

Ujedared, ne znajući, zašto, spozna, da ne može dalje 
da bude kod Lisićke. Bio to nekakav instinktivni nagon 
duše. Najednom se bojala ostati bilo i jedan dan samo 
pod ovim krovom. Tek se poslije još sjeti, kako ju je ono 
odmah jednom na početku korila Lisićka, što ne će više 
da se sa Žunićem razgovara kod prozora. I rodi joj se 
sumnja, nije li Lisićka sporazumna sa Žunićem, nije li 
po dogovoru izostala danas od kuće. No njena je duša 
bila tako čestita, nedužna i dobra, da je i sada poslije 
toga žalosnoga doživljaja i poslije svega, što je od Lisićke 
prepatila, odmah odbila tu strašnu sumnju, stideći se, 
što je jedan čas mogla bez dokaza vrijeđati tuđe poštenje. 
To je ipak ne odvrati od njene odluke. Ne razmišljajući 
ništa, što će i kuda će, pohiti na tavan, iznese sama svoj 
golemi sanduk i dovuče ga u sobu, gdje uzme odmah 
vaditi sve stvari iz ormara i s grozničavom ih žurbom 
bacati kako bilo u sanduk. 

Kad je sličice roditelja snimala sa stijene nad posteljom, 
potrese se silno i opet udari u gorki bijedni plač. 

— A što je to? — upita sva u čudu Lisićka, ostajući 
na pragu sobe. Došla je upravo u taj čas od Nalješlco- 

vićke, gdje je i Lorika i Monika i Fremanica i još neko¬ 
liko takovih bilo, pa su od dva sata poslije podne pa sve 
do sada jednako govorile o Đurđici i — Bože strpljivi! 
— što sve nisu i kako nisu govorile! Lisićka je plivala 
u radosti, kako će odmah sve, sve, sve, tek još iscifrano, 
baciti Đurđici u lice. No videći sada djevojku zaplakanu 
i u gorljivu poslu oko sanduka, nije od čuda izvela svoje 
nakane, već je ponovno pitala, što to radi? 

— Ne pitajte me, — uzrujano uzme Đurđica, — ja 
ne mogu drukčije, ja odlazim od vas, ne mogu više da 
budem ovdje. 

— Molim vas, ta jeste li kod zdrave pameti? Što to 
znači? 

— Znači, da se selim. 

— A kuda ćete? — upita Lisićka, blijeda i zelena u 
licu. 

— Gospođi Maleševićki, — pade joj taj čas na um, 

— Tako! — Ta da, ondje se laglje sastajete. Ali ne 
zaboravite, da ja ne mogu bez otkaza. Vi mi morate za 
čitav mjesec platiti. Danas je četrnaesti. 

— Platiću, ne bojte se. Platiću sve, što hoćete, ali ja 
već danas, — odmah sada moram da idem. 

— A što vam je? Zar sam ja kriva, što ste se noćas 
opet tako ponijeli, da vas je sva varoš puna. 

— Jao! Ne govorite! Nije me briga, što govore. Ja sam 
svijesna, da sam — da sam — baš eto na — malo prije 
dokazala sam, da sam čestita i da mi nijedan pazarinački 
zao jezik lje ne ote poštenja. 

— Što — što —? 

— Pitajte prijatelja Žunića. 

— A tako! Ah, — stoga je toliko uvrijeđen. Sastala 
sam ga, kazao mi, da ste razderali dekret. Ja sam 
mislila, da je to bilo u šali. A vi, jao, vi ste mu odbili 
želju? Oh, jao, nesretnice, nesretnice! Još će misliti, ja 
sam kriva, a moj petogodišnji doplatak — uh, uh, vi, ne- 
boga — od njega zavisi, a vi ga u mojoj kući vrijeđate? 

A znate li, kakav je Žunić? On će vas strašno progoniti, 
— kako vas je dosad podupirao. Da, sad ste ujedared 
takovi! A zašto ste primili njegovu pomoć radi plaće, 
radi definitivnog imenovanja? 

— Zar sam ja znala, što on misli? Ja nisam takova, 
da bih bila i u snu mogla pomisliti. 

— Svejedno je sada. On će vas progoniti. O, sad je 
bolje, da otiđete iz moje kuće. Da, da, čekajte, ja ću 
odmah kazati euri, neka nosi vaše stvari. — I Lisićka 
odleti napolje. 

Još iste večeri bila je Đurđica nastanjena kod Irme. 
Lijepa je gospođa čisto kliknula od radosti, kad joj je 
Đurđica priopćila svoju želju. Dakako, onda spazi uzru¬ 
jani i bolno nategnuti obraz djevojčin, što je silno pre¬ 
plaši. 

— Sto vam je, drago dijete? — upita iskreno zabrinuta. 

Đurđica ne odvrati ništa, nego gorko zarida. I dugo 

nije mogla ništa kazati. Silni je stid sprečavao, da se 
izjada. Napokon pođe Irmi za rukom, da je umiri i dje¬ 
vojka joj povjeri sve. 

— Oh, to je strašan čovjek! — klikne Irma. — Odavna 
sam sumnjala, da ne misli čestito i pošteno. No nisam 
htjela da vam što kažem. Napokon sam mislila, on ipak 
neće biti tako besraman, kad vidi, ko ste i kakvi ste. Ali 
dakako, takav čovjek. No sad je još jedno. On je inače, 
istina, veoma ljubazan čovjek i rado pomogne, gdje može, 
ali vele, da je za volju svojih ljubavnih slaboća sve 
spreman načiniti. On je pogibeljan. Valjda ste čuli za 
Stipićevu? Ah, strašno. Međutim nemojte da se plašite. 
Gospodin je Radmanović poznat s banom još iz mladog 
doba. Mi ćemo njemu sve kazati, pa vam neće Žunić 
moći da naudi. 

— Ne, ne, — samo gospodinu Hanibalu ne! — presiječe 
joj riječ s gorljivim usklikom djevojka. 

— Baš njemu. Bilo vam to pravo, ili ne bilo. Ne znate 
vi, ko je Žunić. K tomu ste razderali dekret. On će to 


odmah navući na svoju vodu. Čekajte, ja ću govoriti 
s Maleševićem. 

No prije nego je pristupila k brzojavnomu pucetu na 
stijeni, donese djevojka pisamce. Bilo je od Hanibala. 
Javljao je, da odlazi na dulje vrijeme i molio, da ga Ma- 
leševićevi izvine, što lično ne dolazi reći »zbogom«, ali 

— vrijeme ne dopušta. Na kraju je molio, da isto izruče 
Đurđici. Doktor Toni, koji se taj čas pokazao na vratima, 
potvrdi i nadopuni vijest, da je upravo prije pol sata 
Hanibal otišao u Vilanj. 

— Bio mi sav nekako čudan, silno zle volje i rastresen, 

— završi doktor. 

Njemu ne reče ni Irma ni Đurđica ništa. 

— Baš mi je drago, Đurđice, što ipak urediste tako! 

— uzme Maleševićka. — Toni, da znaš, od danas je gos¬ 
pođica član naše kuće. 

Doktor stao od veselja pljeskati. Isto se tako veselio 
i Malešević. 

— Sad ću barem moći naskoro u kupke, — rekne kod 
čaja navečer Irma, — onda ćete vi, Đurđice, biti moja 
zastupnica. 

— O, ti egoistko draga! — klikne u smijehu Toni. — 
Dakle si odmah našla za se nešto dobro? 

— No da, moram ja ljetos i u Marienbad i u Fran- 
zensbad, a za to treba puno vremena. 

— Aha, dakle se bojimo, da bi mogli nešto predebeli 
biti! — podraži je Toni i cijelo društvo udari u smijeh. 

Đurđica je u tom prijatnom društvu barem za čas 
mogla zaboraviti dva svoja jada, — Žunićevu zgodu i. 
čudnovati odlazak Hanibalov. 

XXV. 

Dugo je trebalo Đurđici, da se barem donekle utalože 
njezine boli. Na ulici se uvijek bojala, da ne sretne Žunića. 
Školskoj zgradi nije se ni približila, bojeći se, da bi joj 
Lisićka opet učinila kakvu neugodnost, a znala je zacijelo, 
da bi joj, ako ništa drugo, dolazila sa svakakvim brblja¬ 
rijama. Zato se radije ispričala bolešću, nego da dođe u 
sjednicu učiteljskoga zbora. Nije nikamo išla, nego ravno 
u svoj razred i natrag kući. Ni u grad joj se nije dalo 
da pođe. Nešto ju je odvraćalo, otkad je znala, da je 
Hanibal tako nenadano otišao. Tako je svaki dan bila 
samo s djecom svojom i s jedinom Irmom, koja je tako 
malo općila s pazarinačkim društvom, da je Đurđica go¬ 
tovo bila posve odijeljena od općinstva i nije mogla ništa 
čuti, što se govori. Malešević otišao po poslu. Morao je 
nekud čak u vinkovačku okolicu, gdje je kupio šume. 
Doktor Toni također je otputovao u varoš, gdje je kanio 
započeti praksu. Tako nije ni s ove strane dolazilo nika¬ 
kvih glasova iz mjesta. Njoj bijaše to samo ugodno. 
Dakako, nije sumnjala, da Lisićka i njena družba sad još 
jače nego ikad ruju protiv nje. A mislila je sa strahom 
također na Žunića. Što će taj? Đurđici je kod takova pita¬ 
nja strah pritiskao dušu i lomio tijelo. Posljednji je put 
vidjela, kako stoji na uglu i gleda u nju. Ona se odvratila 
licem, no osjećala je jednako njegov pogled. I zbilja se 
nije prevarila. Bio on. Gledao za njom, dok nije iščeznula 
za uglom ulice. 

— Ala je lijepa, a ja da nikad! No, kako se mala raz¬ 
ljutila — onaj put! I jesam nezgrapno počeo. Ali ko do 
bijesa da se nadvlada, a znam, — sam sam s njom u 
cijeloj kući. Bila je cijela moja osnova kriva. Sada treba 
inače. O, ne popuštam ja. Da, ali kako ću udesiti? Glavno 
je, da mi je prepuštena na milost i nemilost. Hi-hi-hi! 

I kad je podne na zvoniku odbilo, sjeti se, da je dok¬ 
toru i drugima obećao, da će doći na pivo u čitaonicu, 
ujedno gostionicu pazarinačku. 

Nađe ondje prve domaće uglednike. Kod njegova do¬ 
laska svi ustanu i počnu se jagmiti, da mu stisnu ruku. 
Bješe naime većina ih činovnika, pa ga se poslije Stipi- 
ćeva slučaja silno plašili. Taj su strah zaodijevali u srdačnu 
odanost. Najglasnije ga pozdravio sudac Lazar Rado- 
savljević. Dok je vrijedio zakon o neodvisnosti sudačkoj, 
bio je on strašan protivnik svih političkih činovnika. Je¬ 
dnostavno im nije priznavao ravnopravnosti i držao ih 
stvorovima daleko nižima od sebe — suca, koga ne ime¬ 
nuje ban, nego Njegovo Veličanstvo. Danas tako ni da 
bi pisnuo. Naprotiv uvjerava, da su po njegovu mnijenju 
upravnici kavalerija i da je politička služba najčasnija 
služba. Pređašnjega podžupana dobričinu jedva da je 
gledao; — Žuniću se pak ulagivao, gdje je samo mogao. 

I jer je osobit majstor u pečenju ćevapa i uopće velik 
poznavalac jela, svakom je prilikom gledao, da Zuniću 
takovo šta priredi, — dakako, na račun drugoga, jer se 
on i u to razumio, — fini slatki Laza. Osim njega bio tu 
podžupanijski inžinir Krep, čovjek veseljak, sam Bog zna, 
odakle; ljudi su tek nagađali, da je valjda negdje iz Bavar¬ 
ske, ili iz susjedstva. Pivo je znao piti kao pravi Bavarac. 
Njemu se ćevap gadio, ali zato je — ljubio, ah, ljubio 
je mlado svibanjsko, onako ne pretusto janje, ispečeno 
na ražnju u vinogradu. Ah, tu nema nego baci se odmah 
u travu do ražnja, otsijeci bilo od kojega kraja i uživaj, 
pa ćeš još sutra lizati prste. Da, Krep je apsolutno davao 
prednost jaganjcima bregovite paše. Uz Krepa sjedio vlas¬ 
telinski upravitelj Kotuliček Bela, rodom Slovak, no. du¬ 
šom i tijelom Madžar. On je u Pazarincima uživao najviše 
ugleda, jer je imao najveću plaću, vozio se u ekipaži i jer 
je bio silno osoran. Njemu se i Žunić klanjao. Taj je 
možda jedini imao i koristi od svoga klanjanja. Uz Ko- 
tulička sjedio vlastelinski meštar konjušnice, umirovljeni 
ulanski ritmajstor Zlapka. Hanibal ga našao negdje na 
cesti i od milosrđa poveo ga sa sobom. Nije trebao, žaliti. 
Zlapka mu uredio konjušnicu i ergele tako, da^ im. na 
daleko nije bilo para. U deset, dvanaest godina, što je u 

P ? S a ° je takav P ot Puni Pazarinčanin, da je 
istinabog jednako psovao Pazarmce, ali opet nije mogao 
m dvadeset četiri sata ostati gdje drugdje. Glavni razlog, 
ao mu se u stranu svijetu nije sviđalo, bio je taj, što 
nije mko pred njim skidao šešira, — ni sami služnici 
na uglovima. Zato bi se svaki put iz Beča, Zagreba i 
reste užasno uvrijeđen vratio. 

Kotulifik de ’ kak ° ^ JUČer ispao ferbl? _ u P ita žunić 

— Zlo; oplijenio me nađšagoš Gejza za dvjesta forinti. 
Imao je ludu sreću. Ja tri keca, on »firmale; ali to još 
msta: ja četiri sedmice — ko neće na takovu kartu ma¬ 
kar do košulje! — Zatražim odmah tri stotine — jer je 
bila »šnura« od prije već velika, — ali nađšagoš dade i 
zahtijeva šest stotina. Dadem nebogi ja — i kad karte 
* auf * : ~ ima Gejza četiri kralja. Prava sreća, što sam 
poslije oplijenio Lazu, inače odoh posve operušan 

— Dakle, suče, zlo? — obrati se Žunić Laži. 

— Ja kojekako, ali pitaj doktora. 

— Da, da, — a ti si kriv, jer — i doktor, visok suh 
gospodin oko pedeset godina, uzme sucu dokazivati, da 
nije »getlemanski« kartao. Doktor Kroll ne mogaše nekad 
pod živu glavu trpjeti Žunića. Ljutilo ga, što je ovaj htio 
da bude nekakav njegov šef. No otkad je Žunić postao 
upraviteljem podžupanije, postade i Kroll poput svih 
ostalih velik štovatelj Žunićev. Barem se pričinjao tako. 
A bio je i pokoran. Žuniću. Pređašnji podžupan, dobri¬ 
čina čovjek, nije smio da spomene Krollu, neka koji put 
ipak dođe u ured. Kroll bi odmah planuo i prosvjedovao. 
Žunić pak mogao poslati podvornika po njega i pozvati 
ga u ured, a da doktor nije ni pisnuo. 

I sada je ljubezno sa slatkim licem stajao pred njim 
te mu pripovijedao dalje svoje zgode i nezgode kod 
kartanja. 

— Oho, — uzme glasno ritmajstor, — to mora da je 
božanstvena stvar. Je li vas koji čitao — eto — opis nove 


/ 

opere, što je dadoše prekjučer u Beču? Veličanstveno! 
Slušajte. 

— Ne, ne! Ama pusti, — sustavi ga doktor i istrgne 
mu novine, iz kojih htjede ritmajstor da čita. — Koji se 
bijes zanima za tvoje opere! Što se nas tiče, kakva je, 
ta i onako je vidjeti ne možemo. 

. Svi su doktoru odobravali i nastavili da se zabavljaju 
pitanjem, da li će slijedećega petka ribari iz Podravine 
donijeti riba na trg. Upravo kad se debata najživlje raz¬ 
mahala, prekine ih u zabavi sitan i zguren starčić, koji 
je cijelo vrijeme posve sam u zadnjem kutu sjedio i čitavo 
lice sakrio u »Neue freie Presse«. 

— Čujte, gospodo, biće rata. Bome gotovo! — uzeo 
uzbuđeno čovjek. Bio to umirovljeni vlastelinski činovnik. 
Zacijelo bijaše on jedina duša u Pazarincima, koja je 
čitala novine i zanimala se, što biva u svijetu — preko 
međa pazarinačkih. Dakako, zato se opet za drugo nije 
brinuo, nego jednako samo lovio svakakove najnovije 
telegrame. Sada je pače htio da pročita na glas uvodni 
članak »Neue freie Presse.« 

— Pustite, molim vas, što nas treba da zanima svaka 
ludorija i svaka laž, što je napiše ludi Židov, da zasluži 
novaca! Pak bude li rata, ili ne bude, nas i onako neće 
pitati. Briga nas za Bismarcka, Skobeljeva i za sve druge. 
Daj radije, doktore, pripovijedaj, kako je jučer ispala 
večera kod gospođe Liže? — pitao inžinir. 

No doktor propusti, da odgovori Krepu. Na drugo je 
mislio. Odavna ga već ljutilo, što čitaonica drži »Neue 
freie Presse«, a ne drži »Weltblatt«, jedine novine, koje 
bi koji put uzeo u ruke. Morao je stoga sam držati taj 
list. Zato odmah uzme psovati, što čitaonica ne radi 
prama tomu. Svi bijahu istoga mnijenja. Stjepanović i 
nadzornik odmah napišu u knjigu tegoba i želja, da od¬ 
bor učini shodnu promjenu. 

— A što treba da pišete, — javi se sudac Laza, — i 
onako nas je većina u odboru, pa ćemo zaključiti, kako 
želite. Meni je, da vam pravo kažem, posve deveta, je li 

»Pressa« ili »Weltblatt«, — ne čitam bome ni jedno, ni 
drugo. Ko će još čitati takove stvari, a onamo u sudnici 
čitavi »štos« akata, koje sve treba da čita čovjek. Nisam 
ja kao moj pređašnji adjunkt Smiljanić. Taj je uvijek 
po knjigama nekoga đavola tražio i uvijek čitao, pa mislio, 
da je pametan. 

— Bio, Boga mi, čudan! — umiješa se Ruprecht. — 
Jednom šetao sa mnom. Bome ne lovim ja po zraku 
muha poput njega, nego se zanimam za sve, što oko mene 
biva. I nekako uzeo ja da govorim, kako je ljetos đubre 
poskupilo. Trebalo mi upravo za vinograd. Mislite, da 
je jednu riječ kazao? Jok vala, ne, nego je najmanje četr¬ 
deset puta zijevnuo. 

— E, bio čovjek zaljubljen, — rekne neko iz društva. 

— Boga mi, jest, — prihvati sudac Laza. — Pripo¬ 
vijedao mi Nalješković silne stvari. To je za tebe nešto, 
podžupane! 

— Za mene? 

— E, ne čini se opet posve nevješt. Ali šalu na stranu. 
Jest, zbilja, to su grdne stvari, što se o Agićevoj i o tom 
Smiljaniću pripovijeda. Kao da te je pretekao, moj jadni 
Žuniću. — I sudac Laza stao pripovijedati, kako je Agi- 
ćeva sa Smiljanićem noćila u Žakanju, kako se s njim 
dovezla u pol noći iz Vilanja, htjela prenoćiti skupa 
s njim u ovdješnoj gostionici i kako je imala s njim uvijek 
sastanke pod večer poslije škole. 

— I takovim ženskinjama povjerava se odgoj djece! — 
dovrši sudac. 

Žunić slušao Lazu tek na pol uha. Nije bilo prvi put, 
da je takovo što slušao, no istom je taj put bilo, da ga 
je taj razgovor doveo na jednu misao. Kako bi bilo, da 
Le glasove učini temeljem svojoj akciji? »Da! Ma kako 
nisam odmah došao na to? Nije to prvi put, što slušam 
sve to. Dakako, ja, zaljubljen ludov, pa nisam vjerovao. 
No pa osim toga moja je osnova bila druga. Luda osnova 
kod takove djevojke. Mislio ja: »Sa zahvalnošću ćeš 


postići sve«. A što bi! Treba inače. Dakako, moram je 
u škripac dovesti, gdje neće biti druge nego: ili, ili! Treba 
tjerati mak na konac. Samo ću tim putem moći uspjeti. 
Ta morala bi onda još biti ili luda, ili svetica. Svetica 
danas više nemamo. Ha — ha — ha!« — nasmije se i 
pun nade i sigurnosti u sebi odjuri iz čitaonice, ne rekav 
nikomu »zbogom«. Tek Stjepanoviću šapne u brzini, neka 
dođe k njemu u ured »oko četiri sata poslije podne«. 

»Divna misao!« — govorio je sam sa sobom još i na 
ulici i debela donja usnica (znak požudne naravi) čisto 
mu je podrhtavala. — »Samo još ne znam, kako bih 
udesio. Ili da izvijestim neposredno sam vladi, ili bih 
naručio tužbu. No to je svejedno. Ja ću istragu svakako 
voditi; — biće u svakom slučaju sve u mojoj ruci. Ako 
popusti, ja ću uvijek moći izvijestiti, da se nije istragom 
ništa dalo ustanoviti, zauzeću se za nju, a moj glas vrijedi 
gore. No — ako i poslije istrage bude tvrdokorna? Hm, 
— pa pravo joj! Neka ide stvar svojim putem. Napokon 
ubiti je neće, — izgubiće službu. Istina, i to bi bilo strašno, 
jer nije kriva. Ah, trice i kučine! Nije moguće, da bi bila 
tako luda, da onda još oklijeva, kad vidi, da je sva u mojoj 
ruci. No pa ako bude? Što je mene briga! Svako neka na se 
misli. A meni treba da tako radim. Ja malone poludjeh 
za njom. Naposljetku — imam pravo i na osvetu. Zar 
smijem zaboraviti, kako me je istjerala iz sobe! Vrata 
mi pokazala. Eh, ja sam Primorac, a taj ne zaboravlja 
uvrede. E, bude li pametna, sve ću oprostiti.« 

Poslije podne točno u četiri sata došao je Stjepanović 
u ured. Žunić ga je primio ljubazno, ali opet ozbiljno 
i strogo. 

— Izvolite sjesti. Duga je stvar. Tiče se vaše učiteljice 
Agićeve. 

— Tako? No mislio sam. Valjda poradi toga, što je 
poderala dekret. 

— I poradi toga. Ali ja nisam htio da unesrećim dje¬ 
vojku. Eto, ovdje na mom stolu još leži dekret, gledajte, 
nisam htio da odmah izvijestim. Nisam takav, da silo- 

miče zakrenem komu vratom. — I on stane hodati ne¬ 
mirno sobom, držeći u ruci poderani dekret. Bila je istina, 
da dosad nije prijavio stvar. Razlog bijaše, što se je bojao, 
da bi time mogao stvar svratiti u kolotečinu, u kojoj bi 
Đurđicu posve izgubio. Do danas se on jednako još nadao, 
da će možda dobrotom postići svoj cilj kod djevojke. 
Zato se i nadvladao i utomio nagone osvete i sada još 
nije bio na čistu, bi li se poslužio dekretom. 

— Da, nije glavno dekret, što sam vas zvao, — nastavi 
i sjedne do njega na kanape. — No meni jednako šumi 
glavom, što sam morao danas slušati od suca. Molim 
vas, ja sam napokon odgovoran. Pod mojom upravom, 
pa da trpim takovih škandala! To je strahota. Neka je 
samo polovica istine, opet je tolika sablazan, da ne smi¬ 
jem zažmiriti kod toga. 

— Ma jest, nešto mora da je istina. Iz maloga prsta ne 
da se to samo tako isisati. Gdje je dima, tamo je i vatre. 

— Zar nije tako? Eto molim vas! Noćiti s mladim čo¬ 
vjekom u Žakanju! To bih još kojekako oprostio, nije 
još onda prisege položila, ali — ovdje: voli u gostionicu 
nego u privatnu kuću, samo da sa svojim miljenikom 
ostane još koju noć. Oh, besramnica, velim vam! 

— I ja sam to odmah rekao, no mislio sam, — magni- 
ficus joj je prijatelj, — i šutio sam, i ako sve to nije ništa 
prema onomu, što sudac nije spomenuo. 

— Prijatelj, prijatelj! — uzme Žunić. — Ja sam sva¬ 
komu dobar, ali služba — ona mi je prva. Dakle velite, 
da su se još gore stvari zbile? — i on ispruži vrat posve 
k Stjepanoviću. Bio sad ljubomoran. »Taj slabić — bio 
napokon vještiji od mene. Uh, da sam ga samo prije 
maknuo!« — pomisli u sebi, da glasno nastavi: — Dakle 
još gore stvari. A tomu mora da bude kraj. Ugled škole 
ne smije baš ništa trpjeti. Naposljetku roditeljima ne može 
biti svejedno, ko im uzgaja djecu. A što se još govori? 

— Oh, magnifice! Tu su ljudi, koji je vidješe sa Smilja- 
nićem kod klaonice, ah! 


— Tako! — krikne Žunić i skoči s kanapeja. — Oh, 
gle ti licemjerke, a preda mnom! Da, mene je uvijek pre- 
dobivala, uvijek tim, što se pričinjala tako čestitom. 

— I za onu odjeću, što je onomadne imala na plesu, 
vele, da je dobila od Smiljanića. Molim vas, baš kao 
kakva — ! Poštarica kaže, da je od Smiljanića onaj dan 
došao paket! Nije doista na njenu adresu, ali na adresu 
doktora Glavarevića, prijatelja Smiljanićeva. 

Stante, stante, — odjeću joj je dala spahinica. Čuo 
sam je samu, kad je pripovijedala, da je bio to dar, na- 
mijenjen najprije nekoj rođakinji, ali toj umrije otac, pa 
je došla u crninu i nije ga mogla upotrijebiti. Spahinica 
onda dade Đurđici. Pripovijedala je tako mojoj ženi, 
kojoj je neki đavo uši napunio, da i ja nešto ševrdam oko 
djevojke. 

— Jest, magnifice, ja nisam htio, ali sada, pošto ste 
sami naveli, moram vas upozoriti, da i za vas ljudi mnogo 
govore. 

— Tako? — veselo mu presiječe riječ Žunić, jer se u 
svojoj taštini tomu uzradovao, no brzo se popravi i lice 
mu opet uzme strog izražaj. — Neka, neka. Meni to ne 
pači. Među nama govoreći, — uzme u šali, — uvijek 
je dobar znak za čovjeka, dok mu podmeću takove stvari. 
No pa ja ću najbolje dokazati. Dakle, jest, što mislite 
vi, kako da se uzme stvar u ruke? Ja još nisam pravo 
mislio. Tek znam, da moram nešto učiniti i da se stvar 
mora posve sigurno prihvatiti, jer gospoda gore kod 
vlade, kod zelenoga stola, što oni znaju, kako je što, pa 
brane, dok mogu; zato treba tako, da od same vlade stignu 
odmah najstrože odredbe. 

— Ja mislim, najbolje će biti i nije po školskom zakonu 
drugo od potrebe: vi kao pretsjednik podžupanijskog 
školskoga odbora odredite istragu, ili takovo što. 

— Ne, ne, — presiječe mu riječ Žunić, — onda bi gore 
kod vlade mogli misliti, da nije stvar tako strašna. Ta 
velim vam, hoću da idem sigurnim putem. Po mom 

mnijenju bilo bi najbolje, da vi povjerljivim putem služ¬ 
beno izvijestite, osim toga, da koji od učitelja pismeno 
tuži, pak, čekajte, ne bi bilo s gorega, da ko iz općinstva 
neposredno podnese vladi tužbu. Napokon neće biti loše, 
ako se u opozicijonalnim novinama napiše štogod, kakav 
dopis, — he? 

— E, lako za dopis. Agićeve ne trpi niko od mladih 
ljudi, a ti su u savezu s opozicijonalcima. Kaže se je¬ 
dnomu, pa je stvar gotova. No onda će i na vas napasti. 

— Ah, trice i kučine! Ako o meni što napišu, zaplijeniće 
državni odvjetnik. Pa ako i ne zaplijeni, meni može samo 
koristiti, ako me u opozicijonalnim listovima opišu. Nije 
me toga strah. A činom ću dokazati, da je svaka objeda 
protiv mene neistinita. Dakako, dakako! Neka samo 
šalju dopis, 

— Ja ću se s Lisićkom dogovoriti. Ona je, istina, 
brbljava, ali oštroumna. 

— Dajte! Ona je sam vrag, ali priznati se mora, pa¬ 
metna je. 

I Stjepanović se zbilja još danas dogovorio s Lisićkom, 
a sutradan je već otišla povjerljiva prijava na kr. župa¬ 
nijskog nadzornika i tužba s potpisom Lisićkinim na ze¬ 
maljsku vladu. Kad je Lisićka u zbornici, nakon što su 
svi ostali učitelji otišli, potpisala svoje ime, čisto je od 
veselja porumenjela, i odloživši pero na kraj stola, uzela 
u uzbuđenosti trti čvrsto dlanove. 

— Sad je gotova! — klikne pobjedonosno. 

— Ne zaboravite, Žunić želi još jednu tužbu od koga 
privatnika. 

— Ta ne bojte se! Levi i Garašev čisto gore od želje, 
da joj se osvete. Biće osim tužbe još svašta. 

— Dobro, dobro. — I on zamota oba spisa u omot. 

»Jedna ljestvica više, da budem nadzornik«, — pro¬ 
mrmlja Stjepanović u bradu i otšeta važnim korakom iz 
zbornice u Žunićev ured. 


Lisićka pak pohrli kući, gdje je očekivala Nalješko- 
vića. Na ulici srete se još sa gospođicom Monikom, koja 
je već iz daleka mahala prema njoj. 

— Je li istina, da Agićeva nije više kod vas na stanu? 
— upita je stara djevica. 

— Jest. Morala sam upravo da je istjeram. Molim vas, 
sada sa — ali to samo vama kažem — pomislite, sa 
Žunićem! 

— Ha! — I Lisićka ostavi Moniku, koja kao da se je 
od čuda ili boli pretvorila u kip. 


XXVI. 

— No dakle, eto sada je baš, kako mora da bude. 
Žunić se silno ljuti na Agićevu poradi Smiljanića. Sad 
možete sve učiniti, a da se ne trebate bojati, — počela 
nekoliko dana kasnije Lisićka prema Leviju i pozvala ga, 
neka večeras svakako dođe k njoj s Garaševim. Obojica 
dođoše ranije nego obično. Nalješkovića nađoše već 
ondje. 

— Je li vam pripovijedao Levi? — obrati se Lisićka 
odmah Garaševu, čim je stupio u sobu, i pritegne fitilj 
na petrolejci nešto niže, da bude u sobi tamnije. 

— Pripovijedao mi. No da i nije, ja ne bih bio više 
čekao. Mene, mene, — jednoga Garaševa, pa tako uvrije¬ 
diti, tako osramotiti! Ali znaće ona! — I on visoko pruži 
goleme svoje ruke u zrak, gdje ih na grožnju stisne i 
strese. 

— Misliš, da se i ja ne ljutim, — uzme Levi, — ali 
imala je milostivna sasvim pravo, što nas je suzdržavala. 
Napokon vrag je vrag. Da joj je Žunić ostao prijatelj, 
on bi se bio vraški zauzeo za nju, a kakav jest, sve bi 
saznao, a takove stvari zapada velika kazna. A sad je 
inače, sad možemo. 

— Sad možete! 0, kako mi je drago! Ta ohola guska! 
Ide ona k Maleševićki na stan! Oh, ti zmijo! Kao da je 
moja kuća sramotna. Pa — kako se to ponosi, što je 
s Radmanovićkom poznata! Ali sad ćemo mi vidjeti. 
Dakle, što mislite? — upita Lisićka posve tiho. 

— Lako za to, — odvrati Levi. — Onaj paskvil, što 
smo ga lani složili protiv Bibice, dobro će poslužiti. Tek 
treba izmijeniti imena. 

— Dobro je. No Žunića nemojte u paskvilu spomenuti. 
Ali da, paskvil nije dosta. 

—Daćemo ga tiskati. Imam ja prijatelja u Kapošvaru. 
Rasposlaćemo poštom na sve strane, po mjestu ćemo 
rasijati, sve uglove izlijepiti. O, impozantna će to biti 
akcija! 

— Ne bi li u novine? Zatim i tužbu na vladu, baš kako 
ste i protiv Smiljanića? 

— Gle, gle, milostiva gospođa ima pravo. Tako valja, 
— javi se Garašev. 

— Samo dajte, — potvrdi Nalješković, — treba je 
utući. Tu, tu, — ah, — grješnicu! Danas bi moja Milica 
bila gospođa Smiljanićka, da nije bilo te vještice. 

— Evo, gospodo, ja mislim ovako, — uzme Lisićka, 
ne pazeći na Nalješkovića: — vi, Levi i Garašev, napišite 
tužbu na vladu. Ne treba da potpišete. U tužbi navedite 
sve. U novinama izostavite Žakanj i ime Smiljanićevo. 
Jer, no da, novine će i on čitati, pa bi moglo biti oka- 
panja. Tek navedite sastanak kod klaonice, ili bilo štogod. 

— Izvrsno! — kliknu svi. 

— Ali, gospodo, to je strašno! — klikne ujedared Mil- 
kovićeva, — sve su to ipak tek gole i zlobne izmišljotine. 

— Što, što? — nalete svi na djevojku. — Kakve izmiš¬ 
ljotine? — nastavi Lisićka sama. — Sjeti se, kakva je bila 
naprama tebi. Zar ne bi morala biti tvoja prijateljica, 
da ima dobro srce? Ali kako bi! Ti si joj preniska, pre- 
siromašna i preneznatna. Njoj treba Maleševićke, spa- 
hinice i takovih. Nas zabacuje. Veliš: puste brbljarije! 
A odakle znaš, da su tek brbljarije? Zašto da baš mi 


budemo oni, koji ćemo se silomice uvjeravati, da nije 
istina? Svaka već duša u Pazarincima vjeruje, a ja i ti — 
da budemo one, koje ne vjeruju! Valjda zato, što je 
s nama tako dobra? Ah, ne budi smiješna. 

— Ja vjerujem, ja vjerujem, ja hoću da vjerujem, — 
stane vikati Nalješković. 

— Bilo, kako mu drago, ja i ne pitam, da li vjerujem. 
Meni je: ko se ne osveti, taj se ne posveti, — primijeti 
Levi, koji je po semitskoj naravi, činilo se, jače od svih 
čeznuo za osvetom. 

I Milkovićevoj se utiša savjest. Pače je one večeri još 
pomagala Lisićki prepisivati dopis za novine, koji su još 
odmah iste večeri sastavib. Na rastanku moradoše svi 
stalno obećati, da će se sutra opet sastati poradi sastavka 
tužbe i paškvila, uopće da se još pobliže dogovore. 

* 

★ * 

Čim su nastali malko ljepši proljetni dani i vratio se 
Malešević sa svog poslovnog puta, otišla je Irma u Beč, 
da ondje neko vrijeme probavi uz sinčića, koji je bio u 
lowenburškom konviktu. Iz Beča je imala krenuti ravno 
u češke kupelji. Đurđica je na rastanku udarila u tako 
silan plač, da joj je vlastiti razbor uviđao nerazložnost 
plača. Napokon istina je bila, da je djevojka veoma žalila, 
pomišljajući na to, kako će otsad biti bez ugodna društva 
Irmina; ali da tako silno plače, — to je sama priznavala, 
da je gotovo smiješno. Pa ipak ne mogaše inače. Teška i 
daleka čama obuzela joj svu dušu, te se čitavi dan nije 
mogla pridići. Kao svako žensko čeljade pomišljala je 
odmah na slutnju, a kako već bijaše zastrašena, čisto je 
strepila od mogućih neprilika. 

Nekoliko dana poslije odlaska Irmina naredi Malešević, 
da se zajutrak priredi u malom perivoju pred kućom. 
Bilo je krasno travanjsko jutro, četvrtak, pa Đurđica 
nije trebala da se poradi škole žuri. Nisu još bili gotovi 

s kavom, kad je sluga donesao poštu. Đurđica dobi tri 
komada, dva pisma i jedne novine. 

— Što je to! Nisam predbrojena, pa mi šalju, — rekne 
u čudu, no spazi, da je jedan list od kuće, te pusti sada 
i novine i onaj drugi list, pa radosno uzme čitati, što joj 
otac piše. 

Malešević se uvjeri, da je dobio same poslovne listove, 
zato razmota odmah novine, da čita. Najprvo mu udari 
u oči dopis iz Pazarinaca po naslovom: »Komu su naše 
kćerčice povjerene«. Iz znaličnosti se dade da čita. Što 
je dulje čitao, te je većma blijedio. U dopisu se, istina, 
nije spominjalo ime Đurđičino, ali sve bijaše tako jasno 
za svakoga, koji je posljednje vrijeme bio u Pazarincima, 
da nije mogao od domaćih niko sumnjati, koga dopis 
misli, kad pripovijeda o strašnom ponašanju »učiteljice, 
narinute općini bez privole odbora, a narinute, jer si je 
svojom prošlošću znala steći zahvalnih mogućnika, a svo¬ 
jim sadašnjim životom zavela službene ljude, te su joj 
pribavili definitivno imenovanje odmah poslije četiri mje¬ 
seca službe, dok druge čestite djevojke moraju po godinu 
dana i još dulje čekati. Ali tako ide kod nas sve —U 

Malešević nije mogao do kraja pročitati, pa baci no¬ 
vine. No odmah se sjeti, da Đurđica toga ne smije čitati. 
Pograbi zato i njen broj i sakrije oba primjerka sebi u 
džep. Tad opazi, da je list, što ga je Đurđica jošte dobila, 
sasvim jednak jednomu listu, koji na nj glasi. Isti omot, 
isti rukopis, isti biljeg poštanske postaje Kapošvar. Odmah 
posumnja. Da se uvjeri, otvori svoj list, što ga je prije 
držao poslovnim, a sad mu iz omota ispao tiskopis s na¬ 
slovom: »Pjesma grozomorne ljubavi Đurđice sa Smi- 
Ijanom i još s nekojima«. 

— Pardon, gospođice Đurđice, ovaj list, što ga amo 
metnuste, nije na vas, — na mene je! — rekne Malešević 
i uzrujano segne za papirom, da ga brzo sakrije. Đurđica 
je jedva zamijetila sve to i promucavši tek: »Dobro, 
dobro!« nastavi dalje čitanje svoga lista od kuće. 

Posve je bila zadubena u taj list. Otac joj, otkad mu 
materijalne prilike krenuše na bolje, postao silan humo¬ 
rist, pa je i u tom listu dragom šalom opisivao domaći 
život. Đurđica se smijala cijelim licem. Od radosti oro- 
šene joj oči mogahu jedva da raspoznavaju slova. Bijaše 
u taj mah sretna, kako nije bila već davno. Ta sreća svu 
je obasjala te joj iz cijelog bića snažno i krasno strujila 
i iz svega se odavala. Gotovo bila to slika, vjerna slika 
nedužne ali sigurne sreće djetinjstva. A milovidna nježna 
prikaza njena kao da je stvorena bila za takvu sliku. U 
tom, kako se udilj smijala tiho, tiho u sebi, kako je svije¬ 
tlim očima prebirala po hartiji, kako je papir držala 
istom kakogod, ne uzimajući vremena, da ga bolje složi, 
pa u tom, kako su joj ustašca bila poluotvorena, da su 
se krasni zubići vidjeli, pa i u tom, kako je od uzbuđe- 
nosti i radoznalosti ostala ravno ispružena u gornjem 
tijelu, ne naslonivši se na naslon na klupi; ah, u svem 
tom bilo je toliko djetinjstva, toliko nedužnosti, toliko 
dobrote, da je tek jedino ovo mlado proljetno jutro i ova 
djevičanska proljetna priroda i njene pjesme češljugara 
i zeba i daleko gore u zraku himna ševina, — da, samo 
ta tiha besvijesna priroda odgovarala svojom velikom 
božanskom nedužnošću ovoj ovdje svetoj nedužnosti 
ljudskoj, — tako rijetkoj u svijesnoj prirodi uma. 

— Da zna sirotica! — pomisli Malešević,. gledajući je 
tako krasnu. U plemenitoj svojoj duši osjeti sav silni 
kontrast između ovoga anđela ovdje i onih tamo — 
divljih zvjerova, koji je napadoše; a ujedno ga zaboli u 
dnu duše, što je moguć ovakav napadaj na takvu dje¬ 
vojku. »Duboko smo pali dandanas!« — rekne sebi i 
htjede da se otšulja. Taj čas dođe sluga, s ulice, te je još 
od vrata pokazivao u ruci goleme papire, tiskane u obliku 
oglasa. 

— Nekakva pjesma —leži svud po ulici; pred našom 
kućom sve puno! — govorio momak. 

Malešević pogodi taj mah, da je ista lopovština, što i 
s kapošvarskim listovima. Zato gotovo skoči do sluge, 

te mu s grozničavom žurbom istrgne papire iz ruku. 
Bojažljivo se ogleda, nije li Đurđica štogod zamijetila, no 
ona je baš uzela iznova čitati očev list. Malešević potegne 
slugu za sobom, te mu u trijemu naloži, da odmah pođe 
svima ulicama i da sve takove oglase i papire pobere. 

— Za svaki komad, što mi ga doneseš, posebice ću ti 
platiti. Sto više komada, to ćeš više dobiti. Da, i cijena 
po komadu biće veća, ako doneseš što više. 

Drugoga momka pošalje k načelniku, da poglavarstvo 
odmah učini shodne korake. Krivce je Malešević poga¬ 
đao, ali kako dokazati! 

Uto mu dođe iz lcontoara pomoćnik i pokaže opet 
onakav oglas. 

— Poslao sam u dućan po cigare, — bile su zamotane 
u to. 

— A — a, tu bi imao čovjek neko uporište. Iz koga 
je dućana? 

— Tamo kod Kobe! Veli Janko, da mu je Lenart dao. 

— Eto ga na, sad smo na konju! — I on uzme najbliži 
šešir, što ga je mogao dosegnuti i pohrli ravno u ured 
k Žuniću, gdje mu ukratko izreče, što se zbilo, te umoli, 
da podžupanija odredi odmah redarstvene izvide i pre¬ 
metačinu. 

— Kuda mislite! — presiječe mu riječ Žunić. — Mi smo 
u ustavnoj zemlji, kakva dakle premetačina! Gospodine 
moj, ja sam dušom i tijelom liberalan. Naši zakoni ne 
dopuštaju takvih stvari. 

— Ne znam ja zakona, ali znam, da se nešto mora uči¬ 
niti, jer pustiti prekrštenih ruku takav zločinački napadaj 
na poštenje, — ta to ne smije da bude; ako odmah kod 
Lenarta pretražimo, naći ćemo sve. 

— Ne mogu, ja sam čovjek liberalan. Nismo mi danas 
kao Bahovi žandari. 

— A pustite! — prekipi Maleševiću. — Ovdje dakle 
ne možete! A kako mogoste prošle godine u vrijeme iz¬ 
bora držati premetačinu u stanu moga poslovođe, jer ste 


mislili, da kod njega ima oglasa opozicijonalnoga kan¬ 
didata? 

— Gospodine Maleševiću, ja moram protiv vas po pa¬ 
tentu odmah postupati. Vi ste uvrijedili ured; kaznim vas 
globom od sto forinti. Pričekajte, da se s vama učini 
registar. 

_ Ha-ha-ha ! Valjda morate, jer ste tako liberalni! 

Izvolite činiti, kako mislite. Samo molim, ja imam mnogo 
posla. 

Žunić je zbilja obavio disciplinarni postupak i Malešević 
morao odmah položiti novce. Došavši kući, prvo mu bilo, 
da se uvjeri, da li Đurđica još uvijek ništa ne zna. Go¬ 
tovo se zadovoljno nasmiješio, kad je vidio Đurđicu 
posve veselu i kad mu je malo za tim momak predao 
čitavu hrpu pamfleta. 

Poslije podne nagovori Đurđicu, da se izveze na šetnju, 
sve u želji, da ne uzmogne saznati za onaj škandal. 


XXVII. 

No uzalud bio sav trud Maleševićev. Sutradan doleti 
još prije deset sati Lisićka pred Đurđičin razred. Baš 
je Đurđica izišla iz škole. Pratila je mala ciganica Marica. 
Đurđica se slatko nasmije nekoj riječi djevojčeta. 

— Ah! — zadivljeno će Lisićka, a odmah ujedno pri- 
udesi lice, da je zloradoga posmijeha nestalo s njega, 
a tuga se i sućut izlijevala s obraza, čim je Đurđica spazi, 
osjeti, da joj je u grudima nešto šuštalo. »Zacijelo ova 
mi opet donosi nekakve glasove«, — pomisli u sebi i ne 
mogaše da dalje pođe. 

— Strašno, strašno! — počne Lisićka i ovjesi joj se o 
rame. — Pustite malu, ajdmo unutra još samo za čas. 

— Da se uvjerite, — nastavi u školi, kamo je Đurđica 
nevoljko i usiljeno pošla za njom, — da se uvjerite, kako 




sam vam iskrena i dobra, i ako ste me uvrijedili, eto ja 
sam došla, da vam iskažem svoju sućut. Budite uvjereni, 
ja trpim možda kao i vi. 

— Zašto, za Boga? Što je? — prestrašeno klikne Đur¬ 
đica. 

Lisićka je dosadašnji mir djevojčin držala hinjenim — 
misleći, da Đurđica neće, da se ko veseli njenim bolovima! 
No čuvši sada ovaj krik, nije mogla više sumnjati, da je 
Đurđica mirna, jer još ništa ne zna. To je jako rasplamti. 
Ta onda cijela stvar — tako divno izvedena — ni polo¬ 
vicu toliko ne vrijedi, ako Đurđica ne zna. 

— Zar zbilja ništa ne znate? Ta — novine su pune, 
pjesma na svim uglovima i kutovima Pazarinaca! Zar 
niste dobili? Ta morali ste dobiti. Svi su dobili. I ja sam 
dobila. 

— Nisam ništa dobila, — ili čekajte, — i ona se sad 
sjeti jučerašnje pošte, pa kako je Malešević nešto sakrio. 
»Ah, to je on zapriječio! Gle, kako je dobar!« — pomisli 
djevojka, sva dršćući od straha, što li je to opet užasno. 

— No svakako ste dobili, — uzme Lisićka. — No — 
ništa za to. Eto, to je sve, — i ona izvadi novine i paškvile. 
U prvi mah osjeti Đurđica silnu želju, da joj istrgne sve 
to iz ruku, no kao da se je okamenila, nije mogla ni ru¬ 
kom maknuti. Lisićka pak razmota tiskopise i stane 
glasno čitati. Đurđica nije mogla odmah da sve to pojmi. 
Najprvo pomisli, da je opet onakova obična brbljarija, 
kao ono prvi put. I odluči, da će se svladati i mirno slu¬ 
šati. No stvar je bivala sve jasnija i djevojci bilo tako, 
te bi najvoljela skočiti na tu strašnu ženu i u taj njen 
debeli vrat ugrepsti prste svoje i udušiti vraga. Tad joj 
usplamti duša od pravedna ponosa, što je nevina, te se 
još ravnije ispravi i još više podigne glavu. Ali bijaše 
strahota slušati, a ova se strahota ticala nje! Čuvši ime 
Smiljanićevo, bolno i očajnički strašnim glasom vikne: 
»Ah, Bože moj, a ja ga nisam ni ljubila! Podnesla bih 
svaku nevolju i sramotu, da sam ga ljubila, ali ovako —!« 

— i ona digne ruke k nebu. No zasrami se, što ,se je 
otkrila u svojoj boli pred ovom ženom, te se opet svlada 
i čvrsto stisne usnice, položi ruke unakrst, i postavi se 
tik do Lisićke, da dalje sluša. Ali je ipak sada već morala 
uprijeti koljena u stolac, kraj kojega stajaše. Bilo je to 
preko njene snage. Sad je bilo sve tako jasno izrečeno, 
da je morala sve pojmiti, - ah, - tu paklensku zlobu, 
tu gnusobu, — sve, sve! I ona se najprvo slozi na stolac, 
poćuti, kako joj sve pred očima postaje crno, modro i 
maglovito, kako joj se iz nogu lc srcu diže nekakova silna 
mrzlina, kako se u utrobi nešto bolno nateže, a u gru¬ 
dima joj nestaje daha, u glavi gotovo šumi, i nisu to više 
misli, nisu to više brige. Oči joj gorjele plamenom i nije 
bilo ni jedne suze u njima. U ustima joj se sve posve osu¬ 
šilo. Tek za čas mogla je sa silnim naprezanjem glasno 
uzdahnuti, da onda očajno zavrisne i ruke podigne 
k nebu, te zavapi: »Bože, Bože, ta ti si me dao među vra¬ 
gove! Oh, oprosti im, — oni ne znaju, što rade!« — 
Poslije toga odmah zajeca, da skoro za tim posve pomkne 
cijelim tijelom do zemlje i čelom udari o pod, te ovako 
bez svijesti padne u grčevit smijeh, od kojega joj se cijelo 
tijelo treslo i trzalo. Ah, kako je užasno ječio praznom 
sobom taj jadni bijedni smijeh, tako nalik na smijeh 
ludila. 

Sama se Lisićka prestraši i prekine svoje čitanje. U 
prvi se mah probudi u njoj ostan ženske ćudi, te se pri- 
gne, da pomogne bijednici; no videći blijedi mučenički 
obraz djevojčin, prestraši se i pohrli iz sobe, zovne uku¬ 
ćane, da dođu u pomoć, a sama odjuri iz kuće. 

— Je li istina, da je Agićevoj došla danas muka u školi? 
— dolete odmah poslije podne, tek što su doručale, i 
Nalješkovićka i Fremanka i Lorika i Momka k Lisicki 
i svaka to isto pitala. 

— Ta strašno, gotovo sam se prepala, velim vam, kao 
da će sad na izdahnuti! I baš moram ja k tomu doci. — 
odvrati Lisićka. 


»* 

Pa što joj bilo? Možda poradi paskvila? — uzme 
Borika. 

~ Valjda. No ko bi znao? Ja sam tek vidjela, kako je 
ujedared problijedjela, zateturala i pala na pod, no — 
zlo, pa zlo! 

~ Hm! Hm! Valjda je —? Zar ne? — namigne važno 
Nal ješko vićka. 

— Dakako, dakako, to će biti, — to su prvi znakovi, — 
pridometne djevica Monika. Lisićka se na tu primjedbu 
tek značajno i s odobravanjem potsmjehivala. 

Tek treći ili četvrti dan toliko se oporavila Đurđica, 
da je mogla poći u školu. Istom sada počnu još veće i 
jače muke, jer prva navala bijede bijaše silna tupa bol, 
koja je fizičkim mukama slomila tijelo, a silnim svojim 
zamahom dušu gotovo u nesvijest bacila. Čim je nestalo 
nesvjestice, došla su tek u svoj svojoj strašnoj jasnoći 
sve misli i osjećaji. Već prvi im navještaj bijaše grozan. 

»Obeščašćena, jao, ja sam obeščašćena!« — vikne 
očajno iz dna duše, još rano u zoru, dok je sva kuća le¬ 
žala u duboku snu. — »Ja sam obeščašćena! 0, Bože, 
kako dopuštaš, da se takovo što zbiva! Meni vele — oh, 
zločinci, nemani, divlja zvjerad! — meni vele, — a ja 
sam nevina, čista sam kao kristal. Meni vele, — meni, 
koja sam uz pogibao, da izgubim službu, branila svoje 
poštenje! Meni, pa takovo što! Oh, da ste mi uzeli službu, 
a ne moj glas, čast moju, poštenje moje! Ne, ne, — ne 
mogoste da mi ga uzmete; niste mi ga uzeli, dok ja znam, 
da sam nedužna. Bog to zna, — svi dobri ljudi znaju! 
Jao! Ne, ne, kako da znaju! Svako će vjerovati vama zlo¬ 
tvorima. Novine su pune o meni, svako će to čitati. Oh, 
mogu li ja još komu pogledati u oči! Bože, Bože, ja sam 
preslaba za taku kušnju! Oj, dobri Bože, Bože milostivi, 
spasi me!« — I djevojka se ničice spusti na koljena — 
onakva još u košulji. —- digne čvrsto sklopljene ruke 
prema slici blažene Djevice i uzme usrdno moliti, izgo¬ 
varajući glasno riječi, zboreći ih brzo kao u vrućici. 

Istraga se svršila za pol dana. . . . Bijaše joj posve 
jasno, da je izgubljena. 

I 

■ i 


Gjalski: „Đurđica Agićeva” str. 1SS 







No i molitva je umiri tek za čas, jer skoro navale izno- 
viče sve muke i svi pređašnji bolovi. Uza to se osjećala 
silno osamljena. »Da je barem gospođa Irma ovdje!« — 
šapne nekoliko puta. Tad uskipi u njoj bijes, što posve 
nedužna tako užasno pati. »Druge što li ne čine, — a niko 
* ništa! Ja pak ni u mislima nisam griješila!« A dođe joj 
i slutnja, da je sve uzalud, te će, dok je živa, nositi biljeg 
te rane. Sve se to komešalo neprestance u nutarnjosti 
njenoj, te od očaja samo što nije sebi nanijela kakovo 
zlo. Sjeti se, da je još jučer došao list od kuće. Ah, drugda 
bi s neobuzdanom nestrpljivosti radoznalo otvarala svaki 
očev list, sada se pak čisto plašila toga. »Ako već zna —!« 
— i djevojka potrnu. No otac nije još ništa znao. čitao 
je doduše dopis i pitao Đurđicu, »kakova li je to dunda« 
u školi, o kojoj se može tako pisati. Preporučio je kćeri, 
neka se ne druži s takovom osobom. — »Ah, — tvoja kći 
je to!« — vrisne Đurđica i malo te bi bila opet pala u 
iste grčeve, kao onomadne u školi. Sada bijaše strašno 
bijedna. Taj očev list najbolje joj je govorio, kako svaka 
objeda uvijek i najnedužnijemu škodi. Teško, teško zajeca, 
a premlada je bila i suviše u verigama pretsuda, da bi joj 
bila pristupna spoznaja mudrosti, po kojoj se ne smije 
ništa, — ama ništa držati do mnijenja »bližnjih i is- 
krnjih«. 

tf isto pak vrijeme šetao po trgu Levi, Garašev, Kohn 
i Nalješković. Glave su dizali visoko, oholo i slavodo¬ 
bitno. Hvastali se pred svakim koga sretoše i uzvisivali 
svoju mudrost, domišljatost, pače i duhovitost. Najsoč- 
nija mjesta iz pamfleta glasno bi čas jedan, čas drugi po¬ 
navljao, padajući uza to u važni moćni smijeh, da su im 
sve suze iz očiju kapale. Pripovijedali su također, da je 
jučer došao nalog na podžupaniju, neka odmah povede 
istragu protiv Agićeve. 

»Pokazali smo mi, ko smo!« — oholo ponavljao Levi. 
I nije se našla ni cigla duša, koja bi svoj glas digla za 
siroticu Đurđicu. Svi su udarili u neobuzdani smijeh Ga- 
raševljev i Levijev. 

Bila je istina, što su pripovijedali o istrazi. Naposljetku 
je na takove osvade i na takova izvješća morala vlada 
izdati najstrože naloge. »Ako je javno mnijenje u općin¬ 
stvu osobito protiv dotičnice razdraženo, neka se ona i 
prije dovršene istrage makne od vršenja službe u školi«, 

— stajalo je u vladinoj rješidbi. Odluka je jučer stigla, 
a danas prije deset sati bio već Stjepanović u školi kod 
Đurđice, te joj uručio dekret, kojim se istraga protiv nje 
određuje i ona poziva pred istražno povjerenstvo za pre¬ 
kosutra, a ujedno se do svršene istrage privremeno rje¬ 
šava od vršenja službe i užitka plaće osim postotka ali¬ 
mentacije. 

U prvi joj mah bilo, kao da je nešto iščekivano do¬ 
živjela, no onda se — prevrne onaj mir u strašnu časovitu 
bol, tako silnu bol, da joj je čisto zasjalo pred očima. 
Poslije toga postade opet kao okamenjena, te nije zamalo 
ni pojmila, što to sve znači, da onda silno, — ah, tako 
silno zaželi, neka bi sve prestalo, — sve, sve, sve, — ah, 

— »da sam mrtva!« — Daleka sumornost i teška nemoć 
obuhvate joj i dušu i tijelo. 

— Istraga, jao, — protiv mene istraga! Oče, oče, oprosti 
mi, što moraš doživjeti od mene! No, vjeruj mi, — vjeruj 
mi, ja nisam kriva, — ja nisam kriva. Oh, — a opet is¬ 
traga! Što imaju sa mnom, što bi? Nije li Žunić sve to 

— ili ne — Lisićka! Oh, pa zašto i ona? Ko, ko? Jao meni 
nesretnoj! Majko, majčice, zašto si me rodila! 

I bijednica sakrije lice rukama. Onda je spopade silan 
strah, te se okrene k propelu, što je u pročelju školske 
sobe visjelo, i uzme gorljivo moliti. Usred molitve mune 
joj pomisao, da je dignuta od službe i da joj nema više 
mjesta u toj sobi. Prekine molitvu taj mah i žurnim ko¬ 
rakom pohiti do izlaza. Na pragu se tek okrene i tu je 
stane u grlu dušiti od prebujalih osjećaja. Šapne jedva 
jedvice jedinu riječ »zbogom!« — i njoj se smrkne pred 
očima suhim i bez suza. Sjeti se svoje dječice i u duhu 
gledaše njihova žalosna lica, kad ne bude više dolazila. 


Čisto joj se od tronuća nadimale grudi i srce kao da se 
stislo. Taj čas spazi na stolu nekoliko kitica đurđica, što 
su joj djeca donesla u školu. U velikoj svojoj bijedi ipak 
nije htjela da to ostavi ondje. Gotdvo s boljetnom nekom 
uzrujanošću uznese se sada za posjedom toga cvijeća, te 
skoči natrag k stolu i pograbi kitice, da ih s grozničavom 
hitnjom tisne na njedra i sa sobom ponese. 

Kod kuće čekao je Malešević nestrpljivo. Kao svako 
u mjestu i on je već sve znao. Bilo mu je, istina, silno 
teško, da počne o tom s djevojkom, ali naposljetku se 
riješi, jer je držao, da bi prevelika nježnost bila upravo 
grijeh, pa da mu je dužnost, da je bar nekako pridigne 
i osokoli. 

— Gospođice Đurđice, — dođe k njoj Malešević malo 
poslije, pošto je došla, i nađe je, gdje usred sobe stoji, kao 
da je posve bez svijesti. — Gospođice, nemojte biti suviše 
zabrinuti. Infamni napadaj nitkovića ne može vam. nau¬ 
diti. Prava sreća, što je određena istraga,. barem imate 
priliku, da dokažete svoju nedužnost. A osim toga ja ću 
još danas učiniti sve potrebite korake. 

Đurđica bude duboko tronuta tim. prijateljskim susre¬ 
tanjem. U dalekoj njenoj bijedi, gdje je sama, posve sama 
stajala, bijaše joj sada ova sućut tako neizmjerno draga, 
da je gotovo osim zahvalnosti osjetila i neku radost, te 
nakon mnogo vremena smogne opet suza i udari u dug 
plač. 

Malešević se tiho otšulja i pohrli odmah na brzojav. 
Javi Smiljaniću, neka odmah dođe, jer je Đurđica u po¬ 
gibli, iz koje joj on može pomoći. I Hanibala htjede^ po- 
zvati, jer je znao, da je i on putovao s Đurđicom. Pošalje 
dakle'i upita u gradu, gdje se sad nalazi. Odanle mu 
javiše, da ne znaju, gdje je. Srećom se sjeti, da je jučer 
čitao u peštanskim novinama njegovo ime među kavali¬ 
rima, koji su s kraljevićem u lovu u Srijemu. Brzojavi 
onamo. Šam pak odluči, da će još poslije podne u Zagreb 
k vladi, da izvijesti, kako stvar pravo stoji. 

Jedan sat kasnije došao iz Gospića odgovor, da se pri¬ 
stav Smiljanić nalazi teško bolestan u Gleichenbergu. Ma- 
lešević brzojavi u Gleichenberg. 

Drugo jutro bijaše prvo, što je u Žakanju saznao, da 
se sa netom došavšim kaniškim vlakom dovezao mrtav 
putnik, koji je umro u kupeju. Maleševića zazebe u srcu 
i pomisli, nije li Smiljanić taj putnik. 

Za malo časova gledao je u žuto, od sušice posve osu¬ 
šeno lice mrtvaca, kojemu je po lijepoj crnoj bradi visjelo 
još nešto stinute krvi. Prepoznao je Smiljanića. 


XXVIII. 

Istraga se svršila za pol dana. Započela se oko tri sata 
poslije podne u školskoj zbornici, a pod večer izišla već 
Đurđica iz dvorane. Na oko se činila posve spokojna. 
Prevladao njom neki neobični daleki mir, rekao bi kao 
nemar, a bila uistinu ukočenost i duha i tijela, — skrajnja 
napetost duše, gdje treba samo još malo, te će se poput 
prenapete žice raspući u dvije pole. Bijaše joj posve jasno, 
da je izgubljena. Svjedoci Nalješković, Garašev, Levi i 
Kohn ustvrdiše njoj u lice (Žunić naredio suočenje), da 
ju je prvi zatekao jedne večeri na ulici sa Smiljanićem 
u takvoj situaciji, da je Đurđica od stida malone pala u 
nesvijest,, kad je morala njegove riječi slušati. A tek Gara- 
ševljeva i Levijeva izjava! Još se sad sirota djevojka kao 
u groznici tresla, kad je morala misliti na te izjave' i 
strašnu objedu, koja je ležala u njima. Kad ju je Žunić 
upito, da li priznaje događaj kod klaonice, te joj naveo 
točno dan i sat, — ona se snebivala i nije mogla da rekne, 
kako je baš toga dana i u taj sat bila kod gospođe Rad- 
manovićke u dvoru. Ah, taj dan! Čitavo carstvo tajins- 
tvenog blaženstva nosio on za nju u sebi. Sirotica ga se 

sjećala tako često i toliko rado, — a sada ovi zlotvori od 
toga dania učinili takvu strahotu. 

— »Što da uradim?« — pitala se djevojka jednako, sje¬ 
deći u svojoj sobi za pisaćim stolom. — »Što da uradim!« 

— i podbočivši laktom glavu, gledaše u pustu daljinu. 
Hladni prstići visoko makoše kosu sa čela. — »Tako ne 
može ostati!« 

I opet joj zaredaju uspomene iz istrage. Svake se sitnice 
sjećala. Gledaše opet u duhu, kako je Žunić gladio, brk 
i mnogo skakao po sobi, kako su Levi i Kohn svaki čas 
kazivali, da mogu prisegom potkrijepiti svoje ispovijedi, 
kako je Nalješković kašljucao i nije se usudio da joj po¬ 
gleda u lice, kako sama nije mogla ništa odgovarati, nego 
je jednako govorila: »Ja ne znam ništa«, i kako je zapis¬ 
nik potpisala posve nemarno, kao da se nje i ne tiče. Ah, 

— sve, sve joj prođe opet dušom i opet joj se tisne na usta 
glasno očajno pitanje: »Što ću sada?« 

Naravno, prvo bijaše, da je pomišljala na svojevoljnu 
smrt. No sva ljubav za roditelje i sva joj mladost uspro¬ 
tivi se tomu već u prvom začetku. Naposljetku i slaven¬ 
ska joj mekana patnička duša nije mogla lako prihvatiti 
takve odluke. — »Smrt! Ne, ne! Kako hi otac, a istom 
majka! Ali sada mogu biti bez moje pomoći. Otac ima lije¬ 
pe zasluge. Ne, ne, — i ako ima, ja bih ga takvim činom 
ubila. Ne bi mogao podnijeti. Pak tim bih baš potvrdila, 
da su objede istinite, dala bih povoda, da jošte i preko 
groba moga kleveću. Jao! Ovakve objede! Sve mi uzeše, 
sve. Što ću, što da uradim!« — I njena uzbuđenost i groz¬ 
ničava uzrujanost opet joj usplamte dušu. Tim je najpo- 
gibeljnije stanje jenjalo. Baci se pred propelo i stane 
glasno moliti. No bijaše pri tom posve smetena. I istraga, 
i samoubijstvo, i Malešević, i roditelji — sve joj to pro¬ 
lazilo glavom. 

Najposlije joj navališe misli na doživljaje u mladosti, 
na preparandiju i na dobre joj učiteljice opatice.^ Silno 
čeznuće za sretnom krasnom dobom svlada joj dušu. Oj, 

kako je divno bilo u onim uskim ćelijama, u onim dugim 
svijetlim dvoranama, u onim tamnim kapelicama i bogo¬ 
moljama, — ah, blaženo doba! I jednako na koljenima pred 
propelom davno je prestala moliti i posve se izgubila u 
svojim mislima. Nije ni opazila, da je djevojka donesla 
svjetiljku, tek je ugledala oči Raspetoga, blaženo dignute 
k nebesima, čisto joj bilo, kao da ove oči nekim nadze¬ 
maljskim sjajem sjaje, te upirući vatren pogled u križ 
ujeđared je obuze silan entuzijazam, i pridigavši se glasno 
rekne: »Ta — onamo, onamo idem. Onamo ne dopire 
otrov vanjskoga svijeta. Roditelji će me imati i onda, a 
mati Krescencija — kako će me ona radosno primiti! Da, 

— onamo!« — No tada se prekine u mislima. Pade joj na 
um Hanibal. I u taj par ishlapi sav entuzijazam za samo¬ 
stan, a srce joj zadršće. Rio to tek jedan čas, u kojem 
zaboravi sve jade. Tek tili trenutak, a opet velik, neiz¬ 
mjerno velik i sretan čas. Nije čula, da je neko pokucao 
na vrata. Žunić se pokaže na pragu. 

— I ako smetam, i ako sam vam i strašan, ja ipak do¬ 
lazim, da vidite, kako sam nesretan, što mi je moja služba 
dala tako strašnu zadaću protiv vas, koju ljubim do 
ludila, — jest, ja vas ljubim, — i baš zato ja vas još 
mogu spasiti, — zavisi tek od vas. 

Đurđica ga omjeri i prezirno i bijesno od pete do 
glave. »Je li moguće — poslije svega toga? Oh, kako je 
bestidan!« — pomisli u sebi i odmah poskoči k brzo¬ 
javnomu pucetu, da pozvoni lakaju, ili djevojci. 

— Stante! Ja ću biti kratak, jer vidim, da ste uzrujani. 

Đurđica još uvijek mučaše. Morade na stranu gledati, 

— tako joj je bio strašan, oduran i čisto joj se ludo činilo, 
što ga ovdje vidi. On je iz njena mučanja slutio na dobro. 

— Čuli ste, kako je istraga tekla i kako svjedoci iska- 
žaše. Ako sutra pošaljem zapisnike vladi, prekosutra ću 
vas morati otpustiti. No ja bih još mogao i htio bih — 
pomoći. Svjedoci se mogu opisati, da ne zaslužuju nika¬ 
kve vjere, da su iz pizme tako govorili, — sve se to dade 
udesiti. Slušajte me, molim vas. Došao sam dakle, da 

vam kažem, da sam pripravan, ako želite — ta vi znate, 
da vas ljubim. Đurđice, — zbilja, vjerujte mi, krasno 
dijete moje, — zar sumnjate? Oh, ne, ne, vjerujte mi, 
— ja vas ljubim, malo moje, — Iju—bim vas! 

Otkad je Žunić počeo govoriti. Đurđica stajaše još 
uvijek pod dojmom odurnosti, što je izazivaše u njoj. 
Bijaše gotovo posve nemoćna. No kad je svršio i priku¬ 
čio se posve blizu, da joj pomiluje lice, onda otskoči, 
kao da je nastrijeljena, i bijesno vikne: »Od mene, na 
stranu!« 

— Zar ste još uvijek tako romantični i pretjerani? 
Molim vas, govorićemo kao pametni ljudi, koji računaju 
i razmišljaju. Pred vama je eto dvoje: prvo, da izgubite 
službu i — nemojte zaboraviti — svoj pošteni glas, ili 
da promijenite svoju antipatiju spram mene, te vam ostaje 
služba i neće vam službeno — notorno — javno biti glas 
uništen. Pa koja vam sada još korist, da čuvate glas? Ne 
znam, — što? Danas je i onako svako uvjeren, da ste 
pogriješili. Sad je svejedno, jeste li, ili niste. Dakle — 
ne otimajte se, ljubite me! 

— Oh, prestanite, ako Roga znate! — Dakle se sa mnom 
već tako smije govoriti! Meni dakle ništa ne koristi! 
Svijet je uvjeren, da sam sagriješila. Smije mi se reći, 
da je svejedno! Oh — ! — i ona potrči u kut, te se očajno 
hvatala stijene. Kosa joj se rasplete i bujni pramovi va¬ 
lovito pokriju leđa i vrati. Žunić je sad pogotovo mislio, 
da je pobijedio. Približi joj se iznovice i uzme opet ljupko 
šaptati. 

— Ah, zar je još ovdje! — prene se Đurđica i najprvo 
joj se bijesni pogled zakrijesi u očima, a zatim se gorko- 
bolni posmijeh zasiječe oko usta. 

— Čekam, ta — ne budite dijete! Spasite se. Za volju 

vaše ljubavi, da mi je poklonite, ja ću se izvrgnuti, te 
vam pomoći. . 

— Pomoći mi! Eto, on će mi pomoći! No i ako mi velite, 
da je sada već svejedno, da sam pred ljudima i onako 
izgubila pravo na ime čestite i poštene djevojke, da sada 

na taj način mogu griješiti, — jest, jest, tako nekako re¬ 
koste, da, — pa bilo sve tako, — ja branim i čuvam svoju 
čast radi sebe same i radi Boga. Volim izgubiti kruh, 
volim izgubiti poštovanje ljudi, volim, da o meni sude 
ma i najgore, — sve, sve volim, nego da — 

— Vi ste pretjerani, sve je to romantika. A ja vas — 

— Vi, — vi — plane Đurđica, — vi se nosite taj čas 
ispred mojih očiju! Vi, — ah, — odlazite, ja ću zvati 
sluge! 

Žunić se lecne, no samo za čas bijaše zbunjen. 

— Nemojte, ja hoću da vas spasem, — pa bilo silom. 
Oj, — dajte, dajte, krasna djevojko, da se tek dotaknem 
barem tih božanskih usana! — i Žunić čisto se tresao od 
želje i strasti. 

— Na stranu, bjež’te! Od mene, od mene! — i ona 
skoči opet k brzojavnomu pucetu, te odmah tisne u kost. 

— y\ dakle nećete? Eto, doći će sad sluga ovamo, što 
će misliti? Ja ću pred njim tako govoriti, kao da se dobro 
rastajemo. 

Đurđica se tek prezirno okrene na drugu stranu, a kad 
je došla djevojka, naloži joj, da gospodinu podžupanu 
posvijetli niz stube. 

— Upaljena je svjetiljka na hodniku. 

— Dakle, izvedite gospodina bez svjetiljke. 

»Za mene je dakle svejedno! Da li sam uistinu kriva, 
ili nisam kriva, — svijet, — taj mudri — pravedni svijet 
— neće se više nikad dati uvjeriti o protivnom. Žar 
zbilja nije moguće?« — govorila je napol glasno, kad se je 
Žunić udaljio. Taj mah spazi, da na pisaćem stolu leži 
list od kuće. Kao blaga zraka sunca poslije hladne bure, 
tako je djelovao list. Đurđica ga grozničavo razmota i 
poljubi od tronuća i radosti papir. No čim je počela čitati, 
otkine joj se iz grudi bolan usklik, da se onda bez svijesti 
sruši na pod. Čim se malko osvijesti, skoči na noge, da 
strašno zajeca. 

I njihove se usne nađu u čistu svetu poljupcu prave 

ljubavi. 

— Dakle — i otac! I on vjeruje! O, ljudi, ljudi, zar 
ste zbilja takovi! Ah, pa da dalje živim! — No — sad 
je odlučeno. Odmah, odmah. Ali tad će istom vjerovati 
svi. Oh, kako, kako barem oca da uvjerim, da sam nevina 
i da je sve to prosta kleveta! Da pišem? Ah, ko će vje¬ 
rovati! Kako, kako da ih uvjerim! — — Ha, — eto, — 
da, — da! — Oj, — sad imam dokaz, neoborivi dokaz. 
Oh, smrti, smrti, — ti mi daješ taj dokaz! — klikne za¬ 
nosno, te je malone pala u entuzijazam. Nekoliko časaka 
poslije sjedne za stol i uzme pisati: 

»Moja oporuka. (Tu zaplače gorko i bolno.) Moram 
umrijeti. Svijet mi ne može dati više utjehe, jedina će 
smrt uvjeriti sve, koji o meni krivo sude, da sam ne¬ 
dužna. Bog će mi oprostiti moj čin, — ja to osjećam.« 

— Nije mogla dalje. Ujedared je poliju silne suze i svlada 
je daleko smilovanje s teškom svojom sudbom. 

— Umrijeti — tako mlada! Ah, — što to! Mora biti. 
Kad već i otac —! Ta sad valjda ljudi imaju u sebi tu 
nesreću, da samo u zlo vjeruju. Mora biti, — samo ću 
tako dokazati. — Ne dovršivši ipak izreke na ceduljici, 
ustane od stola i pokroči k ormaru. Nije znala pravo, 
što hoće. Tek bijaše svijesna, da mora otići odavle, da se 
ne ubije u kući prijateljičinoj, nego gdje napolju. U or¬ 
maru joj udari najprvo u oči plesna odjeća. Taj je pogled 
silno uzruja. S nekim zanosom uzme cjelivati odjeću, 
a niz lice joj curila suza za suzom. »Da je ovdje — on,« 

— šapne tiho i zastiđeno, — »ah, ne bi onda tako smjeli. 
A sad ga nikad neću vidjeti. Da li se još sjeća mene? A 
zašto je otišao?« — I stala zapadati sve više i više u slatko 
sjećanje, koje je u uzrujanoj njenoj duši uzelo čisto lik 
doživljaja, i da ju je sa strane ko motrio, držao bi zacijelo, 
da je poludjela. Tako joj se crte u licu živahno mijenjale, 
tako naletio svaki čas sretni posmijeh u obraze i tako je 
jednako nešto sama sa sobom razgovarala. 

— Hvala budi Višnjemu! — javi se neko među vratima. 
Đurđica se lecne i još napol izgubljenim pogledom okrene 
se. 


»Đurđica Agićeva «. (A) 

— Ah! — klikne ili više vrisne Đurđica. Bio je Hanibal. 
Sav uzrujan stajao je ovdje među portierama. Đurđica 
pak od silne radosti, što ga vidi, ili od žalosti, što ga 
dočekuje u tolikoj bijedi, zaplače silno i sakrije lice u 
suknje, što su visjele u ormaru. 

— Za Boga, Đurđice! Valjda nisam prekasno došao. 
Ta — sve je dobro, čim vas ovdje vidim. Prekjučer 
odmah poslije brzojava pohitio sam na put. Đurđice, go¬ 
vorite, da li sam zakasnio? Pa i neka, — nemojte plakati. 
Ne bojte se ništa! — I on, još uvijek tronut i uzrujan, 
približi joj se smjerno i čvrsto joj stisne ruke. — Umirite 
se, gospođice. 

— Hvala, gospodine! — više promuca nego izgovori, 
jer od suza i silnih osjećaja bio joj glas nemoćan. Tako 
i nije mogla da ruku uzme iz njegove ruke. Taj je čas 
znala sve i razumjela je srce svoje. Jasno joj bilo, da ljubi 
toga muža, što tu pred njom stoji. Nije taj mah znala ni 
za bijedu svoju, nije bila ni zahvalna, niti je imala kakove 
nade. Tek gorostasno bilo je to njeno veselje, što ga vidi, 
što ga se dotiče. Da, i ona se sjeti, kako se je još prije 
nekoliko časova žalila, što će umrijeti, što neće njega 
više gledati; sada pak, — oh! — mora umrijeti. 

— Jao, da znate! — mogla je poslije podulje šutnje 
reći, dok je on još jednako držao njenu ruku u svojoj, 
te već posve zaboravio milosrđe prvih časova. On se 
strese pod čarom njene ljepote, posvećene i povišene 
tragikom mučeništva. 

— Ja znam sve. Đurđice. Zato sam i došao. Ja vas 
mogu i hoću da branim. Ja znam, da je sve potvora. 

— Vi dakle — jedini, koji ne vjeruje! 0, kako ste dobril 
— klikne zanosno i ganuto djevojka. Osjećaše u sebi 
neki plemeniti ponos i posvemašnju zadovoljštinu. Bilo 
joj, kao da je sada sve ispravljeno, te je ona njegovim 
priznanjem opet posve čista u svojoj časti i svom po¬ 
štenju. Silna joj zahvalnost zaokupi dušu, te se svladana 
od toga čuvstva spusti pred njim na koljena. 


— Što radite. Đurđice! — prosvjedova Hanibal i žurno 
se prigne, te je podigne do sebe. Imajući u naručju divno 
ovo nježno biće nije se više mogao nadvladati. Silnim 
zamahom digne je do visine svoga lica i blijed u licu 
izlane: — Đurđice, ja ljubim, — ja vas ljubim! 

Snaga tih riječi i čar te izjave učini, da je Đurđica kao 
nemoćna i kao od prevelika svijetla opsjenjena sklonila 
napol besvijesnu glavicu pod njegov tamni vrat, — i on 
ju je držao na rukama, ne ponjajući te duboke šutnje. 
A kad su joj usne više saneno, a opet silno blaženo mucale 
riječi, koje su glasile kao: »Ja sam sretna«, — onda je 
sve razumio i minuo ga strah, te je nedogledno klicao: — 
»Ona me dakle ljubi! Oj, Đurđice, hvala ti!« 

I njihove se usne nađu u čistu svetu poljupcu prave 
ljubavi. On je žedno, strastveno srkao raskošnu slast 
glatke ove bijele puti uzrujanoga i rasplamćenoga lica 
djevojčina. I dugo trajaše ovaj čas, — tihi, nijemi, gotovo 
bez misli čas, i tek mnogo poslije nadavalo se njemu i 
njoj mnogo pitanja, — više od udivljenja, kako se tek 
sada nađoše? Đurđica u prevelikoj svojoj sreći ne mo¬ 
gaše gotovo svega toga ponjati, ne mogaše vjerovati u 
toliku milost neba, — te se poput svih nesretnika bojala 
nestalnosti svoje sreće i nije htjela dalje da razmišlja. 
No on joj stao pričati, kako je već odavna ljubi. Đurđica 
ga slušala široko rastvorenim sjajnim očima, u kojima se 
caklila blažena vlaga, a iz nje bi se od časa do časa složila 
po jedna suza, da se spusti niz divne od sreće i uzruja- 
nosti zapaljene obraze. Ah, zadivljena je bila i divno joj 
bijaše. Najvoljela bi bila svaki čas da mu prekine riječ 
i u sebi je sva kliktala i redom si priznavala, kako je 
krasan, mudar i plemenit. A pričanje joj njegovo bilo, 
kao da sluša davno poznate priče i kao da ujedaređ 
gleda sve, sve svoje sanje eto na oživjele pred sobom. 

— Pa zato ste tako — tako si nenadano otišao? — pre¬ 
siječe mu riječ i dragi ljupki smiješak, gotovo obijesni 
i slavni smiješak zaigra joj oko ustašca. 

— Uvidio sam poslije plesa, da sam — no — zaljubljen, 
— a ja stari momak otkuda da mislim, da će mene moći 
takvo dijete ljubiti! 

— 0, Hanibale, — kako si to mogao? Ta ja te toliko 
ljubim! 

I dvoje sretnika pade jedno drugomu opet u nijemi 
božanski zagrljaj. 

No naposljetku dođe zbiljnost do svoga prava. 

— Uh, — zaškrine grof zubima i zgnječi od ljutine 
pesnice, kad mu je Đurđica sve ispripovijedala te zapala 
opet u strašne boli. 

— Izgubljeno, — sve je izgubljeno! Nije mi za službu, 
ali — ali — kako da uvjerim svijet o krivici, što mi je 
nanio? — završi Đurđica i protrne od pomisli, da joj je 
moguće to, samo ako umre i ako se izvrši oporuka. A 
sada umrijeti! Jao, zar njoj tolika sreća, kakovu doživi 
eto ovaj čas, ne može nepomućena doći? I u očima joj 
se očajnički zakrijesi. 

— Ali, Đurđice, što je tebi do svijeta! Kako možeš na 
nj misliti, kad znaš, da te ja ljubim? — uzme on prikor- 
nim glasom. 

— Ah, jest, jest! Nije meni za sebe, ali ti, kako da ti 
pred svijetom uzmogneš kazati, da me ljubiš,. — a ono 
svijet o meni tako strašno sudi! Sve, sve je izgubljeno! 

— Đurđice! — opet je ukori, da uzbuđeno nastavi, 
primiv je za obje ruke: — Ništa nije izgubljeno. Žena 
Hanibala Radmanovića ne treba, ne treba da si tare glavu, 
kako o njoj misli Žunić i sva ta ostala fukara. Ti si moja. 

— Hanibale, Hanibale, — to je previše! — klikne pre¬ 
stravljena Đurđica. No i glas joj je izdisao od goleme 
sreće, koja je maknu, da mu se ovije oko. vrata. I naslo¬ 
njena na tim herkulskim ramenima, stisnuta k ovim 
snaž nim grudima ona se osjećala jakom i sigurnom, i. svi 
joj se napadaji ovoga svijeta pričinjahu sada slabima 
i maljušnima. Pače dušom joj prođe neki slavodobitni 
osjećaj, neko zadovoljstvo, što se iz tako duboka pada 
diže u toliku visinu, i u duhu si predoči Lisićku, kako 


će jalno lice praviti i kako će pokorna biti, kad je ugleda 
kao Radmanovićku. »Ah, — ne, ne!« — I ona zastrepi od 
bojazni, da je sve to previše sreće, a da bi moglo biti 
stalno. Hanibal pak sve većma plamtio od ljubavna za¬ 
nosa i sav gorio od želje, da zadovolji svomu srcu i ras¬ 
košnoj požudi osjećaja. Uz to dizala mu dušu silna neka 
potreba, da učini plemenito djelo i da ga učini odmah, 

— ali odmah! Jednako govoreći o divnoj zajednici, pjes¬ 
ničkom je silom crtao buduću sreću. Ah, postao je posve 
mlad, posve djetinjski, — ta toliko ga je omamila sreća, 
da je doživio davno željeni čas i našao srce, koje ga 
ljubi. 

— Da, jest, Đurđice, da ne trpiš niti jedan čas više, eto 

— još večeras moraš biti moja zaručnica. Ajdmo u grad, 

— mene još nije ondje bilo, ravno sam k tebi pohrlio. 

Oj, Đurđice, ko bi bio mislio! Tek sam se nadao, da ću ti 
kao svjedok pomoći, a eto — ja sam već tvoj zaručnik! 
Ajdmo k meni, tamo ću te svima — i majci- 

I on stade. U prvom zanosu nije ni mislio na majku. 
Sada tek spozna, kako gorostasnu zapreku nalazi u njoj. 
No taj mah svlada svaku slabost i energično makne gla¬ 
vom, šapćući: » Ja sam odlučio, više si ne dam oteti 
sreće. Sad nisam više slab mladić!« — Imađaše samo brige, 
nije li Đurđica isto tako mislila, te je iznova uzme moliti, 
neka pođe s njim. 

— Ah, zašto? — upita napokon s nekim strahom dje¬ 
vojka. Njoj bijaše bojažljivo oko srca. Malo što se nije 
plašila, da će joj se sreća izmaći, ako sad iziđe iz ove 
sobe. Povijesti grofove ljubavi s Irmom nije se ni sjetila. 

— Ajde, ajde. Đurđice draga! — silio Hanibal. I ona 
se odluči. 

— Nije li prekasno? — upita još u posljednji čas. 

— Nije, nije! Eto — tek osam sati prošlo. Majka dugo 
bdi. 

— Oh, Hanibale, — majka tvoja! Ona će — ne, ne, 
Hanibale, ne idemo, da izazovemo njezin gnjev. 

— Majka me moja ljubi, ti si joj veoma mila. Ta i ona 
mi je dugo već pisala, kakvih neprilika imaš. Iz Male- 
ševićeve brzojavke ne bih bio svega znao. 0, ona će biti 
sporazumna. 

— Neće, neće. Ta čekajmo, Hanibale, ja se bojim. A 
i jest žrtva od tebe. Da, da, previše si plemenit,.— ja 
toga ne tražim od tebe. Čekajmo, zašto da ti majci oteš- 

čamo-Htjede reći »posljednje dane«, no ne dovrši. 

»Bilo bi, kao da joj želim smrt«, — pomisli u sebi. 

— Ne smijemo čekati. Samo tad je učinjeno tebi pot¬ 
puno pravo, ako odmah, — još danas. — Ajde, ajde. 
Đurđice, — moja ljubav traži od tebe to. Budi hrabra, 
nemoj misliti, da me išto može odvratiti od tebe. 


XXIX. 

I oni pođoše. Nisu sjeli u kočiju, što ga je još čekala 
na ulici. Udariše pješke uskim puteljkom. Iz daleka već 
vidjela Đurđica između granja dva rasvijetljena prozora 
spahiničine sobe. Ona uzdrhta, no onda se dosjeti, kako 
je prije nekoliko mjeseci, idući prvi put k Maleševićki, 
vidjela kod istoga prozora staru gospođu, onda joj još 
nepoznatu. 

— Ko bi bio onda mislio, da ću za kratko vrijeme 
polaziti k njoj, da me prizna svojom —! 

Hanibal se nije dao ni javiti, nego je ravno uljezao 
k materi, držeći Đurđicu za ruku. Starica ih u prvi čas 
nije prepoznala, no onda od silne radosti klikne i pohrli 
k sinu. Čisto je bila zbunjena od nenadana susreta. U 
toj svojoj razigranosti nije se ni pitala, što to znači, da je 
Đurđica ovdje. Obaspe sina odmah sa sijaset pitanja, po¬ 
ljubi ga nekoliko puta, kao da je još dječarac. Bila sta¬ 
rica sva sretna. »Nisam badava danas poslije podne sa¬ 
njala o tebi, — i eto, večeras si kod mene!« 


— Hvala ti, majčice, evo ja sam doveo gospođicu Agi- 
ćevu, — uzme on. Starica tek sad spazi djevojku. 

— A, kako to? Da, da, sirotice moja, — čula sam već 
sve. Ah, strašno! No umirite se, budite uvjereni, dok sam 
živa, pod mojim krovom uvijek ste rado gledani, — i 
ona povuče bijednu djevojku bliže k sebi, te je poljubi 
u čelo. 

— Majko, ti si dobra. Ali — da ti sve kažem. Đurđica 
je moja zaručnica, — ja te molim — 

_ gt 0 ? _ što? — presiječe mu riječ naglo starica 
i skoči sa fotelja, da se stavi ravno pred sina. — Što 
govoriš? Ta zar — sanjaš, zar si još uvijek dijete? 

— Majko, umiri se. Đurđica je moja zaručnica, to 
je odlučeno. 

— Bez mene odlučeno! 0, Hanibale! — i starica zaplače, 
a onda ga uzme zaklinjati, neka joj toga ne čini. Ona 
da mu je našla drugu vjerenicu, vrijednu njegova polo¬ 
žaja. — Ja ne dopuštam toga. Dok sam ja živa, ti ne 
smiješ. Zar sam se zato ukopala pol vijeka ovamo, samo 
da tebe učinim moćnim i sjajnim! A sada da sve bude 
uzalud! 

Đurđica je nepomično stajala uz Hanibala. Hladni joj 
znoj oblio čelo. Bijaše joj strašno u duši. »Neće me, —- 
neće me, a ja joj sina toliko ljubim. No — ja sam obeš- 
čašćena!« — pomisli s užasnom mukom u sebi. Hanibal 
međutim blago, ali odlučno izjavi, da ga ništa ne može 
odvratiti od njegove odluke. 

— Smilujte se, Đurđice! Kad vi popustite, — onda će 
i Hanibal, — ali, djevojko mila, — ne ubijajte me. To će 
biti moja smrt. Ta da opet Radmanovići ne dođu blize 
aristokraciji! Jao, zar sam se zato mučila toliko? Đur¬ 
đice, smiluj se — i starica se htjede na koljena spustiti 
pred djevojkom, a ona se sva tresla od uzrujanosti. No 
Hanibal joj prepriječi. 

— Ah, kad nisam prihvatila Irme, kako možeš misliti — 

— Ne diraj, majko, u stare rane. Dakle nije dosta, što 
si mi jednom zapriječila sreću, nego opet — ti — 

Đurđica se lecne i pusti Hanibalovu ruku. Bilo. joj 
strašno, što je on to rekao. Starica se pak stala silno 
ljutiti. Mjesto dosadašnjih suza uzele joj se oči bijesno 
krijesiti. Nepopustljivost sinova, njegova energična volja 
razjarila njenu energičnu dušu. I mjesto molbe stala se 
sada služiti razlozima. Đurđica nije starice slušala., niti 
je razumjela, što govori; tek je trpjela strašne boli, što 
se starica toliko bori protiv nje, i sve se jače vriježila 
u njoj misao, da gospođa sve to čini i toliko se protivi, 
što je ona pred svijetom obeščašćena! Bijahu za nju 
užasne muke u svakoj riječi staričinoj. Hanibal je šutio, 
a Đurđica je tu šutnju tumačila, kao da popušta materi. 
Sva silna ljubav njena ustrepta. 

— Majko, nemoj! Ja sam odlučio i sve ti je uzalud, .— 
plane Hanibal, no djevojka je tako bila obuzeta mišlju, 
da je obeščašćena, da ga nije ni čula. 

Starica međutim nije još prestala. Napokon uzme uzdi¬ 
gnutim glasom: — Promisli, Hanibale, da i nije svega, 
što spomenuh, ali ti moraš misliti i na — čistoću imena. 
A kako, kako, — kad je Đurđica na takom glasu! Pusti me, 
pusti me, — ti nisi možda mislio na to. Ali ne zaboravi: 
nikad više ne može ona da začepi ljudima usta, — uvijek 
će biti neke sumnje. To je nesreća, to je nepravda; ali tako 
je u svijetu. Protiv toga ne štiti nedužnost, protiv toga 
ne štiti položaj; kraljica Marija Antoaneta najbolji, je 
dokaz. To su slijepe sile života, — ali one neizbrisivo 
djeluju. Bila Đurđica sveta kao anđeo, dok je živa, uvijek 
će biti nad njom sumnja. 

— Majko! — zavikne Hanibal. 

Đurđica pak posve problijedi. Bilo joj, kao da ju je 
gurnulo nešto i jedva se uzdržala na nogama. Teturajući 
korakne naprijed, a onda osjeti, da joj se vrti i nešto 
joj strano ulazi u dušu. Ujedared uzme trgati sa sebe 


odijelo, — nije više nikoga raspoznavala, zjenice u očima, 
silno se povećale, i — skočivši k svijetlu, klikne: 

— Evo, ja sam djevica Marija, Bogorodica, — eto — 
gledajte me, — oh, vi — neznabošci! 

— Poludjela je! — zaviče bolno Hanibal i skoči k njoj, 
da joj prepriječi, da dalje trga odijelo. 

I on se bacio na koljena, suze mu potekle niz lice. Pro¬ 
klinjao je strahotu života, zvao i mirio ljubljeno biće; 
no ona je jednako bulaznila, i što je dulje morao gledati 
u taj ukočeni hladni pogled, koji je gledao nešto drugo 
nego zbiljnu okolinu, — to je jače njegova duša snosila 
strašni udarac. I ako nije bio više mladić, ipak se potužio, 
što mu se život ovako nadaje. 

Cijelu je noć čuvao i plakao bijednik, a sutradan izgu¬ 
bio već svaku nadu, da je ludilo tek časovito, pa kad je 
stigao Malešević s ocem njenim, mogao je samo nijemo 
pokazati na nesretnicu, koja je prestala bučiti, no zato 
pala u duboku ukočenost duha i tijela. 


XXX. 

U polutamnu, zastorima ovješenu sobu, što je bila u 
stražnjem krilu pazarinačkoga dvora, zavukao se na 
mjestu, gdje se je zastor ponešto odmakao, sunčani po¬ 
dnevni trak. U zlatnom snopu sipao se unutra, lebdio po 
mračnom prostoru sjajnom pjegom, pa i sio na duboki 
naslanjač, u kojem je sjedjela bolesna Đurđica. Trak se 
spustio na pod i kao zlatnim rubom obrubio skute dje¬ 
vojčine. Mora da mu se je svijetlo negdje lomilo, jer su 
se po rubu lelijala okrugla okanca duginih boja. Bolesnica 
nije dala nikakva znaka, da primjećuje svijetlo. 

Od one kobne večeri nije dolazila više k sebi. A prošlo 
je od toga već pol godine. Radmanović je sa svih strana 
prizivao liječnike i vještake. Po njihovim napucima ure- 

dio je dvorbu oko bolesnice i sam se je dao na to, da 
uči i uči debele folijante o psihijatriji. Krafft - Ebing, 
Liman, Koch — bile su mu sada jedine knjige, koje je 
čitao i u kojima je tražio hrane svojoj nadi i svojoj želji, 
da djevojka ozdravi. Uzeo je u stalnu službu iz jednoga 
od prvih u monarkiji zavoda liječnika-pristava i s njim 
zajedno jednako oko bolesnice nastojao i pazio. Po cijele 
dane ne bi izlazio iz njene sobe. Isto je i stara gospođa 
najviše vremena bivala kod nje, često radije zapuštajući 
svoje ekonomske poslove, no da pusti bolesnicu. Gledajući 
u blijedu, melankoličnim ludilom mučenu, no još uvijek 
prekrasnu djevojku, starica je čisto pred tom slikom 
strašne nesreće i znamenom dvaju uništenih života shva¬ 
ćala svoju krupnu i kobnu bludnju, da je radi svjetskih 
glupih pretsuda išla da se stavlja na put sreći, što ju je 
sin sebi odabrao. Njena svakidašnja molitva nije otsad 
imala druge želje, nego da bijedna djevojka ozdravi i da 
je onda u naručju sina svoga nazove svojom kćerju. No 
kad su već mjeseci prolazili, a djevojka sveudilj bila bo¬ 
lesna, tad se dovine starica, da će nesretnica ozdraviti, 
ako se vjenča s Hanibalom. I ona to spomene sinu. Ah, 
— ali da, — tek s umom zdravim i sa svijetlom dušom 
sklapa se sveti savez. Hanibal ne mogaše nego da se tek 
gorko nasmiješi — i da tronut poljubi majku u ruke. 
Oprostio joj je odavna, — ta znao je, da je sve radila iz 
silne ljubavi prama njemu. 

I Điirđičini roditelji bijahu ovdje. Radmanović je kape¬ 
tana uzeo k sebi i predao mu nadzor vlastelinske pisarne 
uz plaću, da je starac bio materijalno posve osiguran. 
Dakako, — žalost i oca i majke za prvorođenom bijaše 
uza sve to golema i strašna. I da nije bila u njih najmoćnija 
potreba, da budu neprekidno uz bolesno dijete, kapetan 
bi bio davno pustio izvrsno mjesto. Dobričinu starca 
čisto je paklenskom mukom ganjala i trapila pomisao, 
što je i jedan čas samo mogao posumnjati o Đurđici, 
te bio isto tako nizak i prost, kao što sva ta prostota pa- 
zarinačka. Tako je strašno bilo i njemu i ženi, što su u Pa- 


zarincima, toj nesreći njihova djeteta. Sada se, dakako, 
cijelo mjesto u svojim mislima i osjećajima izmijenilo. 
Svak se zanimao za nesretnicu i sve je željelo, da joj 
bude bolje. Lisićka i njeno društvo gotovo nisu smjeli 
među ljude. Opazilo se, da Đurđica pokazuje jedino još 
nešto svijesna zanimanja za cvijeće. Kad se je saznalo 
za to u mjestu i kad su procvale ljubičice, svaki je dan 
cijela povorka školske djece dolazila u dvor i donosila 
za »svoju gospođicu« cvijeća, moleći uz to, da bi je smjeli 
vidjeti. Ta im se želja nije mogla ispuniti, no zato nisu 
prestali dolaziti, i tek da im se reklo, kako je Đurđica 
bila vesela radi cvijeća, bijahu zadovoljni. Uistinu kao da 
je jedino cvijeće moglo u bolesnice probuditi barem dje¬ 
lomičnu svijest. Dašto, to bi trajalo tek časak. Onda bi 
opet brzo zapala u svoje obično teško stanje, u kojem 
zbiljnost nije postojala za nju. U početku bolesti pojavili 
su se još nekoliko puta oni isti bijesni napadaji, kao što 
su je snašli prvu večer. No s vremenom je toga posve 
nestalo. Bilo je dana i dana, da je djevojka ostajala u 
tupoj ukočenosti duha i tijela, pa bi joj se i sama hrana 
morala dodavati kao nejaku čeljadetu. U take časove 
izmjenjivao se izraz lica dvojako. Bivao on tužan i suza 
je tekla sa suzom, a iz prsiju bi se kidalo jecanje, da je 
bila prava žalost slušati. I djevojka bi se kod toga jednako 
blaženo smiješila i usnice bi joj se micale kao u razgovoru. 
Iz brzih i tihih, posve nerazgovijetnih glasova i šaptanja 
najposlije bi se dale razabrati riječi, — a ove riječi bijahu 
otsjev i jeka sretne i veličajne ljubavi, govorahu o silnoj 
sreći srca, crtahu bajne slike uživane ljubavi i njenih 
cjelova i njenih zagrljaja; — riječi ove skladahu se u to¬ 
božnje razgovore između sretne Đurđice i vjerenika joj Ha¬ 
nibala. A on je sve slušao. Bijahu to — osobito u po¬ 
četku — za njega užasni i strašni časovi. Sućut za lju¬ 
bljenu djevojku, da je vidi takovu, parala mu dušu. A i 
opet — koliko li vlastitih misli, koliko li divnih slika i 
maštanja duše, koliko pomišljenih želja i nada — bilo je 
za njega u tom bulažnjenju sirote bolesnice! Ta upravo 

takve su dolazile i njemu slike! A moglo je sve postati 
istinom, ta da, — moralo je pače da postane! On je ćutio, 
kako bi se u takav čas nešto tajno i duboko zamaklo u 
duši njegovoj, nešto, što je govorilo, da je ova ljubav 
njegova bila potreba same duše njegove i njezinih svrha 
i njezinih ciljeva. 

Baš je ono jutro razumio, kako Đurđica govori o njem 
i s njim. Izlazilo je iz njenih riječi, da misli, kao da je 
s njim negdje na putovanju — daleko — daleko, i da se 
šeću po nekoj morskoj obali i dive ljepoti vidika. Čisto 
je kliktala od radosti i uživanja. Kao da je svaka riječ 
izdisala od jakosti osjećaja njenih. — Hanibal ostavi sobu. 
Bilo mu je teško da to dalje sluša. »Tek halucinacija, — 
ah, a upravo bi tako bilo!« — šaptaše gorko i srce mu se 
trzalo od boli u isti čas, kad mu se je duh raskrilio od 
čeznuća i želje, da u jedan mah zahvati sliku svoje sa¬ 
njane, a sada zauvijek izgubljene sreće. I taj »zauvijek iz¬ 
gubljeni čas« činjaše, da je najviše trpio. Nije ga toliko 
boljelo, što je nesretan. Stoičkom je snagom podnosio 
breme i igo nesreće. No spoznaja onoga najtragičnijega 
zakona u životu ljudskom, koji nikad ne vraća ništa, što 
se je jednom izgubilo, to ga spoznanje poražavalo i op- 
klopilo teškom tugom, u kojoj imađaše tek jednu misao, 
a ta bijaše, da i tada, ako bi Đurđica ozdravila, njegova 
sreća ne bi ipak bila ista, kao onda, da se nije dogodila 
nesreća. 

Dok je Hanibal u tim mislima lutao po perivoju, dotle 
je sunčani trak nastavljao svoju igru u sobi. Od skutova 
se dizao k njedrima, od njedara poskočio do lica. I zalio 
kao obajan od tolike ljepote svu glavu svojim plamenim 
sjajem. 

U prvi kraj nije se od toga maknula ni jedna crta u 
licu, niti je bolesnica trenula okom. Pogled je jednako 
izgubljen piljio u dalj. Ali je trak sveudilj plovio licem 
i najposlije su oči ujedared morale da se zaklope. Boles¬ 
nica pridigne ruku do očiju, onda povuče rukom preko 

- 204 — 


ćela, i onda se cijelim gornjim tijelom uspravi i nešto se 
u ramenima protegne i grudi naprijed ispruži, pa opet 
povuče rukom preko čela i odmaknutom od svijetla 
glavom otvori oči. 

— Gdje sam? — izmuca slabim glasom i zadivljena u 
licu. Znalično se ogledavaše po sobi. — Ah, — u njegovu 
domu! Da, da, — jučer navečer sam se onesvijestila, — 
ah, — jao, — kako je strašno bilo! — i ona si prste obiju 
ruku pritisne k sljepočicama. 

Došla je k svijesti. Probudio je čarobni trak, taj posla¬ 
nik onoga dalekoga — dalekoga izvora svemu životu, 
onoga silnoga ognjišta u svemiru, — sjajnoga sunca, kojim 
se Svevišnja volja služi, da živi životom pojedinih bića, 
po kojima će se spoznati i oživotvoriti glavno svoje 
sućstvo — ljubav i misao! 

I sva njena tužna povijest prohuji Đurđici dušom. 
Bijaše užasan čas. I sam Bog zna, ne bi li bila opet upala u 
svoju pređašnju bijedu, da nije uto zahvatio sunčani trak 
propelo, što je prijeko visjelo na zidu, i oblio ga svije¬ 
tlom svetačkom aureolom. 

Đurđica zapne očima za propelo. U velikoj njenoj bijedi 
silno je se dojmi sveti obraz golgotskoga mučenika, divno 
izrađen od drevnoga umjetnika. Sasvim joj se pričini, 
kao da je obraz primio u sebe život, i Đurđici bude čisto, 
kao da osjeća na sebi izmučeni, a opet ljubavlju i žrtvom 
ukrašeni i ukrijepljeni pogled Spasiteljev. Potrese se od 
toga i nastane joj neobično i posve strano. Kao da je 
izašla iz sebe same i da je posve prosta od svake tjelesne 
težine. Neka neobično jasna svjetlost prosija joj ne pred 
očima, no kao u njezinoj unutarnjosti. Osjećaše se kao 
drugom od one, što sjedi tu u naslanjaču. I takvoj sta¬ 
doše joj se nizati u neodređenoj daljini i blizini čudne 
slike, kojih kao da ne gledaše očima svojim, a opet ih 
razabiraše jasno i posve razgovijetno do svake sitnice. 
I najprvo ujedared, a onda redom vidje božje rođenje u 
Betlehemu, sjaj čudne zvijezde na nebu, bijeg u Egipat, 

večeru u Gecemaneju, — i onda Golgotu i Razapetoga 
među zločincima pred tisuću naroda u čudnim stranim 
haljinama. Tako je sve jasno i živo bilo, da je gotovo čula 
božji vapaj: »Eloi, Eloi, lamma sabahthani?« 

A što dulje gledaše, to se je slika sve više razilazila 
i gubila kao magla, — ostao je pred njom tek golem, 
golem križ u silnoj visini i divnoj modrušastoj svjetlosti, 
okružen milijunima anđela i duhova, koji su se u nepre¬ 
stanu kolu i u nedoglednim i, što bliže k njemu, to u užim 
vijencima njihali i lebdjeli. Bijaše to sjaj i veleljepota, 
a sam Isus u najvišoj visini s neiskazanom dobrotom 
u licu prigibao se i podizao k sebi iz grdne dubine svoga 
suca i mučitelja Kaifasa. 

Tek trenutak trajalo to viđenje. I ono neobično stanje 
duše prestade. No i poslije, kad je svega nestalo, potraja 
izvanredna uzbuđenost duha i srca. Svu dušu ispuni je¬ 
dna želja, — želja, da slijedi stope onoga na križu. Čisto 
se od ove želje previjaše i lamaše sva nutrašnjost. Silni 
sveti zanos zahvati Đurđicu cijelu, i ona se duboko i žarko 
klanjaše božjoj ljubavi i božjoj pravednosti, s koje je išao 
Bog sam, da i on kuša, da i on trpi ljudsku bijedu, a ta¬ 
kođer da nauči ljude ljubavi, mukotrpnosti i požrtvov- 
nosti, — pa tako da ih spase, usavrši i privede duše nji¬ 
hove u zadnji život, k skupnomu ognjištu i izvoru, gdje 
imaju svi skupa biti jedno i gdje nema mjesta nego ljubavi 
i dobroti. 

— »A načinio je tako onima, koji ga razapeše. Ah, — 
ove stope da slijediš, — ove stope da slijediš I« — zanosno 
klikne sebi djevojka, I u ovaj čas bijaše za nju posve 
jasno, kako je sve maljušno, sve nevrijedno i sve ništetno 
naprama božjemu pojavu na Golgoti. Oh, — silne li utjehe 
crpaše iz ove misli! — Njezina želja, da se povede za 
njim, priziraše joj se, da je to još jedino, što joj donosi 
mir u srce. 

— »Žrtvovati se onima, koji me mučiše, — kolike li 
sreće i slasti za mene!« — šaptaše u sebi i srce joj se 

treslo od želje i čeznuća, da steče njegovo priznanje i 
njegovu ljubav. Prema ovoj želji prikazivaše joj se posve 
neznatnom njena ljubav prema svijetu, prema rodite¬ 
ljima, — sve, sve je nekud dolje ostajalo, a ona se ćutila, 
kao da plovi u najvišim visinama nebeskoga lazura u 
svijetlu Kristove aureole. Sada je posve lako pomišljala 
na svoju nesreću, — ona joj se dapače radovala, kao 
uzroku svomu uzdignuću. Pređašnjih muka kao da je ne¬ 
tragom nestalo. — I nije više mislila nego samo na njega, 
koji ju je utješao i pridigao. Dolažahu joj na pamet mo¬ 
litve i pjesme njenih negdašnjih učiteljica, kojima su sla¬ 
vile Spasitelja. I ako ih davno već nije slušala i gotovo 
ih zaboravila, sad ih je sve napamet znala i ponavljala. 

— Tako ću i ja! — klikne onda glasno. — Istina je, 
— nastavi po običaju svom, kad se je na što odlučila. 

Taj mah uniđe u sobu Hanibal. Đurđica ga nije odmah 
primijetila. On je po svom običaju došao posve blizu 
k njoj. 

— A, — gospodine Hanibale! — rekne ona glasno i 
mirno. Časak je bilo, da je požalio, što je prekida u njenu 
razmatranju. A on se zadivljeno zagleda u nju i kao da 
ne shvaća odmah njena preokreta i kao da mu ne vje¬ 
ruje. No kad se ona ljupko nasmiješi i pruži mu lijepe 
osušene ruke, — on se slavno baci pred nju na koljena, 
obuhvati joj skute, zakopa glavu svoju u ruke njene i 
mucaše uzrujane sretne riječi. I bijaše trenutak, da su sve 
strune Đurđičina srca i njene ljubavi zadrhtale i da je 
poniknula licem k njemu do njegove glave. U taj čas po¬ 
diže on glavu u vis i mune mu misao, nije li ovo njeno 
probuđenje tek prolazno, i on poćuti u srcu svom strašnu 
istinu, na koju je malo prije u perivoju mislio, — da se 
izgubljena jednom sreća nikad više ne vraća, — i on je 
shvaćao, da ovaj trenutak ne osjeća više onoga blaženstva, 
što ga je uživao, kad mu je Đurđica prvi put pala u 
naručaj. 

— Dakle ipak postigosmo! — rekne onda drhtavim gla¬ 
som, no čisto mu je bilo, kao da je neiskren. A Đurđica 

mu dubokim pogledom uroni u oči i onda kao da je 
čitala u njima nešto, — pa se otkrene i svrati pogled gore 
na propelo. Ah, — ako ikad, to je sada poćutila, da ona 
više nikomu ne pripada toliko, kao Razapetomu. 

— Kako će se majka, tvoji roditelji, — svi, svi pove- 
seliti! — uzme opet Hanibal. 

A njene oči i sada su još ostajale nepomično zavješene 
na mučeničkom božjem obrazu, te ju je Hanibal morao 
uzeti za ruku i ponoviti svoje riječi. 

— Tvoja majka — je li još ljuta, kao jučer? Jao, — 
kako je ražalostismo! Moraš je slušati, Hanibale. Popra¬ 
viti moramo to bijedno jučer. 

— Nije to jučer bilo. Ti si pala u vrućicu — i bolovala 
si preko pol godine. Majka moja sva je zanesena za tebe 
i jednako se moli Bogu, da budeš mojom ženom. 

Đurđica se slabo i ljupko nasmiješi, onda joj polete suze 
niz lice — tihe, skromne suze, — pa ulovi Hanibala oba¬ 
dvjema rukama za glavu i poljubi ga — posve materinski 

— u čelo i načini nad njim znak križa. 

— Ah, Hanibale, ja sam se već zaručila. Sve je bilo 
samo kušnja, koja me je imala privesti na pravi put. Eto, 

— moj zaručnik — onaj je na križu. Ja idem u samostan. 
Istina je! 

I ona uze njemu onijemjelu zanosnim, gotovo eksta- 
tičnim riječima slaviti svoju odluku i cilj svoj. Hanibal 
nije dospio da joj prekine riječ. On se je morao diviti 
i ljepoti njenoj i zanosu ovomu i uzvišenosti misli njenih. 
Čisto je ćutio neku višu struju iz cijele njene pojave, 
neku svetost i vječnost, i bilo mu je isto, kao kad bi se 
nekoć uronjivao u dubljine nauka Bude i drugih poslanika 
iz natčovječnih strana. 

On joj nije znao protusloviti. Pa kad se po običaju 
prije objeda svi sakupiše u sobi Đurđičinoj, ni onda nije 
mogao da uz majku svoju i uz Đurđičine roditelje navodi 
razloge protiv odluke djevojčine. On je šutio i onda, kad 

1 Oh, Bože, tolike si propustio. — a njega baš nisi!< 
otme se mladoj opatici prikorna misao. 

se je stara gospođa utekla k njemu i zaklinjala ga, neka 
Đurđicu odvrati od samostana i neka je uzme. 

A djevojka ih je jednako uvjeravala o svom blaženstvu 
i najposlije su srca svima bila puna zahvalnosti božjoj 
dobroti, koja ju je probudila k svijesti. 

I bijaše veličajan dan u ovom krugu dobrih ljudi. 


EPILOG. 

I u Pazarince se koncem ljeta 1886. navrnula kolera. 
Žunića posjetili rođaci iz Primorja i za dva dana jedan 
od njih umro od pošasti. Nekoliko dana poslije uzela 
bolest silan mah. Žunić našao nekakav silan posao u ko¬ 
taru i izgubio se iz mjesta, ali je ipak prije pisao, da se 
pošalju iz Zagreba sestre milosrdnice za dvorbu bole¬ 
snika. 

Došle su zbilja treći dan dvije sestre. A bijaše uistinu 
od nužde. Od domaćega svijeta nije se nikoga moglo do¬ 
biti, da se dade na pogibeljnu dvorbu, a bolesnika od 
dana do dana više. Hanibal Radmanović bijaše jedini 
u mjestu, koji nije izgubio glave. Njega je bilo svagdje 
vidjeti, svakamo je prvi došao, da pruži prvu pomoć 
i učini posljednju dužnost ljubavi bližnjemu. Pošast bila 
je već tako strašna, da nije samo harala u slojevima 
siromaštva i bijede, nego posegnula i u bolje krugove. 
Prvi je bio Nalješković, koji je obolio, za njim skoro 
odmah učiteljica Lisićka i trgovac Levi. Radmanović 
je kod svakoga bio i svagdje pomagao. Kod Lisićke 
je morala ostati jedna milosrdnica. Cijelu noć se boles¬ 
nica mučila u grčevima, a blijeda mlada sestra mučila 
se neopisivo mnogo, da joj ublaži boli. Radmanović dođe 
upravo u čas, kad je opatica naporom cijeloga tijela mo¬ 
rala trti bolesnicu. On se divio strpljivosti, miru i požr- 

tvovnosti, što je pokazivaše božja službenica, — i tu joj 
se malko omakne s lica peča, — ona pridigne glavu, da 
je popravi, i u taj mah sukobe se njene oči s očima nje¬ 
govim. I on se i ona silno potresu. Bila je Đurđica. No — 
još jedan čas — i stenjanje, jauk bolesničin privede oboje 
k svijesti i opatica se dade dalje da tare bolesnicu. 

Bog sam može potpuno ponjati osjećaje, što su u času 
toga susreta potresli njegovo i njeno srce. Opisati neće 
toga niti jedna smrtna riječ. 

Hvala neumornoj brizi i borbi milosrdnica, kao i ener¬ 
gičnoj pažnji Hanibalovoj, pošast je napokon jenjala. 
Lisićka, Nalješković, Levi hodali su zdravi po mjestu i 
po staroj svojoj navadi širili novosti. Najviše su pripo¬ 
vijedali, da je jedna od milosrdnica — bivša učiteljica 
Agićeva, — »ona, znate, koja je radi svoga pustolovnoga 
života morala službu pustiti«. No pred svakim nisu 
smjeli tako govoriti, jer su ljudi veliku zahvalnost osjećali 
prema onoj sitnoj slabašnoj milosrdnici, koja je ipak kao 
kakav gorostas vršila svoju službu i mnogomu spasila 
život. 

Nekoliko dana nije se već pojavio nov .slučaj pošasti, 
i milosrdnice su se stoga spremale na put. I kad je imala 
već doći kočija, donese sluga iz dvora vijest, da je Hanibal 
obolio. 

Već je ponoć bila, kad su još u dvoru poslovali oko 
bolesnika. No — sve je uzalud bilo, on je izdahnuo. »Oh, 
Bože, tolike si propustio, — a njega baš nisi!« — otme 
se mladoj opatici prikorna misao. Ona silno zajeca i pade 
na koljena kraj postelje, gdje je ležao mrtvac. Zaboravila 
je sve. Njenom dušom prohuja jače nego ikad i gorka 
tužba na svoju sudbu i ljubavna bol, da nema više — 
njega. Družica je njena međutim već klečala i molila 
glasno za dušu pokojnikovu. Đurđica se nešto prene 
iz svoje boli, — i ona podigne oči k propelu. No u tom 
pogledu ne bijaše redovničke smirenosti ni kršćanskoga 
odreknuca. Bilo je časkom, da je dušom mlade redovnice 


prohujala silna bol, što je otklonila životom nuđanu joj 
sreću, i čisto je gledala u strašnom nazočnom gubitku 
kaznu svoju poradi svoga bijega pred životom. I kao da 
je gledala nešto strašno, nešto sasvim drugo, nego što joj 
je otkrivala sveta joj vjera, — gledala je neki slijepi užas, 
koji bez ikakve pravice i bez ikakva razloga baca bez 
mjere i sućuti dobro i zlo, baca tek vječnim jednakim 
kretom, a ne pazi, kuda i komu pane u krilo to dobro, 
ili zlo, — već samo da se sve miče i giblje istim odre¬ 
đenim pravcem. A ta užasna avet svojim slijepim uko¬ 
čenim obrazima nosila je na čelu znak, što ga je Đurđica 
čitala riječju: »Sudba!« 

»Ora pro nobisl« — glasno poče moliti druga milo¬ 
srdnica. 

Đurđica se trgne, spusti se još dublje na koljenima 
svojim, ponovi molitvu drugaričinu i vrućim pobožnim 
pogledom ovjesi oči na propelu, dok joj u srcu silna želja 
i molitva prohuji, da bi i ona naskoro — naskoro pošla 
za Hanibalom. 

Od istoga pisca 
izašle knjige u našoj nakladi 


Gjalski Š. K.: „Za materinsku riječ” 

(br. 75.) D 50.- 

Gjalski S. K.: „Osvit”, pučko izdanje 
ilustrovano (br. 2337.) D 40.— 

Isto kartonirano fino izdanje (br. 2337b) D 55.— 

Isto vezano u cijelo platno fino (br. 

2337a) D 65.- 



Gjalski S. K „Radmilovič”, broš. i vez. D —.— 
Gjalski S. K .; „Pod starim krovovima” 

broš. i vez. D —.— 

Gjalski 5. K .: „U noći”, broš. i vez. D —.— 
Gjalski S. K.: „Na rođenoj grudi”, broš. 
i vez. 


D — .— 


AUGUST SENOA: SABRANA DJELA 

u 16 svezaka 

Ilustrovano, na finom papiru štampano, u cijelo platno vezano 


Svezak I. 

Turopoljski top, Blijedi mjesec, 
Prima donna, Do 3 puta Boa Po¬ 
maže, Dusi narodne straže, Prl¬ 
jan Lovro, Lijepa Anka, Vječni 
žid, ilustrovano sa 8 slika u 
bojama Din 100.— 

Svezak II. 

Zlatarevo zlato Din 24.— 

Svezak III. 

Barun Ivica, Mladi gospodin, ču¬ 
vaj se senjske ruke, ilustro¬ 
vano sa 3 slike u bojama 

Din 58.— 

Svezak IV. 

Seljačka buna, llijina oporuka, 
ilustrovano sa 2 slike Din 60.— 

Svezak V. 

Karamfil s pjesnikova groba, Pru¬ 
ski kralj, Turci idu, U akva¬ 
riju, ilustrovano sa 4 slike u 
bojama Din 47— 

Svezak VI. 

Diogenes, ilustrovano sa 16 slika 
u tekstu Din 55— 

Svezak VII. 

Kanarinčeva Ijubovca, Zvonar top- 
džija, Vladimir, ilustrovano sa 
3 slike u bojama Din 46— 


Svezak VIII. 

Prosjak Luka, Kako dojio tako 
prošlo, ilustrovano sa 2 slike 
Din 65— 

Svezak IX. 

Branka Din 65— 

Svezak X. 

Ljubica Din 28— 

Svezak XII. 

Zagrebulje Din 70_ 

Svezak XI. 

Manja djela: Kapetan Izajlo, Slav- 
ka, čudnovita dveh kaputov 
zmešarija, Književno pismo, Glas 
od Gradne i Mešterski list 
Din 20— 

Svezak XIII. 

Kletva Din 140— 

Svezak XIV. 

Sabrane pjesme I knjiga: Lirske 

pjesme Din 60— 

Svezak XV. 

Sabrane pjesme II knjiga: Rodo¬ 
ljubne pjesme Din 56— 

Svezak XVI. 

Sabrane pjesme III knjiga: Po- 

vjestice Din 65— 


Sva gore navedena 

SABRANA DJELA AUGUSTA ŠENOE 
u 16 u cijelom platnu vezanih svezaka sa na¬ 
slovnom slikom u bojama stoje, ako se zajedno 
kupe, mjesto Din 973’— samo Din 740-— 



AUGUST ŠENOA: SABRANA DJELA 

u 16 svezaka 

Kartonlrano pučko izdanje, sa naslovnim slikama u bojama 


Svezak I. 

Turopoljski top, Blijedi mjesec, 
Prima donna, Do 3 puta Bog po¬ 
maže, Dusi narodne straže, Prl¬ 
jan Lovro, Lijepa Anka, Vječni 
žid, ilustrovano sa 8 slika u 
bojama Din 57.— 

Svezak II. 

Zlatarevo zlato Din 17.— 

Svezak III. 

Barun Ivica, Mladi gospodin, ču¬ 
vaj se senjske ruke, ilustro¬ 
vano sa 3 slike u bojama 
Din 51.— 

Svezak IV. 

Seljačka buna, llijina oporuka, 
ilustrovano sa 3 slike Din 36.— 
Svezak V. 

Karamfil s pjesnikova groba, Pru¬ 
ski kralj, Turci idu, U akva¬ 
riju, ilustrovano sa 4 slike u 
bojama Din 40.— 

Svezak VI. 

Diogenes, ilustrovano sa 16 slika 
u tekstu Din 48.— 

Svezak VII. 

Kanarinčeva Ijubovca, Zvonar top- 
džija, Vladimir, ilustrovano sa 
3 slike u bojama Din 40.— 


Svezak VIII. 

Prosjak Luka, Kako došlo tako 
prošlo, ilustrovano sa 2 slike 



Din 

34.— 

Svezak 

IX. 


Branka 

Din 

33.— 

Svezak 

X. 


Zagrebulje 

Din 

36.— 

Svezak 

XI. 


Ljubica 

Din 

14.— 

Svezak 

XII. 


Manja djela: Kapetan Izajlo, 

Slav- 


ka, čudnovita dveh kaputov 
zmešarija, Književno pismo, Glas 
od Gradne i Mešterski list 
Din 35.— 

Svezak XIII. 

Kletva Din 110.— 

Svezak XIV. 

Sabrane pjesme I knjiga: Lirske 

pjesme Din 35.— 

Svezak XV. 

Sabrane pjesme II knjiga: Rodo¬ 
ljubne pjesme Din 30.— 

Svezak XVI. 

Sabrane pjesme III knjiga: Po- 
vjestice Din 40.— 


Sva gore navedena 

SABRANA DJELA AUGUSTA ŠENOE 

u 16 kartoniranih svezaka, sa naslovnom 
slikom u bojama stoje, ako se zajedno kupe, 
mjesto Din 641— samo Din 490'— 


AUGUST ŠENOA 

POJEDINE PRIPOVIJESTI, ZBIRKE 
PJESAMA, KOMEDIJA, 

koje su sadržane u sabranim djelima. 

Kartonirano 

jeftino pučko izdanje 


Barun Ivica (br. 2330) 

D 

14.— 

Prima donna (br. 2288) 

D 

12.— 

Branka (br. 2272) 

D 

33.— 

Prijan Lovro (br. 2291) 

D 

14.— 

čuvaj se senjske ruke (br. 2332) 

D 

20.— 

Prosjak Luka (br. 2271) 

D 

30.— 

Diopenes, Ilustrovano sa 16 slika (br. 

Pruski kralj (br. 2324) 

D 

10.— 

200) 

D 

48.— 

Razne pjesme (br. 406) 

D 

48.— 

Da 3 puta Bog pomaže (br. 2239) D 

lO- 

Sabrane pjesme 1. knjiga: 

Lirske 

pjesme 

Dusi narodne straže (br. 2290) 

D 

lO.— 

(br. 2347) 

D 

35.— 

llijina oporuka (br. 2333) 

D 

20.— 

Sabrane pjesme II. knjiga; 

Rodoljubne pje- 

Izabrane pjesme (br. 405) 

D 

66.— 

srne (br. 2348) 

D 

30.— 

Kako dolio, tako prošla (br. 2298) 

D 

10.— 

Sabrane pjesme III. knjiga: 

Povjestice (br. 

Kanarinčeva Ijubovca (br. 2327) 

D 

14.— 

2349) 

D 

40.— 

Karamfil s pjesnikova groba (br. 

2323) 

Seljačka buna (br. 1246) 

D 

20.— 


D 

12.— 

Turci idu (br. 2326) 

D 

12.— 

Kletva (br. 1973) 

D 

110.— 

Turopoljski top i Blijedi mjesec (br. 

2287) 

Lijepa Anka (br. 2292) 

D 

14.— 


D 

10.— 

Ljubica (br. 333) 

D 

14.— 

U akvariju (br. 2326) 

D 

22.— 

Manja djela: 1. čudnovita dveh 

kaputov 

Vječni žid u Zagrebu (br. 2293) D 

10.— 

zmešarija; 2. Slavka; 3. Književno 

pismo; 

Vladimir (br 2329) 

D 

30.— 

4. Glas od Gradne; 5. Kapetan 

Izajlo; 6. 

Zagrebulje (br. 2334) 

D 

36.— 

Mešterski list (br. 2341) 

D 

20.— 

Zlatarevo zlato (br. 202) 

D 

17.— 

Mladi gospodin (br. 2331) 

D 

30.— 

Zvonar topdžija (br. 2328) 

D 

10.— 














































